SHARI LAPENA STRĂINUL DE ACASĂ Original: A Stranger in the House (2017) Traducere din engleză de: ALEXANDRA FUSOI virtual-project eu 2018 PROLOG Locul ei nu e aici O ia la goană pe uşa din spate a restaurantului abandonat, împleticindu-se în beznă – cele mai multe dintre felinare sunt arse sau stricate – şi gâfâind zgomotos Fuge ca un animal cuprins de panică spre locul unde şi-a parcat maşina, abia conştientă de ceea ce face Reuşeşte cumva să deschidă uşa Îşi pune centura fără să se gândească, întoarce maşina din două mişcări în scârţâit de roţi şi porneşte val-vârtej din parcare, virând imprudent pe drum fără să încetinească Îi atrage atenţia ceva din complexul comercial de peste drum, dar n-are timp să proceseze ce vede, pentru că a ajuns deja într-o intersecţie Trece pe roşu, accelerând Nu poate gândi Altă intersecţie – o străbate accelerând Conduce mult peste limita de viteză, dar nu-i pasă Trebuie să se îndepărteze Altă intersecţie, alt semafor roşu Au început deja să treacă maşinile din cealaltă parte Nu se opreşte Dă buzna în intersecţie, ocolind o maşină care-i taie calea şi lăsând un adevărat haos în urma ei Aude urletul frânelor şi claxoane violente în spate E periculos de aproape să piardă controlul maşinii Şi după aceea îl pierde de-a binelea – are un moment de limpezime, de neîncredere, în timp ce apasă frenetic frâna Maşina care derapează sare pe bordură şi plonjează cu botul într-un stâlp Capitolul unu În seara fierbinte de august, Tom Krupp îşi parchează maşina – un Lexus luat în leasing – pe aleea casei lui atrăgătoare, cu două etaje Casa, cu un garaj pentru două maşini, are în faţă o peluză generoasă şi este înconjurată de copaci bătrâni şi frumoşi În dreapta drumului de acces, o alee cu dale ajunge până în faţa verandei, cu trepte care duc spre o uşă de lemn solidă, aflată la jumătatea faţadei În dreapta uşii din faţă e o fereastră panoramică întinsă pe toată lăţimea sufrageriei Casa se află pe o stradă uşor în curbă, care se termină într-o fundătură Clădirile din jur sunt toate la fel de frumoase şi de bine întreţinute şi sunt relativ asemănătoare Cei care stau aici sunt oameni de succes şi aşezaţi; toţi sunt puţin cu nasul pe sus Această suburbie liniştită şi prosperă din nordul New York-ului, cu populaţie formată în majoritate din cupluri de oameni de carieră şi familiile lor, pare să nu ştie de problemele orăşelului care o înconjoară, să nu aibă habar de problemele lumii largi, de parcă aici visul american şi-ar continua existenţa, liniştit şi netulburat Dar decorul idilic nu se potriveşte cu starea de spirit de-acum a lui Tom Stinge farurile, opreşte motorul şi rămâne o clipă neliniştit în întuneric, detestându-se După aceea, cu o tresărire, observă că maşina soţiei sale nu se află la locul ei pe alee Se uită mecanic la ceas: douăzeci şi unu şi douăzeci Se întreabă dacă n-a uitat el ceva Trebuia să iasă pe undeva? Nu reuşeşte să-şi aducă aminte să fi spus ceva de genul ăsta, dar în ultima vreme a fost foarte ocupat Poate că a ieşit doar să cumpere ceva şi o să se întoarcă în orice clipă A lăsat lumina aprinsă; iar asta dă casei o strălucire primitoare Coboară din maşină în seara de vară – miroase a iarbă proaspăt cosită –, înăbuşindu-şi dezamăgirea Voia, destul de înflăcărat, să-şi vadă soţia Rămâne o clipă cu mâna pe plafonul maşinii şi se uită peste drum Apoi îşi ia servieta şi sacoul de pe locul pasagerului şi închide plictisit uşa Ajunge la treptele din faţă şi deschide uşa E ceva în neregulă Îşi ţine răsuflarea Tom rămâne complet nemişcat în prag, cu mâna pe clanţă În primul moment, nu ştie ce-l deranjează Apoi îşi dă seama despre ce e vorba Uşa nu era încuiată Asta în sine nu e ceva ieşit din comun – de cele mai multe ori, când vine acasă seara, deschide uşa şi intră direct, pentru că de obicei Karen e acasă şi-l aşteaptă Dar ea a plecat cu maşina şi a uitat să încuie uşa Asta-i ceva foarte neobişnuit pentru nevastă-sa, care e maniacă în privinţa încuiatului uşilor Expiră încet Poate că a fost pe grabă şi a uitat Studiază rapid din priviri sufrageria, un dreptunghi tihnit de gri-deschis şi alb E linişte completă; e evident că nu e nimeni acasă A lăsat luminile aprinse, aşa că probabil n-a plecat pentru multă vreme Poate că s-a dus să ia lapte Probabil c-o să găsească un bileţel Îşi azvârle cheile pe măsuţa de lângă uşă şi se duce direct în bucătăria aflată în fundul casei E mort de foame Se întreabă dacă ea a mâncat deja sau dacă îl aştepta cu masa E clar că pregătea cina Vede o salată aproape terminată; s-a întrerupt în timp ce tăia o roşie Se uită la tocătorul de lemn, la roşie şi la cuţitul ascuţit de lângă ea Pe blatul de granit sunt paste, pregătite de pus la fiert, iar pe aragazul de oţel inoxidabil, o cratiţă mare cu apă Aragazul e închis, iar apa din cratiţă e rece; bagă un deget în ea ca să verifice Se uită pe uşa frigiderului să vadă dacă e vreun mesaj – pe tăbliţa albă nu e scris nimic pentru el Se încruntă Scoate telefonul mobil din buzunarul de la pantaloni şi verifică să vadă dacă n-are vreun SMS de la ea, pe care să nu-l fi zărit Nimic Acum e uşor iritat Ar fi trebuit să-i spună Tom deschide uşa frigiderului şi rămâne acolo o clipă, holbându-se absent la conţinutul lui, apoi ia o bere de import şi se hotărăşte să pună pastele la fiert E sigur c-o să se întoarcă din clipă în clipă Se uită curios în jur, să vadă ce s-ar fi putut termina Au lapte, pâine, sos de paste, vin şi parmezan Verifică la baie – e o grămadă de hârtie igienică Nu-i trece prin cap nimic altceva care să fi fost strict necesar În timp ce aşteaptă să fiarbă apa, o sună pe mobil, dar ea nu-i răspunde După un sfert de oră, pastele sunt gata, dar nici urmă de nevastă-sa Tom lasă pastele într-o strecurătoare în chiuvetă, închide ochiul de sub cratiţa cu sos de roşii şi se plimbă neliniştit prin sufragerie, uitând de foame Se uită pe fereastra panoramică peste peluză şi către strada de dincolo de ea Unde dracu’ e? Începe să se panicheze O sună din nou pe mobil şi aude o uşoară vibraţie venind din spate Îşi smuceşte capul în direcţia sunetului şi-i vede telefonul, care bâzâie pe spătarul canapelei Rahat Şi-a uitat telefonul Cum să dea de ea acum? Începe să se uite prin casă după vreun indiciu care să-i spună unde s-ar fi putut duce Sus, în dormitor, descoperă uimit că geanta ei e pe noptieră O deschide cu degete stângace, uşor vinovat că scotoceşte în poşeta soţiei I se pare ceva intim Dar este o situaţie de urgenţă Răstoarnă conţinutul în mijlocul patului lor făcut cu grijă Are acolo portofelul, rujul, un pix, un pachet de şerveţele – toate sunt acolo Deci nu s-a dus la cumpărături Poate că a ieşit puţin să-şi ajute vreo prietenă? Vreo urgenţă oarecare? Totuşi, şi-ar fi luat poşeta cu ea, dacă ar fi plecat cu maşina Şi nu l-ar fi sunat până acum, dacă ar fi putut? Putea să împrumute telefonul altcuiva Nu-i stă în fire să fie nepăsătoare Tom se aşază pe marginea patului, destul de dărâmat Inima îi bate prea tare Ceva nu e în regulă Se gândeşte că poate ar trebui să sune la poliţie Îşi imaginează cum ar decurge discuţia Soţia mea a ieşit şi nu ştiu unde e A plecat fără telefon şi geantă A uitat să încuie uşa Nu-i stă deloc în fire Probabil că nu l-ar lua în serios, dacă e plecată de aşa de puţin timp N-a văzut niciun semn de luptă Nu e nimic deranjat Se ridică brusc de pe pat şi cercetează rapid toată casa Dar nu dă peste nimic alarmant – niciun telefon scos din furcă, nicio fereastră spartă, nicio pată de sânge pe podea Chiar şi aşa, răsuflă la fel de neliniştit ca şi înainte Ezită Poate că poliţia o să creadă că s-au certat N-o să conteze dacă le spune că nu s-au certat, dacă le spune că nu se ceartă aproape niciodată Că au o căsnicie aproape perfectă În loc să sune la poliţie, dă fuga înapoi în bucătărie, unde Karen păstrează o listă cu numere de telefon, şi începe să le sune pe prietenele ei * Privind maşina făcută praf din faţa lui, poliţistul Kirton clatină resemnat din cap Oameni şi maşini A văzut lucruri care te fac să-ţi goleşti stomacul pe loc De data asta nu fusese aşa de rău Victima accidentului, o femeie, probabil de vreo treizeci şi ceva de ani, n-avusese acte de identitate la ea Nicio geantă, niciun portofel Dar în torpedo se aflau talonul şi asigurarea Maşina e înmatriculată pe numele unei oarecare Karen Krupp, cu domiciliul pe Dogwood Drive, numărul 24 Care va avea de dat nişte explicaţii Şi or să fie şi nişte acuzaţii Deocamdată, a fost dusă cu ambulanţa la cel mai apropiat spital Din câte îşi poate da seama, şi potrivit declaraţiilor martorilor, gonea mâncând pământul A trecut pe roşu şi a zdrobit maşina Honda Civic roşie într-un stâlp E o minune că n-a mai fost rănit şi altcineva Probabil că era drogată, îşi zice Kirton O să i se facă un test toxicologic Se întreabă dacă maşina e furată Destul de simplu de aflat Doar că nu arăta ca o hoaţă de maşini sau o drogată Arăta ca o gospodină Din câte putea el să-şi dea seama, cu tot sângele ăla * Tom Krupp i-a sunat pe cei cu care ştie că se vede Karen cel mai des Dacă nici ei nu ştiu unde e, atunci nu mai aşteaptă Sună la poliţie Mâna îi tremură când ia din nou telefonul Îi e teamă de paralizează Se aude o voce pe fir: — 911 Care este urgenţa dumneavoastră? * Imediat ce deschide uşa şi-l vede pe poliţist în prag, cu chipul grav, Tom ştie că s-a întâmplat ceva foarte rău Îl cuprinde o groază care-i provoacă greaţă — Sunt poliţistul Fleming, spune acesta, arătându-i legitimaţia Pot să intru? întreabă el respectuos, cu glas scăzut — Aţi ajuns repede, răspunde Tom De-abia am sunat la 911 acum câteva minute Are senzaţia că s-ar putea să intre în stare de şoc — N-am venit în urma unui apel la 911, spune poliţistul Tom îl conduce în sufragerie şi se prăbuşeşte pe canapeaua albă mare, de parcă i-ar fi cedat picioarele, fără să se uite la chipul poliţistului Vrea să amâne cât mai mult momentul adevărului Dar momentul acela a venit Constată că abia mai poate respira — Lăsaţi capul în jos, spune poliţistul Fleming şi-i pune cu blândeţe mâna pe umăr Tom îşi lasă capul în poală, având senzaţia că e pe punctul de a leşina Se teme că lumea lui se sfârşeşte După o clipă, ridică privirea Habar n-are ce urmează, dar ştie că nu poate fi ceva bun Capitolul doi Cei trei băieţi – doi de treisprezece ani şi unul de paisprezece, căruia îi dăduseră tuleiele pe buza de sus – sunt învăţaţi să-şi facă de cap Copiii cresc repede în zona asta a oraşului Seara târziu, nu stau acasă, zăbovind la monitoarele computerelor şi făcându-şi lecţiile sau băgaţi în pat Stau pe-afară, gata să intre în bucluc Şi se pare că asta au făcut — Hei, spune unul dintre ei, oprindu-se brusc lângă uşa restaurantului abandonat unde trag uneori câte un joint, dacă au Ceilalţi doi vin în jurul lui, apoi se opresc, privind încordaţi în beznă — Ce-i asta? — Cred că e un mort — Nu mai spune, Sherlock Cu simţurile dintr-odată în alertă, băieţii încremenesc, temându-se că ar mai putea fi cineva acolo Dar îşi dau seama că sunt singuri Unul dintre băieţii mai mici râde nervos, uşurat Înaintează curioşi, privind cadavrul de pe podea E un bărbat, trântit pe spate, cu urme clare de împuşcături pe faţă şi piept Cămaşa deschisă la culoare e îmbibată de sânge Niciunul dintre ei nu e defel sperios — Mă întreb dacă are ceva la el, spune băiatul mai mare — Mă îndoiesc, răspunde unul dintre ceilalţi Dar băiatul de 14 ani îşi strecoară expert mâna într-unul dintre buzunarele de la pantalonii mortului, scoţând un portofel Scotoceşte prin el — Se pare că avem noroc, spune el cu un rânjet, ridicând portofelul deschis ca să-l vadă şi ceilalţi E plin de bancnote, dar în beznă e prea greu de spus câţi bani sunt acolo Din celălalt buzunar scoate un telefon mobil — Luaţi-i ceasul şi restul, le spune el celorlalţi, cercetând cu grijă pe jos în căutarea unei arme Ar fi grozav să găsească o armă, dar nu vede niciuna Unul dintre băieţi îi scoate ceasul Celălalt se chinuie un pic cu un inel de aur masiv, dar până la urmă îl smulge de pe degetul cadavrului şi-l strecoară în buzunarul jeanşilor După aceea, pipăie la gâtul omului, să vadă dacă are vreun lănţişor N-are — Ia-i cureaua, comandă băiatul mai mare, evident şeful Şi pantofii Mai furaseră şi înainte diverse lucruri, deşi niciodată de la un cadavru Erau entuziasmaţi, cu răsuflarea întretăiată Depăşiseră un fel de limită — Trebuie să ieşim de-aici, spune apoi băiatul mai mare Şi nu puteţi spune nimănui Ceilalţi doi ridică privirea spre băiatul mai înalt şi dau din cap în tăcere — Nu ne lăudăm nimănui cu ce am făcut Aţi priceput? continuă cel mai mare Ceilalţi dau din nou din cap, cu multă convingere — Dacă întreabă cineva, n-am fost niciodată aici Hai să ne cărăm Cei trei băieţi se strecoară repede afară din restaurantul abandonat, luând cu ei lucrurile bărbatului mort * Tom îşi dă seama după vocea poliţistului, după expresia lui, că veştile sunt foarte proaste Poliţia trebuie să dea veşti tragice în fiecare zi Acum e rândul lui să le primească Însă Tom nu vrea să ştie Vrea să-şi ia de la capăt toată seara – să coboare din maşină, să vină la uşa din faţă şi s-o găsească pe Karen în bucătărie, pregătind masa Vrea să-şi pună braţele în jurul ei, să-i simtă parfumul şi s-o strângă la piept Vrea să fie totul cum era Dacă n-ar fi ajuns acasă aşa de târziu, poate că aşa s-ar fi petrecut lucrurile Poate că e vina lui — Mă tem că a avut loc un accident, spune poliţistul Fleming, cu vocea gravă şi privindu-l cu compasiune Ştia el Tom se simte amorţit — Soţia dumneavoastră conduce o Honda Civic roşie? întreabă poliţistul Tom nu răspunde Nu se poate întâmpla aşa ceva Poliţistul citeşte un număr de înmatriculare — Da, răspunde Tom E maşina ei Vocea îi sună ciudat, de parcă vine din altă parte Se uită la poliţist Timpul pare să-şi fi încetinit curgerea Acum o să-i spună O să-i spună că a murit — Şoferiţa este rănită, spune cu blândeţe poliţistul Fleming Nu ştiu cât de grav E în spital Tom îşi acoperă faţa cu mâinile N-a murit! E rănită, dar simte cum îl cuprinde un val de speranţă dezlănţuită că poate nu-i chiar aşa de rău Poate că o să fie bine Îşi îndepărtează mâinile de pe faţă, inspiră profund şi tremurat şi întreabă: — Ce dracu’ s-a întâmplat? — În accident a fost implicat un singur vehicul, spune încet poliţistul Fleming Maşina a intrat frontal într-un stâlp — Cum? întreabă Tom Cum poate să intre o maşină într-un stâlp fără niciun motiv? Karen e o şoferiţă extraordinară N-a avut niciodată vreun accident Trebuie să-l fi provocat altcineva Tom observă expresia reţinută de pe chipul poliţistului Ce anume îi ascunde? — Şoferul nu avea acte de identitate, spune Fleming — Şi-a lăsat geanta aici Şi telefonul Tom îşi trece mâinile peste faţă, încercând să nu clacheze Fleming îşi lasă capul într-o parte — Domnule Krupp, relaţia dintre dumneavoastră şi soţia dumneavoastră e bună? Tom îl priveşte consternat — Da, bineînţeles — Nu v-aţi certat, n-au luat-o lucrurile un pic razna? — Nu! Nici măcar nu eram acasă Poliţistul Fleming se aşază într-un fotoliu în faţa lui Tom şi se apleacă — Împrejurările în fine, există o mică posibilitate ca femeia care conducea maşina, cea care a avut accidentul, să nu fie soţia dumneavoastră — Cum? întreabă Tom, luat prin surprindere De ce? Ce vreţi să spuneţi? — Pentru că nu avea acte de identitate asupra ei, în momentul acesta nu suntem de fapt siguri că soţia dumneavoastră conducea maşina, ci doar că este maşina ei Tom îl ţintuieşte cu privirea, rămas fără grai — Accidentul s-a petrecut în partea de sud a oraşului, la intersecţia dintre Prospect şi Davis Drive, spune ofiţerul Fleming, privindu-l cu subînţeles — Exclus, răspunde Tom Era una dintre cele mai rău-famate zone ale oraşului Karen n-ar fi călcat acolo nici ziua în amiaza mare, cu atât mai puţin singură după lăsarea întunericului — Ştiţi ce motiv ar fi putut avea soţia dumneavoastră, Karen, să conducă imprudent – să depăşească viteza legală şi să treacă pe roşu – în partea aceea a oraşului? — Poftim? Ce tot spuneţi? Tom se uită neîncrezător la poliţist — Karen n-ar fi în partea aia a oraşului Şi nu depăşeşte niciodată viteza legală n-ar trece niciodată pe roşu Se prăbuşeşte pe canapea Simte un val de uşurare — Nu-i soţia mea, spune el cu certitudine O cunoaşte pe soţia lui, n-ar face niciodată aşa ceva Aproape că zâmbeşte — E altcineva Probabil că i-a furat cineva maşina Slavă Domnului! Se uită la poliţist, care-l cercetează în continuare cu îngrijorare profundă Şi după aceea îşi dă seama, iar panica revine pe loc — Şi atunci, unde-i soţia mea? Capitolul trei — Trebuie să veniţi cu mine la spital, spune poliţistul Fleming Tom nu prea reuşeşte să priceapă ce se-ntâmplă Ridică privirea spre poliţist — Îmi pare rău, ce aţi spus? — Trebuie să veniţi cu mine la spital acum Trebuie să facem o identificare, într-un fel sau altul Trebuie să ştim dacă femeia de la spital este soţia dumneavoastră Şi, dacă nu este, trebuie s-o găsim Mi-aţi spus că aţi făcut un apel la 911, adaugă el Nu este acasă, iar maşina ei a fost implicată într-un accident Tom dă din cap rapid, înţelegând acum — Da Îşi ia repede portofelul şi cheile – îi tremură mâinile – şi-l urmează pe poliţist afară, unde se urcă pe bancheta din spate al maşinii de poliţie alb-negru parcate pe stradă Tom se întreabă dacă vreunul dintre vecini se uită pe geam Se gândeşte fugar la cum trebuie să arate el pe locul din spate al unei maşini de poliţie Când ajung la spitalul Mercy, Tom şi poliţistul Fleming intră pe la Urgenţe, ajungând în zona de aşteptare zgomotoasă şi aglomerată Tom se plimbă agitat de colo-colo pe podeaua lucioasă şi lustruită, în timp ce poliţistul Fleming încearcă să găsească pe cineva care să le spună unde se află victima accidentului Cât aşteaptă, Tom devine din ce în ce mai nervos Aproape toate scaunele sunt ocupate, iar pe lângă pereţi se află pacienţi pe paturi mobile Tot vin şi pleacă poliţişti şi paramedici Personalul spitalului lucrează neîntrerupt în spatele pereţilor despărţitori de plexiglas De tavan sunt prinse monitoare TV mari, pe care rulează o serie de filmuleţe plicticoase despre sănătatea publică Tom nu ştie ce să spere Nu vrea ca victima să fie Karen Ar putea fi rănită grav Nu suportă gândul acesta Pe de altă parte, să nu ştie unde e, să se teamă de ce-i mai rău Ce dracu’ s-a întâmplat în seara asta? Unde e? În cele din urmă, Fleming îi face semn din celălalt capăt al sălii aglomerate de aşteptare Tom se grăbeşte spre el Lângă Fleming e o asistentă care pare hărţuită — Îmi pare rău, spune ea cu blândeţe, uitându-se la Tom şi apoi din nou la poliţist Chiar acum îi facem un RMN Va trebui să aşteptaţi N-ar trebui să dureze prea mult — Trebuie s-o identificăm pe femeie, insistă Fleming — N-o să întrerup un RMN, răspunde cu fermitate asistenta Aruncă o privire compătimitoare în direcţia lui Tom — Uite cum facem, spune ea, am hainele şi efectele personale pe care le avea cu ea când a ajuns aici Pot să vi le arăt, dacă vreţi — Ar fi de ajutor, zice Fleming, uitându-se la Tom, care dă din cap — Haideţi cu mine Îi conduce printr-un coridor lung, până în dreptul unei încăperi încuiate, pe care o deschide cu cheia Apoi cotrobăie prin câteva dulapuri arhipline, până scoate un sac de plastic transparent cu o etichetă pe el şi-l pune pe o masă de oţel Ochii lui Tom cad imediat de conţinutul sacului Înăuntru se află o bluză cu model pe care o recunoaşte pe loc Îl copleşeşte un val de greaţă Karen era îmbrăcată cu ea dimineaţă, când plecase el la serviciu — Trebuie să mă aşez, spune Tom şi înghite în sec Poliţistul Fleming trage un scaun, iar Tom ia loc greoi, holbându-se la sacul transparent în care se află lucrurile soţiei lui Asistenta, purtând acum mănuşi de cauciuc, scoate uşor obiectele pe masă – bluza cu model, jeanşii, pantofii de alergare Bluza şi pantalonii sunt stropite cu sânge În gură i se ridică un pic de vomă, pe care o înghite la loc Sutienul şi chiloţii soţiei lui, la fel de pătate de sânge Într-o punguţă resigilabilă se află verigheta şi inelul de logodnă, un lănţişor de aur cu un diamant, pe care i l-a cumpărat la prima aniversare a căsătoriei Ridică neîncrezător privirea către poliţistul de lângă el şi spune, cu vocea frântă: — Sunt ale ei * Poliţistul Fleming se întoarce la secţie şi, în scurt timp, se întâlneşte la cantină cu poliţistul Kirton Îşi iau câte o cafea şi-şi găsesc un loc unde să se aşeze — Deci maşina nu era furată, spune Kirton Femeia îşi conducea maşina în halul ăla Ce dracu’? — Nu prea are noimă — Probabil că era drogată ca naiba Fleming soarbe din cafea — Soţul e în stare de şoc Când a auzit unde s-a produs accidentul şi cum s-a întâmplat, n-a crezut că e nevastă-sa Aproape m-a convins că probabil e altcineva Fleming clatină din cap — Părea surprins când i-a recunoscut hainele — Mda, păi o grămadă de gospodine sunt dependente în secret de droguri, iar soţul nu ştie nimic, spune Kirton Poate de-asta era în zona aia de oraş după aia s-a drogat şi a luat-o razna cu maşina — Poate Fleming tace şi mai ia o gură de cafea — N-ai de unde să ştii ce face lumea Îi pare rău pentru soţ, care arăta de parcă încasase un pumn în stomac Fleming a văzut multe în anii de când e poliţist şi ştie că unii dintre oamenii la care te aştepţi cel mai puţin ascund probleme cu drogurile Şi camuflează un comportament foarte riscant ca să-şi poată întreţine obiceiurile Mulţi oameni au secrete urâte Fleming ridică din umeri — Când o s-o putem vedea, poate că o să ne spună ce dracu’ punea la cale Ia ultima gură de cafea — Sunt sigur că şi bărbatu-său ar vrea să ştie * Aflat încă în sala de aşteptare de la Urgenţe, Tom se plimbă de colo-colo agitat şi aşteaptă Încearcă să-şi aducă aminte dacă a observat ceva diferit, ceva neobişnuit la nevastă-sa în ultimele câteva zile Nu-i vine nimic în minte, dar a fost foarte ocupat la serviciu A pierdut din vedere ceva? Ce dracu’ făcea în partea aia de oraş? Şi gonind? Ce-i spusese poliţistul despre faptele ei din seara asta era aşa de atipic pentru ea, că nu-i vine să creadă Şi totuşi ea e acolo, înăuntru, cu medicii Îndată ce o să poată să stea de vorbă cu ea, o s-o întrebe Imediat după ce-i spune cât de mult o iubeşte Nu poate să nu se gândească şi că, dacă ar fi ajuns acasă mai devreme, aşa cum ar fi trebuit, în loc să — Tom! Când îşi aude numele, se întoarce După ce a ajuns la spital, l-a sunat pe fratele lui, Dan, iar acum acesta se apropie de el, cu îngrijorarea întipărită pe chipul lui copilăros Tom n-a fost în viaţa lui mai bucuros să vadă pe cineva — Dan, spune el, cu uşurare Fraţii se îmbrăţişează scurt, apoi se aşază pe scaunele de plastic tare, faţă în faţă, departe de mulţime Tom îi povesteşte I se pare ciudat să se bazeze pe fratele lui mai mic pentru sprijin; de obicei, se întâmplă invers — Tom Krupp, strigă o voce peste hărmălaia din zona de aşteptare Se ridică imediat şi dă fuga spre bărbatul în halat alb, cu Dan imediat în spatele lui — Eu sunt Tom Krupp, spune el agitat — Sunt doctorul Fulton Am tratat-o pe soţia dumneavoastră, spune medicul, părând mai degrabă distant decât prietenos A suferit o traumă cerebrală în urma accidentului Am făcut un RMN Are o comoţie gravă, dar, din fericire, nu are hemoragie cerebrală E foarte norocoasă Celelalte răni sunt relativ minore Nasul spart Vânătăi şi plăgi lacerate Dar o să se recupereze — Mulţumesc lui Dumnezeu, spune Tom şi se relaxează uşurat Ochii i se umplu de lacrimi când se uită la frate-său Abia acum îşi dă seama cât de încordat stătuse Doctorul dă din cap — Centura de siguranţă şi airbagul i-au salvat viaţa O să aibă dureri o vreme şi o să se aleagă cu o migrenă dată naibii, dar cu timpul o să se facă bine Va trebui s-o ia uşor Asistenta o să vă explice cum să vă descurcaţi cu comoţia Tom aprobă din cap — Când pot s-o văd? — Puteţi s-o vedeţi chiar acum, spune doctorul, doar dumneavoastră deocamdată şi nu prea mult timp Am mutat-o la etajul al patrulea — Aştept aici, spune Dan La gândul c-o s-o vadă pe Karen, Tom simte o nouă furnicătură de nelinişte Capitolul patru Karen nu se poate mişca Şi-a tot pierdut şi recăpătat cunoştinţa Geme pe măsură ce devine tot mai conştientă de durere Încearcă din răsputeri – cu un efort formidabil – şi reuşeşte să-şi ridice puţin pleoapele În braţ îi intră nişte tuburi E uşor ridicată, iar patul are grătare metalice pe ambele părţi Cearşafurile sunt lipsite de personalitate, albe Îşi dă seama imediat că se află într-un pat de spital şi o cuprinde panica Întoarce foarte uşor capul şi simte un bubuit dureros Tresare, iar camera începe să se învârtă O femeie, în mod evident o asistentă, intră în câmpul ei vizual înceţoşat şi rămâne plutind acolo, ca o siluetă nedesluşită Karen încearcă să se concentreze, dar îşi dă seama că nu poate Încearcă să vorbească, dar buzele nu i se mişcă Totul pare ca de plumb, de parcă o apasă ceva greu Clipeşte Acum sunt două asistente Nu, e doar una; vede ea dublu — Aţi avut un accident de maşină, spune asistenta încet Soţul dumneavoastră e afară O să-l aduc înăuntru O să se bucure să vă vadă Asistenta iese din cameră Tom, îşi spune ea recunoscătoare Îşi plimbă stângaci limba prin gură Îi e foarte sete Are nevoie de apă Îşi simte limba umflată Se întreabă de cât timp e aici şi cât o să mai stea, aşa imobilizată O doare tot corpul, dar capul e cel mai rău Asistenta se întoarce, aducându-l pe soţul ei de parcă i-ar fi adus un cadou Vederea s-a limpezit un pic Îşi dă seama că Tom e agitat şi extenuat, neras, de parcă ar fi stat treaz toată noaptea Dar ochii lui o fac să se simtă în siguranţă Vrea să-i zâmbească, dar nu prea reuşeşte Tom se apleacă spre ea, privind-o cu dragoste — Karen! şopteşte el şi-i ia mâna Slavă Domnului că eşti bine Karen încearcă să vorbească, dar nu se aude nimic, doar un fel de scâncet răguşit Asistenta îi duce la gură prompt un pahar de plastic cu apă, cu un pai îndoit, ca să poată să bea Soarbe cu lăcomie Când termină, asistenta ia paharul Karen mai încearcă o dată să vorbească E un efort prea mare şi renunţă — E în regulă, spune soţul ei Ridică mâna, voind parcă să-i dea deoparte părul de pe frunte, un gest familiar, dar o lasă în jos stângaci — Ai avut un accident de maşină Dar o să fii bine Sunt aici O priveşte adânc în ochi — Te iubesc, Karen Încearcă să ridice capul, doar un pic, dar se alege cu o durere ascuţită, sfâşietoare, ameţeală şi un val de greaţă După aceea mai aude pe cineva intrând în încăperea micuţă Un alt bărbat, mai înalt şi mai subţire decât soţul ei, aproape fantomatic, care poartă un halat alb şi un stetoscop în jurul gâtului, se apropie de pat şi coboară privirea către ea, parcă de la mare înălţime Soţul ei îi lasă mâna şi se dă la o parte ca să-i facă loc noului venit Doctorul se apleacă deasupra ei şi îi aprinde o lanternă într-un ochi şi apoi în celălalt Pare mulţumit şi vâră lanterna în buzunar — Aţi suferit o comoţie gravă, spune el Dar o să vă reveniţi Karen îşi regăseşte în sfârşit vocea Se uită la bărbatul răvăşit şi îngrijorat de lângă doctorul cu halat alb şi şopteşte: — Tom * Lui Tom îi creşte inima când se uită la soţia lui Sunt căsătoriţi de mai puţin de doi ani Acelea sunt buzele pe care le sărută în fiecare dimineaţă şi în fiecare seară Mâinile ei îi sunt la fel de familiare ca şi ale lui În clipa asta, ochii ei albaştri minunaţi, înconjuraţi de vânătăi, par îndureraţi — Karen, şopteşte el Se apleacă mai aproape de ea şi o întreabă: — Ce s-a întâmplat în seara asta? Ea îl priveşte absent Tom insistă; trebuie să afle Glasul îi capătă o notă de insistenţă — De ce-ai plecat val-vârtej de-acasă? Unde te duceai? Karen dă să clatine din cap, dar se opreşte şi închide o clipă ochii Îi deschide iar şi reuşeşte să şoptească: — Nu ştiu Tom o priveşte descurajat — Trebuie să ştii Ai avut un accident de maşină Mergeai cu viteză şi ai intrat într-un stâlp — Nu-mi aduc aminte, spune ea rar, de parcă asta i-ar consuma absolut toată energia pe care o mai are Privirea, fixată în ochii lui, pare alarmată — E important, spune Tom, aproape disperat, aplecându-se şi mai mult Karen se trage înapoi, adâncindu-se mai mult în perne Intervine doctorul — O să te lăsăm să te odihneşti acum, spune el Vorbeşte cu glas scăzut cu asistenta şi apoi îi face semn lui Tom să vină cu el Tom iese din cameră după doctor, aruncând o ultimă privire în urmă spre soţia lui aflată în patul de spital Probabil că e din cauza loviturii de la cap, se gândeşte el, îngrijorat Poate că e mai rău decât credeau Cu mintea gonind, Tom îl urmează pe doctorul Fulton în hol E o linişte sinistră – Tom îşi aduce aminte că e miezul nopţii Doctorul găseşte o încăpere goală, în spatele biroului asistentelor — Luaţi loc, spune doctorul şi se aşază pe un scaun liber — De ce nu-şi aminteşte ce s-a întâmplat? întreabă Tom înnebunit — Staţi jos, spune ferm doctorul Fulton Încercaţi să vă liniştiţi — Sigur, răspunde Tom, aşezându-se pe singurul scaun rămas liber în spaţiul înghesuit Dar îi e greu să-şi păstreze calmul — Nu este ceva neobişnuit ca pacienţii cu traumatisme cerebrale să sufere de amnezie retrogradă pe termen scurt — Ce înseamnă asta? — După un traumatism fizic la cap, sau chiar o traumă emoţională, pacientul îşi poate pierde temporar amintirile despre ceea ce s-a petrecut chiar înaintea producerii traumei Pierderea de memorie poate fi moderată sau mult mai gravă În general, când e vorba de o lovitură la cap, mai întâlnim şi un alt tip de amnezie – probleme cu memoria pe termen scurt după accident Probabil că o să aveţi de-a face şi cu asta o vreme Dar uneori poate fi şi retrogradă, şi mult mai extinsă Cred că despre asta este vorba aici Doctorul nu pare prea îngrijorat Tom încearcă să-şi spună că asta ar trebui să fie un semn liniştitor — O să-şi recapete memoria? — A, sunt convins, răspunde doctorul Trebuie numai să aveţi răbdare — Putem face ceva ca s-o ajutăm s-o recupereze mai repede? E disperat să ştie ce i s-a întâmplat lui Karen — Nu prea De odihnă are nevoie Creierul trebuie să se vindece Lucrurile astea se întâmplă la vremea lor Pagerul doctorului bâzâie, iar el îl priveşte, îşi cere scuze şi-l lasă pe Tom singur cu toate întrebările lui Capitolul cinci A doua zi de dimineaţă, Brigid Cruikshank, o prietenă apropiată a lui Karen care locuieşte vizavi de ei, stă în holul de la etajul al patrulea al spitalului Mercy, cu ceva de tricotat în poală, deşirând lâna dintr-un ghem galben moale aflat într-o pungă pe care o ţine la picioare Holul, luminat de ferestre mari cu vedere spre parcarea aglomerată, nu e departe de lifturi Tricotează un pulover pentru un bebeluş, dar se trezeşte că tot pierde ochiurile şi se enervează pe pulover, când, de fapt, ştie că nu pe pulover e ea supărată Îl zăreşte pe Tom – în jeanşi şi cu un tricou simplu, înalt şi ciolănos, cu părul răvăşit – mergând spre lifturi Când o zăreşte, pare surprins Probabil că nu se bucură s-o vadă aici Nu se miră Poate că el şi Karen vor să aibă parte de intimitate Aşa sunt unii oameni Dar şi ea trebuie să ştie ce se petrece, aşa că-l priveşte fix în ochii, iar el se îndreaptă încet spre ea Îl priveşte îngrijorată — Tom Mă bucur că te văd Am încercat să te sun Îmi pare aşa de rău pentru — Mda, o întrerupe el brusc Se aşază lângă ea, se apleacă şi-şi pune coatele pe genunchi Arată ca naiba, de parcă n-ar fi dormit în ultimele douăzeci şi patru de ore Probabil că nici n-a dormit — Am fost aşa de îngrijorată, spune Brigid Tom o sunase de două ori cu o seară înainte – prima dată, ca să vadă dacă ştie pe unde era Karen şi a doua oară mai târziu, de la spital, să-i spună că soţia lui avusese un accident de maşină Dar convorbirea aceea fusese scurtă, iar el o încheiase brusc, fără să-i dea niciun detaliu Acum e disperată să afle Vrea să audă totul — Spune-mi ce s-a întâmplat Tom se uită drept în faţă, nu la ea — A intrat cu maşina într-un stâlp — Poftim? Tom dă încet din cap, parcă insuportabil de obosit — Poliţia zice că mergea repede, că a trecut pe roşu Cumva, a intrat într-un stâlp Brigid se holbează la el un minut — Ea ce zice că s-a întâmplat? îl întreabă pe Tom El se uită la Brigid, iar ea vede un fel de neputinţă în ochii lui — Zice că nu-şi aduce aminte Nici accidentul, nici ce s-a întâmplat înainte, spune Tom Nu-şi aminteşte deloc seara trecută — Serios? — Da, serios, răspunde Tom Doctorul mi-a spus că e normal după un traumatism ca al ei Brigid îşi mută privirea din ochii lui şi o coboară iar spre pulover — Deci o să-şi recapete memoria? întreabă ea — Ei aşa cred Sper Pentru că aş vrea al naibii de tare să aflu ce făcea Ezită, de parcă nu e sigur că vrea să-i spună mai multe Apoi zice: — A plecat fără geantă şi a uitat să încuie uşa Ca şi cum ar fi fost într-o mare grabă — Asta-i ciudat, spune Brigid Rămâne tăcută o clipă — Sunt sigură c-o să se facă bine, adaugă ea în cele din urmă Pare insuficient Tom nu bagă de seamă Oftează adânc şi spune: — Şi trebuie să mă descurc şi cu poliţia — Poliţia? întreabă Brigid repede, ridicând din nou privirea spre el Observă pe faţa lui nişte riduri pe care nu le văzuse înainte — Anchetează accidentul, îi spune Tom Probabil că o s-o acuze de ceva — Ah! exclamă Brigid şi-şi pune deoparte tricotajul Îmi pare foarte rău, Tom Nu-ţi trebuia aşa ceva acum, nu? — Nu Vocea lui Brigid se îmbunează — Dacă ai nevoie de un umăr pe care să plângi, ştii că sunt alături de tine, da? De amândoi — Sigur, răspunde el Mulţumesc Se ridică — Mă duc să-mi iau o cafea Vrei şi tu? Brigid clatină din cap — Nu, mulţumesc, sunt în regulă Dar poţi să-i spui lui Karen că sunt aici? — Sigur Dar s-ar putea să-ţi pierzi vremea Nu cred că e în stare să vadă pe nimeni azi Are dureri mari, aşa că-i dau analgezice puternice E destul de buimacă şi dezorientată Poate c-ar trebui să te duci acasă — Mai aştept un pic În caz că se simte în stare, spune Brigid şi-şi ia lucrul în mână După ce Tom se întoarce cu spatele şi porneşte spre lifturi, ridică privirea de la tricotat şi se uită după el Nu-i vine să creadă că n-ar vrea s-o vadă, măcar o clipă N-o să stea mult Când Tom dispare în lift şi aude uşile glisând şi închizându-se, îşi strânge lucrurile şi se îndreaptă spre rezerva 421 * Karen îşi foieşte neliniştită picioarele în cearşafurile albe E rezemată de perne În dimineaţa asta, se simte oarecum mai bine gândeşte şi vorbeşte mai clar Se întreabă cât timp mai are un sfat aici În uşa întredeschisă se aude o bătaie uşoară, iar ea zâmbeşte şovăitor — Brigid, spune ea Intră — E în regulă? întreabă Brigid încet, apropiindu-se de pat Tom zicea că s-ar putea să nu vrei să mă vezi — De ce să zică Tom aşa ceva? Fireşte că mă bucur să te văd Haide, aşază-te Bate uşurel cu mâna pe pat — Doamne, uite ce de flori! spune Brigid — Sunt toate de la Tom, răspunde Karen Mă îngroapă în trandafiri — Văd, zice Brigid, aşezându-se uşor pe marginea patului O cercetează cu atenţie pe Karen — Arăţi groaznic — Serios? întreabă Karen Nu m-au lăsat să mă apropii de vreo oglindă Mă simt ca FrankenKaren Zeflemeaua e o tentativă de a ţine la distanţă teama pe care o simţise încă de când îşi dăduse seama că a avut un accident – un accident despre care nu-şi aducea aminte nimic Karen e recunoscătoare că o vede pe Brigid, cea mai bună prietenă a ei E o relaxare binevenită şi o uşurare în anxietatea ei aproape copleşitoare Pare ceva normal, într-un moment în care puţine lucruri sunt aşa Nu ştie ce s-a întâmplat aseară Dar ştie că, indiferent ce s-a petrecut, a fost înspăimântător şi încă mai e o ameninţare pentru ea Faptul că nu ştie o înnebuneşte Nu ştie ce să facă — Slavă Domnului că o să te faci bine, Karen Am fost îngrozitor de îngrijorată — Ştiu Îmi pare rău — Să nu-ţi pară rău Ai avut un accident Nu-i vina ta Karen se întreabă cât de mult ştie Brigid, ce i-a spus Tom Probabil că nu prea multe Tom n-a plăcut-o niciodată în mod special pe Brigid; habar n-are de ce Pur şi simplu, n-au părut să se înţeleagă bine niciodată Uneori, situaţia era penibilă din cauza asta — E groaznic, Brigid, spune Karen şovăitoare Nu-mi aduc aminte ce s-a întâmplat Tom spune că mergeam haotic, goneam, şi mă tot întreabă În momentul acela, Tom intră în încăpere, cu două cafele în pahare de carton Karen îl vede înăbuşindu-şi iritarea c-o găseşte pe Brigid stând pe pat, dar pe ea n-o păcăleşte Simte cum temperatura din cameră scade cu câteva grade Tom îi întinde lui Karen una dintre cafele — Bună, Brigid, spune Tom nonşalant — Bună, răspunde Brigid, aruncându-i o privire scurtă Se întoarce din nou spre Karen — Voiam doar să te văd cu ochii mei, să fiu sigură că eşti bine, spune ea, ridicându-se de pe pat Mă duc acum, vă las — Nu-i nevoie să pleci, protestează Karen — Trebuie să te odihneşti, răspunde Brigid Mă întorc mâine, în regulă? Îi zâmbeşte lui Tom şi se strecoară afară din cameră Karen se încruntă la Tom şi spune: — Totuşi, de ce o antipatizezi aşa de tare pe Brigid? — N-o antipatizez — Serios? Era clar că nu te bucuri s-o vezi aici — Vreau doar să te protejez, protestează Tom Ştii ce a zis doctorul Ai nevoie de linişte Karen îl priveşte pe deasupra paharului cu cafea, fără să-l prea creadă * Ceva mai târziu, în cursul după-amiezii, după ce Tom a plecat să se odihnească, doctorul Fulton se întoarce Karen îl ţine minte de seara trecută — Cum te simţi azi? întreabă el Vorbeşte încet şi calm, iar ea îi e recunoscătoare Durerea de cap s-a agravat peste zi — Nu ştiu Dumneavoastră să-mi spuneţi, zice ea prudent Doctorul Fulton îi zâmbeşte profesional — Cred c-o să fiţi în regulă În afară de comoţie, toate celelalte leziuni sunt minore Face controlul de rutină, uitându-se în ochii ei cu lanterna subţire şi vorbindu-i în continuare cu blândeţe — Singurul lucru îngrijorător e că nu vă aduceţi aminte de accident, dar asta nu e ceva prea neobişnuit Cel mai probabil, memoria o să vă revină în scurt timp — Deci aţi mai văzut aşa ceva, spune ea rar, oameni care-şi pierd memoria? — Da, am văzut — Şi revine întotdeauna? — Nu, nu întotdeauna Acum îi ia pulsul — Dar de obicei? — Da — Cât timp durează? întreabă ea agitată Trebuie să-şi revină repede Trebuie să afle exact ce s-a petrecut — Depinde Poate fi vorba de zile, de săptămâni Fiecare e diferit Verifică ceva pe un grafic şi întreabă: — Cum e durerea? — Suportabilă Doctorul dă din cap — O să fie mai bine O să vă mai ţinem sub observaţie o zi sau două Va trebui s-o luaţi încet când ajungeţi acasă O să vă dau o reţetă şi puteţi să luaţi medicamentele de aici, de la farmacie, înainte să plecaţi Şi o să-i dau soţului dumneavoastră instrucţiuni despre cum să se ocupe de o comoţie ca a dumneavoastră — Pot să fac ceva care să ajute la să-mi recapăt memoria? întreabă ea — Nu prea Doctorul îi zâmbeşte — Doar să aveţi răbdare Şi după aceea o lasă singură, cu panica ei care mocneşte Mai târziu, intră o asistentă, calmă şi plăcută, purtându-se de parcă totul ar fi bine Dar nimic nu este bine — Îmi puteţi da o oglindă? întreabă Karen — Sigur, staţi să găsesc una, răspunde asistenta Se întoarce cu o oglinjoară — Să nu fiţi prea şocată de ce vedeţi, îi spune ea Sunt nişte răni superficiale, dar nimic care să nu se vindece Nu-i aşa de rău pe cât pare Karen ia oglinda neliniştită E uluită să vadă că e aproape de nerecunoscut – trăsăturile ei de obicei plăcute şi pielea sănătoasă sunt ascunse de umflăturile oribile şi vânătăile negre Dar propriii ei ochi, tulburaţi şi înspăimântaţi, o sâcâie cel mai tare Îi dă oglinda înapoi asistentei fără niciun cuvânt * Mai târziu în cursul serii, doi adolescenţi se întorc acasă de la cinema ţinându-se de mână E un drum lung de parcurs pe jos, dar e o seară frumoasă; vor să fie împreună şi n-au unde să se ducă În cele din urmă, băiatul o trage pe fată spre un zid întunecos din spatele unui centru comercial şi o sărută E mai mare decât ea şi o ia încet – nu ca băieţii care bâjbâie şi se reped şi habar n-au ce fac Îl sărută şi ea Lângă tomberoanele de gunoi se aude un zdrăngănit puternic, iar cei doi se despart Un bărbat care scotoceşte prin gunoiul din spatele unui restaurant se holbează la ei Băiatul îşi pune protector braţul în jurul fetei, protejând-o — Haide, spune el Ştiu eu un loc Trupul fetei freamătă de entuziasm Ar fi putut continua să-l sărute aşa la nesfârşit Vrea să fie singură cu el, dar Se opreşte — Unde mergem? — Undeva unde să avem un pic de intimitate O trage mai aproape de el — Dacă asta vrei O sărută din nou — Sau pot să te conduc acasă În momentul acesta, l-ar urma oriunde Îi dă mâna şi traversează strada, dar abia bagă de seamă pe unde merge Nu e conştientă decât de atingerea mâinilor lor, de ceea ce-şi doreşte Ajung la o uşă El o împinge şi o deschide, înclină capul spre ea — Haide E în regulă Nu-i nimeni aici Fata trece pragul, iar el o ia imediat în braţe O sărută din nou, dar pe fată o deranjează ceva Se simte un miros Se trage de lângă băiat şi atunci pare să observe şi el Îl văd amândoi în acelaşi timp Pe podea e întins un cadavru, plin de sânge Fata ţipă Băiatul îi pune blând mâna la gură, făcând-o să tacă — Şşşşşşt, şşşşşşt, trebuie să taci! Fata se opreşte şi se holbează îngrozită la bărbatul de pe jos Băiatul îi ia mâna de la gură, iar ea şopteşte: — E mort? — Probabil Se apropie de bărbat şi coboară privirea spre el Fata nu îndrăzneşte să se apropie mai mult Îi e teamă c-o să i se facă rău Se întoarce, iese în goană din clădire, şi se opreşte în stradă, gâfâind Băiatul e chiar în urma ei Îl priveşte chinuită — Trebuie să sunăm la poliţie E ultimul lucru pe care şi-l doreşte fata I-a spus mamei că se duce la o prietenă în seara asta — Nu, spune el Lasă să-l găsească altcineva şi să sune la poliţie Nu-i nevoie s-o facem noi Fata ştie de ce-i e frică lui Ea n-are decât cincisprezece ani El are optsprezece — Uite, spune el insistent, ar fi altceva dacă ar mai fi în viaţă, dar nu mai putem să facem nimic pentru el Hai să mergem O să-l găsească altcineva Fata se gândeşte că nu e în ordine, dar e uşurată să-l audă pe el spunând-o Aprobă din cap Nu vrea decât să ajungă acasă Capitolul şase Ca în fiecare dimineaţă, Brigid stă în scaunul ei preferat de lângă fereastra panoramică largă din sufragerie, privind afară Casa lui Brigid e chiar peste drum de cea a lui Tom şi Karen Brigid aşteaptă la fereastră, cu cafeaua în mână, să-l vadă pe Tom plecând la spital În drum spre uşă, soţul lui Brigid, Bob, intră în sufragerie să-i spună la revedere înainte să plece la serviciu — O să întârzii diseară, spune el S-ar putea să nu ajung la cină Probabil c-o să iau ceva de îmbucat Nu-i răspunde; e cufundată în gânduri — Brigid? spune Bob — Ce-i? răspunde ea, întorcându-se spre el — Ziceam că o să ajung târziu acasă Avem un priveghi diseară — Bine, spune Brigid neatentă — Ce planuri ai azi? o întreabă Bob — Mă duc la spital s-o mai văd pe Karen Poate că azi or să apuce să stea mai mult împreună — Bine, asta-i bine, răspunde Bob Şovăie o clipă în prag nesigur, după care pleacă Brigid ştie că-şi face griji pentru ea De fapt, lui nu-i pasă ce o să facă ea azi Se gândeşte doar că nu-i prinde bine să aibă prea mult timp la dispoziţie Tot ce-l interesează cu adevărat e dacă-şi respectă programările Aşa că-i spune întotdeauna că da * Fusese din capul locului un accident destul de straniu, se gândeşte Fleming – şoferiţa, o gospodină aparent respectabilă ajunsă în zona nepotrivită a oraşului, fără semne evidente de consum de droguri sau alcool care să-i explice comportamentul Şi acum doctorul le spune că are amnezie Îşi bate joc de mine, îşi zice Fleming — Ce convenabil, spune poliţistul Kirton, care stă lângă el Se opresc puţin în faţa uşii lui Karen Krupp Fleming întinde o mână să-l oprească pe doctor — E posibil să se prefacă? întreabă el încet Doctorul Fulton îl priveşte surprins, de parcă nu i-ar fi trecut prin cap aşa ceva — Nu cred, spune el rar Are o comoţie gravă Fleming dă din cap gânditor Intră toţi trei în rezervă Soţul lui Karen Krupp stă deja pe singurul scaun şi încăperea se aglomerează cu ei toţi înăuntru Karen Krupp, care arată învineţită şi lovită, îi urmăreşte prudent — Doamnă Krupp, începe el Sunt poliţistul Fleming, iar acesta e poliţistul Kirton Speram să ne puteţi răspunde la câteva întrebări Karen se îndreaptă, cu spatele rezemat de perne Tom Krupp se foieşte agitat — Da, bineînţeles, spune ea Dar nu ştiu dacă v-a spus doctorul, însă nu-mi pot aminti încă nimic referitor la accident Se încruntă cu un aer de scuză — Vi s-a spus ce s-a întâmplat? întreabă Kirton Karen dă din cap şovăitor — Da, dar de fapt nu-mi aduc aminte nimic — Asta-i foarte rău, răspunde Fleming Îşi dă seama că prezenţa lor o agită, deşi încearcă s-o ascundă — Accidentul s-a produs la intersecţia dintre Prospect şi Davis, în capătul de sud al oraşului, spune el Se opreşte Karen îl priveşte agitată, dar nu spune nimic — Dumneavoastră locuiţi în partea de nord De ce credeţi că v-aţi fi putut afla în partea aceea a oraşului? Karen clatină din cap şi tresare puţin — Nu nu ştiu — Puteţi ghici? întreabă el blând Cum ea nu răspunde, el adaugă: — E o zonă a oraşului cunoscută pentru droguri, bande şi infracţiuni Nu-i genul de loc pe care l-ar vizita o gospodină din suburbii Karen ridică din umeri neajutorată şi spune încet: — Îmi pare rău Soţul ei se întinde şi-i strânge mâna Fleming îi dă o foaie de hârtie — Ce-i asta? întreabă ea nervos — Mă tem că e o amendă pentru conducere imprudentă, ceea ce reprezintă o contravenţie gravă în New York Karen o priveşte şi-şi muşcă buza — Trebuie să-mi iau un avocat? întreabă ea nesigură — Ar fi o idee bună, îi răspunde Fleming E considerată infracţiune Dacă sunteţi condamnată, o să aveţi cazier penal şi e posibil să intraţi la închisoare Vede cum şocul i se instalează pe chip Tom Krupp arată de parcă stă să vomite Fleming îi aruncă o privire lui Kirton şi amândoi dau din cap în semn de rămas-bun, ieşind din cameră * Doctorul Fulton iese după Fleming şi Kirton Oricât de zbuciumată ar fi viaţa lui de medic de urgenţe, a avut destul timp să se întrebe ce căuta pacienta lui gonind cu maşina pe roşu în cea mai rău-famată parte a oraşului Pare o femeie drăguţă Educată, vorbeşte corect – nicidecum genul de la care te-ai aştepta să facă aşa ceva În mod cert, şi soţul ei e perplex Se uită la poliţiştii care se îndepărtează de el pe coridor – două siluete robuste în uniforme negre, ieşind în evidenţă în marea de culori pastelate a uniformelor asistentelor Se întreabă în treacăt dacă ar trebui să-i cheme înapoi Dar momentul a trecut şi-i lasă să se ducă Karen Krupp era dezorientată când a fost adusă, acum două seri, tot pierzându-şi şi recăpătându-şi cunoştinţa Nu părea să ştie cine e, nu fusese în stare să le spună nici numele Era agitată şi tot repeta ceva, el crede că era numele unui bărbat Nu-şi poate aduce aminte ce nume era – fusese o noapte nebună la camera de gardă – dar e destul de convins că nu era Tom L-a tot sâcâit povestea asta Poate c-o să-şi amintească vreuna dintre asistente Nu crede că se preface că e amnezică Bănuieşte că vrea la fel de mult ca şi soţul ei să ştie ce s-a întâmplat în seara aceea * Seara – au trecut deja aproape patruzeci şi opt de ore de la accident – Tom pleacă de la spital şi se îndreaptă spre maşina aflată în capătul îndepărtat al parcării Karen păruse abătută şi supărată cât stătuse cu ea Vizita de mai devreme a poliţiştilor îi îngrijorase pe amândoi Ideea că urma să aibă cazier, gândul că ar putea ajunge la puşcărie, chiar dacă doar pentru scurt timp – căutase pe Google conducere imprudentă în New York –, nici nu suporta să se gândească la aşa ceva Trage adânc aer în piept Probabil că or să fie indulgenţi cu ea Iar el trebuie să fie puternic; încearcă să-şi scoată deocamdată din minte acuzaţiile În timp ce merge spre casă cu maşina, Tom se gândeşte la Karen şi la viaţa lor împreună Fuseseră aşa de fericiţi, aşa de aşezaţi Şi acum, asta Când se cunoscuseră, Karen lucra temporar la firma unde este el expert contabil Atracţia fusese imediată Abia aştepta să-şi termine programul la firmă ca s-o invite în oraş Totuşi, fusese prudent, pentru că înainte se mai înşelase Aşa că-şi promisese c-o să-şi rezerve suficient timp s-o cunoască Iar asta păruse să-i convină şi ei La început, fusese reţinută Tom se gândise că probabil că şi ea se mai înşelase înainte Dar nu semăna cu nicio altă femeie pe care o cunoscuse el până atunci Nu făcea pe deşteaptă Nu-l scotea din sărite N-avea nimic care să-i declanşeze vreun semnal de alarmă Şi nici n-avusese vreodată Trebuie să existe un motiv pentru ce a făcut Trebuie să fi fost atrasă acolo de cineva, cu un pretext fals O să-şi recapete memoria şi atunci o să poată să explice totul Îşi dă seama că e înspăimântată Şi el e Parchează maşina pe alee şi urcă greoi treptele din faţă Odată intrat, se uită precaut prin casă Totul e puţin vraişte În bucătărie sunt vase murdare – în chiuvetă şi pe masă A ciugulit câte ceva la ore bizare, între drumurile la spital Mai bine face ordine N-o poate lăsa pe Karen să se întoarcă într-o casă dezordonată – nu i-ar plăcea deloc Începe în sufragerie, unde face curat, punând lucrurile la loc şi ducând ceştile de cafea murdare în bucătărie Dă cu aspiratorul peste covorul mare, şterge cu detergent de geamuri şi şerveţele măsuţa de cafea cu blat de sticlă Apoi se apucă de bucătărie Umple maşina de spălat vase, şterge blaturile şi pune apă caldă şi detergent de vase în chiuvetă ca să spele de mână cafetiera Caută mănuşile de cauciuc pe care le foloseşte Karen ca să spele vasele, dar nu le găseşte Îşi cufundă mâinile în apa fierbinte cu detergent Vrea s-o vadă pe Karen preocupată să se însănătoşească, nu făcându-şi griji pentru casă * Karen e singură când doctorul Fulton se opreşte la ea pentru ultima dată înainte să se ducă acasă în seara aceea E târziu, în salon e linişte, iar Karen e somnoroasă Doctorul se aşază pe scaunul liber de lângă patul ei şi spune şovăitor: — E ceva ce voiam să vă spun Ea îi vede nesiguranţa din ochi şi-şi simte trupul crispându-se — Când v-au adus, eraţi foarte dezorientată, începe el Spuneaţi diverse lucruri Karen e acum neliniştită şi perfect trează — Tot spuneaţi numele cuiva Vă aduceţi aminte? Rămâne complet nemişcată — Nu — Nu reuşeam să-mi aduc aminte, dar una dintre asistente mi-a spus că vă tot refereaţi la cineva pe care-l cheamă Robert Numele ăsta înseamnă ceva pentru dumneavoastră? O priveşte curios Inima îi bate nebuneşte acum Îşi mişcă încet capul înainte şi înapoi, strângând din buze, parcă gândindu-se intens — Nu, răspunde ea Nu ştiu pe nimeni pe care să-l cheme aşa — În regulă, spune doctorul Fulton ridicându-se M-am gândit că merită să încercăm — Sunt sigură că nu înseamnă nimic, zice Karen Aşteaptă până când doctorul ajunge aproape la uşă şi apoi adaugă, în ultima clipă: — Nu cred că e nevoie să-i pomeniţi soţului meu despre asta Doctorul se întoarce şi se uită la ea Privirile li se întâlnesc o clipă Apoi dă scurt din cap şi iese din încăpere Capitolul şapte A doua zi de dimineaţă, Tom iese din duş şi aude soneria de la uşă Îşi trage pe el nişte jeanşi şi un tricou, dar are părul încă ud, însă pieptănat În scurt timp pleacă la spital – încă o zi în care nu se duce la serviciu E desculţ şi abia a pus de cafea Nu-şi poate închipui cine ar putea fi la uşă aşa de devreme Nu-i nici opt încă Merge tiptil şi se uită cu atenţie prin geamul uşii Pe verandă stă poliţistul Fleming Vederea lui Fleming afară îl irită pe loc Tom are deja destule pe cap şi nu ştie mai multe decât ştia ieri Nu-i poate ajuta pe poliţai De ce dracu’ nu se duce Fleming învârtindu-se şi nu-i lasă în pace până când îi revine memoria lui Karen? Deschide uşa; nu poţi să laşi un poliţist în uniformă să-ţi stea în prag — Bună dimineaţa, spune Fleming Tom se uită lung la el, neştiind ce să facă Îşi aduce aminte ce drăguţ a fost Fleming cu el prima dată când a venit acasă, cu vestea îngrozitoare despre accidentul lui Karen — Pot să intru? întreabă Fleming în cele din urmă E profesionist şi respectuos, exact cum a fost şi în seara aceea Are un aer liniştit şi relaxat Nu e ameninţător; arată ca o persoană dispusă să-ţi dea o mână de ajutor Tom aprobă din cap şi deschide uşa Toată casa miroase a cafea Bănuieşte că ar fi cazul să-i ofere şi lui Fleming — Cafea? îl întreabă — Sigur, răspunde Fleming, ar fi minunat Tom se îndreaptă spre bucătăria spaţioasă din fundul casei, cu poliţistul păşind după el pe parchet Îl simte pe Fleming privindu-l în timp ce toarnă câte o cană de cafea pentru fiecare Se întoarce, pune cănile pe masă şi scoate laptele şi zahărul Se aşază amândoi la masa din bucătărie — Cu ce pot să vă ajut? întreabă Tom Se simte penibil şi nu e pe deplin în stare să-şi ascundă iritarea din voce Fleming îşi ia lapte şi zahăr şi-şi amestecă gânditor cafeaua — Eraţi acolo când am discutat ieri cu soţia dumneavoastră despre accident, îi aminteşte Fleming — Da — Înţelegeţi de ce a trebuit să formulăm acuzaţiile — Da, răspunde Tom, cu vocea ascuţită Expiră şi adaugă cu sinceritate: — Mă bucur doar că n-a mai fost rănit şi altcineva Urmează o tăcere îndelungată şi apăsătoare, în timp ce Tom se gândeşte cât de rău ar fi putut fi Karen ar fi putut să omoare pe cineva – ce îngrozitor e să fii nevoit să te împaci cu aşa ceva Ăsta-i genul de lucruri pe care nu le depăşeşti niciodată Tom încearcă să-şi spună că au avut noroc Dintr-odată, vrea să vorbească Nu ştie de ce-i spune unui poliţist – practic, un străin – aşa ceva, dar pare că nu se poată stăpâni — E soţia mea O iubesc Poliţistul îl priveşte înţelegător — Dar am şi întrebări, spune Tom nechibzuit, aceleaşi întrebări ca dumneavoastră Ce dracu’ făcea acolo, conducând nebuneşte? Soţia mea nu-i aşa Soţia mea nu face aşa ceva Tom îşi împinge în spate scaunul şi se ridică Îşi spune cana pe blat şi o umple din nou, încercând să-şi recapete autocontrolul — De-asta mă aflu aici, spune Fleming, privindu-l cu atenţie Voiam să văd dacă v-aţi gândit la ceva, dacă v-aţi adus aminte ceva care ar putea clarifica vreun pic împrejurările accidentului Se pare că n-aţi reuşit — Nu Tom se holbează indispus la podea Poliţistul face o pauză înainte să pună următoarea întrebare — Cum merge căsnicia dumneavoastră? întreabă el încet — Căsnicia mea? spune Tom, ridicând brusc privirea E a doua oară când îl întreabă asta — De ce mă întrebaţi? — În seara aceea, aţi făcut un apel la 911, ca să anunţaţi că a dispărut — Pentru că nu ştiam unde era — Soţia dumneavoastră pare să fi fugit de ceva anume, spune Fleming, cu o expresie neutră Trebuie să întreb – fugea de dumneavoastră? — Ce? Nu! Cum puteţi să întrebaţi aşa ceva? O iubesc! Tom clatină din cap — Nu suntem căsătoriţi de mult timp – se apropie a doua aniversare Suntem foarte fericiţi Ezită — Ne gândeam să facem un copil Apoi îşi dă seama că tocmai a vorbit la timpul trecut — În regulă, spune Fleming, făcând un gest împăciuitor cu ambele mâini Trebuia să întreb — Sigur, răspunde Tom Vrea să-l vadă plecat — Dar cum e cu viaţa amoroasă a soţiei dumneavoastră dinainte să vă cunoaşteţi? A mai fost căsătorită vreodată? — Nu Tom îşi aşază cana pe blatul din spatele lui şi încrucişează braţele — A avut vreo problemă cu legea? — Nu, sigur că nu, răspunde Tom, desconsiderând întrebarea Dar până şi el îşi dă seama că, ţinând cont de împrejurări, nu-i chiar aşa de ridicolă — Dar dumneavoastră? — Nu, nici eu n-am avut probleme cu legea Sunt sigur că ne puteţi verifica pe amândoi Sunt expert contabil autorizat, ea e contabil suntem mai degrabă banali — Mă întreb Fleming ezită, de parcă n-ar fi sigur ce trebuie să spună — Ce anume? — Mă întreb dacă s-ar putea afla în vreun fel de pericol, spune poliţistul cu grijă — Cum? răspunde Tom tresărind surprins — Cum am spus, conducea de parcă încerca să scape de ceva, de parcă era înspăimântată O persoană calmă nu conduce aşa Tom n-are niciun răspuns Se holbează la Fleming şi îşi muşcă buza de jos Fleming înclină capul într-o parte şi spune: — Aţi vrea să vă ajut să căutaţi prin casă? Tom îl priveşte neliniştit — De ce? — Să vedem dacă putem găsi ceva care ar putea clarifica Tom încremeneşte Nu ştie cum să răspundă Tom cel normal, de dinainte să se întâmple toate astea, ar fi spus Sigur, hai să ne uităm Dar acesta e Tom cel de după accident, care nu ştie ce punea la cale soţia lui când a plecat de acasă şi a făcut maşina praf Şi dacă e ceva ce ascundea, ceva ce poliţia n-ar trebui să găsească? Fleming se uită la el, aşteptând să vadă ce decizie va lua * Brigid îşi bea cafeaua de dimineaţă, în timp ce razele soarelui intră şi cad pieziş pe covor Bob a plecat deja la serviciu, dispărând cu un pupic pe obraz De ceva vreme, ei şi lui Bob nu le merge bine În cea mai mare parte a timpului, el e plecat, ocupat la serviciu E patronul Casei Funerare Cruikshank Dar când e acasă – când crede că ea nu se uită – o priveşte, parcă îngrijorat pentru ea, preocupat de ce gândeşte, de ce ar putea face Dar nu-i pasă sincer cum se simte, îşi spune Brigid A încetat să-i mai pese cu ceva vreme în urmă Acum îi pasă numai de felul în care faptele ei l-ar putea afecta pe el Nu mai discută despre asta, dar Brigid ştie că neputinţa lor – eşecul lor – de a avea copii a schimbat totul Infertilitatea lor a transformat-o într-o fiinţă deprimată şi irascibilă, ceea ce l-a făcut pe Bob să se îndepărteze de ea Ştie că s-a schimbat Era nostimă, chiar un pic nesăbuită Credea că poate să facă orice Dar acum se simte mai bătrână, mai potolită, mai puţin atrăgătoare, deşi n-are decât treizeci şi doi de ani Brigid l-a văzut pe poliţist venind cu maşina acum câteva minute, imediat după ce a plecat Bob Se întreabă ce caută poliţistul la familia Krupp Tom e încă acasă Are maşina pe alee În ultima vreme, trăieşte foarte mult în lumea ei Ştie că nu-i face bine, dar n-o interesează să-şi găsească un serviciu nou şi să-şi recalibreze aşteptările, cum o încurajează Bob să facă Are o grămadă de timp să se gândească la diverse lucruri Îşi aduce aminte când s-a mutat Karen aici Tom era burlac când cumpărase casa – singurul bărbat necăsătorit într-un cartier plin de familii (Ce amărâtă se simte Brigid; ea şi Bob aleseseră această suburbie în mod special, ca locul perfect pentru a creşte copii – copii pe care n-or să-i aibă niciodată) După aceea, Tom a început să iasă cu Karen După ce s-au căsătorit, Karen şi-a pus amprenta asupra locului Şi-a pus amprenta asupra locului foarte repede Zugrăvit, decorat, arhitectură peisagistică Brigid a privit cum se petrece transformarea; fără îndoială, Karen avea ochi bun Chiar de la început – înainte chiar să se căsătorească Tom şi Karen –, Brigid s-a asigurat că-i urează bun venit lui Karen în cartier Brigid era cât se poate de prietenoasă Karen păruse reţinută iniţial, dar începuse rapid să-i accepte prietenia, de parcă ar fi tânjit după companie feminină Ceea ce, bănuia Brigid, chiar era adevărat, ţinând cont că venise de curând din alt stat şi nu cunoştea pe nimeni Au început să stea tot mai mult împreună Karen părea s-o preţuiască sincer ca prietenă, chiar dacă nu-i venea uşor să-i facă şi confidenţe Brigid a aflat că fusese angajată cu contract pe perioadă determinată la firma lui Tom şi că-şi căuta un serviciu permanent Brigid fusese cea care-i găsise postul de contabil la Casa Funerară Cruikshank Brigid este cea care se asigură acum că postul lui Karen rămâne disponibil pentru ea cât timp o să aibă nevoie Între timp au un angajat temporar N-o poate acuza nimeni că nu e o prietenă bună Capitolul opt Tom o aduce pe Karen de la spital seara devreme Au trecut trei zile de la accident Conduce încet, cu grijă, evitând gropile şi opririle bruşte, în timp ce ea se uită pe geam E recunoscătoare Aruncă o privire la profilul lui Tom, care conduce maşina Îşi dă seama, după poziţia maxilarului, că e încordat, deşi încearcă să pretindă că totul e în regulă Ajung până la urmă pe străduţa lor, iar Tom trage pe aleea de la Dogwood Drive numărul 24 E bine să nu mai fie la spital şi să ajungă din nou acasă Îi place că aici pomii au avut destul timp să crească Nu-i nici urmă de înghesuiala aceea pe care o găseşti în suburbiile mai noi şi mai puţin scumpe, unde casele sunt foarte îngrămădite unele în altele şi au doar câte un petic meschin de iarbă pe post de peluză Îi place spaţiul larg de-aici, verdele E mândră de grădina ei, care e plină acum de hortensii mari şi roz Stau amândoi tăcuţi o clipă, ascultând sunetul motorului care se răceşte Tom îşi pune în treacăt mâna peste mâinile ei Apoi Karen coboară încet din maşină Odată intrată în casă, se întoarce să închidă uşa în urma ei, când Tom îşi aruncă cheile pe masa de lângă uşă Karen tresare Zăngănitul puternic o face să simtă o durere sfâşietoare în tâmple şi o senzaţie bruscă de vertij Închide uşor ochii şi se clatină puţin, cu mâna sprijinită de perete — Scuze! Te simţi bine? întreabă Tom plin de remuşcări N-ar fi trebuit să fac asta — Sunt în regulă, doar puţin ameţită, răspunde ea O deranjează zgomotele puternice, ca şi lumina strălucitoare şi mişcările bruşte Creierul ei are nevoie de timp ca să-şi revină După o clipă, intră în sufragerie, bucurându-se de nuanţele liniştitoare de gri şters şi alb şi de decorul aerisit Canapeaua albă, aleasă cu grijă, e aşezată în faţa unui şemineu de marmură modern, cu un exterior neted şi fără zorzoane În faţa canapelei e o măsuţă de cafea mare şi pătrată, cu blat de sticlă, şi cu colecţia ei de Elle Decor şi Art & Antiques depozitată pe un raft de dedesubt Deasupra şemineului se află o oglindă enormă, iar pe poliţa căminului sunt fotografii înrămate cu ei doi, cu Tom şi cu ea În faţa canapelei, sunt câteva scaune gri asortate, cu perne pufoase în nuanţe şterse de roz şi verde Totul e luminos şi curat şi aerisit şi îi e întru totul familiar De parcă ultimele câteva zile n-ar fi existat Se duce încet spre fereastra panoramică supradimensionată din faţa camerei şi se uită afară Casele de peste drum arată perfect inofensive În cele din urmă, se răsuceşte şi se duce după Tom în bucătărie — Am făcut curat, spune el, zâmbind Totul străluceşte Chiuveta, robinetele, blatul, aparatele din oţel inoxidabil Chiar şi parchetul e lucios — Ai făcut treabă bună, răspunde ea cu apreciere, întorcându-i zâmbetul Aruncă o privire prin uşile glisante de sticlă, uitându-se la curtea din spate După aceea, simţind că-i este sete, se duce la dulap şi se întinde să-şi ia un pahar din care să bea apă Dă drumul robinetului, coboară privirea în chiuvetă şi se prinde repede de blat ca să se echilibreze — Cred că aş vrea să mă întind, spune ea brusc — Bineînţeles, răspunde Tom Îi ia paharul din mână şi-l umple cu apă de la robinet Karen îl urmează pe Tom pe scări Şi dormitorul e luminos şi aerisit, cu o mulţime de ferestre pe peretele din fund Pe noptiera ei e un roman, iar pe podea, lângă pat, alte cărţi Le-a luat de curând de la bibliotecă; abia aştepta, în mod special, să citească noul roman al lui Kate Atkinson, dar acum nu poate citi prea mult, până nu i se mai atenuează urmările comoţiei Instrucţiunile doctorului Tom se uită la ea Karen aruncă o privire înspre măsuţa ei de toaletă Deasupra se află o tăviţă cu oglindă pe care stau sticluţele cu parfum Alături, e cutia ei cu bijuterii Bijuteriile ei obişnuite, pe care le poartă din nou – inelul de logodnă cu diamant şi verigheta asortată, precum şi lănţişorul pe care i l-a cumpărat Tom la prima aniversare a căsătoriei Karen se studiază în oglinda familiară de deasupra măsuţei de toaletă, tot lovită şi învineţită Îşi aduce aminte cât de înspăimântată a fost De fiecare dată când a ajuns acasă şi a găsit obiecte uşor mişcate din loc, semne subtile că i-a umblat cineva prin lucruri S-a speriat Şi Tom nu ştie nimic despre asta A ascuns o grămadă de lucruri de bărbatul pe care-l iubeşte Şi a fost aşa de neliniştită, aşa de îngrijorată că doctorul Fulton i-ar putea spune lui Tom sau poliţiştilor ce zisese ea la Urgenţe Măcar dacă şi-ar putea aduce aminte ce s-a întâmplat în seara aia! Se simte de parcă ar fi oarbă, încercând să navigheze printre numeroase primejdii pe care nu le poate vedea Dintr-odată, se simte foarte obosită Tom îi spune protector: — Ce-ar fi să te odihneşti cât pregătesc eu cina? Karen dă din cap Nu vrea să pregătească cina Nu vrea să facă nimic altceva decât să se ghemuiască sub pături şi să se ascundă de lume — Unii dintre prietenii tăi au întrebat când pot să vină în vizită, spune el prudent — Nu sunt încă pregătită să văd pe nimeni în afară de Brigid Se bucură că o are pe Brigid, dar nu vrea să vadă pe nimeni altcineva; nu are chef să răspundă la întrebările nimănui — Aşa le-am zis şi eu; dar vor să vină oricum — Nu încă Tom dă din cap — Sunt convins că or să înţeleagă Se poate amâna Oricum, ar trebui să stai liniştită O priveşte îngrijorat — Cum te simţi? Karen vrea să spună îngrozită În loc de asta, îi spune cu un zâmbet vag: — Mă bucur că am ajuns acasă * Tom aprinde grătarul, marinează o friptură şi face rapid o salată mică şi pâine cu usturoi E o uşurare s-o aibă din nou pe Karen acasă Dar rămâne marea problemă nelămurită Accidentul – şi ce anume a dus la producerea lui Vrea să aibă încredere în ea Poliţistul, Fleming, a dorit să se uite prin casă azi-dimineaţă Tom îşi aduce aminte că a rămas cu gura căscată când i-a sugerat asta Primul lucru la care s-a gândit a fost Ce caută? După aceea, Şi dacă găseşte ceva? Ceva rău? I-a spus poliţistului nu Apoi s-a uitat de după perdele la poliţistul care privise lung şi cu regret casa Apoi se urcase în maşină şi plecase După aceea, Tom a făcut două lucruri A căutat pe Internet un avocat local specializat în drept penal şi şi-a făcut o programare Şi apoi a întors casa cu fundul în sus I-a luat aproape toată ziua – cu o pauză ca s-o viziteze pe Karen la spital Bucătăria i-a luat cel mai mult A scotocit prin toate cutiile cu cereale, pungile cu făină, orez şi zahăr – tot ce nu era în ambalaj sigilat A scos totul din fiecare dulap şi sertar şi a căutat până în fundul acestora A pipăit suprafeţele ascunse, căutând ceva lipit pe ele S-a uitat pe rafturile de sus ale bufetelor, sub covoare şi saltele, în geamantane şi în cizme şi pantofi rareori purtaţi S-a dus la subsol, respirând aerul stătut şi aşteptând să i se obişnuiască ochii cu lumina mai slabă Nu erau prea multe acolo – doar spălătoria şi câteva cutii cu vechituri Îl foloseau mai mult ca depozit A răscolit prin toate Ba chiar s-a uitat şi în spatele cazanului În cele din urmă, a verificat garajul Tot timpul cât a căutat, a avut o stare bizară în care nu-i venea să creadă nici ce face, nici în ce situaţie se află Ce dracu’ făcea? Ce anume căuta? Nu găsise nimic, absolut nimic Se simţise caraghios, iritat şi ruşinat Şi uşurat Când terminase, aranjase totul la loc aşa cum fusese, astfel încât Karen să nu ştie ce a făcut Şi după aceea se dusese s-o ia de la spital Când friptura e gata, Tom o duce în casă şi dă fuga sus să-i spună lui Karen că masa e pregătită Se aşază la masa din bucătărie să mănânce Tom îi oferă vin roşu, dar ea scutură uşor din cap — Ah, sigur, spune el Am uitat fără alcool cât iei analgezice Pune vinul deoparte şi aduce în schimb apă minerală Tom se uită peste masă la soţia lui, cu părul ei castaniu scurt tuns în stil pixie, cu bretonul căzându-i pe frunte şi cu zâmbetul fugar plin de mâhnire de pe faţă Dacă n-ar fi vânătăile, aproape că ar putea crede că nu s-a schimbat nimic E aproape ca înainte Dar nu-i deloc ca înainte * Dimineaţă, Karen se trezeşte foarte devreme, înainte să se lumineze Se ridică din pat în linişte şi-şi pune un halat Închide uşa în urma ei şi coboară la bucătărie Ştie că n-o să mai adoarmă Pune de cafea şi rămâne uitându-se afară cu braţele încrucişate, mângâiată de zgomotul cunoscut al filtrului şi de mirosul familiar al cafelei, aşteptând să se termine de făcut Când răsare soarele, de pe peluza din spate se ridică o negură uşoară Rămâne uitându-se multă vreme prin uşile de sticlă, încercând cu disperare să-şi aducă aminte Are senzaţia că viaţa ei ar putea depinde de asta Capitolul nouă — Bună, spune Tom, intrând în linişte în bucătărie şi văzând-o pe Karen la masă, cu o cană în faţă Se pare că i s-a răcit demult cafeaua, iar el se întreabă de când oare e trează Karen ridică privirea spre el — Bună dimineaţa Arată puţin neglijent, dar fermecător, îmbrăcată în halat Tom se simte atât de recunoscător s-o aibă aici, s-o aibă în viaţa lui, când i-a fost aşa de teamă c-o va pierde în noaptea accidentului Dar pare şi ceva fragil, de parcă ar merge pe gheaţă — Cum ai dormit? — Nu prea grozav, recunoaşte ea Vrei cafea? — Sigur Se ridică şi-l sărută pe gură, exact cum făcea înainte Se îndepărtează de el şi-l lasă cu capul vâjâindu-i Îi toarnă o cană de cafea şi începe să pregătească micul dejun — Nu, stai jos Lasă-mă pe mine, îi spune Tom hotărât Pune cornurile la prăjit şi sparge ouăle într-o tigaie — Va trebui să reîncep să mă duc curând la serviciu, spune el, pe ton de scuză Aş vrea să pot să stau acasă cu tine, dar chiar e mult de lucru la serviciu acum — Nu, e în regulă, serios, răspunde ea Sunt bine N-am nevoie să te ocupi de mine tot timpul Promit c-o s-o iau uşor Îi zâmbeşte liniştitor Tom mai are ceva ce trebuie să-i spună; n-are cum să evite — Mai e un lucru Tace, ridicând privirea din tigaie şi îndreptând-o spre ea — Ce? — Am făcut o programare la un avocat Vede sclipirea bruscă de teamă din ochii ei Karen îşi muşcă îngrijorată buza de jos — Când? — În dimineaţa asta, la zece Karen îşi mută privirea — Ah Aşa repede? — E o acuzaţie serioasă, Karen, zice el — Ştiu, nu-i cazul să-mi spui, se răsteşte ea Dintr-odată, amândoi sunt încordaţi Tom şi-ar dori să nu fie nevoiţi să se ducă la un avocat, să nu fi avut loc niciun accident, ea să nu fi fugit din casă în seara aia – simte o scânteie de furie împotriva ei Dar ce-a fost, a fost, iar acum trebuie să se descurce cât pot ei de bine Îşi dă seama că-şi încleştează fălcile şi încearcă să se destindă Îşi păstrează emoţiile pentru el * Firma de avocatură se află într-o clădire de birouri nu departe de casă Karen a tăcut în tot drumul scurt cu maşina Nici Tom n-a spus prea multe E deja cald, dar nu găsesc loc de parcare decât la soare Când intră, clădirea răcoroasă cu aer condiţionat e o uşurare Iau liftul până la etajul al şaselea Când ajung, sala de aşteptare e goală Tom se uită la Karen cu coada ochiului Ea nu spune nimic, nu se întinde după niciuna dintre revistele de pe măsuţă Stă liniştită pe scaun, aşteptând Nu durează mult — Domnule şi doamnă Krupp, puteţi intra, spune secretara şi-i conduce către o uşă de birou pe care le-o deschide şi apoi o închide în urma ei Înăuntru, biroul arată ca orice cabinet de avocat – nu foarte diferit de biroul avocatului specializat în tranzacţii imobiliare la care a apelat Tom ca să cumpere casa de pe Dogwood Drive, înainte s-o cunoască pe Karen Are o masă imensă, cu teancuri ordonate de dosare peste tot În spatele biroului, avocatul – Jack Calvin –, un bărbat cu păr grizonant ondulat, a cărui vârstă Tom o apreciază pe la patruzeci şi cinci de ani, se ridică şi dă mâna cu amândoi, apoi le face semn să se aşeze — Cu ce vă pot fi de folos? întreabă el Avocatul se uită curios la ei În spatele privirii pătrunzătoare se ghiceşte o inteligenţă ascuţită Tom aproape că-i aude gândurile: Ce caută cuplul acesta drăguţ în biroul meu? — Am sunat ieri, pentru acuzaţia legată de recentul accident de circulaţie al soţiei mele, spune Tom, văzând că ea tace Faptul că se află în biroul unui avocat de drept penal pare s-o fi intimidat — Aduceţi-mi aminte, spune bărbatul, deloc neprietenos Am multe contravenţii rutiere Pâinea mea cea de toate zilele Mai ales conducere în stare de ebrietate Despre asta e vorba? Aruncă o privire rapidă, studiind-o pe Karen — Nu, răspunde Tom şi începe să explice despre accident N-a fost deloc vorba de alcool Dar, din nefericire, depăşise viteza legală şi Avocatul îl întrerupe — Scuze poate o laşi pe ea să-mi explice ce s-a întâmplat, cu cuvintele ei Tom îi aruncă o privire lui Karen, care pare să se crispeze Avocatul o priveşte, aşteptând să vorbească Cum nici Tom, nici Karen nu spun nimic o clipă, avocatul îşi mută privirea de la unul la celălalt şi întreabă: — E vreo problemă? — Da, răspunde Karen, în cele din urmă Nu-mi aduc aminte de accident Nu-mi aduc aminte nimic legat de el Se încruntă în semn de scuză — Serios? întreabă Calvin — Nu pot să-mi aduc aminte nimic din seara aceea, spune ea E un gol — Aşa e, zice Tom A avut o comoţie gravă Abia ieri a ieşit din spital Avocatul se uită la ei, parcă uimit — E pe bune? Sau asta e apărarea pe care o încercaţi? Pentru că nu-i nevoie de aşa ceva Sunt avocatul vostru Lăsaţi apărarea pe seama mea — Nu-i o încercare, spune Tom ferm Are amnezie Dar doctorii sunt destul de siguri că e temporară şi c-o să-şi recapete memoria Se uită la Karen, care stă palidă lângă el E trasă la faţă, ceea ce, de la accident încoace, e semnul începutului unei dureri zdrobitoare de cap — Înţeleg, spune avocatul Se uită curios la Karen Tom îi dă hârtia pe care au primit-o de la poliţie Calvin o citeşte rapid Ridică privirea — Cam dubioasă zonă pentru o doamnă ca tine, zice el, privind-o pe Karen Ea stă perfect neclintită şi dreaptă Avocatul se întoarce către Tom — Ce căuta acolo? — Nu ştiu, răspunde Tom — Nu ştii, repetă avocatul Îi cercetează pe amândoi de parcă n-ar şti ce să creadă Urmează o tăcere prelungită În cele din urmă, spune: — E destul de grav Conducere imprudentă nu-i de joacă Se gândeşte o clipă — Uite cum facem O să am nevoie de un avans azi Şi după aceea o să amân prezentarea în faţa instanţei până-şi aduce aminte ce căuta acolo şi de ce conducea aşa Pentru că s-ar putea să existe un motiv foarte bun – sau măcar o circumstanţă atenuantă Şi, chiar dacă nu există, tot trebuie să ştim Tom îi aruncă o privire soţiei sale, dar ea şi-a coborât acum privirea în poală Îşi caută carnetul de cecuri — Dacă-ţi aduci aminte ceva, spune avocatul, adresându-i-se lui Karen, te rog să scrii totul pe hârtie, aşa încât data viitoare când ne vedem să ai informaţiile proaspete în minte Şi sună-mă când se întâmplă asta, adaugă el Karen dă din cap — Bine — Sau poate ai vrea să ne vedem fără să fie de faţă şi soţul tău? Karen îi aruncă o privire tăioasă lui Calvin Clatină din cap şi spune: — Sigur că nu N-am nimic de ascuns faţă de soţul meu Tom o priveşte cu atenţie Chiar e sinceră? Stabilesc avansul şi, când se ridică să plece, Calvin o întreabă pe Karen: — N-ai cazier, nu? Ea se întoarce şi-i răspunde privindu-l drept în ochi: — Nu Avocatul îi întoarce privirea şi pe Tom îl îngrijorează ceva în ochii lui care cântăresc situaţia Îşi dă seama că avocatul n-o crede n-o crede deloc Pe drum spre casă, atmosfera e încărcată de tensiunea întrebărilor fără răspuns Înainte, lui Tom îi plăcea să meargă alături de Karen – unele dintre cele mai plăcute amintiri sunt cu ei doi, în maşina asta, ieşind din oraş pentru un weekend, cu bagajele pe bancheta din spate, ea cu capul lăsat pe spate, râzând E aproape o uşurare când îi sună telefonul Răspunde După aceea se întoarce spre ea şi spune, cu ton de scuză: — Trebuie să mă duc puţin la serviciu — Bineînţeles — Eşti bine? — Mă doare capul Karen închide ochii şi-şi sprijină capul pe spătarul scaunului Tom o lasă acasă Se apleacă şi o sărută înainte să coboare din maşină — Ia-o uşor Trage un pui de somn O să încerc să mă întorc devreme Karen coboară din maşină şi-i face semn cu mâna, mijind ochii în soare când el scoate maşina în marşarier de pe alee Îi face şi el semn şi se îndepărtează, îngrijorat de ce-i rezervă viitorul Întrebându-se ce secrete ar putea ascunde soţia lui Capitolul zece După ce pleacă Tom, Karen se întoarce spre casă şi descuie Întâlnirea cu avocatul a vlăguit-o; în mod evident, a crezut că-l minte Îşi apasă degetele pe ochii obosiţi Se duce la bucătărie, deschide congelatorul şi scoate punga de gheaţă pe care i-au dat-o de la spital A folosit-o din când în când, pentru umflăturile de pe faţă Acum şi-o pune pe frunte Senzaţia rece e plăcută Se aşază la masa din bucătărie, cu ochii închişi, şi-şi ţine punga de gheaţă pe cap, plimbând-o uşor şi încercând să aline durerea surdă E o zi foarte caldă, înăbuşitoare Simte cum i se udă bluza de transpiraţie, chiar şi cu aerul condiţionat pornit Poate c-ar trebui să-l dea mai tare Pe măsură ce durerea de cap se potoleşte puţin, deschide ochii Se holbează la blatul de bucătărie, cel pe care l-a înlocuit când s-a mutat Încă îi mai place să se uite la el – suprafaţa neagră netedă şi lucioasă, punctată cu argintiu Însă acum vede un pahar gol lângă chiuvetă Se uită ţintă la pahar, apoi aruncă o privire rapidă prin bucătărie, dar nimic altceva nu pare altfel decât ar trebui Paharul de pe blatul de lângă chiuvetă nu era acolo când au plecat azi-dimineaţă la avocat, e sigură de asta Pentru că, înainte să plece, ea şi Tom – mai mult Tom – au făcut ordine în bucătărie, au pus în maşina de spălat vase, toate farfuriile de la micul dejun şi au şters blaturile Detestă când rămân farfuriile pe blat E un pic maniacă atunci când vine vorba de curăţenie Şi ştie că a aruncat o ultimă privire în bucătărie înainte să se ducă la Tom, la uşa din faţă, şi să plece spre avocat, pentru că s-a întors ca să se asigure că uşile de sticlă glisante erau blocate Totdeauna verifică dacă uşile sunt blocate – şi de aceea a fost aşa de descumpănită când Tom i-a spus că nu încuiase uşile după ea în seara accidentului Şi că nu stinsese luminile Sau că nu-şi luase geanta Măcar dacă şi-ar putea aduce ceva aminte! Ia şovăitor paharul, se uită în el, îl duce la nas şi miroase Acum e gol, dar a fost apă în el, e sigură – de parcă a intrat cineva şi s-a servit cu un pahar de apă de la chiuvetă înainte să iasă iar la căldură Capul îi bubuie şi se simte dintr-odată ameţită Încearcă să se prindă de blat şi scapă neîndemânatică paharul Acesta se sparge cu zgomot pe podea Se uită ţintă în jos spre paharul spart de la picioarele ei, respirând întretăiat, cu tot corpul tremurând După aceea se întoarce repede, fuge în sufragerie şi înşfacă telefonul Apasă tasta rapidă cu numărul lui Brigid — Brigid, spune ea când îi răspunde Poţi să vii până la mine? Grăbeşte-te! Nici măcar nu încearcă să-şi ascundă frica şi panica pe care le simte Vrea numai să fie Brigid cu ea, imediat Nu vrea să rămână singură în casă — Sigur, vin imediat, răspunde Brigid Karen stă nerăbdătoare pe verandă În câteva secunde, o vede pe Brigid ieşind în grabă pe uşa ei şi traversând strada Slavă Domnului că există Brigid — Iisuse, Karen, ce s-a întâmplat? întreabă Brigid Eşti albă ca varul — A fost cineva în casă, răspunde Karen — Poftim? Brigid pare luată prin surprindere — Ce vrei să spui? Karen o împinge înăuntru — A fost cineva aici, cât am fost plecată cu Tom azi-dimineaţă Abia m-am întors Când am intrat în bucătărie Nu poate termina ce are de spus — Ai văzut pe cineva? A fost cineva în bucătărie? întreabă Brigid Karen clatină din cap — Nu E mai liniştită acum, că e Brigid aici Ce noroc are să aibă o prietenă bună chiar peste drum! Karen ştie că, indiferent în ce belea ar fi, Brigid lasă totul deoparte şi dă fuga la ea Ar vrea să-i poată destăinui de ce e aşa de înspăimântată Dar nu-i poate spune adevărul celei mai bune prietene sau soţului său Se uită la Brigid cum se apropie de bucătărie şi se opreşte chiar în prag, uitându-se în tăcere de jur-împrejur După o clipă, se întoarce în linişte lângă Karen — Karen, ce s-a întâmplat? — Am ajuns acasă şi m-am dus la bucătărie Pe blat era un pahar gol Nu era acolo când am plecat azi-dimineaţă L-a pus cineva acolo, şi n-am fost nici eu, nici Tom — Eşti sigură? întreabă Brigid — Bineînţeles că sunt sigură! Crezi c-aş fi aşa de întoarsă pe dos dacă n-aş fi sigură? Brigid se uită din nou la ea cu îngrijorare Apoi aruncă o privire spre bucătărie şi-şi întoarce din nou privirea la Karen — Cum s-a spart paharul? — L-am luat să mă uit la el şi după aia am ameţit şi l-am scăpat Brigid se uită neliniştită la ea — Poate c-ar trebui să-l sunăm pe Tom * Tom conduce spre casă cât de repede poate, în limitele raţiunii, cu mintea gonind Când ajunge, coboară în grabă din maşină şi fuge pe treptele de la intrare Năvăleşte în sufragerie şi o ia la goană spre care e Karen întinsă pe canapea, cu punga de gheaţă pe frunte şi cu Bridget în picioare alături — Karen, scumpo, eşti bine? Ce s-a întâmplat? Karen se străduie să se ridice în capul oaselor Îi dă punga cu gheaţă lui Brigid, care o ia mecanic ca s-o pună la loc în congelator — Nu ştiu, spune ea Am venit acasă şi am găsit un pahar pe blatul de bucătărie Sunt sigură că nu era acolo când am plecat azi-dimineaţă Am crezut că a fost cineva în casă Tom se îndreaptă spre bucătărie, oprindu-se în faţa pragului, şi vede resturile de pahar spart Prinde privirea lui Brigid când aceasta închide congelatorul şi ocoleşte prudent cioburile sclipitoare Karen vine şi rămâne lângă el — Eu l-am scăpat pe jos, spune ea Tom o priveşte cu îngrijorare — Eşti sigură că nu era acolo şi înainte? Ar fi putut să fie, spune Tom Încearcă să-şi aducă aminte dacă şi-a luat un pahar cu apă dimineaţă şi l-a lăsat pe blat, dar nu-şi poate aminti Are atâtea pe cap, că-i scapă genul ăsta de detalii — Nu ştiu, spune ea, clătinând din cap Eram foarte sigură Am aruncat o ultimă privire pe-aici înainte să plecăm, ca să verific dacă sunt încuiate uşile din spate Am crezut că e totul pus la loc — Haide, stai jos, îi zice Tom, ducând-o înapoi pe canapea, în timp ce Brigid începe să măture cioburile Tom o lasă pe Karen pe canapea şi verifică toată casa Nu lipseşte nimic Din câte îşi dă el seama, nu e nimic clintit din loc Când se întoarce în sufragerie, Brigid stă într-unul dintre fotolii, în faţa lui Karen E îmbrăcată lejer, cu pantaloni trei-sferturi şi un maiou cu bretele şi are părul castaniu lung lăsat pe umeri În timp ce o priveşte, ea îşi înnoadă părul la ceafă Tom se întoarce spre Karen — Nu cred că a fost nimeni aici, spune el blând Karen îl priveşte şi apoi îşi mută privirea — Şi ce, crezi că am eu închipuiri? — Nu, spune Tom calm Nu cred că ai închipuiri Cred că nu-ţi aduci bine aminte dacă era sau nu un pahar acolo Am băut amândoi multă apă pe căldura asta, oricare dintre noi putea să lase paharul pe blat Poate că eu nu-mi aduc aminte Încă te refaci, Karen, îi reaminteşte el cu blândeţe Adu-ţi aminte ce a spus doctorul – ai putea avea şi probleme cu memoria pe termen mediu după accident Poate că paharul era acolo dinainte şi nu-ţi mai aduci tu aminte — Poate, răspunde ea cu îndoială Tom se întoarce către Brigid — Mă ocup eu de-acum, spune el Mulţumesc că ai venit aşa repede — Oricând, răspunde Brigid — Da, spune Karen recunoscătoare, când Brigid se ridică să plece Nu ştiu ce m-aş face fără tine, Brigid Tom o priveşte pe Brigid îmbrăţişând-o uşor pe soţia lui; Karen îi răspunde călduros la îmbrăţişare — Mulţumesc şi că ai măturat cioburile, adaugă Tom — Nicio problemă Brigid îi zâmbeşte lui Karen — Pe curând Brigid se îndreaptă spre casa ei de vizavi, în timp ce ei doi rămân în prag uitându-se după ea Tom stă puţin în spatele lui Karen O priveşte pe Brigid şi o priveşte apoi şi pe soţia lui Capitolul unsprezece Detectivul Rasbach se opreşte o clipă ca să cerceteze împrejurimile Peste drum e un centru comercial dărăpănat, cu o prăvălie cu de toate, o spălătorie automată, un magazin cu produse ieftine şi cam atât Chiar şi într-o zi însorită de vară cum e azi, cartierul e deprimant În faţa lui, locul crimei – un restaurant abandonat Geamurile şi uşile au fost bătute în scânduri, dar cineva a smuls câteva dintre cele ale ferestrei din faţă ca să se uite înăuntru sau poate că pur şi simplu au căzut singure în timp Rasbach ocoleşte clădirea părăsită şi ajunge în spatele ei Face semn cu capul unor criminalişti şi trece dincolo de banda galbenă care delimitează locul crimei Pătrunde în restaurant pe uşa înnegrită din spate, care n-a fost bătută în scânduri cum era cea din faţă – sau, cel puţin, dacă a fost vreodată, acum nu mai era Putea intra sau ieşi oricine Primul lucru care-l izbeşte e mirosul Încearcă să nu-l ia în seamă În stânga lui se află un bar de modă veche pe care se putea mânca, dar nu şi mese sau scaune; totul a fost golit – până şi aplicele lipsesc Însă lângă perete e o canapea veche cu nişte cutii de bere goale în jurul ei, pe podea Prin ferestre intră un strop de lumină filtrată, prin locurile unde au căzut scândurile, dar cea mai mare parte vine de la lămpile instalate de echipa de legişti Linoleumul murdar e crăpat, pereţii sunt închişi la culoare şi pătaţi de nicotină Iar pe podea zace un bărbat mort Mirosul e destul de puternic Aşa se întâmplă când cadavrul nu e descoperit decât după mai multe zile în dogoarea verii Duhneşte destul de tare Rasbach stă perfect nemişcat în mijlocul restaurantului care duhneşte, în costumul lui elegant şi scump, gândindu-se că va trebui să-l dea la curăţat, şi-şi scoate o pereche de mănuşi de cauciuc din buzunar — A sunat cineva N-a lăsat niciun nume, îi spune poliţistul în uniformă de lângă el Detectivul dă din cap plictisit Se îndreaptă spre mizeria de pe podea Rămâne câteva minute cu privirea coborâtă spre cadavru, cercetându-l E un bărbat brunet, probabil de treizeci şi cinci spre patruzeci de ani, îmbrăcat cu pantaloni negri care par scumpi şi o cămaşă la fel de scumpă – acum acoperită cu o crustă de sânge uscat negru şi cu muşte Victima a fost împuşcată de câteva ori în faţă şi o dată în piept Pantofii lipsesc, dând la iveală nişte şosete destul de şic Nici curea n-are — Vreo urmă de armă? îl întreabă Rasbach pe unul dintre tehnicienii care stau de cealaltă parte a cadavrului, uitându-se şi el gânditor la acesta — Nu, nu încă Rasbach se apleacă atent peste trupul neînsufleţit, încercând să nu respire şi observând umbra palidă din jurul degetului de pe care a fost scos de curând un inel şi dunga la fel de palidă din jurul încheieturii mâinii, unde s-a aflat cândva un ceas Fusese jefuit, însă nu acesta fusese scopul iniţial, se gândeşte Rasbach Ce căutase bărbatul aici? Nu era de-aici, din cartierul ăsta Pare mai degrabă o execuţie Atâta doar că a fost împuşcat în faţă şi în piept în loc să fie împuşcat în ceafă Cadavrul arată ca şi cum omul ar fi murit acum cel puţin câteva zile, poate mai mult Are faţa decolorată şi umflată — Ştim cine e? — Nu N-are niciun act de identitate la el De fapt, n-avea nimic la el în afară de haine — Vreun martor? întreabă Rasbach, ştiind deja răspunsul — Nada Cel puţin până acum — În regulă Rasbach oftează adânc Cadavrul va fi luat de-aici curând şi trimis la medicul legist pentru autopsie O să ia amprentele cadavrului şi o să vadă dacă au la dosar ceva care să se potrivească Dacă nu-l pot identifica după amprente, va trebui să verifice persoanele dispărute, ceea ce va fi plicticos, dar mare parte din munca poliţiei e plictisitoare Deseori e o muncă plictisitoare care dă rezultate Criminaliştii or să caute în continuare arma crimei Probabil un pistol de calibrul 38, după cum arată E posibil ca trăgătorul să se fi descotorosit de el departe de locul crimei sau să-l fi luat altcineva, care-şi ţine acum gura Ţinând cont de cartier, Rasbach nu se miră că i-au fost luate cureaua şi pantofii, precum şi portofelul şi bijuteriile, şi fără îndoială că şi telefonul mobil Până să termine cu cadavrul şi să efectueze o percheziţie mai amplă a zonei, tot ce-au găsit e o pereche de mănuşi de cauciuc roz cu model cu flori lângă coate, aruncată într-o parcare mică aflată nu departe Rasbach nu crede că au vreo legătură cu victima din restaurant, dar a cerut oricum să fie ridicate Nu se ştie niciodată Rasbach şi detectivul Jennings, împreună cu câţiva poliţişti în uniformă, îşi petrec seara bătând din uşă în uşă în zonă şi căutând martori Deloc surprinzător, nu se aleg cu nimic * Doctorul Perriera, medicul legist, îi aşteaptă a doua zi dimineaţă — Bună ziua, domnilor detectivi, spune el, evident încântat să-i vadă Rasbach ştie că legistului îi place când vin în vizită detectivii Se miră că, nici după aproape douăzeci de ani, caracterul deprimant al profesiei nu pare să-l fi doborât pe legist Înjunghieri, împuşcături, înecuri, accidente de maşină – nimic nu pare să-l deranjeze pe optimistul şi veşnic sociabilul doctor Perriera Le întinde un bol cu bomboane de mentă ambalate, îi ajută să nu mai simtă mirosul Ambii detectivi iau câte una, iar ambalajele foşnesc când despachetează bomboanele Doctorul Perriera întinde mâna să ia foiţele şi le aruncă într-un coş de gunoi — Ce poţi să ne spui? întreabă Rasbach când ajung cu toţii în jurul mesei lungi de oţel, uitându-se la cadavrul care se odihneşte pe ea Rasbach e recunoscător că Jennings a avut dintotdeauna stomacul tare, ca şi el Jennings pare entuziast şi curios şi absolut deloc deranjat de măcelul de pe masă şi are falca umflată de la bomboana de mentă — Corpul e intact, începe vesel doctorul Perriera Bărbat caucazian, peste treizeci şi cinci de ani, sănătos Primul glonţ a fost în piept şi al doilea în obraz, dar al treilea foc, care a ajuns direct în creier, a fost cel care l-a ucis Moartea a fost destul de rapidă A fost împuşcat de aproape – de la doi – doi metri şi jumătate distanţă – cu un pistol de calibrul 38 Rasbach dă din cap — Când a murit, mai exact? întreabă el Doctorul Perriera se întoarce spre Rasbach — Ştiu ce mult vă place vouă să stabiliţi exact ora decesului, iar eu fac tot ce pot, chiar fac, dar dacă-mi trimiteţi un cadavru care a zăcut câteva zile asta îmi afectează precizia, înţelegeţi voi Detectivul ştie că doctorul Perriera e un perfecţionist; totdeauna îşi confirmă concluziile — Apreciez asta, spune Rasbach răbdător Dar tot aş prefera să aflu ce presupui tu decât ce presupune altcineva Doctorul zâmbeşte — Am făcut autopsia aseară Pe baza stadiului de descompunere şi a larvelor pe care le-am găsit în corp – şi fără să uit, desigur, de vremea foarte caldă de care am avut parte – presupun că a murit cam cu patru zile înainte de asta, cu o zi în plus sau în minus Rasbach face calcule — Deci, aseară erau patru zile asta ar însemna treisprezece august, seara Doctorul Perriera aprobă — Dar ar fi putut fi ucis şi în seara de doisprezece august sau seara de paisprezece august Oricând în acest interval Rasbach coboară privirea spre corpul neînsufleţit de pe masa de oţel Ce bine ar fi dacă ar putea vorbi * Întors la secţie, Rasbach alege una dintre sălile mari de şedinţă pentru comandamentul lor ad hoc şi se adresează echipei pe care a adunat-o în grabă El şi Jennings sunt detectivii şi a ales câţiva poliţişti în uniformă din Divizia de patrulare ca să-i sprijine — Tot nu ştim cine e tipul ăsta, spune Rasbach Nu i-am identificat amprentele nicăieri, nici la persoanele dispărute cunoscute, nici în alte baze de date Haideţi să începem prin a trimite forţelor de ordine şi presei o descriere şi o fotografie – să vedem dacă putem afla cine e S-ar putea să-l recunoască totuşi cineva Rasbach decide să verifice toate înregistrările poliţiei pentru perioada de patruzeci şi opt de ore dintre seara de doisprezece august şi cea de paisprezece august Caută orice ieşit din comun Nu-i mare lucru; nu apare nimic, în afară de nişte capturi minore de droguri şi câteva accidente rutiere Unul dintre accidentele de maşină pare destul de limpede – o tamponare în cursul după-amiezii Dar celălalt O Honda Civic care mergea cu viteză – venind dinspre zona unde se află locul crimei – şi a lovit un stâlp în jurul orei douăzeci şi patruzeci şi cinci, în seara de treisprezece august Rasbach simte o furnicătură pe ceafă când îl observă Capitolul doisprezece — Cu ce te pot ajuta? îl întreabă Fleming pe Rasbach, sorbind cafeaua din cană Nu vine în fiecare zi în colţul nostru de clădire un detectiv de la omucideri Rasbach pune fotografiile victimei pe birou Fleming şi Kirton se apleacă amândoi să se uite Kirton clatină din cap Fleming zăboveşte, uitându-se cu atenţie, dar nu zice nimic — Cadavrul a fost găsit abia după câteva zile, spune Rasbach Pe şaptesprezece august Cel puţin, n-a sunat nimeni până atunci Cred că a fost jefuit de localnici înainte — Nu-l recunosc, zice Kirton — Nici eu nu l-am mai văzut până acum Fleming se uită la Rasbach — Ce-are asta de-a face cu noi? — A fost ucis într-un restaurant abandonat de pe Hoffman Street, în jur de treisprezece august, cu o zi mai devreme sau în minus Înţeleg că a avut loc un accident rutier nu departe de acolo, în seara de treisprezece Fleming şi Kirton schimbă o privire Kirton se îndreaptă, dând din cap — Aşa e — Spuneţi-mi ce ştiţi despre el, spune Rasbach — Femeia depăşise viteza, a trecut pe roşu A tras de volan ca să evite o maşină, a pierdut controlul şi a intrat într-un stâlp, povesteşte Kirton — A supravieţuit? — Da, răspunde Fleming, aplecându-se peste birou A supravieţuit, dar se pare că are amnezie — Glumeşti, nu? întreabă Rasbach — Nu Toată lumea a halit-o – doctorul, soţul, spune Fleming — Dar nu şi tu — Nu ştiu Soţul a sunat la 911 ca s-o dedare dispărută în aceeaşi seară Plecase de-acasă în grabă, fără geantă şi fără telefon, uitase să încuie uşa Rasbach se întoarce spre poliţistul Kirton, care clatină din cap — Cred că minte, spune Kirton — Ce ştiţi despre femeia asta? întreabă Rasbach — O cheamă Karen Krupp, îi răspunde Fleming Nu-i decât o gospodină obişnuită dacă nu iei în considerare unde a fost şi ce făcea în seara aia — O gospodină — Îhî Treizeci şi ceva de ani, e contabilă Căsătorită cu un expert contabil Fără copii Casă drăguţă în suburbii – Henry Park Rasbach îşi aduce aminte brusc de mănuşile de cauciuc roz pe care le-a găsit şi le-a ridicat de lângă locul crimei Trecuse o maşină peste ele şi aveau urme de roţi — Ce s-a întâmplat cu maşina? întreabă el — O Honda Civic E făcută praf, anunţă Kirton — Trebuie să-i văd cauciucurile, spune Rasbach Simte un mic freamăt de entuziasm N-ar fi interesant, se întreabă el, să găsească o legătură între maşina respectivă – cu pricina – şi victima lui? — Atunci, presupun că preiei tu de-aici, Rasbach, spune Fleming * Tom e încordat şi nefericit când pleacă de-acasă a doua zi dimineaţă Îşi pune jeanşii ca să se ducă la serviciu câteva ore şi să recupereze în weekend ce are de lucru A rămas în urmă cât a fost Karen în spital Pare obosită în dimineaţa asta Iar era deja trează când s-a sculat el; când a sărutat-o, avea faţa palidă Umflăturile de pe faţă s-au retras, iar vânătăile au început să se şteargă, dar nu seamănă deloc cu vechea Karen Era diferită de când se întorsese acasă Înainte, era aşa de caldă şi de lipsită de complicaţii Acum e puţin distantă E prea tăcută Uneori, dacă se întinde spre ea, tresare Înainte, nu făcea niciodată aşa Pare agitată, încordată Iar episodul cu paharul i se pare tulburător E sigur că nu fusese nimeni în casă De ce e ea aşa de convinsă că a fost cineva? A intrat într-o panică totală din cauza asta Şi el e îngrijorat Karen chiar nu-şi aminteşte seara aceea? Sau pur şi simplu nu-i spune lui? Bănuiala e ceva perfid; au început să se strecoare îndoielile, lucruri pe care înainte reuşise să nu le bage în seamă Îndoieli legate de trecutul ei Când s-a mutat la el, a adus puţine lucruri cu ea O întrebase atunci dacă are ceva lucruri depozitate pe undeva Karen îl privise în ochi şi spusese: — Nu, asta-i tot Nu mă agăţ de lucruri Nu-mi place îngrămădeala El se întrebase, o dată sau de două ori, de ce pare să n-aibă niciun fel de legături din trecut Când a întrebat-o despre familia ei, i-a explicat că n-are aşa ceva Tom a înţeles Nici părinţii lui nu mai sunt şi nu i-a rămas decât fratele lui Dar ea n-are pe absolut nimeni El are prieteni din colegiu, dar ea pare să n-aibă niciunul Când a insistat, i-a zis că nu se prea pricepe să păstreze legătura cu lumea S-a purtat de parcă el ar fi exagerat O iubeşte şi ea îl iubeşte pe el; sunt perfecţi împreună Dacă n-a voit să-i spună mai multe despre viaţa ei de dinainte să se cunoască, el a acceptat N-a bănuit niciodată că ar fi ceva îngrijorător – s-a gândit doar că era ea mai retrasă şi nu era dornică să împărtăşească prea multe Dar acum nu mai e aşa de sigur că nu-l deranjează Îşi dă seama că de fapt nu ştie prea multe despre propria lui soţie * Detectivii Rasbach şi Jennings se află la laboratorul criminalistic Tehnicienii au preluat deja mănuşile roz şi lucrează la ele, deşi e duminică Acum Rasbach îi oferă un espresso dublu aromat lui Stan Price, care a fost de acord să vină de dimineaţă şi să se uite împreună cu ei la dovezi E doar o cafea de la Starbucks, dar Rasbach ştie că Stan e de obicei aşa de ocupat, că n-apucă să iasă — Mersi, spune Stan, luminându-se la faţă când ia paharul O cafea bună e de mare ajutor Au un aparat mic şi amărât la subsol, unde se află laboratorul de criminalistică, dar cafeaua mizerabilă pe care o face acesta e celebră S-ar putea să fie din cauză că nu-l curăţă nimeni niciodată, dar nici n-a fost nimeni dispus să testeze teoria şi să-l spele cum trebuie Rasbach îşi propune să ţină minte să ia de Crăciun un espressor nou pentru departamentul de criminalistică — Ce-ai aflat? întreabă Rasbach — Păi, mănuşile Am reuşit să prelev o urmă bună de cauciuc de pe una dintre ele Stan soarbe recunoscător din cafea — Urmele de cauciuc de pe mănuşă corespund cu tipul şi modelul cauciucurilor de la maşina respectivă Sunt tipul care trebuie, dar nu putem stabili concludent potrivirea cu cauciucurile pe care le-aţi adus Nu putem spune categoric că unul dintre cauciucurile acelei maşini trecut peste mănuşa asta Dar s-ar putea foarte bine să fi fost aşa — Bine, spune Rasbach E ceva — Ce şanse sunt să obţineţi ADN de pe interiorul mănuşilor? — Aş zice că destul de mari, dar o să dureze mai mult Pentru aşa ceva avem deja o listă de aşteptare — Poţi s-o urgentezi? — Poţi să-mi mai aduci cafea dintr-asta minunată? — Să fii sigur * Karen îşi ia geanta, cheile şi telefonul şi se pregăteşte să iasă din casă Trebuie să dea o fugă până la magazinul din colţ Când deschide uşa din faţă, pe verandă stă un bărbat necunoscut E aşa de surprinsă, încât aproape că scoate un ţipăt Dar bărbatul care-i stă în prag, deşi neinvitat, nu pare ameninţător E îmbrăcat frumos, cu un costum bine croit Are părul blonziu şi ochi şi albaştri inteligenţi Atunci îl observă şi pe al doilea bărbat, care urcă treptele Se uită la el alarmată şi apoi îşi întoarce privirea spre cel aflat chiar în faţa ei — Karen Krupp? întreabă el — Da, răspunde ea bănuitoare Cine sunteţi? — Sunt detectivul Rasbach Îi aruncă o privire celuilalt bărbat, care ajunge acum lângă el pe verandă — Iar acesta este detectivul Jennings Capitolul treisprezece Karen îl priveşte atent pe detectiv, cu inima bătându-i nebuneşte — Putem să stăm de vorbă cu dumneavoastră câteva minute? întreabă Rasbach, scoţându-şi legitimaţia şi întinzând-o Karen îşi simte pulsul bătând în tâmple Nu vrea să discute cu ei Acum are un avocat De ce nu i-a dat acesta niciun sfat despre ce anume să le spună poliţiştilor dacă vin s-o interogheze din nou? De ce nu l-a întrebat ea? — Tocmai plecam, reuşeşte să rostească — Nu durează mult, îi dă asigurări Rasbach, fără să se mişte Karen ezită, neştiind ce să facă Dacă-i convinge să plece fără să discute cu ei, s-ar putea să şi-i facă duşmani Hotărăşte că mai bine îi lasă să intre O să le spună că nu-şi aduce aminte nimic În definitiv, ăsta e adevărul Nu poate să le spună nimic despre seara aceea — Bine, cred că se poate vreo câteva minute, spune ea şi deschide uşa mai larg, închizând-o în urma lor după ce intră cu toţii Îi conduce în sufragerie Karen se aşază pe canapea; poliţiştii, pe fotoliile din faţa ei Se luptă cu dorinţa de a trage una dintre pernele de pe canapea şi de a o strânge la piept În loc de asta, îşi pune fără grabă picior peste picior şi se sprijină de colţul canapelei, încercând să pară netulburată de faptul că are doi detectivi în sufragerie Dar inteligenţa evidentă din ochii detectivului o nelinişteşte şi spune, puţin prea repezit: — Sunt convinsă că ştiţi deja de la ceilalţi poliţişti care anchetează accidentul, dar eu nu-mi aduc aminte nimic despre el Se gândeşte cât de caraghios sună Roşeşte uşor — Am auzit, da, răspunde detectivul Pare relaxat, dar vigilent Simte că omul ăsta e în stare de orice Dintr-odată, e foarte agitată — De fapt, nu accidentul în sine ne interesează Auzindu-l, Karen simte cum se albeşte la faţă E sigură că remarcă amândoi paloarea ei bruscă şi incriminatoare — Nu? reuşeşte ea să întrebe — Nu Anchetăm altceva Ceva care s-a petrecut nu departe de locul unde aţi avut accidentul, credem că aproximativ în acelaşi timp Karen nu spune nimic — A fost ucis un bărbat Ucis Încearcă să-şi păstreze expresia neutră, dar bănuieşte că nu îi iese deloc — Ce-ar putea să aibă de-a face cu mine? întreabă ea — Asta încercăm să aflăm, răspunde detectivul Rasbach — Nu-mi aduc aminte nimic din seara aceea, protestează ea Îmi pare rău, dar cred că vă pierdeţi timpul — Nimic? întreabă detectivul E evident că n-o crede Karen se uită la detectivul de lângă el Nici el n-o crede Clatină din cap — Poate că vă putem ajuta să vă aduceţi aminte, spune Rasbach Karen se uită atent la el, speriată Se bucură că Tom nu-i aici Apoi îşi doreşte să fi fost — Credem că aţi fost la locul crimei — Ce? Se simte sleită — Am găsit la locul crimei o pereche de mănuşi de cauciuc, îi spune celălalt detectiv Acum e ameţită, iar inima îi bate să-i spargă pieptul Simte cum clipeşte rapid — Şi poate că vă lipseşte o pereche de mănuşi de cauciuc roz, din cele pe care e posibil să le folosiţi la spălatul vaselor? întreabă Rasbach Karen ridică privirea şi-şi îndreaptă spatele — Nu, nu-mi lipsesc, spune ea convingător Dar ştie că-i lipsesc mănuşile, le căutase ieri Habar n-are unde au dispărut Îl întrebase pe Tom, dar nici el nu ştia Are curajul brusc pe care-l capătă o persoană cu un instinct de supravieţuire foarte puternic când e încolţită — De ce credeţi că ar fi ale mele? întreabă ea calm — De fapt, e foarte simplu, răspunde detectivul Mănuşile au fost găsite aproape de locul crimei, într-o parcare de alături — Tot nu înţeleg ce legătură au cu mine, spune ea N-am avut niciodată mănuşi roz — Mănuşile au fost călcate, în parcare, de o maşină, continuă detectivul Probele obţinute din urmele de cauciucuri sunt aproape ca amprentele Cauciucurile maşinii dumneavoastră sunt acelaşi tip cu cele care au lăsat urmele în parcarea aceea Cred că aţi trecut peste mănuşile acelea – în parcare Şi că după aceea, aţi fugit – şi aţi făcut un accident cu maşina aceea cam la ora producerii crimei Face o pauză şi se apleacă uşor — Cred că aveţi o problemă * Când parchează pe alee, Tom se întreabă a cui e maşina oprită în faţa casei lui O berlină simplă, mai nouă; nimeni cunoscut Coboară din maşină şi se uită neliniştit la automobilul parcat în stradă Cine ar putea să vină în vizită la soţia lui? Detestă neîncrederea pe care o simte Temător, urcă în grabă treptele Deschide iute uşa şi imediat vede doi bărbaţi la costum care stau în sufrageria lui — Tom! spune Karen, întorcând capul, vădit surprinsă Expresia ei e derutantă, un amestec de uşurare şi spaimă Nu-şi dă seama dacă e bucuroasă sau îngrozită că-l vede Poate un pic din amândouă — Ce se întâmplă? întreabă Tom, adresându-se tuturor celor din încăpere Cei doi bărbaţi rămân tăcuţi, privind de la locurile lor, aşteptând parcă să vadă ce o să-i spună soţia lui Tom e neliniştit Se întreabă dacă sunt de la asigurări, veniţi în legătură cu accidentul Nu-i mai trebuie şi alte veşti proaste — Aceşti doi domni sunt detectivi de poliţie, îi spune Karen, cu un uşor avertisment în priviri Sunt aici în legătură cu ce s-a întâmplat atunci, adaugă ea Cei doi bărbaţi se ridică în acelaşi timp — Sunt detectivul Rasbach, spune bărbatul mai înalt, scoţându-şi scurt legitimaţia Acesta este detectivul Jennings — Trebuie să discutăm despre asta chiar acum? întreabă Tom puţin grosolan, intrând în sufragerie Îşi vrea înapoi viaţa de dinainte — Nu mai poate să aştepte? Avocatul nostru a spus c-o să amâne lucrurile până îşi recapătă memoria — Mă tem că nu ne aflăm aici în legătură cu accidentul de maşină, spune detectivul Rasbach Tom simte brusc că i se înmoaie picioarele Inima începe dintr-odată să-i bată nebuneşte Simte nevoia să se aşeze Se lasă pe canapea, lângă Karen Îşi dă seama că aşteptase să se întâmple aşa ceva În sufletul lui, ştiuse că mai era ceva Se simte de parcă a deschis undeva o uşă greşită şi a ajuns în viaţa altcuiva, o viaţă care n-are nicio noimă, populată cu impostori Tom se uită prudent la cei doi detectivi Îi aruncă o privire nervoasă lui Karen, dar ea nu se uită la el Cum o clipă nimeni nu scoate niciun cuvânt, detectivul Rasbach spune: — Tocmai îi povesteam soţiei dumneavoastră anchetăm o crimă care a fost comisă nu departe de locul unde a avut accidentul O crimă Karen se întoarce brusc spre el şi spune: — Vor să ştie dacă nu ne lipsesc nişte mănuşi de cauciuc, dar le-am spus deja că nu Tom îi întoarce privirea, cu inima bătându-i zgomotos Clatină din cap Timpul pare să încetinească — Mănuşi de cauciuc? Nu, nu ne lipseşte nimic de genul ăsta, zice el E ameţit şi simte gustul de fiere în gât Se întoarce către detectiv — De ce? Tom ştie că e un actor groaznic Detectivul cu ochi ageri pare să vadă direct prin el Detectivul ştie că minte — Am găsit chiar lângă locul crimei o pereche de mănuşi de cauciuc roz pentru spălat vase Cu un model cu flori lângă coate Tom aude totul de parcă ar prinde sunetele de la distanţă Se simte foarte detaşat Se încruntă Totul pare să se petreacă în ralanti — N-am avut niciodată mănuşi de cauciuc roz, spune el O priveşte pe Karen care se-ntoarce dinspre el spre detectiv Iisuse Tocmai i-am minţit pe detectivii ăştia Ce dracu’ se întâmplă? — Sincer, nu prea contează de unde provin mănuşile sau ale cui au fost, zice detectivul Important e că urmele de pneuri de pe mănuşile acelea şi din apropierea locului crimei corespund cu cele ale roţilor de la maşina soţiei dumneavoastră Iar asta o plasează în apropiere de locul crimei cu puţin timp înainte să aibă accidentul Se întoarce spre Karen şi spune: — Se pare că şi conduceaţi foarte repede Detectivul se apleacă şi adaugă: — Puţin cam convenabil să aveţi amnezie — Nu mă insultaţi, domnule detectiv, spune Karen, iar Tom se holbează şocat la ea N-ar fi crezut-o niciodată capabilă de atâta sânge rece Parcă s-ar uita la o străină — Nu vreţi să ştiţi cine a fost ucis? întreabă detectivul Rasbach Se joacă acum cu ei — Sau ştiţi deja? adaugă el, uitându-se cu atenţie la Karen — Habar n-am despre ce vorbiţi, răspunde ea Şi nici soţul meu Deci nu mai faceţi pe deştepţii şi spuneţi-ne odată? Rasbach îi întoarce privirea netulburat — Un bărbat care a fost împuşcat de trei ori – de două ori în faţă şi o dată în piept, de aproape – într-un restaurant părăsit de pe Hoffman Street Ştim că maşina dumneavoastră s-a aflat în apropiere de locul crimei Speram că dumneavoastră o să ne oferiţi nouă detalii, spune el Tom simte că i se face rău fizic Nu-i vine să creadă că poartă această conversaţie, în propria lui sufragerie Acum câteva zile stătea exact în locul ăsta când a venit poliţia să-i spună că a avut loc un accident Ţinând cont de împrejurările în care se produsese aceasta, nu crezuse că şoferul ar fi putut fi soţia lui Dar fusese Şi acum, asta Ce să mai creadă acum? — Cine era? întreabă Karen Bărbatul care a fost ucis? E foarte palidă, se gândeşte Tom, dar are vocea fermă E remarcabil de calmă Tom parcă s-ar uita la altcineva, la o actriţă, care joacă rolul soţiei lui — Nu ştim, recunoaşte detectivul Apoi bagă mâna într-un plic şi adaugă: — Vreţi să vedeţi o fotografie? Nu e tocmai o întrebare Tom tot mai are senzaţia că faza se desfăşoară cu încetinitorul Detectivul pune o fotografie pe măsuţa de cafea şi o răsuceşte, ca Tom şi Karen să fie iute la ea în poziţia corectă E chipul deformat al unui bărbat cu găuri de gloanţe în frunte şi pe obraz Ochii bărbatului mort sunt deschişi, exprimând ceva care pare surpriză Tom se dă înapoi instinctiv Detectivul pune o a doua fotografie lângă prima Aceasta arată corpul umflat al bărbatului, cu sânge împroşcat pe tot pieptul Fotografiile sunt revoltătoare, răscolitoare Tom nu se poate abţine, îi aruncă o privire soţiei lui – e aşa de nemişcată, de parcă ar fi încetat să mai respire – şi după aceea întoarce rapid privirea Nu poate suporta să se uite la propria lui soţie — Vă trezeşte ceva amintiri? o întreabă detectivul puţin obraznic Îl recunoaşteţi? Karen se uită fix la fotografii, parcă studiindu-le, şi clatină încet din cap — Nu Categoric, nu Detectivul pare să n-o creadă — Cum explicaţi că maşina dumneavoastră se afla lângă locul crimei? întreabă el — Nu ştiu În cele din urmă, în vocea lui Karen se strecoară o notă de disperare — Poate că mi-a deturnat cineva maşina şi m-a obligat să aştept acolo, ca şofer cu care să fugă, spune ea Şi poate că am reuşit să scap şi de aceea conduceam aşa de repede Detectivul Rasbach dă din cap, ca şi cum ar aprecia eforturile ei de creaţie Tom se gândeşte cu disperare E posibil Nu? — Ce alte dovezi mai aveţi? întreabă Karen cu îndrăzneală — Ahh, răspunde detectivul Rasbach, asta nu sunt dispus să vă spun Strânge fotografiile, îi aruncă o privire partenerului său, şi se ridică de pe fotoliu Karen şi Tom se scoală şi ei de pe canapea Rasbach scoate o carte de vizită din buzunarul hainei şi i-o întinde lui Karen Aceasta o ia, o priveşte, apoi o pune pe blatul de sticlă al măsuţei de cafea — Vă mulţumim pentru timpul acordat, spune detectivul, iar cei doi bărbaţi pleacă şi Karen închide uşa după ei Tom, copleşit de groază, rămâne năucit lângă canapea Karen se întoarce în sufragerie, iar privirile li se întâlnesc Capitolul paisprezece Pe locul pasagerului, Rasbach se gândeşte la interogatoriu în timp ce Jennings conduce spre secţie Karen Krupp ascunde ceva A dat dovadă de o stăpânire de sine admirabilă la suprafaţă, dar dedesubt se ascundea panica Rasbach crede că se afla acolo, foarte aproape de locul crimei, probabil în jurul orei la care s-a petrecut aceasta – deşi asta e o prezumţie destul de îndrăzneaţă în clipa asta, pentru că momentul estimat al decesului acoperă inevitabil un interval mare de timp Ce căuta acolo? Soţul e un mincinos de doi bani, se gândeşte Rasbach, aducându-şi aminte de purtarea lui din timpul interogatoriului E sigur că soţilor Krupp le lipseşte o pereche de mănuşi de cauciuc roz Cineva trebuie s-o fi văzut pe Karen Krupp plecând de acasă în seara aceea Trebuie să afle dacă era singură Rasbach se hotărăşte să se întoarcă în Henry Park mai târziu, ca să discute cu vecinii Şi o să aibă nevoie şi de lista convorbirilor telefonice ale familiei Krupp Poate că a primit un apel O s-o verifice foarte meticulos pe Karen Krupp Se lasă pe spate pe scaunul pasagerului, destul de mulţumit Cazul a luat o întorsătură interesantă Îi place când se întâmplă aşa * Îngrozit, Tom se holbează acuzator la soţia lui Tocmai a minţit poliţia pentru ea Femeia pe care o iubeşte Ce a făcut? I se strânge inima — Tom, spune ea, şi apoi tace, de parcă nu-i trece prin cap ce să spună mai departe De parcă n-ar avea cum să explice Tom se întreabă dacă într-adevăr nu poate să explice sau dacă se preface în întregime La început, a avut încredere în ea, a crezut că nu-şi aminteşte Dar acum nu mai ştie Cu siguranţă pare să aibă ceva de ascuns — Ce dracu’ se întâmplă, Karen? întreabă el Glasul îi sună rece, dar pe dinăuntru se simte disperat — Nu ştiu, spune ea cu convingere, iar ochii i se umplu de lacrimi E foarte convingătoare Tom vrea să fie convins, dar nu poate s-o creadă întru totul — Cred că ştii mai mult decât laşi să se înţeleagă, spune el Karen rămâne nemişcată în faţa lui, cu spatele drept, parcă provocându-l să spună ce crede el de fapt Dar Tom nu poate N-o poate acuza de de crimă Dumnezeule, ce a făcut? — I-ai minţit pe detectivi, zice el Despre mănuşi — Şi tu, răspunde ea tăios Asta îl şochează; e ca o palmă trasă peste faţă Nici nu prea ştie cum să răspundă După aceea zice înfuriat: — Am făcut-o ca să te apăr pe tine! N-am ştiut ce altceva să faci Nu ştiu ce dracu’ se întâmplă! — Exact! se repede ea Karen se apropie cu câţiva paşi, fără să-şi ia privirea de la el Sunt la distanţă de un braţ unul de celălalt — Asta e şi ideea mea, spune ea, mai puţin agresivă acum Nici eu nu ştiu ce se întâmplă Am minţit în legătură cu mănuşile pentru că n-am ştiut ce altceva să fac exact ca tine Tom se holbează la ea prostit În cele din urmă, spune: — Indiferent dacă-ţi aduci sau nu aminte, probabil că sunt mănuşile tale, şi ştim asta amândoi La locul unei crime De ce te aflai la locul unei crime, Karen? Pentru că ea nu-i răspunde, Tom continuă, îngrozit de ceea ce se întâmplă — Au dovezi! Că erai la locul unei crime îngrozitoare! Nu-i vine să creadă că spune aşa ceva, că-i spune aşa ceva lui Karen, femeia pe care o iubeşte Îşi trece înnebunit o mână prin păr — În mod evident, detectivul ăla crede că tu ai făcut-o, crede că l-ai omorât pe bărbatul ăla Tu l-ai omorât? Tu l-ai împuşcat? — Nu ştiu! ţipă ea, cu disperare în glas Asta-i tot ce pot să fac acum, Tom Îmi pare rău Ştiu că nu e destul Nu ştiu ce s-a întâmplat Trebuie să mă crezi Tom se uită urât la ea, neştiind ce să creadă Simte că viaţa, aşa cum o ştie el, se evaporă pe nesimţite Karen se uită la el, fixându-l cu privirea — Chiar crezi că sunt în stare să ucid pe cineva? Chiar crezi că sunt capabilă de crimă? Nu Nu şi-o poate imagina ucigând pe cineva Ideea e caraghioasă Monstruoasă Şi totuşi — E pe urmele tale, Karen, spune Tom copleşit Ai văzut cum e detectivul ăla O să sape şi o să tot sape şi n-o să se lase până nu lămureşte totul Nici n-o să mai conteze că nu poţi să-ţi aduci aminte N-o să fie nevoie poliţia o să afle ce s-a întâmplat şi or să ne spună ei nouă! Acum aproape că ţipă Încearcă s-o rănească, pentru că-i e teamă şi e furios şi nu mai poate să aibă încredere în ea Karen e şi mai palidă decât atunci când fuseseră detectivii acolo — Dacă nu mă crezi, Tom Se întrerupe, lăsând fraza în suspensie şi aşteptându-l să protesteze, să spună că o crede Tăcerea se prelungeşte, dar Tom n-o spune — De ce nu mă crezi? întreabă ea până la urmă — Ce întrebare, răspunde el cu asprime — E o întrebare legitimă, insistă Karen Acum e supărată şi ea — Ce am făcut eu vreodată ca să crezi că aş putea ucide cu sânge rece pe cineva? Se apropie şi mai mult Tom o priveşte, dar nu spune nimic — Mă cunoşti! Cum poţi să crezi că măcar sunt în stare de aşa ceva? Nu ştiu ce s-a întâmplat în seara aia, nu mai mult decât ştii tu Acum are faţa aproape, chiar lângă a lui; îi simte parfumul vag al pielii Karen insistă: — Ce s-a întâmplat cu nevinovăţia până la proba contrarie? Respiră grăbit, cu faţa aproape de el — Nu ştii ce s-a întâmplat, aşa că de ce nu poţi să crezi că sunt nevinovată în toată povestea asta? Spune-mi, varianta asta e mai trasă de păr, mai nebunească decât că am împuşcat un bărbat şi l-am lăsat să moară? Acum ea este cea care aproape că ţipă Tom se uită la ea, cu inima strânsă De când o ştie şi o iubeşte, n-a avut niciodată nici măcar cel mai vag motiv să se îndoiască de ea, în nicio privinţă Totul se reduce la seara aceea Ce s-a întâmplat de fapt? Nu-i datorează ceva pentru această încredere totală? Clatină din cap Pe ton mai scăzut, spune: — Vine poliţia aici, te acuză tu minţi în faţa lor nu ştiu, Karen Se opreşte — Te iubesc Dar mi-e frică — Ştiu, răspunde ea Şi mie mi-e frică Pentru o clipă, niciunul dintre ei nu spune nimic — Poate că e momentul să mergem iar la Jack Calvin, zice ea apoi * În seara aceea, Karen stă în tăcere în sufragerie, ţinând în poală o revistă pe care n-o bagă în seamă Mâine seară se împlineşte exact o săptămână de la accident O săptămână, şi ea tot nu-şi poate aminti nimic După-amiaza a fost înspăimântătoare Poliţia – detectivul ăla nemilos – a acuzat-o practic de crimă Şi Tom Tom pare să creadă că e posibil s-o fi comis ea Îi e teamă de poliţie, îi e teamă de ce ar putea descoperi, îi e teamă de ce le-ar putea spune doctorul Fulton Îşi dă seama că-şi încleştează dinţii şi încearcă să se destindă O dor fălcile Fotografiile Karen nu-şi poate scoate din minte imaginile alea oribile Se gândeşte la Tom, care e sus, în biroul lui, închis cu ceva hârtii pe care şi le-a adus de la serviciu Sau poate că doar se preface, ca şi ea? Stă la birou holbându-se în gol, şi el incapabil să-şi scoată din minte imaginile cu bărbatul mort? Probabil Părea tulburat când a văzut pozele Şi, după aceea, nici măcar nu se mai uitase la ea Karen aruncă o privire pe fereastra din faţă şi tresare Vede doi bărbaţi în costum la uşa unei case de peste drum Îi recunoaşte chiar şi pe întuneric pe cei doi detectivi Cuprinsă de groază, Karen se duce la fereastră, furişându-se pe lângă perete Când ajunge la geam, rămâne în spatele perdelei, trăgând cu ochiul afară Îi interoghează pe vecini Bineînţeles Capitolul cincisprezece Brigid se uită pe stradă Se lasă întunericul Stă mult aici, tricotând şi privind ce se întâmplă dincolo de fereastră Brigid e pricepută şi creativă la lucru manual; câteva dintre modelele ei chiar au devenit cunoscute Are un blog de tricotat de care e foarte mândră, unde îşi expune o parte din ce lucrează, şi o urmăresc o grămadă de persoane Pe bannerul de deasupra blogului scrie Tricotatul nu-i doar pentru doamnele în vârstă! Şi mai e şi o fotografie a lui Brigid E mulţumită de poză, pe care i-a făcut-o un fotograf profesionist În poza aia e foarte atrăgătoare; e fotogenică Încercase odată s-o înveţe şi pe Karen să tricoteze, dar îşi dăduse seama că de fapt n-o interesa să înveţe Şi nici n-avea răbdare pentru aşa ceva S-au distrat puţin şi au fost de acord că poate nu-i chiar pasiunea lui Karen Părea totuşi să-şi dorească şi să-i facă plăcere compania lui Brigid, în pofida intereselor lor diferite E păcat că nu s-a apucat de tricotat; să tricotezi împreună cu cineva e o modalitate minunată să-l faci să vorbească, iar Karen nu e genul care să se deschidă cu uşurinţă Mai devreme, Brigid fusese la magazinul ei favorit, Knit One Purl Too I se termina lâna Shibui purpurie pe care o cumpărase data trecută În clipa în care a intrat pe uşă şi a văzut toate sculurile colorate de lână adunate de-a lungul pereţilor, aproape până la tavan, a simţit cum se bine dispune Aşa de multă culoare, atât de multe texturi posibilităţi nelimitate! S-a plimbat fericită prin magazin, admirând, pipăind şi adunând tot felul de lâneturi de diverse grosimi şi culori, până şi-a umplut braţele Adoră să se răsfeţe cu lâneturi Brigid mângâia o lână merinos portocalie de-a dreptul adorabilă când de ea s-a apropiat o femeie pe care a recunoscut-o vag — Brigid? a spus ea Mă bucur aşa de tare să dau de tine! Voiam să-ţi spun ce tare mi-a plăcut ultima ta postare de pe blog despre cum să repari greşelile de tricotat Brigid aproape că a roşit de plăcere — Am pierdut un ochi crescut şi şmecheria cu croşeta a mers de minune — Mă bucur foarte tare că ţi-a fost de ajutor, spusese Brigid zâmbind Era plăcut să-şi împărtăşească experienţa şi să fie apreciată Aşa, merita toată munca grea cu scrisul blogului Şi Sandra, casiera, se bucurase s-o vadă — Brigid! Nu te prea mai vedem Trebuie să te întorci la cercul nostru de tricotat Brigid îşi aruncase instinctiv privirea spre scaunele aşezate în cerc în partea din faţă a magazinului Nu era încă gata să se întoarcă Nu putea face faţă Prea multe femei tricotând fericite lucruşoare pentru bebeluşi – cel puţin trei dintre cele care veneau cu regularitate erau însărcinate Şi vorbeau întruna despre asta Nu putea fi sigură că n-o să lase asta s-o afecteze şi că n-o să-şi reverse cumva dezamăgirea; nu avea încredere în ea însăşi că n-o să spună ceva neplăcut N-ar fi înţeles-o niciuna dintre ele Mai bine să se ţină departe — Curând, a minţit Brigid Chiar am mult de lucru în perioada asta N-a spus nimănui de-aici că a renunţat la serviciu din cauza tratamentelor de fertilizare Nu voia să le spună despre problemele ei de fertilitate N-avea nevoie de mila lor A luat sacoşa umflată şi scumpă de lână şi a plecat repede din magazin, într-o dispoziţie sumbră Acum, se uită la doi bărbaţi în costume care vin în lungul străzii, bătând la uşi Se opresc la uşa vecinilor Urmează ea Când aude soneria, îşi pune tricotajul deoparte şi răspunde E singură acasă; Bob e plecat la un eveniment, aşa cum e de multe ori Cei doi bărbaţi se află în pragul uşii Cel mai înalt, drăguţ, cu ochi albaştri pătrunzători, scoate o legitimaţie şi i-o arată — Sunt detectivul Rasbach, spune el Acesta e detectivul Jennings Brigid se crispează — Da? răspunde ea — Efectuăm o anchetă de poliţie Aţi văzut-o, întâmplător, pe vecina dumneavoastră, Karen Krupp, plecând de-acasă în seara de treisprezece august? E seara când a avut accidentul de maşină — Poftim? întreabă ea, deşi l-a auzit foarte bine — Aţi văzut-o pe Karen Krupp plecând de-acasă în seara de treisprezece august? A avut un accident de maşină în seara aceea — Da, ştiu despre accident, spune Brigid E prietenă cu mine — Aţi văzut-o plecând de-acasă în seara aceea? insistă detectivul Brigid clatină din cap — Nu — Sunteţi sigură? Staţi chiar peste drum N-aţi văzut-o când a ieşit? — Nu, n-am văzut-o Am fost şi eu în oraş până mai târziu în seara aceea De ce? Se uită de la unul la altul — E o întrebare destul de ciudată — Ne întrebăm dacă era singură — Îmi pare rău, habar n-am, spune Bridget politicos — Poate că soţul dumneavoastră era acasă în seara aceea? E aici? o întreabă detectivul — Nu, nu e acasă E plecat în majoritatea serilor Cred că era plecat şi în seara aceea Detectivul îi întinde o carte de vizită şi spune: — Dacă soţul dumneavoastră era întâmplător acasă şi a văzut ceva, vreţi, vă rog, să ne sunaţi? Îi priveşte pe cei doi detectivi plecând cu paşi mari pe aleea ei şi ducându-se la casa de alături * Nici Karen, nici Tom nu pot dormi, deşi fiecare se preface în faţa celuilalt Tom stă pe-o parte, cu faţa la perete şi cu stomacul întors pe dos Retrăieşte scena cu detectivii în sufrageria lor în după-amiaza aceea, iar şi iar Îşi aduce aminte uşurinţa cu care soţia lui i-a minţit în legătură cu mănuşile Dimpotrivă, el minţise prost şi o ştiau cu toţii O simte pe Karen foindu-se fără încetare de cealaltă parte a patului; până la urmă, se ridică în linişte şi se strecoară afară din cameră Acum s-a obişnuit cu asta, cu sculatul ei în toiul nopţii În noaptea asta, e o uşurare Aude uşa dormitorului închizându-se încet în urma ei şi se răsuceşte, rămânând întins pe spate, cu ochii larg deschişi De la fereastra biroului de sus, Tom i-a văzut mai devreme pe detectivi plimbându-se în susul şi-n josul străzii Trebuie să-i fi observat şi Karen Şi totuşi niciunul dintre ei nu i-a pomenit de asta celuilalt I se face rău când se gândeşte că o anchetează poliţia şi se detestă pentru îndoielile care i se furişează în minte în legătură cu ea Acum o priveşte tot timpul punându-şi întrebări despre ea, despre ce a făcut Şi nu poate să nu se îngrijoreze: Ce o să afle oare poliţia? Capitolul şaisprezece A doua zi de dimineaţă, Karen îl roagă pe Tom s-o ducă la biroul lui Jack Calvin în drum spre serviciu Din fericire, Calvin şi-a făcut timp s-o primească Tom avea o întâlnire importantă de la care nu putea lipsi şi n-a putut să rămână Sau cel puţin aşa spusese Karen se întreabă dacă nu cumva nu mai poate face faţă, sau nu mai vrea Sau poate crede că ea o să fie mai deschisă cu avocatul dacă nu e şi el prezent Dar n-o să-i spună avocatului mai mult decât i-a spus soţului ei Vrea doar să ştie ce ar trebui să facă Tom se apleacă şi o sărută pe obraz când coboară din maşină, dar n-o priveşte în ochi Karen îi spune c-o să ia un taxi ca să se întoarcă acasă Rămâne o clipă în parcare, uitându-se cum soţul ei se îndepărtează După aceea, se întoarce şi porneşte spre clădire Odată intrată, ezită o clipă în faţa lifturilor, dar apoi apasă pe buton Când ajunge la biroul avocatului, îşi înăbuşă teama, deschide uşa şi intră De data asta, are de aşteptat mai mult şi o lasă nervii Când e condusă în cele din urmă la Jack Calvin, simte încordarea în umeri şi în gât — Te-ai întors! spune avocatul vesel Aşa de repede Asta înseamnă că ţi-ai amintit ceva? Calvin îi zâmbeşte, dar ea nu-i răspunde Se aşază — Cu ce pot să te ajut? întreabă Calvin, profesionist — Tot nu-mi aduc aminte nimic din seara aceea, îi spune Karen Îşi imaginează ce trebuie să creadă el Probabil crede că a venit să-i spună ceva ce nu putea spune în faţa soţului ei – despre vreo problemă personală în partea rău-famată a oraşului O să-l dezamăgească — Tom are în dimineaţa asta o întâlnire de la care nu poate lipsi, zice ea Calvin dă din cap politicos — Tot ce-ţi spun e protejat de confidenţialitatea avocat-client, aşa este? întreabă Karen, privindu-l direct în ochi — Da Karen înghite şi-i spune: — Am primit o vizită din partea poliţiei ieri — Bun — Am crezut că era vorba despre accident — Şi nu era? — Nu Karen face o pauză — Anchetează o crimă Sprâncenele avocatului se înalţă, iar privirea i se ascute Scoate din dulăpior un carneţel nou cu hârtie galbenă liniată, ia de pe sugativă un stilou care pare scump şi spune calm: — Mai bine îmi spuneţi totul — A fost îngrozitor Se sufocă la ultimul cuvânt Simte cum i se face greaţă, aducându-şi aminte pozele cu cadavrul Îşi simte mâinile tremurându-i în poală şi le strânge laolaltă — Ne-au arătat fotografii ale cadavrului Îi povesteşte rapid despre vizita detectivilor — Nu l-am recunoscut pe bărbatul mort, spune Se uită atent la avocat, sperând c-o va salva cumva — Mergeaţi cu viteză, aţi trecut pe roşu, nu departe de locul unde s-a comis o crimă – posibil în jurul orei când a fost comisă crima, spune Calvin Înţeleg de ce ar vrea să discute cu dumneavoastră Se apleacă, iar scaunul scârţâie când se el mişcă — Dar mai este şi altceva care să vă lege de crima aceea? Pentru că, dacă nu mai e şi altceva, n-aveţi de ce să vă faceţi griji E o zonă periculoasă N-are nicio legătură cu dumneavoastră, nu? Karen înghite din nou în sec Se uită la el, se calmează şi-i spune restul — Au găsit nişte mănuşi Avocatul o fixează cu ochii lui pătrunzători, aşteptând — Spune, o îndeamnă el Karen trage adânc aer în piept şi zice: — Au găsit nişte mănuşi de cauciuc, într-o parcare de lângă locul crimei Ezită, apoi adaugă: — Sunt destul de sigură că sunt ale mele Avocatul o ţintuieşte cu privirea — Ne-au dispărut mănuşile de cauciuc Se opreşte — Nu ştiu ce s-a întâmplat cu ele Sunt destul de deosebite, roz, cu un model cu flori lângă margine — Le-aţi spus că vă lipsesc nişte mănuşi? întreabă Calvin Karen îşi dă seama din tonul lui ce tâmpenie incredibilă credea că ar fi fost asta — Nu sunt aşa de tâmpită, răspunde ea caustic — Bun Asta-i bine, spune el, în mod vădit uşurat — Tom a minţit pentru mine, rosteşte ea Simte cum i se destramă toată stăpânirea de sine — Le-a spus că nu ne lipsesc niciun fel de mănuşi de cauciuc Dar şi-au dat seama că minte — Regulă de bun-simţ, răspunde avocatul Nu minţiţi poliţia Nu spuneţi nimic Şi mai bine, mă sunaţi pe mine — Au spus că n-au nevoie să demonstreze că mănuşile sunt ale mele, urmează Karen Pentru că se pare că maşina mea a trecut peste ele în parcare – au probe din urmele cauciucurilor – aşa că mă pot plasa pe mine, sau maşina mea, cel puţin, în apropierea locului crimei Au dovezi Calvin îi întoarce privirea, cu o expresie gravă — Oricum, cine e detectivul care se ocupă, cel care şi-a dat seama? — E detectivul Rasbach, răspunde Karen — Rasbach, repetă Calvin, părând gânditor — Nu ştiu ce să fac, spune Karen încet Aseară detectivii s-au dus peste tot pe stradă, au vorbit cu vecinii Avocatul se lasă în faţă concentrat se uită fix privirea în ochii ei — Nu faci nimic Nu vorbeşti cu ei Dacă vor să discute cu tine, mă suni pe mine Scoate încă o carte de vizită, o întoarce şi scrie un număr pe dosul ei — Foloseşte numărul ăsta dacă nu mă găseşti la celelalte La ăsta mă poţi găsi oricând Karen ia recunoscătoare cartea de vizită — Crezi că au suficiente probe ca să mă pună sub acuzare? întreabă ea neliniştită — Nu din ce mi-ai spus Erai într-o parcare, în apropierea unei clădiri unde a fost comisă o crimă, posibil în jurul orei la care a fost comisă aceasta Mergeai cu viteză şi ai avut un accident S-ar putea să fi văzut ceva Asta-i tot Întrebarea este ce or să mai găsească — Nu ştiu, spune ea agitat Tot nu-mi pot aduce aminte nimic din seara aceea Calvin stă un minut şi mâzgăleşte nişte notiţe În cele din urmă, ridică privirea spre ea şi spune: — Detest să pomenesc de asta, dar o să am nevoie de un avans mai mare, pentru orice eventualitate Pentru orice eventualitate Pentru eventualitatea în care o să fie pusă sub acuzare pentru crimă, se gândeşte Karen Scotoceşte în geantă după carnetul de cecuri — Trebuie să întreb, spune Calvin încet De ce ai fi putut avea o pereche de mănuşi de cauciuc cu tine? Karen îi evită cu bună ştiinţă privirea, căutând în continuare carnetul de cecuri în geantă — Habar n-am, îi răspunde Capitolul şaptesprezece Rasbach efectuează o verificare amănunţită a lui Karen Krupp Cu excepţia recentului accident cu viteză excesivă, e un cetăţean-model Nicio contravenţie rutieră Nici măcar o amendă de parcare O carieră destul de solidă – angajată temporar şi apoi doi ani la Casa Funerară Cruikshank, pe un post de contabil cu jumătate de normă Impozitele sunt în regulă Niciun cazier penal O gospodină drăguţă şi liniştită din zona de suburbii din nordul statului New York Însă după aceea sapă un pic mai adânc Ştie că numele ei de fată e Karen Fairfield, ştie data şi locul naşterii – Milwaukee, Wisconsin Începe cu nişte căutări de bază Dar nu găseşte mare lucru despre Karen Fairfield din Wisconsin – nicio dovadă că ar fi absolvit, sau măcar că ar fi urmat acolo nici şcoala elementară, nici liceul Are un certificat de naştere şi un cod numeric personal Un permis de conducere de New York Dar, în afară de asta, până acum câţiva ani, nu există nimic despre vreo Karen Fairfield cu data naşterii pe care a obţinut-o De parcă s-ar fi ivit, deplin formată, la vârsta de 30 de ani, când s-a mutat în statul New York Rasbach se reazemă de spătarul scaunului A mai văzut aşa ceva Nu e atât de neobişnuit pe cât ar crede oamenii de rând Mereu „dispar” persoane şi îşi reîncep viaţa în altă parte, cu identităţi noi Karen Fairfield e în mod evident o invenţie E o tranziţie spre o nouă viaţă Soţia lui Tom Krupp nu e cine zice că e Şi atunci, cine e? O să afle; e doar o chestiune de timp Trece pe la biroul lui Jennings să-i spună ce a aflat Jennings fluieră uşor — Am şi eu ceva, zice el A primit un apel Îi întinde lui Rasbach o foaie scoasă la imprimantă cu lista convorbirilor telefonice ale soţilor Krupp Rasbach ia foaia de la celălalt detectiv şi se uită atent la informaţii — A primit un apel la ora douăzeci şi şaptesprezece, pe treisprezece august, în seara accidentului, observă Rasbach, ridicând privirea spre Jennings — De pe un telefon nedetectabil, spune Jennings Un telefon de unică folosinţă Adaugă, vizibil iritat: — Nu ştim cine a sunat-o sau de unde — Nu foloseşti un telefon preplătit pe care-l arunci după aia dacă n-ai un motiv serios, spune Rasbach, strângând din buze Ce dracu’ punea la cale gospodina asta a noastră? mormăie el Nu e surprins să afle că a primit un apel chiar înainte să plece val-vârtej de acasă în seara aceea La asta se aştepta Pentru că în seara de dinainte găsiseră doi martori care o văzuseră plecând Unul dintre ei, o mamă cu trei copii care stă pe diagonală faţă de casa soţilor Krupp, o văzuse pe Karen coborând în fugă treptele din faţă şi urcându-se în maşină, în mod vizibil grăbită Spusese că era singură O altă vecină, care stă mai încolo pe stradă, şi-a adus aminte de ea, pentru că i s-a părut că merge prea repede când erau copiii la joacă Şi ea era convinsă că era singură în maşină — Primeşte un apel la opt şi şaptesprezece minute, pleacă în grabă în timp ce pregăteşte cina, nu încuie uşa şi nu-şi ia geanta sau mobilul spune Rasbach, simţind un entuziasm familiar — Apelul a fost pe telefonul fix, nu pe mobil, adaugă Jennings Soţul ei a întârziat foarte mult de la serviciu în seara aceea Apelul ar fi putut fi destinat oricăruia dintre ei Poate că sunt implicaţi amândoi Rasbach dă din cap gânditor — Am face bine să-l cercetăm mai atent şi pe Tom Krupp * Karen Krupp iese din clădirea unde se află biroul avocatului şi ajunge în bătaia soarelui fierbinte Acum, că este din nou singură şi nu mai trebuie să se prefacă nici faţă de soţul ei, nici faţă de avocat, simte doar o panică oarbă Tocmai i-a dat avocatului un avans foarte mare, în eventualitatea că e pusă sub acuzare pentru crimă E îngrozită Ce-ar trebui să facă? Instinctul îi spune să fugă Ştie cum să dispară Dar de data asta e altfel Nu vrea să-l părăsească pe Tom Îl iubeşte Chiar dacă nu mai e sigură de sentimentele lui faţă de ea * Tom a ajuns în sfârşit în birou, după o întâlnire insuportabil de lungă în cursul dimineţii Închide uşa şi se aşază pe scaunul de la birou I se pare imposibil să se concentreze să lucreze; rămâne în urmă cu toate E recunoscător că are un birou cu o uşă care se poate închide, unul care n-are pereţi de sticlă – altfel ar vedea toată lumea ce puţin munceşte, cât de mult timp petrece plimbându-se de colo-colo şi holbându-se pe fereastră Aproape imediat, îi vibrează telefonul Îl înşfacă şi se uită la ecran Brigid Rahat De ce dracu’ să-l sune Brigid? — Brigid Ce s-a întâmplat? — E un moment potrivit? întreabă Brigid Deci nu-i o urgenţă, se gândeşte Tom Începe să se destindă puţin — Ca oricare altul Ce-i? — Trebuie să-ţi spun ceva, zice Brigid Ceva din vocea ei îl avertizează că n-o să-i placă Imediat, simte cum se crispează — Ce anume? — Voiam să-ţi spun mai demult, spune ea, dar accidentul lui Karen m-a cam făcut să uit despre orice altceva Tom ar vrea să treacă odată la subiect — A fost poliţia aici aseară şi a pus întrebări Tom simte cum transpiră brusc Închide ochii Nu vrea să audă ce are să-i spună Brigid, indiferent ce-o fi zis Vrea să închidă — Nu le-am spus detectivilor, dar cred că tu ar trebui să ştii, spune ea În ziua când a făcut accidentul, a fost un bărbat care s-a tot uitat în jurul casei voastre — Cum adică s-a tot uitat? întreabă Tom tăios — Tipul ăsta se uita pe ferestre şi s-a furişat prin spate Pliveam buruienile pe peluza din faţă şi l-am urmărit cu atenţie A fost cât pe ce să sun la poliţie, însă după aia a venit la mine şi am stat de vorbă şi mi-a spus că e un prieten vechi — De-al meu? Tom nu-şi poate imagina cine ar putea fi — Nu, de-al lui Karen Tom simte cum îl cuprinde o groază tot mai puternică Inima îi bubuie în urechi — A zis cum îl cheamă? — Nu A zis doar că o ştie din altă viaţă, spune Brigid, apăsând cuvintele Tom nu spune nimic, surprins — Nu vreau să te sperii, Tom, şi ştii ce apropiate suntem Karen şi cu mine, urmează Brigid cu glas îngrijorat, dar ăsta e un comentariu cam ciudat, nu crezi? Din altă viaţă — Cum arăta? reuşeşte să întrebe Tom — Înălţime şi conformaţie medii, cred Păr închis la culoare, destul de drăguţ Bine îmbrăcat Păr închis la culoare Urmează o pauză lungă, în timp ce Tom se gândeşte, cu mintea gonind — Ştii, totdeauna mi s-a părut ciudat că nu spune multe despre trecutul ei cel puţin, nu mie, adaugă Brigid în cele din urmă Detest să insinuez – ştiu prin ce treceţi cu accidentul şi celelalte –, dar — Dar ce? întreabă Tom tăios — Dacă ne ascunde ceva din trecutul ei? Tom vrea să închidă, dar nu se poate clinti — Ce dracu’ vrei să spui? — Poate că sună aiurea, dar am văzut de curând o emisiune la televizor despre oameni care fug de trecutul lor Dispar şi-şi iau o identitate nouă Poate poate că aşa a făcut şi ea — E ridicol, protestează Tom — Chiar aşa? ripostează Brigid Se pare că lumea face aşa de multe ori Găseşti online oameni care pot să ajute pe oricine, contra unei sume de bani Tom îşi încleştează mâna pe telefon şi ascultă tot mai alarmat — Fac rost de acte noi şi apoi se dau la fund, se mută în altă parte, o iau de la capăt Îşi schimbă înfăţişarea Devin cetăţeni-model Nu vor să fie traşi pe dreapta, nu vor să fie băgaţi în seamă Tom îşi aduce aminte, cu un soi de groază, cât de atentă e – sau era – Karen să respecte legea, până în seara accidentului Şi dacă Brigid are dreptate, iar soţia lui foloseşte o identitate falsă? De ce să facă aşa ceva? — Tom? Îmi pare rău, poate n-ar fi trebuit să spun nimic E din cauza emisiunii ăleia nenorocite! Pur şi simplu mi-a trecut prin minte, când a întrebat de ea bărbatul ăla Tom credea că nimic nu l-ar mai putea da peste cap după întâmplările de săptămâna trecută, dar asta sugestia că soţia lui ar putea fi altcineva? E mai mult decât poate duce — Brigid, trebuie să închid, spune el brusc Se ridică de pe scaun şi începe să se plimbe, încercând să înţeleagă această nouă posibilitate îngrozitoare La ei acasă fusese în dimineaţa aceea un bărbat cu părul închis la culoare, un bărbat care spunea că o cunoaşte pe Karen din altă viaţă Dacă Brigid are dreptate, iar Karen nu e cine spune că e? Poliţia o să afle Poza aia înfiorătoare – bărbatul mort avea părul închis la culoare Tom simte cum i se face greaţă când îşi aduce aminte Poate că e doar paranoic Sau poate că începe să vadă lucrurile aşa cum sunt în realitate Capitolul optsprezece Când ajunge seara acasă, Tom are în el un amestec în clocot de sentimente negative – supărare, neîncredere, teamă, durere copleşitoare Ştie că ea îşi poate da seama că s-a schimbat ceva Dar n-are de gând să-i povestească despre telefonul lui Brigid — Ce s-a întâmplat? întreabă Karen în cele din urmă, după o cină aproape mută — E o întrebare cam prostească, ţinând cont de situaţie, răspunde Tom rece Poate că nu-mi place să trăiesc cu spaima c-o să vină poliţia la uşă s-o aresteze pe nevastă-mea Nu voia s-o spună I-a scăpat Vede cum Karen se albeşte la faţă Vrea s-o acuze, să-i spună că totul e din vina ei În schimb, îşi ia privirea de la ea — N-ai întrebat despre întâlnirea cu avocatul de azi-dimineaţă, spune ea, la fel de rece Tom nu uitase de ea, numai că prefera să nu ştie — Cum a mers? întreabă el, îngrozindu-se de ce-ar putea spune ea — A trebuit să-i plătesc un avans mai mare Tom râde cu amărăciune — De ce nu mă mir? — Ai fi preferat să nu-l plătesc? întreabă Karen tăios Cât de tare s-a deteriorat căsnicia lor în doar o săptămână, se gândeşte Tom Înainte, n-ar fi crezut în niciun caz În clipa asta, ar vrea s-o lipească de perete şi să ţipe la ea să înceteze să-l mai mintă şi să-i spună adevărul Dar n-o face În schimb, se îndepărtează de ea şi pleacă din cameră Nu poate scăpa de bănuiala că ea îşi aduce de fapt aminte ce s-a întâmplat în seara aceea Nu-i vine să creadă cât de rănit este, cât de manipulat se simte Şi totuşi, încă o iubeşte Totul ar fi mult mai uşor dacă n-ar fi iubit-o * Brigid stă singură pe întuneric, cu tricotajul în braţe Nu s-a deranjat să aprindă luminile Bob are iar un priveghi în seara asta Asta înseamnă afacerea cu pompe funebre, o puzderie de eufemisme Ştie femei ai căror soţi au afaceri sau profesii liberale şi care-şi însoţesc uneori bărbaţii la evenimente – îşi iau o rochie nouă, pantofi noi –, dar acelea sunt dineuri şi petreceri şi aşa mai departe Nu priveghiuri pentru familii îndurerate, cu un sicriu deschis în capătul încăperii, cu mireasma şi priveliştea copleşitoare a florilor pretutindeni Nu, mulţumesc A început să deteste florile, mai ales aranjamentele florale În special aranjamentele funerare Înainte, îi plăcea să primească flori de la soţul ei la aniversările căsătoriei, dar după câţiva ani i-a spus lui Bob să nu-şi mai bată capul Şi asta pentru că începuse să-l suspecteze că reciclează flori de la casa funerară Nu l-a acuzat direct şi nu era sigură Dar i se părea genul de lucru pe care l-ar face Bob E un pic zgârie-brânză când e vorba de lucrurile mici Totuşi, n-a obiectat în faţa costului tratamentelor de fertilitate I-ar fi plăcut ei s-o ia de-acolo vreo câteva zile – la Veneţia sau Paris, într-un loc plin de viaţă – departe de pompele funebre sau ce anume l-o ţine aşa de ocupat Dar Bob a insistat întotdeauna că nu poate să stea plecat aşa de mult Aşa că acum Brigid primeşte în fiecare an câte o pereche de cercei fără niciun haz, pe care n-are nicio ocazie să-i poarte Nu se pune problema că nu şi-ar permite să călătorească Casa Funerară Cruikshank s-a extins şi acum are trei filiale în nordul statului, iar Bob e mai ocupat ca oricând Dar ea nu e Ar putea să lucreze ceva pentru Bob, dar, când i-a propus, a zis că mai degrabă i-ar înfige ace în ochi Bob fusese jignit Tratamentele de fertilitate chinuitoare pentru care renunţase la postul ei de conducere nu funcţionaseră – şi acum, în afara blogului de tricotat, zilele îi sunt mai degrabă pustii Şi-a îndreptat speranţele spre adopţie E îngrijorată că ocupaţia lui Bob o să le afecteze solicitarea, dar nu e ca şi cum locuiesc într-o casă de pompe funebre Sunt un cuplu normal, cu o casă normală Afacerea e cu totul separată Nici măcar nu vorbesc despre ea prea mult Bob ştie că ei îi displace să audă despre asta Ce o sâcâie de fapt e că atunci când s-au căsătorit el vindea asigurări, ceea ce e cu totul respectabil Dar avea spirit întreprinzător şi a apărut o ocazie E profitabil, nu poate să nege Şi-ar dori numai ca Bob să fi avut succes în alt domeniu Se uită cu atenţie peste drum, la numărul 24, la casa lui Karen şi a lui Tom Se întreabă oare ce crede Tom, după telefonul ei de mai devreme Cumva crede, ca şi ea, că soţia lui ascunde ceva legat de trecutul ei? Totdeauna a nedumerit-o că e aşa de reţinută faţă de ea, ţinând cont că nu o dată Karen i-a spus că e cea mai bună prietenă a ei Eforturile lui Brigid de a o atrage pe Karen într-o intimitate mai profundă au dat totdeauna greş Iar Tom Brigid vede în fiecare seară lumină în biroul lui de la etaj Munceşte prea mult, ca Bob, dar măcar, când lucrează seara, lucrează de-acasă Karen nu stă singură în casă, ca ea, în fiecare seară Poate că ar trebui să le ducă un platou cu negresă, întâmplător, a făcut o negresă după-masă Nu vrea s-o mănânce singură pe toată Şi nici nu-i chiar aşa de târziu Odată ce s-a hotărât, dă fuga la etaj să se schimbe Îşi perie părul castaniu care-i ajunge până la umeri, cu cărare pe mijloc, îşi dă cu nişte ruj roşu şi se uită în oglindă, să vadă cum arată Exersează cel mai fermecător zâmbet – cel care-i face ochii să se lumineze – şi apoi ia prăjiturile din bucătărie Capitolul nouăsprezece Karen e în bucătărie când aude soneria Încremeneşte Nici când sună din nou nu se clinteşte Îl aude pe Tom foindu-se la etaj Probabil că se întreabă de ce nu răspunde ea Când sună a treia oară, iese fără tragere de inimă din bucătărie ca să răspundă Privirea ei o întâlneşte pe a lui Tom, în timp ce acesta coboară treptele Se opreşte la jumătatea scării Karen simte neliniştea venind dinspre el Îşi simte şi propria agitaţie când deschide uşa Sunt detectivul Rasbach şi partenerul lui, celălalt detectiv al cărui nume nu şi-l poate aminti Lui Karen i s-a uscat gura Îşi spune să fie calmă Îşi aminteşte că are un avocat, îşi aduce aminte de cartea lui de vizită din portofelul ei Poate să dea de el la nevoie Karen vrea să-i trântească detectivului uşa în nas — Putem intra, doamnă Krupp? întreabă Rasbach politicos Karen îl vede aruncând o privire spre soţul ei, care încă mai stă încremenit pe scări Se gândeşte N-are la dispoziţie decât o secundă sau două în care să ia decizia corectă Calvin i-a spus să nu discute cu poliţia Dar îi e teamă că dacă-i alungă or să revină cu un mandat de arestare Îl aude pe Tom coborând restul treptelor şi venind în spatele ei — Ce doriţi? îl întreabă el pe detectiv, puţin agresiv — Aş prefera să nu purtăm discuţia asta în prag, răspunde Rasbach agreabil Karen deschide uşa larg şi-i lasă pe cei doi detectivi să intre în casă, evitând privirea lui Tom Ajung în sufragerie, ca şi mai înainte — Vă rog, luaţi loc, spune Karen Îi aruncă o privire pe furiş lui Tom şi e îngrijorată de ce-i citeşte pe faţă Nu ştie cum să-şi ascundă sentimentele Şi în momentul de faţă arată de parcă se aşteaptă ca lumea lui să se sfârşească Se lasă o tăcere plină de înţelesuri până să scoată cineva vreun cuvânt Rasbach nu se grăbeşte Karen nu-şi permite să se lase iritată Îl aşteaptă În cele din urmă, Rasbach începe — V-aţi adus aminte ceva despre seara în care aţi avut accidentul? o întreabă el pe Karen — Nu, răspunde ea politicos După o pauză, adaugă: — Se pare că nu e ceva neobişnuit în cazuri de felul acesta Şi apoi se gândeşte că probabil n-ar fi trebuit s-o spună Sună de parcă ar fi citit dintr-o carte — Am înţeles, spune detectivul cu căldură Pot să vă întreb – doar de curiozitate – ce eforturi faceţi ca să vă recuperaţi memoria? — Poftim? reacţionează Karen la întrebarea neaşteptată Se foieşte pe locul ei — Mi se pare că dacă nu puteţi să vă aduceţi aminte ce s-a întâmplat în seara aceea, aţi încerca în vreun fel să faceţi ceva, spune Rasbach — Cum ar fi? întreabă ea Îşi încrucişează braţele — Nu pot să iau pur şi simplu o pastilă şi să-mi recuperez memoria — Mergeţi la vreun specialist? — Nu — De ce nu? — Pentru că nu cred că ar ajuta Memoria o să-mi revină la vremea ei — Aşa credeţi dumneavoastră — Aşa mi-a spus doctorul meu Ştie că pare defensivă Inspiră adânc şi calm Adevărul e că n-a îndrăznit să se ducă la un specialist, cum ar fi un expert în hipnoză, pentru că nu poate risca să mai audă şi altcineva ce s-ar fi putut întâmpla în seara aceea Trebuie să descopere singură Detectivul schimbă tactica — Ştim că aţi plecat singură de-acasă în seara accidentului Avem martori care v-au văzut plecând de-acasă — Bine, spune ea Simte că Tom îi aruncă o privire tăioasă — Ştim şi că aţi primit un apel telefonic în seara aceea, spune Rasbach La ora opt şi şaptesprezece — Aşa a fost? întreabă ea — Da, aşa a fost Pe telefonul fix Am verificat lista apelurilor, spune Rasbach — Aveţi voie să faceţi aşa ceva? întreabă Tom — Da, avem, răspunde Rasbach Altfel, n-am fi făcut-o Am obţinut un mandat Îşi îndreaptă din nou atenţia asupra lui Karen — Cine credeţi că v-ar fi putut suna la ora aceea? — N-am idee — N-aveţi idee, repetă Rasbach Tom izbucneşte, nemaifiind parcă în stare să suporte tensiunea — E evident că ştiţi cine a sunat-o, aşa că de ce nu încetaţi să ne mai prostiţi şi nu ne spuneţi? Rasbach îi aruncă o privire lui Tom — De fapt, nu ştim cine a sunat, spune el Apelul a fost făcut de pe un telefon cu cartelă Nu putem urmări genul ăsta de apeluri După aceea, se apleacă în fotoliu către Karen, puţin ameninţător, i se pare ei — Dar îmi închipui că ştiţi asta Karen simte aţintiţi asupra ei ochii celor doi detectivi şi ai soţului ei la auzul acestei informaţii Inima îi bate de două ori mai repede — Asta e puţin neobişnuit, urmează Rasbach, nu credeţi? Karen se gândeşte la cartea de vizită din portofel A făcut o greşeală când i-a lăsat să intre — Interesant că apelul a fost făcut pe telefonul fix şi nu pe mobilul dumneavoastră, spune detectivul Se uită fix la el, dar nu zice nimic Ce-ar putea să spună? — Poate că apelul nici nu era pentru dumneavoastră, adaugă Rasbach Sugestia o surprinde Rasbach se întoarce spre soţul ei, care pare la fel de contrariat ca şi ea — Ce vreţi să spuneţi? întreabă Tom — Vreau să spun că poate că apelul era pentru dumneavoastră, dar a răspuns dânsa, spune Rasbach — Poftim? spune Tom, evident luat prin surprindere — Apelul a fost făcut la douăzeci şi şaptesprezece – nu sunteţi de obicei acasă la ora aceea? întreabă detectivul Karen îl priveşte pe Rasbach, uşurată că punctul lor de interes s-a mutat, fie şi numai o clipă, de la ea şi persoana care a i-a dat telefonul acela anonim Lasă-i să-şi piardă timpul cu Tom, se gândeşte; n-or să găsească nimic în direcţia asta Simte cum începe să se destindă, doar un pic E evident că nu ştiu nimic Încearcă să afle ceva Or să plece în scurt timp, cu nimic în plus faţă de ce aveau când au venit — Da, de obicei sunt acasă pe la opt sau mai devreme Dar am fost foarte ocupat la serviciu în ultima vreme, spune Tom, defensiv Detectivul aşteaptă — Şi ce, credeţi că m-a sunat cineva pe mine de pe un telefon care nu poate fi urmărit? — Este posibil, spune Rasbach — E caraghios, protestează Tom Pentru că Rasbach tace în continuare, nefăcând altceva decât să se uite la el cu ochii lui albaştri pătrunzători, Tom spune: — Credeţi că m-a sunat cineva pe mine de pe un telefon care nu poate fi urmărit, iar soţia mea a răspuns şi a fugit de-acasă? De ce să facă aşa ceva? Karen se uită la Tom şi Rasbach, surprinsă de direcţia în care se îndreaptă discuţia — Da, de ce? întreabă Rasbach şi aşteaptă în linişte Tom îşi pierde răbdarea — Domnilor detectivi, mă tem că vă pierdeţi vremea Ca să nu mai vorbim de a noastră Poate că ar trebui să plecaţi — Aveţi ceva de ascuns, domnule Krupp? întreabă Rasbach, ca şi cum ar şti deja răspunsul Karen îşi roteşte privirea surprinsă spre chipul soţului ei * Brigid şovăie în prag, cu prăjiturile în mână, când vede maşina pe stradă în faţa casei soţilor Krupp Cunoaşte maşina aceea Au venit iar cei doi detectivi Brigid moare de curiozitate să afle ce se întâmplă Se hotărăşte să se strecoare prin spatele casei şi să lase negresa înăuntru, chiar lângă uşa din spate Nu vrea să deranjeze pe nimeni E o noapte caniculară şi, aşa cum spera, uşile glisante de sticlă sunt deschise, ca să pătrundă o adiere de vânt Nu e închisă decât uşa de plasă Dacă stă de-a dreptul nemişcată, pe întuneric, poate că ar reuşi să audă ce se vorbeşte în sufragerie, mai ales dacă deschide în linişte uşa ca să pună prăjiturile jos, poate pe masa de bucătărie Capitolul douăzeci Tom simte o roşeaţă urâtă urcându-i pe gât şi năvălindu-i pe faţă E furios pe detectiv, care dă buzna în casa lor cu o mulţime de acuzaţii viclene Nu e obligat să suporte — Nu, domnule detectiv, spune Tom N-am nimic de ascuns — Dacă spuneţi dumneavoastră, răspunde Rasbach după o clipă — De ce sugeraţi măcar aşa ceva? întreabă Tom şi-şi doreşte pe loc să nu fi întrebat Rasbach îl priveşte cu atenţie — Pentru că am verificat cronologia evenimentelor din seara accidentului Soţia dumneavoastră a avut accidentul, nu departe de locul crimei, aproximativ la ora douăzeci şi patruzeci şi cinci În seara aceea, i-aţi spus operatorului de la 911 că aţi venit de la serviciu cu maşina şi aţi ajuns acasă pe la 21:20 şi aţi descoperit că soţia dumneavoastră a dispărut Uşile erau descuiate şi luminile aprinse — Da, spune Tom Rasbach tace o clipă şi apoi spune: — Am discutat cu paza de la biroul dumneavoastră şi au spus că aţi plecat la ora 20:20 De la birou până aici e un drum de circa cincisprezece minute cu maşina Aşadar, unde aţi fost în ora aceea? E un moment oarecum critic în această anchetă, de la 8:20 la 9:20 sau cam pe-acolo Tom se simte dintr-odată ameţit Karen se uită la el, în mod clar şocată, iar el îşi mută privirea Simte cum transpiră, simte umezeala pătându-i cămaşa pe sub mâneci — Din acest motiv, adaugă Rasbach, nu avem decât cuvântul dumneavoastră că aţi fost acasă la 9:20 N-aţi început să-i sunaţi pe prietenii soţiei dumneavoastră până la – se uită la notiţe – 21:20, cred Şi destul de repede după aceea aţi sunat la 911 Aşteaptă, dar Tom nu spune nimic — Aşadar, unde aţi fost? — M-am plimbat cu maşina, răspunde Tom, bâlbâindu-se — V-aţi plimbat cu maşina timp patruzeci şi cinci de minute în plus, spune Rasbach, cu ochii ca oţelul De ce? Lui Tom îi vine să-l strângă de gât În loc de asta, trage adânc aer în piept şi încearcă să se calmeze — Aveam nevoie să mă gândesc, să-mi limpezesc gândurile Fusese o zi lungă — Nu voiaţi să ajungeţi acasă, la soţia dumneavoastră? Tom se uită la detectiv, se întreabă ce ştie şi în momentul acela îl urăşte de moarte – îi detestă seninătatea, stăpânirea de sine, insinuările viclene — Ba da, sigur că voiam, se răsteşte Tom Dar condusul mă ajută să-mi limpezesc gândurile Mă ajută să mă relaxez Am o muncă foarte stresantă Sună neconvingător, chiar şi în ochii săi Tom vede cum i se ridică sprâncenele lui Rasbach Detectivul o face pentru efect, iar Tom îl detestă din cauza asta — V-aţi oprit pe undeva? V-a văzut cineva? Tom dă să clatine din cap, dar după aceea ezită şi spune: — M-am oprit câteva minute şi m-am aşezat la una dintre mesele de picnic de pe malul râului Ca să iau o gură de aer Nu cred că m-a văzut nimeni — Vă aduceţi aminte exact unde? Tom încearcă să se gândească — Chiar lângă Branscombe, cred, în parcările de-acolo Nu reuşeşte să se convingă s-o privească pe Karen Rasbach notează, îi aruncă o ultimă privire pătrunzătoare şi se ridică, închizând carneţelul În sfârşit, pleacă, îşi zice Tom Au făcut destul rău pentru o singură seară Karen îi conduce pe detectivi, în timp ce Tom rămâne aşezat în sufragerie, holbându-se la podea şi pregătindu-se pentru confruntarea cu soţia sa * Karen ştie că lui Tom nu-i place să conducă Nu-l relaxează – din contră, îl stresează Simte cum i se clatină pământul sub picioare Trebuie să-l întrebe — Aşadar, de ce te-ai plimbat cu maşina o oră în seara aia? — Tu de ce ai intrat cu maşina într-un stâlp? izbucneşte el Karen cască gura surprinsă — Mă duc afară, spune Tom pe neaşteptate Îl priveşte plecând Tresare când Tom trânteşte uşa în urma lui Ce făcea Tom în seara aia? Detectivul nu e prost E posibil s-o mintă Tom? Să ascundă ceva de ea? Tulburată, se duce la bucătărie să-şi ia nişte apă rece şi zăreşte imediat o farfurie cu negresă pe masă Rămâne încremenită Recunoaşte farfuria E a lui Brigid Brigid a fost aici şi şi-a lăsat negresa atât de caracteristică Negresa nu era aici înainte să ajungă poliţiştii Probabil că a lăsat-o pe masa din bucătărie în timp ce vorbeau cu Tom şi cu ea în sufragerie Karen simte un fior Oare o fi auzit ceva? Detestă felul în care îi scapă toate de sub control, închide ochii, trage adânc aer în piept şi se sileşte să se relaxeze O s-o sune pe Brigid mâine şi o să-i mulţumească pentru prăjituri Poate să aibă încredere în Brigid O să stea de vorbă cu ea şi o să afle cât de mult a auzit Karen îşi umple paharul cu apă din frigider, ia farfuria cu negresă cu ea în sufragerie şi aşteaptă să se întoarcă Tom Ce ascunde? Tom a fost întotdeauna ca o carte deschisă Nu poate să creadă că-i ascunde ceva Unde ar fi putut să fie în ora aia şi de ce nu vrea să-i spună? * Tom se urcă în maşină şi se duce până la un bar de cartier, genul de loc unde ies la bere echipele locale după un meci amical de baseball Trebuie să se adune Se strecoară într-un separeu gol, comandă o bere şi se cocoşează deasupra paharului; nu vrea să stea de vorbă cu nimeni A intrat într-o oarecare belea De fapt, cu cât se gândeşte mai mult, cu atât mai încurcate par lucrurile N-a dorit să le spună detectivilor ce făcea în seara aia, în niciun caz de faţă cu Karen Pentru că ştie cum or să pară lucrurile Acum o să se afle tot În seara aceea, la opt şi jumătate, ar fi trebuit să se vadă cu Brigid, în locul lor de lângă râu, în colţul acela liniştit dintre centru şi suburbii, unde cărarea de pe malul apei e mai puţin aglomerată, iar copacii oferă un pic de intimitate Se întâlneau acolo uneori, înainte, când avuseseră aventura lor scurtă, nechibzuită şi încâlcită Îl sunase la birou în ziua aceea, în ziua accidentului, şi-i ceruse o întâlnire – nu-i spusese de ce Însă îi trăsese ţeapă O aşteptase mai mult de jumătate de oră în beznă, dar ea nu apăruse Tot nu ştie de ce voise Brigid să se vadă Când vorbiseră prima dată, o convorbire succintă în timp ce el o căuta pe Karen, a întrebat-o ce voia şi de ce n-a venit, dar ea nu l-a luat în seamă, spunând că sora ei avusese un fel de criză şi că oricum nu era nimic urgent Oricum, era mai preocupat s-o găsească pe Karen Ştie c-ar fi trebuit să-i spună lui Karen despre el şi Brigid Acum va trebui să le spună detectivilor şi o să pară că se întâlnea cu Brigid în seara aceea pentru că aşa voia el şi ţinuse totul secret faţă de Karen Ştie că trebuie să-i spună lui Karen, astă-seară – să-i spună totul –, dar nu are chef de făcut mărturisiri Poate că s-ar simţi mai dispus să-i spună adevărul dacă ar începe ea * Când se întoarce acasă, soţia lui îl priveşte cu reticenţă Sunt precauţi unul faţă de altul acum — Vrei şi tu? îl întreabă Karen, arătând spre negresele de pe măsuţa de cafea — De unde au apărut? întreabă Tom când se aşază — Par să fie de la Brigid Şi la gust par aşa — A fost pe-aici? întreabă Tom — Trebuie să fi fost Tom se uită întrebător la ea — Ce vrei să spui? — Când ai plecat, m-am dus la bucătărie şi le-am găsit pe masă — Ce? întreabă Tom Când le-a pus acolo? — Presupun că în timp ce discutam cu detectivii, răspunde Karen — Rahat, spune Tom stânjenit — O să vorbesc cu ea mâine O să încerc să-i explic Tom îşi trece o mână peste faţă — Cum o să-i explici că aveam doi detectivi în sufragerie, care puneau întrebări despre o anchetă de omor? Karen nici măcar nu se uită la el — O să-i spun adevărul În seara aia a fost comisă o crimă lângă locul unde am avut eu accidentul N-are nicio legătură cu mine Dar poliţiştii sunt disperaţi şi n-au nicio pistă Or să renunţe când or să-şi dea seama că nu află nimic, spune ea Pare să fi uitat de mănuşi, se gândeşte Tom, şi de urmele de cauciucuri Şi de telefonul misterios Se preface că este convinsă şi nu are cum să fie aşa Urmează o tăcere lungă, încordată În cele din urmă, Tom spune: — Poate că ar trebui să te duci la un doctor — De ce? Vocea lui Karen e ascuţită — Cum a spus detectivul de fapt, nu faci nimic ca să încerci să-ţi recuperezi memoria Karen se uită fix la el, dar el nu-şi pleacă privirea — Poate că ar trebui — Şi ce-o să facă un doctor? întreabă ea cu răceală — Nu ştiu, răspunde Tom Ai putea încerca hipnoza O presează, o îmboldeşte Haide să aflăm ce s-a întâmplat în seara aia Eu chiar vreau să ştiu Tu nu? Karen râde forţat — Nu mă las hipnotizată E caraghios — Chiar aşa? O provoacă şi-şi dă seama că ei nu-i place Karen se ridică şi iese din cameră, ducând farfuria cu negrese înapoi în bucătărie Tom rămâne singur pe canapeaua din sufragerie, zdrobit de o singurătate nimicitoare Aude uşa glisantă de la bucătărie deschizându-se şi apoi închizându-se; Karen a ieşit Capitolul douăzeci şi unu Karen închide uşa în urma ei şi rămâne preţ de câteva ore în curtea din spate Trebuie să se împotrivească nevoii de a plânge N-ar fi trebuit să se întâmple nimic din toate astea Îl pierde pe Tom Se aşază pe unul dintre scaunele de răchită, sperând c-o să vină şi Tom Dar el nu vine, iar ea se simte tristă şi singură şi supărată şi speriată Şi această bănuială îngrozitoare pe care o simte dintr-odată – unde a fost Tom în ora aia? Ce-i ascunde? Cât îşi doreşte să-şi poată aminti ce s-a întâmplat în seara aceea! Ce a făcut? Vrea să scape de tensiunea din casă, cu ea şi Tom înăuntru Se ridică de pe scaun, ocoleşte spatele casei şi coboară pe alee Poate ar trebui să treacă pe la Brigid Dar nu-i în stare să stea de vorbă cu Brigid acum Merge repede pe trotuar, îndepărtându-se de casă Trebuie să se gândească * Karen a ieşit, iar Tom e singur acasă Brigid l-a văzut întorcându-se acum câteva minute Categoric ceva se întâmplă ceva Brigid iese şi traversează repede strada Nu ştie cât timp are până se întoarce Karen Urcă treptele şi bate la uşa din faţă Nu-i răspunde imediat Bate din nou Până la urmă, Tom deschide uşa, obosit şi neatent Pe chipul lui frumos sunt adâncituri care nu erau acolo; pare palid — Bună, spune ea — Bună, răspunde Tom Mâna stângă îi rămâne pe cantul uşii, de parcă e pe punctul s-o închidă la loc în orice moment — Karen nu-i acasă, tocmai a ieşit un pic — Ştiu, spune Brigid Am văzut-o când a luat-o în jos pe stradă Ezită — De fapt, speram să te prind singur, doar o clipă Se strecoară pe lângă el în sufragerie; acum, fie îi cere să plece, fie închide uşa în urma ei Brigid nu crede c-o să-i ceară să plece — Voiam să te întreb despre Karen, spune Brigid, întorcându-se cu faţa spre el Ce mai face? E bine? Tom o priveşte cu răceală — Îşi revine — Părea de-a dreptul pierdută când am fost aici ieri, spune Brigid Cu paharul Nu-i stă deloc în fire Tom dă din cap — E doar se întâmplă multe în momentul ăsta — Ştiu, răspunde Brigid Am văzut că au venit iar detectivii ăia Se opreşte Pentru că Tom nu spune nimic, întreabă: — Ce voiau? Tom răspunde încordat: — Voiau să vadă dacă îşi aduce aminte ceva despre accident Dar nu-şi aminteşte Spune că nu ştie ce s-a întâmplat în seara aceea — Şi tu o crezi, spune Brigid — Bineînţeles că o cred, răspunde Tom înţepat — Dar poliţia nu? — Nu ştiu ce crede poliţia Nimic din ce spun ei n-are logică Brigid îl priveşte cu atenţie Convorbirea lor telefonică de mai devreme despre Karen a rămas suspendată între ei Nu rezistă să n-o aducă în discuţie — În ziua accidentului motivul pentru care te-am sunat şi te-am rugat să te întâlneşti cu mine era ca să-ţi spun despre bărbatul care trăgea cu ochiul şi a făcut aluzii la trecutul lui Karen, spune ea Credeam că, dacă încerc să-ţi spun la telefon, o să-mi închizi Dar după aceea m-a sunat soră-mea şi — Nu vreau să discut despre asta, spune Tom brusc Se lasă o tăcere stânjenitoare Apoi, Tom spune: — Poate ar trebui s-o cauţi pe Karen dimineaţă Brigid dă din cap — Sigur Atunci o s-o sun Şi adaugă: — Pari extenuat, Tom El îşi trece mâna prin păr şi spune: — Pentru că sunt extenuat — Dacă pot să fiu cumva de ajutor, nu trebuie decât să zici, spune Brigid şi-şi pune uşor mâna pe braţul lui — Mersi, răspunde Tom băţos, dar o să fie în regulă Îi simte sub mână căldura braţului gol Tom se îndepărtează de ea, punând capăt atingerii — Noapte bună, spune ea, apoi se întoarce, coboară treptele să se ducă acasă Se uită peste peluză şi stradă către casa ei, goală şi aproape în întregime întunecată, cu excepţia luminii de deasupra uşii din faţă * Tom închide uşurat uşa în urma lui Brigid, apoi îşi reazemă trupul de ea şi se simte copleşit de oboseală Totdeauna se simte stângaci şi încordat în preajma lui Brigid Îi displace prietenia strânsă care s-a legat între Brigid şi soţia lui Ştie că e egoist din partea lui Se duce încet în sufragerie, întrebându-se anume ce crede Brigid I-a recunoscut pe detectivi Detectivii nu anchetează accidente de maşină În mod evident, bănuieşte că se întâmplă şi altceva Şi Tom ştie că-şi pune întrebări despre trecutul lui Karen Îşi doreşte să nu-i fi împărtăşit şi lui bănuielile ei Dacă e adevărat ce suspectează Brigid, atunci purtarea înşelătoare a lui Karen a început cu mult înainte de seara accidentului Dar acum acum nu ştie ce crede Dacă într-adevăr nu-şi poate aduce aminte, de ce nu face un efort să-şi recapete memoria, cum a zis detectivul? Tom se duce în bucătărie şi ia o sticlă de whisky dintr-un dulăpior Mai e o grămadă de tărie rămasă de la nunta lor, de acum aproape doi ani Rareori bea mai mult de o bere sau un pahar de vin la cină Acum îşi toarnă unul zdravăn în timp ce-şi aşteaptă soţia Capitolul douăzeci şi doi Karen merge repede, vioaie ca o pisică Respiră întretăiat, din cauza unui amestec de efort şi emoţie Simte că e pe punctul de a ceda A trăit cu spaima-n suflet prea mult timp Se gândeşte cum a fost prima dată când a venit acasă de la serviciu şi a avut senzaţia că lucrurile nu erau exact cum le lăsase A observat că romanul din care citise cu o seară înainte era aşezat în stânga veiozei de pe noptieră; era sigură că-l pusese în dreapta lămpii, pe partea dinspre pat, chiar înainte să adoarmă Nu l-ar fi pus de partea cealaltă a lămpii Stătuse acolo, holbându-se fără să-i vină să creadă Agitată, cercetase restul încăperii La prima vedere, totul arăta aşa cum ar fi trebuit Dar când şi-a deschis sertarul cu lenjerie, totul era răscolit, de parcă-i umblase cineva printre chiloţi şi sutiene Ştia că aşa s-a întâmplat Rămăsese perfect nemişcată, cu privirea coborâtă spre sertar, ţinându-şi răsuflarea Îşi spusese că e imposibil să fi fost cineva în casă şi să-i fi umblat prin sertar Probabil că dimineaţă se grăbise şi fusese neglijentă Dar ştia că nu-i aşa Fusese doar o zi obişnuită Nu-i spusese lui Tom Apoi mai era şi ziua în care, nu după multă vreme, se întorsese acasă şi se dusese în dormitor să se schimbe Dimineaţă strânsese patul, aşa cum făcea mereu Totdeauna făcea patul aşa cum învăţase în tinereţe, când era cameristă într-un hotel de cinci stele – colţurile drepte şi perfect întins Îşi scotea cerceii, când văzuse patul în oglindă şi încremenise Apoi se întorsese şi se uitase mai atent Zărea – vag – urma unui corp pe cuvertură De parcă cineva se întinsese pe pat şi apoi îl aranjase neglijent Se speriase Ştia că nu e doar o închipuire Tom pleca la serviciu în fiecare zi înainte să facă ea ordine şi să strângă patul Fusese aşa de năucită, că-l sunase pe Tom la birou şi-l întrebase dacă nu cumva trecuse pe-acasă în cursul zilei Nu trecuse, îi spusese că a găsit o fereastră deschisă, pe care crezuse că a închis-o înainte să plece la serviciu, dar probabil că uitase s-o închidă Tom nu păruse să se mai gândească la asta După aceea, începuse să facă dimineaţa poze cu mobilul în fiecare cameră din casă înainte să plece la serviciu şi să le compare, când ajungea acasă, cu locul unde-şi găsea lucrurile Totdeauna pleca la serviciu după Tom şi ajungea înaintea lui N-aveau femeie de serviciu şi nici animale de companie Aşa că, dacă lucrurile nu erau exact cum le lăsase Ultima dată se întâmplase cu doar câteva zile înainte de accident Îşi dădea seama că fusese cineva în casă; putea cumva să simtă asta A trecut prin toată casa cu mobilul în mână, comparând fotografiile de pe telefon cu ce vedea în camerele din faţa ei Totul era aşa cum trebuia să fie Totuşi, era convinsă că fusese cineva înăuntru Începuse să se relaxeze, până când a ajuns în biroul de la etaj Ţintuise cu privirea biroul lui Tom Trecuse printre fotografiile de pe telefon până ajunsese la cea făcută dimineaţă în birou Agenda deschisă a lui Tom nu era în acelaşi loc pe sugativă; era cu vreo cincisprezece centimetri mai sus decât dimineaţă Se holbase la poză şi apoi la birou Nu încăpea nicio îndoială Fusese cineva acolo, în casa lor În casă fusese cineva şi răscolise prin lucrurile lor Se întinsese pe patul lor Nu-i spusese niciodată lui Tom Şi acum ştie cine fusese Fusese el, de fiecare dată Fusese în casa lor, venind şi plecând în voie Privind şi aşteptând I se face rău când se gândeşte Dar acum e mort Fotografiile dezgustătoare ale cadavrului îi invadează mintea, iar ea încearcă să le alunge din nou Atunci, când cu paharul de pe blat – trebuie să se fi înşelat – nervii ei întinşi o făcuseră să intre în panică Paharul fusese probabil acolo şi înainte, iar ea uitase pur şi simplu, probabil că din cauza comoţiei Temerile ei sunt îndreptate toate asupra blestematului de detectiv Inima îi bubuie în piept şi merge şi mai repede, spre casă * Intră în casă, nerăbdătoare să ajungă înăuntru Închide hotărât uşa în urma ei şi o încuie Se întoarce şi-l vede pe Tom privind-o preocupat din sufragerie Stă în picioare lângă şemineu, ţinând un pahar cu whisky în mâna dreaptă — Poţi să-mi pui şi mie unul? întreabă ea A terminat analgezicele şi are nevoie de o băutură — Sigur Se duce după el în bucătărie Când ia sticla din dulăpior, îl priveşte Şi-ar dori să poată depăşi neîncrederea asta, încordarea asta Se întreabă dacă o să mai fie posibil vreodată Tom se întoarce şi-i întinde un pahar cu o măsură de whisky, sec — Mersi, spune ea Ia o gură şi simte imediat alcoolul arzând-o pe gât şi calmând-o puţin — Unde ai fost? întreabă Tom Încearcă din răsputeri să evite orice semn de provocare din voce, încât nu mai sună deloc natural S-a dus omul fără griji, fericit în mod natural, cu care se măritase Omul care râdea din orice, îmbrăţişările şi sărutările spontane Ea l-a schimbat — M-am dus să mă plimb, spune ea, cu glas impersonal Tom dă din cap De parcă ar fi perfect normal să iasă la plimbare pe întuneric singură, fără el Parcă am fi complet străini, se gândeşte Karen, sorbind din nou din whisky — A trecut Brigid pe-aici, spune Tom Se sprijină de blatul de bucătărie, cu faţa spre ea Lui Karen i se strânge inima — Da? Ce-a zis? A auzit ceva? întreabă ea — Trebuie să fi auzit, răspunde Tom ţâfnos — Dar n-ai întrebat-o? — Poţi s-o întrebi tu mâine, spune Tom Oricum, mai bine s-o întrebi tu Karen aprobă Se uită la soţul ei şi-i tresare inima când lui îi alunecă privirea de la ea Amândoi trebuie să ştie ce a reprimat mintea ei — Tom, spune ea şovăitor Vrei să mă duci acolo, unde au găsit cadavrul? — Ce, acum? întreabă Tom, luat pe nepregătite — De ce nu? Karen îşi aduce aminte cum a îmboldit-o, cum a acuzat-o că nu face nimic ca să-şi recapete memoria Acum, propune să facă ceva Dac-ar şti el cât de disperată e să desluşească ce s-a întâmplat în seara aceea — Poate c-o să mă ajute să-mi aduc aminte Ştie adresa; a scos-o din ziar — Bine, răspunde Tom, punând jos băutura Îşi ia cheile în drum spre uşă, iar ea vine după el Capitolul douăzeci şi trei Când lasă în urmă cartierul familiar şi se îndreaptă spre sud, Karen se simte din ce în ce mai prost I se pare că o caută cu lumânarea, mergând cu un Lexus pe străzile acestea părăginite Uite, încerc, ar vrea să-i spună, dar n-o face Se uită pe geam la priveliştea deprimantă, încercând să-şi aducă aminte, dar nu-şi aminteşte nimic — Cred că asta e, spune Tom, trăgând în parcarea goală a unui centru comercial şi uitându-se peste drum, la restaurantul dărăpănat despre care au auzit atâtea Stau în beznă, uitându-se la clădirea urâtă cu ferestrele bătute în scânduri Karen nu vrea să coboare din maşină în cartierul ăsta Acum nu mai vrea decât să se ducă acasă Nu i se pare nimic familiar N-a mai văzut niciodată locul ăsta N-a mai fost niciodată aici Începe să dârdâie — Hai să aruncăm o privire, vrei? întreabă Tom, puţin insensibil Ea n-avusese de gând să coboare din maşină Îşi propusese doar să vadă locul de la distanţă Se face mică pe locul ei — Nu vreau Tom se dă totuşi jos din maşină N-are de ales şi trebuie să se ducă după el Nu vrea să rămână singură acolo Coboară şi închide cu furie uşa Merge repede ca să-l ajungă din urmă când traversează strada şi porneşte spre restaurantul de pe partea cealaltă Se uită în jur agitată, dar nu se vede nimeni Stau împreună în faţa clădirii, fără să spună nimic După felul cum îşi ţine umerii, după expresia rece de pe chip, simte c-o învinuieşte Tom ştie că ea a fost aici şi nu i-o poate ierta Fără să vorbească, Tom ocoleşte clădirea şi se îndreaptă spre partea din spate Karen vine după el, poticnindu-se puţin în beznă, pentru că se simte nesigură pe picioare Respiră grăbit şi din cauza asta e puţin ameţită Simte o spaimă îngrozitoare Dar nu recunoaşte nimic Nu-şi aduce aminte nimic În spatele clădirii, banda galbenă a poliţiei e în mare parte încă întinsă, dar se lasă puţin pe ici, pe colo, fluturând în adierea vântului — E de vreun ajutor? întreabă Tom, întorcându-se către ea Karen clatină din cap Ştie că pare înspăimântată — Hai să ne întoarcem, Tom, spune El n-o bagă în seamă — Hai să intrăm Îl urăşte c-o forţează aşa, că nu-i pasă de cât de înspăimântată e Se gândeşte să se-ntoarcă şi să se ducă singură la maşină Dacă ar avea cheile la ea, ar pleca de-acolo cu maşina şi l-ar lăsa aici În schimb, furia îi dă curajul să se ducă după el trecând pe sub banda poliţiei şi ajungând până la uşa din spate Tom o împinge cu cotul şi, surprinzător, se deschide Karen bănuieşte că poliţia a terminat treaba aici şi a lăsat lucrurile aşa cum le găsise Tom intră înaintea ei Printr-o crăpătură din fereastra bătută în scânduri intră pieziş lumină de la unul dintre felinarele de pe stradă, destulă ca să vadă destul de bine interiorul Pe podea se zăreşte o pată întunecată, probabil unde fusese cadavrul, şi se simte un miros stăruitor, respingător – mirosul unui animal în stare de descompunere Se opreşte, ţeapănă, holbându-se la pată Mâna i se ridică involuntar la gură, de parcă i-ar veni să verse Tom se uită la ea — Ceva? întreabă el — Mi-a ajuns, răspunde ea şi se întoarce, poticnindu-se afară din restaurant Odată ajunsă afară, se apleacă şi trage în piept aer curat Când îşi ridică privirea, vede o parcare nu prea departe Tom vine lângă ea şi se uită în aceeaşi direcţie — Cred că acolo au găsit urmele de cauciucuri Şi mănuşile, spune Tom şi o ia spre parcare Karen se uită la el După câţiva paşi, Tom se întoarce şi o întreabă: — Vii? — Nu Mă întorc la maşină Porneşte fără să se uite la el N-a făcut decât s-o înfricoşeze N-a ajutat-o să-şi aducă aminte, iar eforturile pe care le-a făcut nu i-au câştigat nici bunăvoinţa, nici simpatia soţului ei * Tom o priveşte cum se îndreaptă spre centrul comercial E supărată pe el, dar lui nu-i pasă Ba chiar îi dă un fel de satisfacţie meschină La urma urmei, e numai vina ei O vede traversând strada şi aşteptând lângă maşină Cheile sunt la el, iar ea nu poate să se urce în vehicul Se uită ostentativ prin parcare, întrebându-se unde anume a fost oprită maşina ei Unde le-a găsit poliţia mănuşile Nu se grăbeşte Dar ţine un ochi pe ea, să se asigure că e bine, singură lângă o maşină scumpă În cele din urmă, se întoarce la ea, descuie maşina şi conduce în tăcere spre casă Se gândeşte că toată această mică excursie n-a făcut decât să scoată la lumină faliile din relaţia lor deja fisurată Când ajung acasă, e târziu Tom azvârle cheile pe masa de lângă uşă şi spune: — Sunt obosit, cred că mă duc la culcare Se întoarce cu spatele la ea şi se îndreaptă spre etaj Şi, cu fiecare pas, disperarea lui se adânceşte * Bob intră în linişte în casă Aruncă o privire în sufragerie, unde ştie c-o s-o găsească pe Brigid, stând pe întuneric Ştie că n-a rămas trează ca să-l aştepte pe el Înainte, aşa făcea, dar el n-o mai interesează, n-o mai interesează decât blestemaţii ăia de vecini Şi pe el îl doare Încă ar mai putea s-o iubească, numai dacă ar putea să treacă şi ea peste jalea că nu pot avea copii I-a zdruncinat pe amândoi, iar ei îi afectează sănătatea emoţională Totdeauna a fost cea sentimentală; el a fost întotdeauna cel stabil, stâlpul ei Dar acum nu ştie ce să mai facă Ştie cum să stea de vorbă cu familiile îndurerate, o face toată ziua, se descurcă destul de bine, dar acasă a eşuat lamentabil Nu-şi poate ajuta soţia să facă faţă senzaţiei de pierdere şi nici el nu le face faţă cum trebuie — Brigid? spune el blând, văzându-i proiecţia capului întunecat pe spătarul unui scaun Pentru o clipă, rămâne aşa de nemişcată, încât Bob crede că e adormită Mai înaintează câţiva paşi în sufragerie Când vorbeşte, Brigid îl ia prin surprindere — Bună, spune ea — N-ar trebui să te duci la culcare? întreabă Bob, apropiindu-se şi coborând îngrijorat privirea către ea Brigid nici măcar nu se uită la el; are ochii aţintiţi la casa de peste drum — Detectivii ăia s-au întors astă-seară, au vorbit cu Karen şi Tom, zice ea Bob nu ştie ce dracu’ se întâmplă cu Karen şi Tom Krupp Karen pare să fi intrat într-un fel de belea Nu-i cunoaşte prea bine, dar ştie că Brigid şi Karen sunt apropiate — Ce crezi că se întâmplă? Brigid clatină din cap — Nu ştiu — Karen şi-a adus aminte ceva? — Nu În cele din urmă, Brigid se întoarce spre el — Am făcut negrese Vrei? * Karen se uită la spatele lui Tom, iar inima i se strânge cu fiecare pas pe care-l face el ca să se îndepărteze de ea Încă tremurând, se duce în bucătărie şi-şi mai toarnă un pahar de whisky După aceea, îl duce în sufragerie şi se prăbuşeşte pe canapea, ţinându-l strâns în mâinile nesigure Soarbe lacom din băutură şi priveşte pierdută în gol, habar n-are cât timp E linişte desăvârşită Dintr-odată, aude telefonul sunând în bucătărie I se crispează tot corpul Telefonul se opreşte la al doilea ţârâit – probabil că a răspuns Tom din dormitor – dar, deodată, îşi aduce de aminte celălalt apel telefonic Închide ochii Se află din nou în bucătărie, făcând o salată, tăind o roşie pe tocător îl aştepta pe Tom să vină curând acasă Abia aştepta să-l vadă Când sunase telefonul, crezuse c-ar putea fi el, să-i spună c-o să întârzie şi mai mult decât se aştepta Dar nu era Tom Îşi aduce aminte acum şi se concentrează Vrea să ştie Era o voce pe care n-o mai auzise de aproape trei ani, o voce pe care crezuse că n-o s-o mai audă niciodată Ar fi recunoscut vocea aceea oricând — Bună, Georgina Începuse să-i bubuie inima; gura i se uscase Se gândise să încheie convorbirea fără să scoată nicio vorbă, dar ar fi fost ca un copilaş care se ghemuieşte şi strânge din ochi, crezând că n-o să-l vadă nimeni Nu putea închide telefonul; nu putea să închidă pur şi simplu ochii A găsit-o Ştia deja că o găsise; fusese în casa ei Aşteptase, la vedere, prefăcându-se că n-o să se întâmple Şi acum se întâmpla Fugise de viaţa aceea O luase de la capăt sub o altă identitate Îşi găsise o fericire neaşteptată cu Tom Şi, cu un singur apel telefonic, îşi simţea noua existenţă fărâmiţându-se într-un milion de bucăţi Îi dăduse adresa unui restaurant abandonat dintr-un cartier unde n-ar fi pus niciodată piciorul şi apoi Karen închisese Nu se putea gândi decât cum să se apere şi să nu lase pe nimeni să distrugă ce avea acum alături de Tom Văzuse mănuşile roz pe blat şi le luase Îşi scosese pistolul din ascunzătoarea aflată în camera boilerului – pistolul despre care Tom nu ştia nimic – şi-l pusese împreună cu mănuşile într-o pungă de pânză Apoi înşfăcase cheile de pe masă şi coborâse în fugă treptele, fără să se gândească măcar să încuie uşa sau să-i lase un bileţel lui Tom Condusese cu mâinile încleştate pe volan, la limita vitezei legale, cu mintea golită Pentru o clipă, totul se opreşte-n loc Karen nu-şi poate aduce aminte ce s-a întâmplat mai departe Mai soarbe o gură de whisky şi încearcă să se destindă Şi apoi îşi aminteşte brusc cum a oprit maşina în parcarea aia Îşi aduce aminte că a scos mănuşile din punga de pânză şi le-a tras pe mâini Arătau ridicol A scos pistolul din sacoşă Tremura A privit în jur, să vadă dacă se uita cineva – zona era pustie – şi după aceea a coborât din maşină şi s-a îndreptat agitată pe întuneric spre partea din spate a clădirii, unde i se spusese să se ducă Când a ajuns acolo, uşa era deja uşor întredeschisă şi a împins-o cu degetele înmănuşate – dar aici memoria o trădează Aşteaptă, încearcă s-o forţeze, dar nu se întâmplă nimic Îşi înăbuşă lacrimile de neputinţă Tot nu ştie ce s-a întâmplat în restaurantul ăla Nu ştie cum a fost ucis Trebuie să afle ce s-a întâmplat! Cum se poate hotărî ce se facă dacă nu ştie adevărul? Dar nu mai poate vedea nimic Ce a văzut în seara asta cu Tom îi e îngrozitor de familiar acum Nu suportă să se mai gândească la toate astea Îşi termină băutura cu o înghiţitură mare, lasă jos paharul pe măsuţa de cafea şi-şi îngroapă faţa în mâini Capitolul douăzeci şi patru În dimineaţa următoare, Tom e la serviciu, iar Karen e singură acasă Simte cum o sufocă pereţii Stă în bucătărie, fără să ia aminte la ceaşca de cafea din faţa ei, cu tot trupul încordat E îngrozită c-o să se întoarcă Rasbach; între timp, şi-l imaginează agitându-se primprejur, săpând, aflând diverse lucruri Aflând lucruri despre ea Aflând cine e bărbatul mort După aceea nu mai e decât o chestiune de timp Karen nu i-a spus lui Tom că acum îşi aduce aminte Nu poate Trebuie să se gândească, să găsească o cale s-o scoată la capăt Dar mintea ei de obicei pătrunzătoare, aşa de iscusită la făcut planuri, nu funcţionează prea bine în momentul ăsta Poate din cauza comoţiei A mai scăpat şi înainte – a fugit de el, de Las Vegas, a luat-o de la capăt Îi spusese că se duce într-o excursie în ziua aceea, să vadă barajul Hoover, chiar lângă Vegas În noaptea de dinainte, ridicase maşina la mâna a doua pe care o cumpărase cu bani gheaţă cu câteva săptămâni înainte Aranjase s-o lase la dealer până când va avea nevoie de ea Îşi folosise noile acte de identitate – obţinute prin cineva angajat online – ca să înregistreze maşina După aceea plecase cu ea spre baraj şi o lăsase în parcarea de sub pod Chemase un taxi folosind un telefon cu cartelă pe care-l cumpărase cu bani gheaţă de la o drogherie şi-i ceruse şoferului s-o ducă înapoi în centru şi s-o lase la Bellagio Şi pe taximetrist îl plătise cu bani gheaţă Luase un alt taxi până acasă şi ajunsese înaintea lui Ştia c-o să vină târziu Abia reuşise să doarmă în noaptea aia – era prea agitată, îngrijorată de ce ar putea merge prost A doua zi dimineaţă, foarte devreme, se dusese din nou cu maşina acolo, luând-o pe U S 93 South dinspre Las Vegas, încordată la volan, şi parcase în acelaşi loc, sub pod Când îşi văzuse maşina pregătită pentru evadare aşteptând-o în celălalt capăt al parcării, i s-a părut brusc, pentru prima dată, că lucrurile devin reale Îşi lăsase portofelul cu toate actele în torpedo Apoi se dusese la pod Erau câţiva oameni în jur, destui ca să fie sigură că a fost văzută Se dusese la balustradă şi privise în jos Râul Colorado era la aproape 300 de metri mai jos Se simţea ameţită de privelişte Să sari sau să cazi ar fi însemnat o moarte sigură Îşi scosese telefonul mobil şi făcuse o poză Apoi îi trimisese poza, împreună cu un mesaj Nu-mi mai poţi face rău Asta-i tot Şi e vina ta După ce trimisese poza, aruncase telefonul de pe pod După aceea, trebuia să se mişte repede Plecase de pe pod, coborâse în parcare şi intrase într-una dintre toaletele mobile când nu se uita nimeni Înăuntru, se dezbrăcase rapid, păstrând pe ea doar sutienul şi chiloţii Avea în rucsac o rochie de vară cu bretele, pe care şi-o trăsese peste cap, apoi îşi pusese sandalele cu toc pe care le cumpărase, îşi strânsese şortul, tricoul, adidaşii şi şapca de baseball în rucsac, îşi lăsase părul pe spate şi îşi pusese o pereche de ochelari mari de soare Scosese o oglinjoară şi se rujase Cu excepţia rucsacului pe care-l ducea, arăta cu totul altfel Ceva mai încolo în parcare, o aştepta maşina ei la mâna a doua, cu noile acte de identitate scumpe, pe numele Karen Fairfield, în torpedo Avea cu ea toţi banii gheaţă pe care reuşise să-i pună deoparte Se îndreptase prin parcare spre maşină, cu rochia învârtejindu-i-se în jurul picioarelor goale şi simţind aproape c-ar putea să zboare Se urcase în maşină, coborâse geamurile şi pornise Şi cu fiecare kilometru începuse să răsufle din ce în ce mai uşurată * — Te-am văzut venind pe alee, spune Brigid, deschizându-i uşa Intră Brigid e în mod clar bucuroasă s-o vadă şi, pentru o clipă, totul pare să fie aşa cum fusese înainte Karen îşi doreşte să-i poată povesti lui Brigid despre încurcătura în care se află I-ar fi mult mai uşor dacă şi-ar putea împărţi povara cu altcineva, dar trebuie să-şi păstreze secretul, chiar şi faţă de cea mai apropiată prietenă a ei Şi faţă de soţul ei Pentru că nu ştie ce-a putut face în seara accidentului Din obişnuinţă, amândouă se îndreaptă de la sine spre bucătăria din fundul casei — Tocmai puneam de cafea Vrei şi tu? E fără cofeină — Sigur Karen se aşază pe locul unde stă de obicei la masa din bucătăria lui Brigid şi se uită la ea cum face cafeaua — Cum te simţi? întreabă Brigid, aruncându-i o privire peste umăr — Mai bine, răspunde Karen — Arăţi bine, ţinând cont de împrejurări, spune Brigid Karen zâmbeşte trist Îi face bine să se prefacă, chiar dacă pentru scurt timp, că viaţa e aşa cum era înainte Îşi duce cu prudenţă mâna la faţă Umflăturile s-au retras, iar vânătăile s-au şters şi îngălbenit — Nu vreau deloc să mă bag – Brigid se uită iar peste umăr la Karen –, dar, dacă vrei să vorbeşti despre toate astea, sunt aici Sau, dacă nu vrei, nu trebuie O să înţeleg Karen îşi dă seama că Brigid moare de curiozitate să discute — Atâta doar că – e cât se poate de ciudat – nu-mi aduc aminte nimic despre seara aia, minte Karen, din momentul în care pregăteam cina până m-am trezit la spital, aşa că n-am prea multe de spus — Trebuie să fie foarte bizar, spune Brigid compătimitor, întorcându-se la masă cu două ceşti de cafea Scoate laptele şi zahărul şi se aşază faţă în faţă cu Karen — I-am văzut pe detectivi venind şi plecând de la voi Au fost şi aici, să pună întrebări — Au venit aici? întreabă Karen, prefăcându-se surprinsă De ce-au venit aici? Ce te-au întrebat? — Voiau să ştie dacă te-am văzut când ai plecat în seara aia, înainte de accident, dacă mai era cineva cu tine, chestii de-astea — Ah Karen dă din cap Lucrurile se leagă Ştiu că a plecat de-acasă singură şi în grabă, după ce a primit apelul de la ora 20:17 Karen şi-ar dori să afle exact ce mai ştiu sau bănuiesc detectivii — Le-am spus că n-am văzut nimic Nu eram acasă Karen soarbe din cafea — Apropo, mulţumesc pentru negresă, spune ea A fost delicioasă, ca de obicei — A, cu plăcere Oricum nu puteam s-o mănânc singură pe toată — Probabil că ai lăsat-o când erau poliţiştii la noi, adaugă Karen Brigid dă din cap — Nu voiam să vă deranjez, spune ea, aşa că m-am gândit că mai bine o las acolo Lui Karen îi trece pentru prima dată prin cap să se întrebe de ce n-a lăsat-o Brigid pe verandă, cum e obiceiul pe-aici Aşa fac vecinii, dacă e cineva bolnav, sau are un copil mic, sau dacă a avut un deces în familie Lasă o farfurie cu ceva de mâncare la uşa din faţă Niciodată în spate — De ce nu le-ai lăsat pe verandă? Brigid ezită — Nu voiam să vă întrerup M-am gândit că dacă vin în faţă s-ar putea să mă auziţi şi să veniţi la uşă — Probabil că ai auzit câte ceva când erai în bucătărie, insinuează Karen — Nu, n-am auzit nimic, răspunde Brigid Doar le-am lăsat şi am plecat Se apleacă spre Karen, cu îngrijorarea întipărită pe chip — Dar ştiu că nu detectivii anchetează de obicei accidente de maşină Karen, ce se întâmplă de fapt? Karen îi întoarce privirea şi face o socoteală rapidă Trebuie să-i spună lui Brigid ceva — Anchetează o crimă — O crimă! Brigid pare consternată — Ce-are asta de-a face cu tine? — Nu ştiu Karen clatină din cap — A fost împuşcat un bărbat Tot ce ştiu ei e că maşina mea era în zonă şi, pentru că mergeam aşa de repede şi am avut accidentul, cred că s-ar putea să ştiu ceva despre ce s-a întâmplat Probabil ca martor sau aşa ceva Aşa că tot vin şi mă îmboldesc să vadă dacă pot să mă facă să-mi aduc aminte ceva Vor să-i ajut să-l prindă pe cel care l-a ucis pe bărbatul ăla Însă, din nefericire, nu le-am prea fost de ajutor Ce curgător vin minciunile, se gândeşte ea — Doctorii au vreo idee cât o să dureze până îţi aduci aminte? Karen clatină iar din cap — S-ar putea să nu-mi aduc aminte niciodată, pentru că trauma cred că s-ar putea să fi văzut petrecându-se ceva îngrozitor — Păi, mai ai şi altele pe cap decât să le faci treaba poliţailor Lasă-i să se descurce singuri, spune Brigid Se ridică şi ia din dulap o cutie cu fursecuri, pe care o aduce la masă — Vrei? Karen ia un fursec din pachet Ia şi Brigid unul, soarbe din cafea şi spune: — Deci tot n-ai idee de ce ai plecat aşa în grabă de-acasă? Karen ezită şi apoi răspunde: — Se pare că am primit un telefon, dar nu-mi aduc aminte de la cine — Şi poliţia nu poate să-şi dea seama? întreabă Brigid pe deasupra ceştii de cafea, cu ochii măriţi Lui Karen îi pare rău acum că i-a spus ceva Nu vrea să-i povestească despre telefonul anonim Cum să-i explice de ce nu pot poliţiştii să afle cine a sunat-o? — Nu, nu poate, spune ea destul de abrupt, voind să termine cu discuţia asta Înghite ultima bucăţică de fursec şi se ridică să plece — Chiar trebuie să plec, tocmai ieşeam la plimbare Se ridică amândouă de la masă Când trec prin sufragerie, Brigid o întreabă: — Crezi că eşti în pericol? Karen se întoarce brusc şi se uită la ea — De ce spui aşa ceva? Poate că Brigid îi poate citi spaima din ochi — Ştii, dacă poliţia crede că eşti martor şi că ştii ceva poate că tot aşa s-ar gândi şi altcineva Karen se holbează la ea, fără să spună nimic — Îmi pare rău Nu voiam să te panichez, spune Brigid N-ar fi trebuit să spun nimic — Nu E în regulă M-am gândit şi eu, minte Karen Brigid dă din cap Stau amândouă pe veranda din faţă — Dar Tom n-o să lase să ţi se întâmple nimic Capitolul douăzeci şi cinci Tom a stabilit să se vadă la prânz cu fratele lui, Dan, la cârciuma lor preferată Şi Dan lucrează în centru; au birourile nu departe unul de celălalt Când sunase dimineaţă, Dan părea îngrijorat Tom îl cam lăsase în ceaţă Dintr-odată, se simte vinovat că nu ţin legătura mai strâns Simte şi nevoia să stea de vorbă cu cineva în care are încredere Iar în momentul ăsta simte că fratele lui mai mic e singura persoană care corespunde descrierii Când ajunge la restaurant, găseşte o masă în colţul din spate şi-l aşteaptă pe fratele lui Când ajunge şi Dan, Tom îi face semn — Hei, spune Dan N-arăţi prea grozav În ochi i se citeşte îngrijorarea — Mda, păi spune Tom, ridicând privirea spre fratele lui Stai jos — Ce se întâmplă? întreabă Dan, aşezându-se N-ai mai dat niciun semn în ultimele zile Cum se simte Karen? — E bine, răspunde Tom Dar suferinţa îi răzbate limpede din glas Dan a ştiut întotdeauna să-l citească destul de bine — Ce nu-mi spui, Tom? întreabă Dan, aplecându-se către el Ce mama naibii se întâmplă? Tom trage adânc aer în piept şi se înclină şi el, făcând o pauză când vine chelnerul să le lase două meniuri pe masă şi apoi se îndepărtează După aceea îi spune lui Dan totul – despre bărbatul mort, despre mănuşi, despre apelul de pe telefonul nedepistabil Dan îl priveşte neîncrezător — N-are nicio noimă Ce-ar fi putut să caute Karen acolo? Şi cine dracu’ ar suna-o pe Karen de pe un număr necunoscut? — Nu ştim, răspunde Tom Dar poliţiştii au devenit bănuitori — Nu mai spune, zice Dan Deci tu ce crezi că făcea Karen în seara aia? Dan pare îngrijorat — Nu ştiu, răspunde Tom şi-şi mută privirea în altă parte Tot mai spune că nu poate să-şi aducă aminte Tom se întreabă dacă Dan îi simte propriile îndoieli Urmează o tăcere prelungită, iar după aceea Tom spune: — Poate că ar trebui să comandăm — Sigur În timp ce se uită pe meniuri, Tom încearcă să se hotărască dacă să-i spună lui Dan şi restul – că începe să-şi pună întrebări despre trecutul lui Karen, că poate îi ascunde ceva Şi dacă n-are dreptate? Dar, în primul rând, mai e şi altceva despre care trebuie să discute cu el Chelnerul le ia comanda, iar Tom pune meniul deoparte — Poliţiştii pun întrebări şi despre mine — Despre tine? Ce dracu’ vrei să zici? întreabă Dan Acum pare sincer înspăimântat, de parcă i-ar fi teamă de ce urmează să audă în continuare Tom se apropie de fratele lui şi coboară şi mai mult glasul — Întreabă unde eram când a avut Karen accidentul în momentul comiterii crimei Urmează o pauză lungă, plină de înţelesuri, timp în care Dan se holbează la el — De ce dracu’ să te întrebe pe tine aşa ceva? Tom înghite în sec — Nu ţi-am spus niciodată, dar o ştii pe vecina aia a noastră, Brigid, care stă peste drum de noi? Cred că ai cunoscut-o — Mda, sigur Ce-i cu ea? Tom coboară privirea spre masă, ruşinat de ceea ce urmează să recunoască — Am fost încurcat cu ea, înainte s-o cunosc pe Karen Dan răspunde, destul de tăios: — Nu-i măritată? — Ba da, dar Se uită fugar în ochii lui Dan, apoi îşi mută privirea — M-a păcălit a spus că mariajul lor era deja destrămat, că se separă Dar minţea Brigid îl atrăsese într-o aventură Îşi dăduse seama doar când Bob trecuse să bea împreună o bere într-o seară, în mod evident fără să fie conştient de ceea ce se petrecea între Tom şi nevasta lui, şi a devenit limpede că habar n-avea că mariajul lui avea probleme Că Brigid minţise Tom fusese destul de uşor de manipulat Simţea o atracţie copleşitoare pentru ea Brigid avea ceva extrem de incitant, ceva legat de dispreţul ei faţă de limite Brigid era aventura lui riscantă Dar imediat după ce şi-a dat seama că l-a minţit în legătură cu situaţia căsniciei ei, a pus capăt relaţiei După cum se aştepta, Brigid nu reacţionase bine A încercat să-l convingă, a plâns, a ţipat Lui Tom îi era teamă să nu facă vreun gest nechibzuit Să-i spună lui Bob despre ei Să-i taie cauciucurile Dar apoi Brigid s-a liniştit şi a fost de acord să nu-i spună soţului ei La scurt timp după aceea, Tom a cunoscut-o pe Karen Când lucrurile au devenit serioase, a pus-o pe Brigid să-i promită că n-o să-i spună lui Karen despre ce se petrecuse între ei Îi era ruşine că s-a culcat cu soţia altui bărbat, chiar dacă se întâmplase numai fiindcă fusese amăgit Pe atunci, nu ştia că Brigid şi Karen vor deveni prietene apropiate Fusese profund descurajat văzând cum asta se întâmplă sub ochii lui Avusese câteva momente stânjenitoare – n-avea încredere totală că Brigid n-o să spună ceva –, dar îşi respectase partea ei de înţelegere Multă vreme, singura lui relaţie cu Brigid fusese ca prietenă a lui Karen Până când îl sunase în ziua aceea — Deci, ce încerci să-mi spui, Tom? întreabă Dan, vorbind rar Te culci din nou cu ea? Erai cu ea în seara aia? Le soseşte mâncarea şi întrerup brusc discuţia până rămân din nou singuri Tom se simte foarte stânjenit de această conversaţie Se uită cu sinceritate la fratele lui şi spune hotărât: — Nu Nu mă culc cu ea Cum ţi-am spus, terminasem relaţia înainte s-o cunosc măcar pe Karen Iar Karen nu ştie Crede că suntem doar vecini Am stabilit să ne ţinem gura — A fost înţelept? întreabă Dan — Privind acum în urmă, nu — Şi atunci, de ce nu poţi să le spui poliţiştilor unde ai fost, Tom? Hristoase, te rog nu-mi spune că eşti amestecat în ceva Dan pare agitat Tom îl întrerupe: — N-am făcut nimic rău Nu sunt implicat în chestia asta în care e băgată Karen, care dracu’ o fi ea Pe cuvânt Ezită — Dar Brigid m-a sunat în ziua aia, în ziua accidentului, şi mi-a zis să mă văd cu ea seara Voia să discute ceva cu mine Spunea că e important Îşi trece mâinile prin păr — Dar n-a apărut Am aşteptat mai mult de jumătate de oră Şi acum poliţia vrea să ştie unde am fost Le-am spus că m-am plimbat o vreme cu maşina, că am încercat să mă relaxez, pentru că e aşa de stresant la serviciu Am minţit în faţa lui Karen — Ce încurcătură, spune Dan Tom aprobă — Da, pe bune, nu-i aşa? — Trebuie să le spui poliţiştilor adevărul Şi Karen o să afle Tom se încruntă nefericit — Ştiu — Şi despre ce voia Brigid să vorbiţi? Tom ridică stingherit privirea spre fratele lui şi-i spune despre bărbatul brunet care dădea târcoale casei în ziua aceea şi despre bănuielile lui Brigid în legătură cu trecutul lui Karen — A zis că a văzut o emisiune la televizor şi ce i-a spus bărbatul a făcut-o să se gândească la faptul că poate Karen a dispărut din altă viaţă şi că foloseşte un nume fals, spune Tom — Serios? Tom dă din cap — Ştiu sună caraghios, nu? Dar mi-a spus că voia să ne întâlnim în seara aia şi să-mi spună personal, pentru că s-a gândit că dacă încearcă să-mi spună la telefon o să-i închid — De ce să faci aşa ceva? Tom îşi mută privirea — La un moment dat, mă suna iar eu îi închideam Dar asta a fost demult — Şi atunci, de ce n-a apărut? Tom se uită iar în ochii lui Dan — Zice că a avut soră-sa nevoie de ea sora ei face tot timpul câte o criză În orice caz, acum i-a intrat în cap ideea că ştim foarte puţine despre trecutul lui Karen, cum că n-are rude şi aşa mai departe — Aici are dreptate, spune Dan, rostind cuvintele rar — Şi am început să mă gândesc Dumnezeule, Dan, şi dacă Brigid are dreptate? Capitolul douăzeci şi şase Tom se întoarce la birou după prânz, dar imediat ce ajunge şi secretara de jos îl sună şi-i spune că au venit „doi domni” la el Cei doi domni nu pot fi decât blestemaţii de detectivi Tocmai i-a văzut aseară De ce vor să stea de vorbă iar cu el? Tom simte cum i se adună transpiraţia pe şira spinării, pe sub cămaşă Stă o clipă să-şi vină în fire, îndreptându-şi puţin cravata, şi apoi spune: — Trimite-i înăuntru Când detectivii Rasbach şi Jennings intră în încăpere, Tom iese din spatele biroului — Bună ziua, spune el, închizând uşa în urma lor Îşi aduce aminte că Dan i-a cerut să coopereze cu poliţia Trebuie să le spună despre Brigid — Bună ziua, răspunde Rasbach afabil Lui Tom îi displace afabilitatea lui Rasbach Ştie din experienţă că aceasta ascunde întotdeauna ceva tulburător Tom se întoarce la birou şi se întreabă agitat dacă mai au vreo surpriză pentru el Întâi, au fost mănuşile la locul crimei Apoi apelul de pe telefonul nedetectabil De data asta, ce-o să mai fie? — Mai avem câteva întrebări, începe Rasbach după ce se aşază cu toţii — Sunt convins, răspunde Tom Detectivul îl priveşte impasibil — Unde aţi cunoscut-o pe soţia dumneavoastră? întreabă el — Ce importanţă are? spune Tom, surprins — Faceţi-mi pe plac, spune Rasbach cu blândeţe, şi răspundeţi la întrebare — Avea un contract pe termen determinat aici, la firmă A lucrat aici câteva săptămâni E contabil, dar abia venise în oraş, aşa că lucra pentru scurt timp cu contract pe perioadă determinată Voia să fie plasată la o firmă de contabilitate A lucrat pe etajul ăsta două săptămâni Când i s-a încheiat contractul, am invitat-o în oraş Rasbach aprobă şi înclină capul într-o parte — Ştiţi multe despre soţia dumneavoastră? — M-am însurat cu ea ce credeţi? răspunde Tom ţâfnos Mintea i-o ia razna Ce anume au aflat? Inima începe să-i bată nebuneşte De-asta sunt aici Să-i spună cine e în realitate soţia lui Rasbach aşteaptă o clipă, apoi se apleacă puţin în faţă şi-şi ia o expresie mai înţelegătoare — Nu întrebam dacă ştiţi care e pasta ei de dinţi favorită Ce vreau să zic e ştiţi de unde a venit? Trecutul ei? — Bineînţeles — Şi care e acesta? întreabă Rasbach Chiar dacă bănuieşte că pică direct într-o capcană, lui Tom nu-i trece prin cap ce altceva să spună, aşa că le povesteşte ce i-a zis Karen — S-a născut şi a crescut în Wisconsin Părinţii au murit N-are fraţi sau surori — Altceva? — Da, o mulţime de lucruri Acum Tom se uită urât la detectiv şi, pentru că nu mai poate suporta tensiunea, spune: — De ce nu treceţi la subiect? — Foarte bine, răspunde Rasbach Soţia dumneavoastră nu este cine spune că este Tom se uită la el, în mod deliberat impasibil — Nu păreţi surprins, spune Rasbach — Nu mă mai surprinde nimic din ce spuneţi, ripostează Tom — Serios? răspunde Rasbach Nu vă surprinde să aflaţi că v-aţi căsătorit cu o femeie care a dispărut şi şi-a luat o nouă identitate? Detectivul se apleacă şi-şi aţinteşte privirea în ochii lui Tom, iar acesta se trezeşte că nu poate privi în altă parte — Soţia dumneavoastră nu e născută Karen Fairfield Tom stă perfect nemişcat Nu ştie ce să facă Ar trebui să recunoască şi să le spună despre suspiciunile lui legate de Karen? Sau să se prefacă şi să spună că habar n-are? În tăcerea care s-a lăsat, Rasbach insistă — Soţia dumneavoastră v-a minţit în legătură cu cine este — Nu, n-a minţit, spune Tom încăpăţânat — Ba mă tem că aşa e, răspunde Rasbach A inventat-o pe Karen Fairfield şi un trecut al ei A făcut o treabă bună, ţinând cont de împrejurări, dar nu destul de bună ca să reziste unei verificări amănunţite Ar fi fost în regulă dacă n-ar fi călcat strâmb Dacă n-ar fi avut probleme, probabil că n-ar fi băgat nimeni de seamă vreodată Dar să-ţi faci apariţia la locul unei crime nu e o mişcare inteligentă — Nu cred, protestează Tom Încearcă să pară indignat, dar ştie că probabil pare un om disperat care nu acceptă un adevăr neplăcut — Ei, haideţi, spune Rasbach N-aveţi încredere în soţia dumneavoastră mai mult ca mine — Cum? se răsteşte Tom Ce vreţi să spuneţi? Sigur că am încredere în soţia mea Tom simte cum roşeşte până în albul ochilor — Dacă sunteţi aşa de inteligent, spune Tom, înainte să se poată abţine, cine înseamnă că e? Regretă imediat că a întrebat, îngrozit de răspuns — Încă nu ştim Dar o să aflăm — Păi, când aflaţi, sunt sigur c-o să-mi daţi de veste, spune Tom înverşunat — Bineînţeles, îl asigură Rasbach Se ridică să plece şi adaugă: — Apropo, aţi avut ocazia să vă mai gândiţi la locul unde vă aflaţi în seara aceea? Ticălosul Tom se pregăteşte psihic; ştie c-o să fie dureros — Nu v-am spus totul aseară, spune el Rasbach, în picioare, se uită la el, aşteptând — Nu voiam să vă spun pentru că o să întoarceţi lucrurile pe toate părţile şi o să devină ceva ce nu sunt în realitate Rasbach se aşază la loc — Noi ne concentrăm asupra faptelor, domnule Krupp De ce nu ne oferiţi o şansă? Tom se uită urât la el — Ar fi trebuit să mă întâlnesc cu cineva Cu Brigid Cruikshank, o vecină care stă peste drum de noi Rasbach îl priveşte, aşteptând să continue — M-a sunat şi voia să ne întâlnim la opt şi jumătate Lângă râu M-am dus acolo, dar ea n-a apărut Rasbach îşi scoate carneţelul din buzunarul sacoului — De ce nu? — Zice că a avut soră-sa nevoie de ea — De ce voia să vă întâlniţi? — Nu ştiu, minte Tom Nu vrea să-i spună detectivului despre bărbatul brunet pe care-l văzuse Brigid dând târcoale casei lor în dimineaţa aceea Brigid zisese că nu le-a povestit detectivilor despre el — N-aţi întrebat-o? Tom ştie că trebuie să le spună — Dacă chiar trebuie să ştiţi, înainte s-o cunosc pe soţia mea, Brigid şi cu mine am avut o mă rog, am avut o relaţie Rasbach îl priveşte calm — Continuaţi, spune el — A fost foarte scurt m-am despărţit de ea chiar înainte s-o cunosc pe Karen — Şi soţia dumneavoastră ştie? — Nu, nu i-am spus niciodată — De ce? — De ce dracu’ credeţi? — Şi nu ştiţi de ce această Brigid voia să vă întâlniţi în seara aceea? Tom clatină din cap — Nu Accidentul lui Karen mi-a scos cumva din minte povestea asta — Nu vă culcaţi cu ea acum? — Nu Categoric, nu — Înţeleg Tom îşi doreşte, mai mult ca orice, să-l pocnească pe detectiv Dar n-o face Când pleacă, se ridică în picioare şi se uită după ei Trebuie să se abţină să trântească furios uşa în urma lor Capitolul douăzeci şi şapte — Crezi că ştie cine e, de fapt, nevastă-sa? întreabă Jennings când se urcă în maşină şi-şi pun centurile Rasbach clatină din cap — Mă îndoiesc Părea îngrozit c-o să-i spunem despre ea ceva ce nu vrea să audă Face o pauză, apoi adaugă: — Probabil că trece prin chinurile iadului Jennings îl aprobă — Poţi să-ţi imaginezi cum ar fi să te duci la culcare în fiecare seară cu o femeie care ar putea fi o ucigaşă? Probabil că e chinuitor Rasbach este frustrat că n-au fost în stare să găsească nicio persoană dispărută care să corespundă profilului lui Karen — Cine dracu’ e? se întreabă el cu voce tare Aş vrea s-o aduc la secţie pentru interogatoriu, dar nu vreau s-o înspăimânt Reflectează o clipă — Dacă avem suficiente probe ca s-o arestăm, putem să-i luăm amprentele şi să vedem dacă reuşim să obţinem o identificare Ştim că e implicată cumva Dar n-avem destule dovezi împotriva ei — Să încerci să afli cine e ca şi cum ai căuta acul în carul cu fân, spune Jennings Ştii câţi oameni dispar în fiecare an în ţara asta? Rasbach ridică din sprâncene — Era o întrebare retorică, bineînţeles, adaugă Jennings — Cred că aici cheia e victima, spune Rasbach O femeie neidentificată s-ar putea să fi ucis un bărbat neidentificat Cine sunt oamenii ăştia? — Crimă organizată? Protecţia martorilor? — S-ar putea Nu ştiu Dar dacă putem să-l identificăm pe unul dintre ei, cred că o să fim în stare să-l identificăm şi pe celălalt Rămâne tăcut o clipă — Ea ştie, spune Rasbach gânditor Când parchează la secţie, adaugă: — Hai s-o chemăm Fără să agităm prea tare apele * Karen intră la duş, permiţându-şi să plângă în timp ce curge apa pe ea Nu vrea să fugă – nu vrea să-l părăsească pe Tom –, dar s-ar putea să fie singura opţiune dacă lucrurile se duc de râpă foarte rapid După o vreme, se adună, pentru că n-are încotro Nu poate să se piardă cu firea Chiar dacă în momentul ăsta lucrurile arată rău, nu înseamnă neapărat că poliţia o să poată să strângă suficiente dovezi pentru dosar Trebuie să stea din nou de vorbă cu Jack Calvin, în absenţa soţului ei Trebuie să ştie ce opţiuni are Pentru că imediat ce vor identifica victima – imediat ce or să-şi dea seama că mortul este Robert Traynor – or să-i cerceteze mai aprofundat viaţa Or să vadă că soţia lui a murit într-un mod tragic acum aproape trei ani Există fotografii ale Georginei Traynor Ştie că detectivul o s-o recunoască O să pună lucrurile cap la cap şi o să-şi dea seama că şi-a înscenat sinuciderea ca să fugă de soţul ei, că el a găsit-o şi că a sunat-o în seara aceea de pe telefonul nedetectabil Şi o să creadă că ea l-a omorât E moartă de frică E doar o chestiune de timp Şi Tom ce o să creadă Tom când o să afle că e o impostoare, că atunci când s-au căsătorit ea era deja măritată legal cu altcineva? Ce o să creadă când detectivii or să încerce să-i spună că e o criminală? Se îmbracă repede şi scoate din portofel cartea de vizită a lui Jack Calvin Se uită la numărul de urgenţă de pe spate I-a spus că-l poate suna la numărul ăsta oricând Se aşază pe canapeaua din sufragerie şi întinde mâna după telefon, dar, înainte să apuce să ridice receptorul, se aude ţârâitul Surprinsă, răspunde — Da? — Sunt detectivul Rasbach Au aflat — Da, domnule detectiv? reuşeşte ea să spună, cu o gheară în piept — Am vrea să veniţi la secţie şi să răspundeţi la câteva întrebări Cu totul de bunăvoie, bineînţeles Nu sunteţi obligată s-o faceţi Pentru o clipă, încremeneşte Ce-ar trebui să facă? — De ce? întreabă ea — Mai avem câteva întrebări, repetă detectivul — L-aţi identificat pe bărbatul care a murit? întreabă Karen — Nu încă, răspunde detectivul I se accelerează pulsul Nu-l crede — Bine Când aţi vrea să vin? Încearcă să-şi păstreze vocea relaxată, ca să nu-şi dea seama şi detectivul cât de speriată e — Oricând în cursul după-amiezii e bine Ştiţi unde e secţia de poliţie? Îi spune unde-l poate găsi, dar Karen nu ascultă După ce închide, se duce în grabă în dormitor şi începe să umple la repezeală o geantă Capitolul douăzeci şi opt Tom îşi ia telefonul mobil de pe birou şi se pregăteşte de plecare, deşi e încă devreme Îi aruncă secretarei un „Nu mă mai întorc azi” scurt, fără să se uite la ea, şi iese din clădire ca să ajungă în parcare Conduce de-a lungul râului şi, o vreme, nu face decât să se uite fix la curgerea apei Nu reuşeşte să-l liniştească Nu ştie cine e soţia lui Unde au început minciunile şi când or să se termine? Simte lacrimile arzându-i ochii şi le şterge Dintr-odată, simte nevoia s-o ia la întrebări Nu mai suportă încordarea dintre ei, stresul de a fi cercetat de poliţie, împunsăturile detectivului ăluia îngrozitor Tom se urcă înapoi în maşină şi o ia spre casă alimentându-şi furia, astfel încât să aibă curaj s-o confrunte Când trage pe alee, simte o împunsătură de spaimă în suflet Ce-o să-l mai aştepte de data asta? Karen n-o să se aştepte să vină acum – e după-amiaza devreme Intră în casă în tăcere Vrea s-o ia prin surprindere, să vadă ce face ea când nu ştie că e şi el acasă Se plimbă cu pas uşor la parter; nu-i acolo După aceea urcă pe treptele mochetate şi o ia pe coridorul către dormitor Se opreşte în uşă şi i se frânge inima când o vede Karen e întoarsă cu spatele spre el şi-şi face bagajul absorbită Are mişcări repezite Fuge Avea de gând măcar să-i spună? Deschide gura să-i rostească numele, dar nu scoate niciun cuvânt Rămâne acolo, înmărmurit, uitându-se cum femeia pe care o iubeşte se pregăteşte să-l părăsească fără să-şi ia măcar rămas-bun Karen se întoarce brusc şi-l vede Tresare uşor de surprindere şi teamă Şi apoi se uită unul la altul o clipă prelungită, fără să scoată niciun cuvânt — Tom, spune ea şi apoi tace Îi vede lacrimile umplându-i ochii şi revărsându-i-se pe faţă Nu se mişcă să vină spre el; nici el nu face niciun gest în direcţia ei — Unde te duci? întreabă el abrupt, deşi îşi dă seama că n-are importanţă Pleacă, şi nu contează unde se duce Îl părăseşte ca să evite o acuzaţie de crimă În acest moment, nici măcar nu ştie sigur dacă vrea s-o oprească — A sunat acum câteva minute detectivul Rasbach, spune ea, cu vocea tremurată Vrea să mă duc la secţie pentru interogatoriu Tom o ţintuieşte cu privirea, aşteptând mai mult Spune-mi, se gândeşte el Spune-mi adevărul ăla nenorocit — Nu vreau să mă duc, continuă ea şi coboară privirea, nemaiuitându-se la el Nu vreau să te părăsesc Lacrimile îi curg acum pe faţă — L-ai omorât pe bărbatul ăla? întreabă Tom, cu glas scăzut şi disperat Spune-mi Karen se uită la el îngrozită — Nu e aşa cum pare, spune ea — Atunci spune-mi cum e, răspunde Tom aspru, aruncând o privire fugară la geanta de pe pat, cu lucrurile pe jumătate revărsate, şi apoi ţintuindu-şi privirea în ochii ei Vreau să ştiu ce s-a întâmplat Vreau să aud de la tine şi vreau să fie adevărul Vrea s-o vadă dezvinovăţindu-se în ochii lui Asta-i tot ce vrea; şi după aceea o poate lua în braţe şi pot vedea împreună ce-i de făcut Vrea să-i stea alături dacă poate O iubeşte, iar asta nu s-a schimbat E surprins că încă o poate iubi, deşi n-are încredere în ea Vrea să aibă din nou încredere în ea Vrea să fie cinstită cu el — E prea târziu, spune Karen, prăbuşindu-se pe pat şi acoperindu-şi faţa cu mâinile Au aflat Trebuie să ştie! — Să ştie ce? Şi ce ştiu deja? Spune-mi! strigă Tom — Era soţul meu, spune ea, ridicând spre el o privire tulbure — Cine? întreabă Tom, fără să înţeleagă din prima — Bărbatul mort Era soţul meu Nu, îşi zice Tom Nu Nu se poate să se întâmple aşa ceva Karen se uită la el, cu ochii înlăcrimaţi — Am fugit de el Îmi era frică de el, spune ea Era abuziv Zicea că dacă-l părăsesc, dacă încerc vreodată să-l părăsesc, mă omoară În timp ce ascultă, pe Tom îl amorţeşte groaza Spaima lui e uriaşă Dar inima i se umple şi de o dorinţă aprigă s-o aline şi s-o apere — Îl chema Robert Traynor, îi spune ea cu glas egal Ne-am căsătorit acum şase ani şi stăteam în Las Vegas Las Vegas? Nu şi-o poate imagina pe Karen în Las Vegas — Imediat după ce ne-am căsătorit, s-a schimbat Parcă devenise alt om Coboară privirea către podea, cu umerii lăsaţi Tom rămâne în picioare, uitându-se în jos la ea După o vreme, Karen continuă — Mi-am dat seama că n-o să pot să scap niciodată de el nu-l puteam părăsi şi nu puteam divorţa Ştiam că un ordin de restricţie n-ar fi fost de niciun ajutor Ştiam că dacă fug o să mă urmărească până la capătul pământului O spune cu amărăciune, cu glasul răguşit Ridică privirea spre el, cu ochii plini de remuşcări — Îmi pare aşa de rău, şopteşte ea N-am voit niciodată să-ţi fac rău Te iubesc, Tom Nu voiam să ajungă la tine nimic din toate astea Pe faţă îi curg lacrimi şi are părul răvăşit — După ce am scăpat de el, nu voiam decât să mă prefac că partea aceea din viaţa mea nu s-a întâmplat niciodată Se întoarce deznădăjduită — Voiam să şterg trecutul Apoi pare să se blocheze Tom se uită la ea, cu inima sfâşiată, dar şi el e precaut Ştie că mai urmează ceva Karen îşi regăseşte hotărârea şi continuă — Mi-am înscenat moartea Era singura cale să mă asigur că nu vine după mine Tom rămâne complet nemişcat şi o ascultă cu o disperare tot mai mare Karen îi spune totul – cum a obţinut o nouă identitate şi a simulat că se aruncă de pe podul de la digul Hoover Tom e sigur acum că-i spune adevărul, dar este mai îngrozit ca oricând de ceea ce urmează — După aceea, acum câteva săptămâni, am început să observ diverse lucruri, care m-au speriat — Ce fel de lucruri? Karen ridică privirea şi se uită la el — A fost cineva în casă Ţii minte când te-am sunat la serviciu în ziua aia şi te-am întrebat dacă ai trecut pe-acasă în cursul zilei? Ţi-am spus că probabil am lăsat o fereastră deschisă Dar nu era aşa Cineva îmi umblase prin lucruri, cineva îmi răscolise prin sertare Îmi dădeam seama Ştii ce ordonată sunt eu Ştiam că au fost mutate lucrurile Eram îngrozită M-am gândit că el era Se uită la Tom cu o expresie de suferinţă cumplită — Cred că intra în casa noastră de săptămâni întregi, strecurându-se când nu eram aici Se înfioară — O dată mi-am dat seama că în patul nostru stătuse întins cineva Am început să fac poze cu telefonul, dimineaţa, înainte să plec la serviciu uneori, îmi dădeam seama că au fost mutate lucruri N-am ştiut ce să fac Ţie nu puteam să-ţi spun Se uită la el rugător — De ce nu puteai să-mi spui, Karen? întreabă Tom cu disperare Aş fi înţeles Te-aş fi ajutat Ne-am fi dat seama împreună ce să facem Aşa de puţină încredere avea în el? I-ar fi stat alături, dacă ar fi fost sinceră cu el — Am fi putut să ne ducem la poliţie Nu l-aş fi lăsat să-ţi facă vreun rău Şi atunci n-ai fi devenit o ucigaşă, iar vieţile noastre n-ar fi fost distruse, se gândeşte el — Am început să-mi aduc aminte, mărturiseşte ea Aseară nu când am fost acolo, unde s-a întâmplat, ci mai târziu, când a sunat telefonul au început să-mi revină amintirile Îşi şterge ochii cu dosul mâinii — El m-a sunat în seara aia Faţa îi devine şi mai palidă când îi spune restul poveştii — A zis „Bună, Georgina”, şi avea vocea exact la fel mă linguşea şi mă ameninţa în acelaşi timp Parcă eram chiar acolo, cu el Tom observă că ochii i-au devenit sticloşi şi glasul şi-a pierdut inflexiunile — Voiam să închid, dar trebuia să aflu ce pune la cale Ştiam că m-a găsit, că a fost la noi acasă Îmi era foarte frică Începe să tremure Tom se aşază pe pat lângă ea şi-i trece braţul pe după umeri O simte tremurând Şi inima lui bate nebuneşte Trebuie să audă şi restul poveştii, totul Trebuie să ştie cum stau înainte să se gândească la ce-i de făcut — A zis că m-am crezut deşteaptă, că pot să duc de nas pe toată lumea Dar nu l-am dus de nas şi pe el, a zis M-a tot căutat Nu ştiu cum m-a găsit A zis că dacă nu poate să mă aibă el, atunci n-o să poată nimeni A zis să ne întâlnim la restaurantul ăla Se uită la Tom cu o spaimă îngrozitoare în priviri — A zis că dacă nu mă duc te omoară pe tine, Tom! Ştia totul despre tine! Ştia unde stăm! Tom o crede acum, crede fiecare cuvânt O strânge în braţe şi o lasă să plângă Suspinele ei i se lovesc de piept O sărută pe creştet şi se gândeşte înnebunit la ce au de făcut Până la urmă, Karen se dezlipeşte de el şi-i spune restul, cu privirea pironită în podea — Mi-am luat pistolul – am păstrat un pistol, ascuns, în caz că mă găsea vreodată – şi m-am dus cu maşina să mă întâlnesc cu el Am oprit în parcarea aia şi m-am dus la uşa din spate a restaurantului Ridică privirea spre el stăruitor — Jur, Tom, n-am avut de gând să-l omor Am luat pistolul ca să mă apăr Voiam să-i spun că mă duc la poliţie şi le spun totul, că nu-mi mai e frică de el nu gândeam limpede, ar fi trebuit să mă duc întâi la poliţie, acum îmi dau seama Când am ajuns acolo, uşa din spate era deschisă Îmi aduc aminte că am pus mâna pe ea dar asta e tot ce-mi amintesc După aceea, totul e doar un gol Ridică privirea spre el — Nu ştiu ce s-a întâmplat după aia, Tom, jur Tom coboară privirea spre faţa ei lovită Chiar nu-şi aduce aminte? Karen se prăbuşeşte ostenită în braţele lui O ţine la pieptul lui, iar ea plânge Iată, acum ştie A avut motive serioase pentru ce a făcut N-o poate condamna Probabil că într-adevăr nu-şi aduce aminte Probabil că-i e prea greu să facă faţă A luat pistolul O înţelege Dar a luat şi mănuşile Pare că avea de gând să-l ucidă Ce dracu’ e de făcut acum? Karen se îndreaptă din nou Are faţa înroşită de plâns şi ochii umflaţi — Probabil că am intrat în panică Şi am condus prea repede, şi am trecut pe roşu, şi am intrat în stâlpul ăla — Ce s-a întâmplat cu pistolul? întreabă Tom, gândind rapid — Nu ştiu Probabil că l-am lăsat acolo E clar că nu era în maşină Presupun că l-a găsit cineva şi l-a luat Lui Tom îi galopează inima de teamă gândindu-se la ce a făcut Karen, la nesiguranţa îngrozitoare a situaţiei lor Şi dacă predă cineva pistolul? Ce se întâmplă atunci? — Iisuse, spune Tom — Îmi pare rău, spune ea, chinuită Nu voiam să-ţi spun Nu voiam să te pierd Şi nici nu vreau să te bag în belea Asta e problema mea Trebuie s-o rezolv Nu pot s-o las să te afecteze şi pe tine — M-a afectat deja, Karen O prinde de braţe, se uită adânc în ochii ei înlăcrimaţi şi spune apăsat: — E treaba avocatului tău s-o rezolve O să fie în regulă Te-ai temut pentru viaţa ta Ai avut un motiv bun pentru ce ai făcut — Ce vrei să spui? întreabă ea, trăgându-se înapoi Tot nu cred că l-am omorât, Tom Nu cred că aş fi putut să fac aşa ceva Tom o priveşte neîncrezător — Şi atunci, cine a făcut-o? — Nu ştiu Se uită la el parcă îndurerată că se îndoieşte de ea — Nu eram singura care-l ura Tom o strânge în braţe, o trage lângă el, ca să nu fie nevoit s-o privească în ochi, şi şopteşte: — Nu fugi Rămâi şi înfruntă toate astea Nu mă părăsi Capitolul douăzeci şi nouă O oră mai târziu, Karen şi Tom se prezintă din nou în biroul lui Jack Calvin Karen s-a spălat pe faţă şi şi-a refăcut machiajul Acum se simte calmă şi detaşată – aproape stoică în faţa dezastrului Găseşte alinare în sprijinul lui Tom Dar e îngrozită de ceea ce se va întâmpla mai departe — Intraţi, spune Calvin, vioi şi profesional Şi-a refăcut agenda pentru această întâlnire Azi nu mai stau la palavre — Luaţi loc În timp ce se aşază, Karen se gândeşte cum, de fiecare dată când vine în biroul ăsta, lucrurile sunt din ce în ce mai grave — Ce s-a întâmplat? întreabă Calvin, cercetându-i pe amândoi concentrat Karen ridică privirea spre ochii lui şi spune: — Detectivul Rasbach m-a chemat la secţie în după-amiaza asta ca să răspund la nişte întrebări Aş vrea să vii cu mine Calvin se uită atent de la ea la Tom şi înapoi — De ce să te duci? Nu eşti obligată Nu eşti în stare de arest, spune el — Poate c-o să fiu în curând, răspunde Karen Jack Calvin nu pare aşa de surprins pe cât ar putea fi, se gândeşte ea Ia un carnet de notiţe galben şi acelaşi stilou scump pe care Karen îl ţine minte de la ultima vizită şi aşteaptă — Poate c-ar fi mai bine să încep cu începutul, spune ea, trage adânc aer în piept şi apoi expiră Mi-am înscenat sinuciderea şi am fugit ca să scap de un soţ abuziv Am trăit cu o identitate nouă — Bine, spune Calvin rar — E o infracţiune? — Depinde Nu e o infracţiune per se să-ţi înscenezi moartea, dar s-ar putea să fi comis alte infracţiuni ca să ajungi la asta Şi adoptarea unei identităţi false înseamnă înşelăciune Dar o să revenim la asta mai încolo Cum te chema înainte? — Georgina Traynor Am fost căsătorită cu Robert Traynor El e bărbatul pe care încearcă să-l identifice poliţia, cel care a fost ucis în seara aceea Îi aruncă o privire lui Tom, căutându-i sprijinul, dar el se uită la avocat, nu la ea Acum, Calvin pare îngrijorat Karen ştie cât de urât arată lucrurile Tom vorbeşte, vizibil agitat: — Imediat ce-l identifică pe el, or să-şi dea seama Or să vadă că soţia lui a murit Despre Karen ştiu deja că şi-a luat o identitate nouă, că nu e în realitate Karen Fairfield Au venit deja la mine la serviciu să-mi spună Karen îl priveşte în stare de şoc Tom ştia deja Detectivii ştiu — Nu mi-ai spus, zice ea Dar Tom se întoarce şi se uită la Calvin — Contează ce pot să dovedească, spune Calvin cu glas egal Se apleacă peste birou — Deci, spune-mi ce s-a întâmplat în seara aceea, spune el Şi te rog să ţii minte că am obligaţia să nu mint în faţa Curţii, aşa că nu-mi spui nimic care să mă pună într-o poziţie dificilă Karen ezită — Nu-mi aduc încă aminte totul, dar pot să-ţi spun ce-mi amintesc, spune ea Îi povesteşte lui Calvin ce i-a zis şi lui Tom mai devreme – numai că nu pomeneşte de pistol Însă îi spune tot restul, până în momentul în care a deschis uşa restaurantului Calvin o ţintuieşte cu privirea de parcă încearcă să se hotărască dacă s-o creadă sau nu În birou se lasă o tăcere de rău-augur — Ipotetic vorbind, ai fi putut avea un pistol cu tine? — Ipotetic vorbind, este posibil să fi existat un pistol, răspunde ea cu grijă — Există vreo cale ca acest pistol ipotetic, în cazul în care va fi găsit, să poată conduce la tine? O priveşte atent şi îngrijorat Pistolul fusese cumpărat ilegal şi nu era înregistrat pe numele ei Dacă e găsit, nu pot face legătura cu ea Şi pe el nu sunt amprente, de asta e sigură Nu a umblat niciodată cu el fără mănuşi — Nu, spune ea ferm Calvin se lasă pe spate, făcând scaunul să scârţâie puţin, şi rămâne tăcut, în mod clar gândindu-se Apoi se apleacă din nou în faţă şi-şi pune ambele mâini pe birou — Uite cum facem, spune el O să vedem dacă vin cu suficient de multe probe ca să te pună sub acuzare Sunt sigur că or s-o facă, odată ce-l identifică Dovezile circumstanţiale sunt solide – o să fie suficient Dar altceva e să dovedească la proces — Dar se scapă Karen Calvin o priveşte întrebător — Dar ce? — N-aveam cum să-l omor, spune ea ferm N-aveam cum, repetă Nu cred că sunt în stare Avocatul şi soţul ei o privesc Tom îşi mută repede privirea, aproape ca şi cum ar fi jenat Însă avocatul o fixează în continuare — Cine crezi că l-ar fi putut omorî? întreabă Calvin — Nu ştiu — Poţi să ghiceşti? Karen îi aruncă o privire lui Tom şi revine apoi la avocat — S-ar putea să fi avut rivali — Ce fel de rivali? — De afaceri — Cu ce fel de afaceri se ocupa? întreabă avocatul — Era dealer de antichităţi Nu sunt sigură că toate afacerile lui erau respectabile şi legitime, dar aveam destulă minte să nu întreb, adaugă ea Cunoştea nişte persoane dubioase În încăpere se lasă o tăcere care pare să se prelungească la nesfârşit Karen stă complet nemişcată pe scaun Ideea de a ajunge la un proces pentru crimă o îngrozeşte Stând în biroul avocatului, îşi dă seama că e prea târziu Ar fi trebuit să fug, se gândeşte În cele din urmă, spune: — Detectivul Rasbach mă aşteaptă la secţie — Nu te duci, răspunde Calvin Să vină să te aresteze când o să considere că au destule probe Acum mai povesteşte-mi cum ai scăpat de Robert Traynor Îi spune totul – despre lunile în care a plănuit totul, cum a dosit bani, în timp ce se ducea pe furiş la un adăpost pentru femei ca să găsească sprijin şi, la sfârşit, ce a făcut în ziua aceea la podul de peste digul Hoover Adaugă cu glas înăbuşit: — Într-un fel, a fost uşor, pentru că n-aveam familie pe care s-o las în urmă Părinţii mei au murit şi n-am fraţi N-aveam poliţă de asigurare pe viaţă pentru mine, aşa că ştiam că asigurările n-or să verifice Am crezut c-o să mă descurc şi eram disperată Nu consideram că am ceva de pierdut Când termină, se lasă o tăcere prelungită Apoi, Calvin întreabă: — Ce ai făcut cu rucsacul? — A, da, şi asta Karen se opreşte, aducându-şi aminte — A trebuit să scap de el, dar nu puteam să-l arunc pur şi simplu pe geam Tot ce era în el putea să ducă la mine Aşa că am băgat în el nişte pietroaie şi l-am aruncat de pe un pod, într-un lac, în toiul nopţii Tom se uită la ea în timp ce vorbeşte şi apoi îşi fereşte privirea, parcă nefiind în stare să şi-o imagineze făcând aşa ceva — Ştiu că mă face să par lipsită de sentimente, spune Karen, uitându-se pe rând la ei, aproape sfidătoare Dar ce aţi fi făcut în locul meu? Cum niciunul dintre bărbaţi nu răspunde, spune: — Sigur, n-aţi fi fost în locul meu Ce minunat pentru voi ce uşor trebuie să fie să fii bărbat Tom îi aruncă o privire împăciuitoare, ca şi cum el, personal, vrea să se revanşeze pentru toţi bărbaţii nenorociţi de pe planetă — Am tot zis c-o să-ţi povestesc la un moment dat, îi spune Karen Acum îl întreabă, fără să-l bage în seamă pe avocat, de parcă nici n-ar fi în încăpere: — Când ar fi trebuit să-ţi spun? Chiar la început? De ce-ai fi voit să ai de-a face cu o femeie care fugise de viaţa ei şi avea o identitate falsă? Mai târziu? Te-ai fi simţit rănit, minţit aşa cum eşti acum Adevărul este că n-a existat niciodată un moment potrivit să-ţi spun E aproape lipsită de orice emoţie Nu se scuză propriu-zis A făcut ce trebuia să facă Şi acesta este rezultatul Tom o strânge de mână Dar nu se uită la ea Priveşte în jos, la mâna ei, prinsă în mâna lui Capitolul treizeci Când pleacă din biroul lui Calvin, acesta le spune: — Probabil că nu mai durează mult până identifică victima, iar atunci situaţia o să se tensioneze Trebuie să fiţi pregătiţi pentru asta Îi priveşte în ochi pe amândoi Se uită mai lung la Tom, parcă simţind că, dintre ei doi, Tom e cel mai puţin pregătit pentru ce urmează Tom bănuieşte că are dreptate Soţia lui e mult mai puternică decât şi-a închipuit vreodată Nu-şi poate imagina cum ar putea el să-şi simuleze cu sânge rece propria moarte ca să scape de un maniac şi s-o ia de la capăt devenind altcineva Karen trebuie să aibă nervi de oţel, îşi zice el Nu e sigur că-i place să se gândească aşa la ea Când se îndreaptă spre maşina rămasă în parcare, Tom e complet îngrozit Vieţile lor or să intre într-un stadiu şi mai îngrozitor Probabil că o să fie pusă sub acuzare pentru crimă Va trebui să se prezinte la proces S-ar putea chiar să fie condamnată Tom nu ştie dacă are destulă putere pentru aşa ceva, dacă dragostea pentru celălalt poate supravieţui lucrurilor ce vor urma Tom conduce, concentrându-se asupra drumului din faţa lui, în principal pentru că nu vrea să se uite la soţia sa Dar îi simte privirea îndreptată asupra lui — Îmi pare foarte rău, Tom, spune ea Nu voiam să-ţi fac aşa ceva Nu se încrede suficient în vocea lui ca să-i răspundă, înghite în sec şi-şi ţine ochii drept în faţă — N-ar fi trebuit să fiu de acord să mă mărit cu tine fără să-ţi fi spus totul, şopteşte ea, tulburată Şi atunci îşi dă seama – de fapt, nu sunt căsătoriţi În ziua nunţii, ea era deja măritată legal cu altcineva Gândul îl ameţeşte Stătea lângă el când şi-au rostit jurămintele – şi ştia că e deja căsătorită cu altcineva Jurămintele ei n-au nicio valoare Trebuie să-şi înăbuşe dorinţa de a opri maşina şi de a-i spună să se dea jos Cumva, reuşeşte să conducă mai departe — E în regulă, spune el O să fie bine O spune automat; nu crede asta Poate că dacă ar putea s-o ţină pur şi simplu în braţe, fără să se uite în ochii ei, ar fi toate în regulă Are nevoie de o clipă ca să se adune şi să poată merge mai departe, dar în momentul ăsta conduce maşina Merg în tăcere Când ajung acasă, îi spune: — Trebuie să mă duc puţin la serviciu, nu durează mult Mă întorc repede, la cină Ea dă din cap — Bine Tom opreşte pe alee şi, înainte să coboare din maşină, se apleacă şi o îmbrăţişează strâns În momentul acela, încearcă să uite tot ce s-a întâmplat şi să se concentreze pe ceea ce simte când o ţine în braţe Apoi se trage de lângă ea şi spune: — Nu fugi Promite-mi — Promit Îi susţine privirea; nici chiar acum nu ştie dacă o crede Oare aşa o să fie toată viaţa lor de-acum încolo? Tom îi dă drumul, bagă în marşarier şi se îndreaptă spre centru N-are de gând să se întoarcă la serviciu Se îndreaptă spre locul lui de lângă râu, dorindu-şi să se cureţe de toată povestea asta dezgustătoare, dar ştiind că nu poate – nici acum, nici altcândva * Brigid lucrase la un pulovăraş galben deschis pentru o prietenă însărcinată, dar se trezise că nu mai suportă, aşa că trecuse la un pulover de toamnă colorat, cu dungi, pentru ea Însă acum tricotajul pe jumătate terminat îi alunecă din poală, în vreme ce ea se uită la casa de peste drum Se crispează toată şi se apleacă puţin în faţă Îi vede pe Tom şi Karen trăgând maşina pe alee şi oprind, dar, în loc să coboare, rămân înăuntru o clipă Brigid rămâne în expectativă Acum coboară Karen, dar nu şi Tom Brigid se întreabă unde au fost Se gândeşte mult la Tom şi Karen, unde sunt şi ce fac, la viaţa lor împreună Parcă ar fi prinsă de o emisiune de televiziune deosebit de bună şi abia aşteaptă să vadă ce urmează Bob îi spune că are o obsesie Se plânge că nu-i normal, îi spune că a devenit obsedată de vieţile soţilor Krupp pentru că e singură şi plictisită şi n-are nimic de făcut toată ziua Îi spune că e prea deşteaptă ca să nu facă nimic Dar Bob nu înţelege Nu ştie Îl priveşte pe Tom dând cu spatele şi îndepărtându-se pe stradă – vede prin geamul deschis al maşinii că are chipul încordat şi întunecat Se întreabă dacă s-au certat, îşi îndreaptă atenţia spre Karen, care descuie acum uşa din faţă Îi citeşte descurajarea din felul cum îşi ţine umerii Poate chiar s-au certat Brigid îşi pune tricotajul deoparte, îşi ia cheile şi încuie uşa în urma ei Traversează la Karen şi sună la uşă Când îi deschide şi o vede, lui Brigid i se pare că e puţin reţinută, chiar neprimitoare De ce nu se bucură Karen s-o vadă? — Bună, Brigid, spune Karen, fără să deschidă uşa larg Abia am ajuns acasă Mă doare capul De fapt, voiam să mă întind puţin înainte de cină — Ah, răspunde Brigid După cum arătai, mi s-a părut că ţi-ar prinde bine un prieten Îi zâmbeşte lui Karen cât poate ea de cald — Sunt toate în regulă? — Da, e totul bine, spune Karen Brigid nu dă înapoi, până Karen deschide mai mult uşa, şi atunci păşeşte peste prag Se aşază în sufragerie Karen pare extenuată Are ochii umflaţi, ca şi cum ar fi plâns, şi părul ei şi-a pierdut luciul Ce mult s-a schimbat în doar câteva zile, se gândeşte Brigid — Ce-ar fi să-mi spui ce se întâmplă? întreabă ea S-ar putea să te ajute — Nu se întâmplă nimic, răspunde Karen, trecându-şi mâna prin părul lins Dar Brigid ştie că minte A văzut de peste drum cum s-au petrecut toate Şi Karen arată mult prea abătută Nu-i o proastă; şi-ar dori să n-o ia nici Karen de proastă — E totul în regulă între tine şi Tom? o întreabă Brigid răspicat — Poftim? Ce vrei să spui? ripostează Karen, în mod clar luată prin surprindere — Păi, tocmai l-am văzut plecând, şi părea furios Şi tu pari supărată Trebuie să fie greu pentru el, cu toate astea, spune Brigid subtil, cu accidentul, cu poliţia Karen se holbează la ea, iar Brigid se corectează: — Pentru amândoi Karen îşi îndreaptă privirea spre fereastră După un moment de tăcere, Brigid întreabă: — Ţi-ai amintit ceva care să fie de ajutor poliţiei? — Nu, spune Karen, destul de tăios Ţie cum îţi mai merge? întreabă ea, încercând să schimbe subiectul — Karen, sunt Brigid, cu mine stai de vorbă Poţi să-mi spui orice Chiar vorbeşte serios O sâcâie când o vede pe Karen că nu scoate o vorbă; nu dezvăluie prea multe detalii intime din viaţa ei Brigid i-a spus lui Karen că nu reuşeşte să rămână însărcinată, despre tratamentele ei nereuşite de fertilitate Dar Karen nu povesteşte niciodată nimic Chiar şi acum, când lucrurile sunt departe de a fi perfecte şi ai zice că are nevoie de o prietenă Ce şocant trebuie să fie pentru Karen, se gândeşte ea dintr-odată, că lucrurile nu sunt absolut perfecte Lucrurile ar trebui să fie mai echilibrate între prieteni, crede Brigid şi, în ceea ce o priveşte, Karen nu a făcut mari eforturi pentru prietenia lor Brigid s-a străduit foarte tare în această relaţie Karen habar n-are ce greu a fost, ce multe a trebuit să înghită Karen nu ştie despre ea şi Tom şi cât de greu i-a fost, tot timpul, să-i vadă pe Karen şi Tom împreună Să fie nevoită să pretindă că n-o deranjează De aşa de multe ori a fost tentată să se scape, dar şi-a muşcat de fiecare dată limba Brigid se gândeşte acum că pe Karen n-a interesat-o niciodată prea tare viaţa ei Nu la fel de tare cum a interesat-o pe Brigid viaţa lui Karen De exemplu, Karen n-a fost niciodată prea curioasă în legătură cu blogul ei de tricotat, o chestie care a sâcâit-o tot timpul Brigid Cruikshank e o zeiţă printre pasionatele de tricotat de pe Internet Dar Karen nu tricotează şi nu-i pasă Karen se uită acum la ea şi spune: — Apreciez îngrijorarea ta, Brigid, chiar o apreciez Eşti o prietenă bună Îi zâmbeşte lui Brigid, care-i răspunde mecanic — Ştii, mă doare capul tot mai rău Probabil că ar trebui să mă întind, spune Karen Se ridică de pe canapea şi o conduce pe Brigid la uşă — Sper să-ţi treacă, răspunde Brigid şi o îmbrăţişează scurt pe Karen Apoi trece strada către casa ei goală şi-şi ocupă poziţia la fereastră, cu tricotajul în braţe, aşteptând să se întoarcă Tom * S-a făcut după-amiază târziu şi pare clar că doamna Krupp n-o să apară de bunăvoie Rasbach cugetă la următorii paşi când Jennings intră în biroul lui şi spune: — S-ar putea să avem o pistă Rasbach ridică privirea — Tocmai am primit un telefon de la un proprietarul unui magazin de amanet cu care am stat de vorbă după ce am găsit cadavrul Zice că tocmai a venit un băiat şi a amanetat un ceas şi un inel — Îl ştie pe băiat? — Da — Hai, spune Rasbach, luându-şi hamul pentru pistol şi haina Când ajung la Gus’s Pawn Shop, înăuntru nu mai e nimeni în afară de proprietar, care stă în spatele unei tejghele jegoase Bărbatul dă din cap spre Jennings, recunoscându-l, şi-şi muşcă falca — El e Gus, spune Jennings, prezentându-i-l lui Rasbach Bărbatul dă din cap — Ne arăţi ce-ai primit? întreabă Jennings Bărbatul se apleacă sub tejghea, scoate un ceas bărbătesc şi-l aşază pe tejgheaua de sticlă Lângă el, pune un inel de aur masiv Detectivii se uită la ele — Par scumpe, spune Rasbach — Da Rolex original Rasbach scoate o pereche de mănuşi de cauciuc şi cercetează întâi ceasul şi apoi inelul, căutând vreun semn sau inscripţie distinctivă, dar nu găseşte nimic Le pune înapoi pe tejghea, dezamăgit — Cum a zis băiatul că a dat peste ele? întreabă el — A zis că le-a găsit — Cum îl cheamă? întreabă Rasbach — Uite care-i chestia, răspunde Gus Îl ştiu pe puşti N-are decât paisprezece ani Nu vreau să intre în vreun bucluc — Înţeleg, spune Rasbach Dar trebuie să ştim dacă a mai găsit şi altceva, vreun act de identitate, împreună cu bijuteriile Ceva care să ne ajute în anchetă Nu credem că băiatul are vreo legătură cu crima — Vreau doar să-l speriaţi, spune Gus Adică, să-l speriaţi zdravăn, ştiţi ce zic? Prea mulţi copii devin infractori pe-aici Nu vreau să-l văd luând-o pe calea asta — Sigur Am înţeles, spune Rasbach, dând din cap Cum îl cheamă? — Duncan Mackie Stă pe Fenton Numărul 153 Îi ştiu familia Purtaţi-vă frumos cu el Dar nu prea frumos Detectivii iau maşina până la adresa pe care le-a dat-o Gus Rasbach speră că asta e pista pe care o aşteptau Bate la uşa din faţă a casei sărăcăcioase E uşurat când răspunde o femeie, pentru că nu poate discuta cu băiatul dacă nu e prezent şi un adult în grija căruia se află acesta — Sunteţi mama lui Duncan Mackie? întreabă Rasbach Femeia pare imediat alarmată Când îi vede legitimaţia, se schimbă şi mai rău la faţă — Ce-a făcut? întreabă femeia îngrozită — Vrem doar să vorbim cu el, răspunde Rasbach E acasă? Femeia se trage de lângă uşă şi-i lasă pe detectivi să intre — Duncan! strigă ea spre etaj Rasbach şi Jennings iau loc în bucătărioară şi aşteaptă Băiatul coboară, îi vede pe detectivi aşezaţi în bucătăria lui şi încremeneşte Se uită agitat la maică-sa — Stai jos, Duncan, spune femeia sever Băiatul se aşază şi se holbează la masă Are faţa roşie şi o expresie ursuză — Duncan, suntem detectivi de poliţie, spune Rasbach Nu eşti obligat să vorbeşti cu noi Poţi să ne ceri să plecăm, dacă vrei Nu eşti reţinut Băiatul nu spune nimic, dar ridică prudent privirea spre el — Ne interesează ceasul şi inelul pe care le-ai lăsat la Gus, adaugă Rasbach Băiatul se foieşte şi nu spune nimic, în timp ce maică-sa se uită urât la el — Vrem să ştim dacă ai găsit şi un portofel Ceva cu acte de identitate în el — Naiba să-l ia pe Gus, mormăie băiatul — Duncan! spune maică-sa aspru — Dacă ai portofelul, poate că putem să trecem totul cu vederea, spune Rasbach Se pare că maică-sa tocmai îşi dă seama de ce se află detectivii acolo — Nu-i vorba de bărbatul mort care a fost găsit aici, aproape, nu? I se vede pe faţă că e copleşită Băiatul se uită nervos la maică-sa şi apoi la detectivi — Era deja mort când am ajuns noi acolo Pot să aduc portofelul Maică-sa îşi duce mâna la gură — Cred că ar fi o idee bună, spune Rasbach Pentru că asta o supără foarte tare pe mama ta, Duncan Şi cred că ar fi mai bine să spui adevărul şi s-o iei de la capăt înainte să fie prea târziu Nu vrei să fii arestat, nu? Băiatul clatină din cap — Îl aduc Se uită la maică-sa — Tu rămâi aici Apoi o zbugheşte sus, unde are în mod evident o ascunzătoare despre care nu vrea să ştie maică-sa După un moment încordat, îl aud bocănind pe trepte şi reapare în bucătărie Îi întinde lui Rasbach un portofel de piele Încă are câteva bancnote în el Rasbach ia portofelul şi-l deschide Scoate un permis de conducere — Mulţumesc, Duncan Se ridică Jennings se întoarce spre băiat în drum spre uşă şi-i aruncă o privire prietenoasă — Să te ţii de şcoală, îi spune În timp ce merg spre maşină, Rasbach spune cu satisfacţie: — L-am găsit Robert Traynor, din Las Vegas, Nevada Simte valul familiar de adrenalină care apare atunci când începe să facă progrese într-un caz Se urcă în maşină şi se îndreaptă spre secţie În scurt timp, Rasbach citeşte nişte materiale foarte interesante Decedatul, Robert J Traynor, avea treizeci şi nouă de ani şi era un dealer de antichităţi de succes Fără copii Soţia lui, Georgina Traynor, murise cu trei ani în urmă Rasbach se uită la o fotografie a Georginei Se apleacă, o cercetează mai atent Şi-o imaginează cu părul mai scurt şi mai închis la culoare Se mai uită o dată la date Bingo Georgina Traynor nu e moartă E în viaţă şi sănătoasă şi stă pe Dogwood Drive, la numărul 24 Capitolul treizeci şi unu Karen urcă la etaj şi se întinde în pat, uşurată că e singură Brigid a făcut-o să se simtă neplăcut Poate că un pui de somn înainte să ajungă Tom acasă o s-o ajute să scape de durerea care-i bubuie în cap Stă neclintită peste pături, uitându-se fix în tavan O să fie pusă sub acuzare pentru crimă Totul ar fi încă perfect, se gândeşte ea cu amărăciune, cu lacrimile curgându-i pe obraji, dacă Robert n-ar fi găsit-o Se întreabă cum a reuşit, după trei ani Cum a reuşit s-o găsească? În cele din urmă, se strecoară sub pături şi cade într-un somn scurt, de extenuare * Rasbach stă la birou şi se freacă la ochii obosiţi Ridică iar poza Georginei Traynor şi se gândeşte la Karen Krupp, în casa ei confortabilă din suburbii Probabil că e speriată de moarte, îşi zice el Următorul lui gând – a mai fost înspăimântată şi înainte şi a găsit o soluţie E o supravieţuitoare Ia în considerare faptele, aşa cum a fost instruit s-o facă: o femeie căsătorită îşi înscenează moartea, apare în altă parte, cu o nouă identitate După trei ani, soţul pe care l-a părăsit iese la iveală mort şi se pare că ea a fost prin preajmă Ştie cum par a fi lucrurile, dar nu trebuie să tragă concluzii pripite Dacă era o soţie care a suferit violenţe fizice şi încerca să scape dintr-o situaţie insuportabilă, atunci adevărul înclină în favoarea ei Înclină în favoarea oricărei femei care a ajuns vreodată să ia astfel de măsuri extreme ca să se apere Lucrurile astea n-ar trebui să se întâmple Dar ştie că se întâmplă, în fiecare zi Sistemul nu prea face treabă bună când vine vorba să le protejeze pe femeile astea, iar el o ştie E o lume nedreaptă, dată peste cap Gândeşte foarte pesimist în seara asta; nu-i genul lui Vrea să rezolve cazul; totdeauna îşi doreşte să rezolve cazul Crede că ştie ce s-a întâmplat aici şi crede că ştie şi de ce Dar apoi o să treacă din mâinile lui în mâinile avocaţilor şi nu poate prezice ce o să se întâmple Toată povestea asta îl deprimă Se gândeşte la Tom Krupp Încearcă să-şi imagineze prin ce trebuie să treacă acesta, dar nu prea poate Rasbach n-a fost însurat niciodată Până acum, femeia potrivită l-a ocolit Probabil că e din cauza meseriei Poate c-o s-o cunoască totuşi, într-o bună zi Şi, când o s-o cunoască, îşi spune el, uitându-se încă o dată la fotografia Georginei Traynor, o s-o verifice el însuşi amănunţit * Tom s-a întors din nou acasă şi au luat o cină liniştită împreună, doar zăngănitul tacâmurilor pe farfurii spărgând când şi când tăcerea Acum Karen se uită lung în beznă pe fereastra sufrageriei, nedorind să se ducă la culcare N-o să facă decât să se uite iar fix în tavan Îşi spune că nu e nimeni afară Robert e mort Nu mai are de cine să-i fie frică acum Cu excepţia detectivului ăluia Şi e îngrozită de el Tom e în biroul de la etaj, încă lucrează Nu ştie cum poate să lucreze într-un moment ca ăsta Probabil e felul lui de a evita să-şi facă gânduri Preferă să se uite mai degrabă lung la nişte cifre decât la propriul viitor înfricoşător Nu-l învinuieşte; propriile gânduri o înnebunesc Rasbach o să se întoarcă E sigură E încordată, gata s-o ia la fugă Dar i-a făcut o promisiune lui Tom Trebuie să aibă încredere în Jack Calvin Se hotărăşte să se ducă sus şi să facă o baie lungă şi fierbinte Poate c-o s-o ajute să se relaxeze Bagă capul pe uşa biroului de sus şi-i spune lui Tom El ridică scurt privirea, dă din cap şi revine la monitorul computerului Karen se întoarce, intră în baie şi începe să umple cada, încercând să se hotărască între spumă de baie şi sare amară Dar ce importanţă mai are? Rasbach tot o s-o aresteze Când trece cu privirea peste dulăpior, încremeneşte Ceva nu e cum trebuie Pulsul i-o ia razna Inima îi bubuie chinuitor în piept şi se simte uşor ameţită Cercetează rapid dulăpiorul, încercând să remarce detaliile E vorba de parfumul ei Cineva i-a scos dopul Ştie că nu ea Karen se uită fix la sticluţa de parfum, paralizată de spaimă, de parcă ar fi găsit un şarpe încolăcit în dulăpior N-a folosit parfumul azi, e sigură Şi n-ar lăsa niciodată dopul scos — Tom! Îi strigă numele înnebunită Dar el nu pare să audă din cauza apei care curge de la robinet O ia la fugă pe coridor spre birou, strigându-i numele Se loveşte de el în uşa biroului — Ce e? o întreabă Tom, cu o privire înnebunită Înainte să reuşească să-i spună, el trece în fugă pe lângă ea şi intră în baie Karen vine în urma lui — Ce? Ce e? întreabă el Nu reuşeşte să vadă ce o sperie aşa de tare, dar e contaminat de panica ei Karen arată spre sticluţa de parfum, cu dopul stând pe dulăpior în spatele ei — Parfumul meu I-a scos cineva dopul Nu eu Tom se uită la sticluţa de parfum, apoi din nou la ea, uşurat, dar iritat — Asta-i tot? Eşti sigură? Poate că l-ai lăsat tu scos şi ai uitat — Nu, Tom, n-am uitat, spune ea tăios Îşi dă seama că n-o crede — Karen, spune el, eşti foarte încordată Poate că pur şi simplu mai şi uiţi câte ceva Ştii ce a zis doctorul Şi mie mi-e greu să fac lucrurile cu claritate în ultima vreme Ieri mi-am lăsat cheile de la maşină la birou şi a trebuit să mă întorc până sus după ele — Aşa eşti tu, răspunde Karen, nu eu Se uită la el şi simte cum privirea i se înăspreşte — Nu-mi permit să nu observ detalii ca astea, spune ea, cu o notă de furie ascunsă în glas Pentru că ani de zile, dacă nu făceam ceva cum trebuie, dacă lucrurile nu erau exact aşa, primeam o bătaie de nu mai ştiam de mine Aşa că observ lucrurile minore Şi n-am lăsat dopul de la sticla aia de parfum A fost cineva în casă — În regulă, linişteşte-te, spune Tom — Nu-mi spune mie să mă liniştesc! ţipă ea Stau unul în faţa celuilalt în baia lor mică Karen îşi dă seama că Tom e la fel de şocat ca ea de reacţia pe care a avut-o Emoţia ei pură i-a tulburat şi i-a îngrozit pe amândoi Nu s-au mai purtat niciodată aşa unul cu celălalt După aceea bagă de seamă cada şi se grăbeşte să închidă robinetele înainte ca apa să dea pe dinafară Se îndreaptă şi se uită la el E mai calmă acum, dar tot speriată — Îmi pare rău, Tom Nu vreau să ţip la tine Dar trebuie să fi fost cineva aici — Karen, spune Tom Vorbeşte pe un ton liniştitor, de parcă s-ar adresa unui copil — Fostul tău soţ e mort Cine altcineva ar intra la noi în casă? Ai vreo idee? Pentru că ea nu spune nimic, Tom o întreabă, destul de blând — Vrei să chem poliţia? Nu e sigură dacă e sarcastic – Vrei să chem poliţia pentru o sticlă de parfum deschisă? Sau dacă e doar extenuat şi copleşit de tot ce s-a întâmplat Dar e ceva în vocea lui — Nu, nu chema poliţia, spune ea Pentru că el rămâne acolo fără să zică nimic, îi spune: — Du-te, o să fac o baie Tom pleacă, iar Karen încuie uşa în urma lui Capitolul treizeci şi doi Brigid stă şi se uită pe fereastră; nu se satură niciodată Din când în când, îşi adulmecă delicat încheietura mâinii O să rămână trează până se duc la culcare Tom şi Karen, până se bagă în siguranţă în pat şi se sting toate luminile Soţul ei, Bob, a trecut pe acasă pentru cină, dar a ieşit din nou în seara asta la alt eveniment A fost plecat în fiecare seară săptămâna asta Se întreabă dacă e vorba doar de muncă sau dacă se mai vede cu cineva Îşi dă seama că de fapt nu-i pasă Totuşi, furia îi fierbe sub pielea ei deschisă, albă – pielea deschisă şi albă pe care el n-a mai atins-o de săptămâni în şir, şi doar ar trebui să încerce să facă un copil Uneori, îl urăşte pe Bob Uneori, îşi urăşte propria viaţă şi pe toţi cei care fac parte din ea Atâta doar că în viaţa ei nu mai sunt chiar aşa de mulţi oameni A renunţat la o mulţime de lucruri Mai puţin la blogul ei de tricotat Şi la familia Krupp În cea mai mare parte a timpului, Brigid îi pândeşte pe Karen şi Tom Ar vrea ar vrea să fie altcineva, într-o altă viaţă Asta şi-ar dori de fapt E uşor surprinsă să-şi dea seama că, până la urmă, ceea ce-şi doreşte cel mai mult pe lume nu e să poarte în pântec copilul lui Bob A visat asta aşa de multă vreme, încât a devenit ceva automat să şi-o dorească, să şi-o închipuie Ce reconfortant e să-şi dea seama că, de fapt, sincer, vrea altceva de data asta; că în realitate ar vrea să fie altcineva, în cu totul altă viaţă Cineva cu un soţ chipeş şi afectuos, un soţ care să fie atent Care să vină acasă în fiecare seară Cineva care s-o facă să se simtă specială, şi s-o ducă în Europa şi s-o sărute în cele mai ciudate momente, fără niciun motiv, şi să se uite la ea aşa cum se uită Tom la Karen Îşi pune tricotajul jos N-a fost în stare să reziste atracţiei pe care o exercită căminul lor Nu s-a putut abţine şi a intrat din când în când în casa de peste drum şi, a rămas acolo, singură, imaginându-şi că locuieşte cu Tom S-a întins în patul lor S-a uitat prin lucrurile lui Karen, s-a uitat prin lucrurile lui Tom Şi-a dus la faţă hainele lui Tom şi le-a mirosit – chiar a luat un tricou vechi al lui Tom din sertar şi l-a ascuns acasă A încercat hainele lui Karen în oglinda faţa oglinzii ei I-a folosit rujul şi parfumul S-a prefăcut că ea e soţia lui Tom Îi este la îndemână să o facă – are o cheie Tom îi dăduse una în timpul scurtei lor aventuri, iar ea făcuse în secret o copie înainte să i-o înapoieze Poate s-o ia pe aleea care trece pe lângă casa soţilor Krupp şi duce în parcul de dincolo de ea şi, câtă vreme nu se uită nimeni, poate să se strecoare prin poarta neîncuiată şi să intre pe uşa din spate, fără s-o vadă vreun trecător Ea lăsase paharul pe blatul din bucătărie în ziua aceea În realitate, nu încetase niciodată să şi-l dorească pe Tom Se pune doar problema ce e dispusă să facă să-l recâştige Concluzia o şochează destul de tare şi-şi ţine răsuflarea o clipă În ultima vreme, n-a fost în stare să nu se mai gândească la cum erau împreună, pe vremea când erau amanţi Atracţia era reciprocă şi puternică Şi fusese o plăcere aşa de mare să-l seducă pe Tom, era aşa de nerăbdător să încerce lucruri noi Aşa de dornic s-o urmeze Totul era perfect, până s-a despărţit de ea şi, în schimb, a început să se vadă cu Karen Nu-i plăcuse faptul că era măritată, dar înghiţise mica ei minciună uşuratică şi se bucurase să se culce cu ea oricum Situaţia se schimbase când aflase adevărul – îi dăduse papucii Dumnezeule, cum o duruse Îi făcuse viaţa grea o vreme – nu se putuse abţine, nu se putea stăpâni Bob habar n-avea ce se întâmpla, dar putea să-şi dea seama ce supărată şi nefericită era Insistase să se ducă la un doctor Până la urmă, se adaptase Acceptase chiar să fie de acord cu Tom – destul de politicos, considerase ea – şi să nu spună nimănui despre legătura lor O ţinuseră secretă faţă de Karen până acum O, de câte ori nu-i venise lui Brigid să-i spună, la cafea, despre ce făcuse împreună cu Tom! Acum, Brigid îşi aduce aminte fiorul care o străbătuse aseară, când îl atinsese pe Tom pe braţ E sigură că a simţit şi el cum se reaprinde energia aceea sexuală intensă pe care o împărtăşeau – cu siguranţă, de-asta se îndepărtase de ea aşa de repede Tom nu putea să accepte că încă mai simţea ceva pentru ea Acum e căsătorit; e un om prea onorabil pentru aşa ceva Dar Brigid e sigură că sentimentele pe care le-a avut pentru ea încă mai există Se întreabă dacă se plictisise deja de Karen A sesizat încordarea dintre ei Brigid ştie, Karen o consideră cea mai bună prietenă a ei, chiar dacă uneori nu ştie cum să fie şi ea o prietenă foarte bună Karen a tot dezamăgit-o Îi e greu să se gândească la fel la Karen acum, după tot ce s-a petrecut După tot ce i-a făcut lui Tom Mai ales de când Brigid şi-a dat seama că s-ar putea să aibă o şansă să-l recâştige pe Tom Karen nu e prietena ei; e rivala ei A fost rivala ei tot timpul În faţa lui Brigid pare să se deschidă o nouă lume, să răsară un nou viitor Brigid a stat în ultimele câteva zile în locul ăsta de lângă fereastră, urmărind cu aviditate peripeţiile de vizavi Karen a intrat într-o belea mare, ştie asta Poate că poliţia o s-o aresteze curând pentru crimă Şi apoi Tom va fi singur, şi, fireşte, distrus Se va îndoi de Karen şi de tot ce au trăit împreună Iar Brigid va fi acolo, ajutându-l să se regăsească Împingându-l uşor în direcţia cea bună – departe de Karen, spre ea O să mai reapară fiorul acela între ei, e sigură Şi Tom n-o să fie în stare să se împotrivească impulsului de a se întoarce la ea Erau sortiţi să fie împreună Toate lucrurile se vor întâmpla cu un motiv bun O să-l părăsească pe Bob; probabil că el abia dacă o să observe Şi o să se mute peste drum O să aibă tot ce şi-a dorit vreodată Casa frumos decorată a lui Karen Hainele ei elegante – întâmplarea face să poarte aceeaşi măsură –, pe soţul ei chipeş şi atent Bănuieşte că Tom are şi o concentraţie de spermatozoizi bună, spre deosebire de soţul ei cel inutil, Bob Inima îi palpită la perspectiva viitorului ei, în timp ce priveşte luminile de peste drum * În noaptea aceea, Tom stă treaz, nereuşind să adoarmă Karen se tot foieşte când şi când în pat Abia în momentul extrem de încordat din baie, cu Karen ţipând la el, a început cu adevărat să înţeleagă prin ce trecuse ea şi ce urmări trebuie să fi avut asta asupra ei Pentru prima dată, a înţeles că în ea există părţi întregi la care el n-a avut niciodată acces Părţi negre, pline de furie, şi un trecut întunecat pe care n-o să i-l împărtăşească niciodată pe deplin Acum ştie în linii mari cum a trăit, dar nu ştie toate detaliile urâte Această privire fugară în ea, în bezna din adâncul trecutului ei, l-a zdruncinat puternic În realitate, nu e femeia care credea el că e E mult mai dură, mult mai dură şi mult mai afectată decât a bănuit el vreodată Nu e femeia de care s-a îndrăgostit Femeia de care s-a îndrăgostit el, Karen Fairfield, a fost un miraj Pe Georgina Traynor n-a cunoscut-o niciodată Dacă ar fi cunoscut-o, s-ar fi îndrăgostit oare de ea? Ar fi fost destul de bărbat să se îndrăgostească de o femeie cu genul ei de povară pe umeri? Sau ar fi stat naibii deoparte? Ar vrea să creadă că s-ar fi îndrăgostit de ea exact la fel şi ar fi luat-o de-acolo în siguranţă Dar minciunile Nu e sigur că poate să treacă peste minciuni Da, Karen a avut motive – foarte bune – pentru ce a făcut Dar l-a minţit Jurămintele lor de căsătorie fuseseră o minciună Şi e sigur că l-ar fi minţit în continuare dacă n-ar fi prins-o poliţia pe picior greşit Asta îl sâcâie Întrebarea pe care şi-o tot pune e: dacă n-ar fi avut accidentul în seara aceea, dacă ea ar fi reuşit să se calmeze şi să vină acasă, ar fi inventat oare vreo poveste despre o prietenă care a sunat-o pentru că avea o urgenţă o poveste pe care el n-ar fi pus-o niciodată sub semnul întrebării? Ar fi venit la culcare şi s-ar fi întins lângă el, ştiind că a împuşcat mortal un bărbat fără ca el să aibă vreodată habar? Pentru că Tom nu crede că ea n-ar fi fost în stare să-şi ucidă fostul soţ; acum, după izbucnirea aceea din baie, e sigur că este în stare Dacă lucrurile s-ar fi petrecut un pic altfel, poate că s-ar fi aflat în continuare în bula lui fericită şi neştiutoare, fără să fie conştient de crima ei Dar acum n-o mai poate trece cu vederea Şi celălalt lucru pe care nu poate să-l uite Mănuşile Şi-a luat mănuşile cu ea Tom e sigur că ea avea de gând să-şi ucidă fostul soţ – altfel, de ce să fi luat mănuşile? În mintea lui, nu există nicio îndoială Din perspectiva legii, e destul de sigur că e vinovată Dacă el se poate împăca sau nu cu asta încă n-a luat o decizie finală Capitolul treizeci şi trei A doua zi, chiar înainte de prânz, Karen e singură acasă când aude o bătaie hotărâtă la uşa din faţă Aruncă o privire şi-i vede pe detectivi şi ştie că a venit momentul Are doar o clipă la dispoziţie să se adune înainte să deschidă uşa Rasbach stă pe verandă, părând mult mai serios decât până acum Aşa îşi dă seama – au reuşit să afle cine e bărbatul mort — Putem să intrăm? întreabă el, pe un ton surprinzător de blând Karen deschide uşa Vrea să se termine totul Nu mai suportă tensiunea — Soţul dumneavoastră este acasă? întreabă Rasbach Karen clatină din cap — Vreţi să-l chemaţi? Putem să aşteptăm — Nu Nu va fi nevoie Se simte calmă, detaşată, de parcă nimic din toate astea nu s-ar întâmpla E ca un vis, sau ca şi cum i s-ar întâmpla altcuiva A pierdut ocazia să fugă Acum e prea târziu — Karen Krupp, sunteţi arestată pentru uciderea lui Robert Traynor, spune Rasbach Aveţi dreptul să nu spuneţi nimic Orice spuneţi poate fi şi va fi folosit împotriva dumneavoastră la tribunal Aveţi dreptul la un avocat Karen întinde mâinile în faţă în timp ce Jennings îi pune cătuşele I se înmoaie brusc picioarele Îşi spune că n-o să leşine, aude, ca din depărtare, Ţine-o Simte nişte braţe puternice pe spate – şi apoi nu mai ştie nimic * Tom iese în fugă din birou şi goneşte spre secţia de poliţie L-a sunat Jack Calvin, Karen e deja acolo, reţinută Şi Calvin e pe drum Lui Tom i se albesc încheieturile degetelor de cât strânge volanul şi-şi încleştează fălcile cu putere Lumea lui se destramă complet Nu ştie ce să facă, nu ştie cum să se poarte Speră c-o să-l poată sfătui Jack Calvin Se aştepta să se întâmple asta, dar tot este un şoc Nu faci schimb de jurăminte de căsătorie aşteptându-te ca într-o bună zi să auzi că soţia ta e la secţia de poliţie, reţinută pentru crimă Opreşte la semafor N-o înţelege pe Karen; nu înţelege de ce a făcut-o Existau şi alte variante Putea să-i spună lui Se puteau duce la poliţie De ce nu s-a dus ea la poliţie? Nu trebuia să meargă acolo în seara aceea şi să-l ucidă pe ticălosul ăla Se face verde şi porneşte mai departe cu o smucitură E furios pe ea Pentru că l-a minţit, pentru că a adus fără rost nebunia asta pe capul lor O să se ducă la închisoare Va trebui s-o viziteze acolo O clipă, simte c-o să verse Trage în parcarea unui magazin, până îi trece senzaţia Acum e bucuros că încă n-au copii Slavă Domnului, se gândeşte el cu amărăciune * Karen stă într-o sală de interogatoriu, cu avocatul în dreapta ei, aşteptându-i pe detectivi Înainte să fie aduşi aici, Calvin îi spusese la ce să se aştepte — Ai dreptul să nu spui nimic şi o să recurgi la el, zisese Calvin abrupt O să ascultăm întrebările, să ne facem o idee despre ce ştiu sau bănuiesc N-o să mărturiseşti nimic Asta o să se întâmple mai târziu, când o să fii pregătită să dai o declaraţie Ea dăduse nervos din cap — În regulă — Statul trebuie să demonstreze că are un dosar puternic împotriva ta Treaba ta nu este să-i ajuţi s-o facă Treaba ta e să respecţi instrucţiunile mele Dacă mă asculţi şi faci ce spun eu, s-ar putea să meargă Şi apoi adăugase: — Altfel, nu pot promite nimic, bineînţeles Karen înghiţise în sec, cu gâtul uscat — Probabil că au suficiente probe, altfel n-ar fi formulat acuzaţii, spusese Karen, cu vocea încordată — La proces e necesar un alt standard de probaţiune, îi răspunsese Calvin Curaj Hai s-o luăm pas cu pas Şi apoi o aduseseră aici Cătuşele îi fuseseră deja scoase, poate pentru că e femeie, îşi zice ea, sau poate datorită tipului crimei de care e bănuită Probabil că nu e considerată periculoasă; poliţiştii îşi imaginează că e o femeie care şi-a ucis soţul cu sânge rece, dar cu siguranţă că nu se gândesc c-o să mai omoare şi pe altcineva, nu? Când aude uşa deschizându-se, Karen tresare nervos Intră Rasbach şi Jennings — Pot să vă aduc ceva? o întreabă Rasbach politicos Apă? Cafea? Karen refuză dând din cap După preliminariile obligatorii, începe interogatoriul înregistrat — Ştim că identitatea lui Karen Krupp e o identitate nouă pentru dumneavoastră, pe care aţi adoptat-o cu circa trei ani în urmă, spune Rasbach Stă chiar în faţa ei, cu un dosar gălbui închis pe masă Detectivul coboară privirea la dosar şi-l deschide Karen vede imediat fotografia ei de pe vremea când era Georgina; recunoaşte poza Ştie că detectivul vrea s-o vadă şi ea Abia aruncă o privire şi apoi ridică din nou capul O clipă, Rasbach răsfoieşte în tăcere dosarul, după care ridică ochii către ea — Ştim că sunteţi în realitate Georgina Traynor şi că aţi fost căsătorită cu Robert Traynor, bărbatul împuşcat mortal săptămâna trecută Şi vă putem plasa la locul crimei Karen nu spune nimic Lângă ea, Calvin stă în tăcere Pare total relaxat, dar vigilent – nu foarte diferit de detectivul care stă în diagonală cu el E recunoscătoare că-l are pe Calvin aici Dacă ar fi fost singură în încăpere cu Rasbach, s-ar fi putut să facă vreo greşeală Dar Calvin e aici ca să se asigure că nu se întâmplă aşa ceva — Uitaţi ce vă propun, spune Rasbach Eu vă spun ce cred şi dumneavoastră puteţi doar să daţi din cap dacă sunt pe calea cea bună — Nu e tâmpită, spune Calvin cu blândeţe — Sunt perfect conştient de asta, răspunde Rasbach scurt În mod clar, cineva care reuşeşte să-şi însceneze cu succes propria moarte nu e tâmpit Îşi întoarce privirea spre Karen — Poate că ar trebui să discutăm întâi despre asta Jos pălăria Este evident că sunteţi o femeie foarte inteligentă Încearcă s-o facă să vorbească făcând apel la ego-ul ei, îşi spune Karen N-o să meargă O să vorbească atunci când o să-i convină, când o să fie pregătită Ştie c-o să ajungă la închisoare, pentru că Jack Calvin i-a spus că nu există cauţiune pentru acuzaţia de crimă Gândul acesta o paralizează — Spuneţi-mi cum aţi făcut, îi zice Rasbach Karen nu scoate niciun cuvânt — În regulă, atunci spuneţi-mi de ce aţi făcut-o De ce să înscenaţi o moarte aşa de elaborată, aşa de convingătoare, şi s-o luaţi de la capăt drept o altă persoană? Cum ea tot nu vorbeşte, detectivul spune: — Bănuiala mea e că fugeaţi de soţul dumneavoastră Bănuiala mea e că eraţi victimă a violenţei conjugale şi că a trebuit să fugiţi El nu v-ar fi lăsat să plecaţi Nu puteaţi să divorţaţi pur şi simplu; v-ar fi urmărit Aşa că v-aţi înscenat moartea Şi apoi, după trei ani, vă sună la telefon Sunteţi în bucătărie, în noua dumneavoastră viaţă Îi auziţi glasul Sunteţi şocată, îngrozită intraţi în panică Karen îl lasă să vorbească Vrea să audă ce are de zis Ce crede el că ştie — Vă cere să vă întâlniţi, urmează Rasbach Probabil că vă ameninţă că, dacă nu vă duceţi, o să vină şi o să vă omoare Vă ştie numărul de telefon; fără îndoială ştie unde staţi Aşa că sunteţi de acord să vă vedeţi cu el Plecaţi în fugă de-acasă în seara aceea Sunteţi aşa de buimăcită, că nu vă gândiţi să-i lăsaţi soţului un bileţel, nu vă luaţi telefonul sau geanta, nici măcar nu încuiaţi uşa Rasbach se sprijină de spătarul scaunului Karen se uită la el; privirile li se întâlnesc Detectivul aşteaptă un moment prelungit — Sau poate că gândeaţi mai limpede decât credem noi Face o pauză de efect — Poate că există un motiv pentru care nu v-aţi luat telefonul sau geanta – nu voiaţi să riscaţi să lăsaţi niciun indiciu Poate că nu v-aţi luat telefonul fiindcă vă temeaţi că poate fi folosit ca să fiţi localizată Poate că de fapt gândeaţi foarte limpede, pentru că aţi luat o armă, un pistol de calibru 38, pe care, apropo, încă îl mai căutăm, şi v-aţi adus şi mănuşile de cauciuc Apoi adaugă: — Toate acestea mie mi se par premeditare Rasbach se lasă în faţă şi o priveşte adânc în ochi, ochii lui albaştri străpungându-i pe ai ei E înspăimântată de căutătura lui, dar e hotărâtă să nu arate nimic Rasbach nu-i bagă în seamă pe avocatul ei sau pe celălalt detectiv, de parcă n-ar fi decât ei doi în încăpere Karen trebuie să-şi readucă aminte că nu e singură cu acest detectiv Dar ochii lui sunt hipnotici Calvin îi întrerupe — Visaţi în legătură cu arma, şi habar n-aveţi ale cui sunt mănuşile Nu puteţi dovedi că-i aparţin clientei mele — Ba cred că pot, ripostează Rasbach Nu-şi ia ochii de la Karen ca să se uite, fie şi-n treacăt, la avocatul ei — Cred că aţi luat arma şi mănuşile şi v-aţi dus cu maşina la restaurantul acela abandonat de pe Hoffman Street şi aţi oprit în parcarea mică din apropiere Aţi intrat în restaurantul pustiu, unde vă aştepta Robert Traynor, şi l-aţi împuşcat cu sânge rece Karen rămâne într-o tăcere încăpăţânată şi-şi spune din nou că n-au arma cu care a fost ucis şi, chiar dacă o găsesc, e imposibil să-i facă vreun rău E convinsă în legătură cu arma Nu pot dovedi că avea o armă când a intrat în restaurant Pot dovedi numai că ea se afla acolo — Ce aţi făcut cu arma? întreabă Rasbach Karen simte o împunsătură neaşteptată de spaimă şi şi-o înăbuşă rapid Detectivul nu ştie despre armă, îşi zice ea – poate să bănuiască sau să facă presupuneri, dar atât — E mai mult decât posibil, urmează Rasbach, ba chiar probabil, că deţineaţi ilegal o armă O femeie aşa de deşteaptă, o femeie care şi-a înscenat moartea ducând de nas pe toată lumea, o femeie care o ia de la capăt cu o nouă identitate şi nu e prinsă până n-o găseşte soţul ei apropo, cum credeţi că v-a găsit? Karen simte cum i se încordează coapsele sub masă, dar nu se lasă atrasă în discuţia cu el Rasbach înclină capul spre ea — Şi după aceea, după ce l-aţi împuşcat, atunci v-aţi panicat Aţi văzut că l-aţi ucis Aţi aruncat arma? Pentru că v-aţi panicat? Sau pentru că ştiaţi că nu poate fi pusă în legătură cu dumneavoastră şi n-are amprentele dumneavoastră pe ea şi că n-avea nicio importanţă? Sau aţi luat-o cu dumneavoastră şi aţi aruncat-o pe geam, pe undeva? Detectivul se împinge cu scaunul de lângă masă, iar mişcarea bruscă o ia prin surprindere pe Karen, care tresare Rasbach se ridică şi începe să se plimbe prin încăpere, parcă făcându-şi ordine în gânduri în timp ce vorbeşte Dar Karen nu se lasă păcălită Totul e un spectacol Detectivul e un actor, aşa cum este şi ea Fiecare este publicul celuilalt Rasbach a plănuit tot ce avea să spună — Când aţi ajuns la maşină, aţi scos mănuşile şi le-aţi aruncat acolo, în parcare De aceea ştiu că în momentul acela eraţi panicată, pentru că de ce să laşi mănuşile? Pot exista urme de piele, de ADN, pe interiorul mănuşilor Se întoarce şi o priveşte atent Karen întoarce privirea Simte cum începe să tremure şi-şi încordează corpul ca să oprească fiorii Nu vrea să vadă şi detectivul cât de speriată e — Şi ştim amândoi cât de importante sunt mănuşile astea, nu-i aşa, Georgina? Se opreşte în faţa ei şi coboară privirea spre ea Karen refuză să ridice capul şi să se uite la el — Pentru că dacă obţinem ADN de pe mănuşile acelea, ele vor dovedi fără nicio urmă de îndoială că aţi fost acolo Şi pentru că mănuşile acelea demonstrează intenţia Îşi trage scaunul şi se aşază la loc, aşteptând până ridică ea privirea — Până în momentul acela, eraţi aşa de panicată de ceea ce aţi făcut, încât v-aţi urcat în maşină şi aţi condus cât de repede aţi putut ca să fugiţi de-acolo Toată lumea e de acord că dumneavoastră n-aţi depăşi niciodată viteza legală Oricine mai depăşeşte câteodată viteza legală, dar nu şi dumneavoastră Nu treceţi niciodată pe roşu De ce? Pentru că nu vreţi să fiţi trasă pe dreapta de poliţie niciodată Pentru că regula numărul unu pentru oamenii care şi-au asumat identităţi noi este Nu atrage atenţia Şi asta aţi făcut, ani de zile Toţi cei cu care am vorbit au fost şocaţi de felul în care conduceaţi în seara aceea Nu vă stătea în fire Ştiţi ceva? Mă întreb care e de fapt firea dumneavoastră, când nu vă prefaceţi că sunteţi altcineva Reuşeşte s-o enerveze Se simte furioasă şi ameninţată, dar trebuie să-şi păstreze controlul Se întreabă de ce avocatul ei nu spune nimic Ştie că nu poate nega cine este Pot dovedi cu uşurinţă că e Georgina Traynor Ştiu deja că şi-a înscenat moartea, că a fugit şi şi-a asumat o identitate nouă Toate astea sunt lucruri pe care o să le recunoască S-ar putea să fie nevoită să recunoască şi că a fost acolo Dar nu pot dovedi că l-a ucis N-au armă, n-au martori Au totuşi un mobil, şi asta o sperie Avea o grămadă de motive să-şi ucidă soţul, şi asta ştiu cu toţii — Aşa că hai să zicem doar că aţi intrat în panică, spune Rasbach V-aţi urcat în maşină, aţi condus prea repede, aţi pierdut controlul şi aţi intrat într-un stâlp Destul de regretabil Pentru că, dacă n-aţi fi intrat în panică, probabil că aţi fi scăpat cu faţa curată Acum se uită la el; în momentul ăsta, îl urăşte — Dacă aţi fi condus calm spre casă, dacă aţi fi pus mănuşile la loc în bucătărie, dacă aţi fi inventat vreo poveste pentru soţul dumneavoastră ca să explicaţi unde aţi fost, atunci nimeni n-ar fi făcut vreodată legătura între dumneavoastră şi cadavrul din restaurantul acela abandonat Până la urmă, ne-am fi dat seama cine este Şi am fi văzut că soţia lui murise cu câţiva ani înaintea lui, dar asta ar fi fost tot Aici s-ar fi terminat totul, din punctul dumneavoastră de vedere N-ar fi existat niciun semnal de alarmă – niciun accident de maşină, nicio urmă de cauciucuri, nicio mănuşă – care să facă legătura între dumneavoastră şi crimă Nu v-ar fi cercetat nimeni şi n-ar fi aflat că nu sunteţi cine spuneţi că sunteţi V-aţi fi văzut mai departe de viaţa dumneavoastră frumoasă, în suburbii, împreună cu noul dumneavoastră soţ care nu bănuia nimic Îi vine să-l pocnească peste faţa aia îngâmfată şi superioară În loc de asta, îşi înfige unghiile în palme pe sub masă, unde n-o poate vedea — Totuşi pot să înţeleg de ce aţi făcut ce aţi făcut Chiar pot Nu vreţi să-mi spuneţi cum era viaţa cu Robert Traynor, dar cred c-o să se afle la proces Dacă procuratura dovedeşte că l-aţi ucis, sigur că o să vreţi să ştie toată lumea de ce l-aţi omorât O să vreţi să descrieţi o imagine cât mai monstruoasă a omului Probabil chiar era un monstru, dacă a împins o femeie drăguţă ca dumneavoastră la crimă Karen priveşte drept înainte, la peretele din faţa ei, adâncindu-şi unghiile în palme — Cred că asta-i tot deocamdată, spune Rasbach Interogatoriul s-a încheiat Capitolul treizeci şi patru Brigid ştie ce s-a întâmplat I-a văzut pe cei doi detectivi venind în jurul prânzului Aşteptase – sperase – să se întâmple aşa ceva I-a privit scoţând-o pe Karen din casă cu cătuşe Abia îşi putuse stăpâni satisfacţia Ţinuse sub observaţie neliniştită casa toată ziua, aşteptând să se întoarcă Tom, ca să-i poată oferi alinare Acum o să fie singur în casă, cu toată viaţa aproape distrusă Brigid ştie că pentru Karen s-a terminat; o să fie condamnată E sigură Şi apoi Tom o poate lua de la capăt, cu ea Or să fie fericiţi împreună, mai fericiţi decât fusese el vreodată cu Karen Iar ea n-o să-i distrugă niciodată viaţa aşa cum o făcuse Karen Într-o bună zi, Tom o să înţeleagă că arestarea lui Karen a fost cel mai bun lucru care i s-a întâmplat vreodată * Tom se întoarce acasă în stare de şoc Soţia lui a fost arestată pentru crimă Şi el e destul de sigur că ea a făcut-o Umblă fără rost prin bucătărie şi deschide frigiderul Rămâne acolo, holbându-se înăuntru, amintindu-şi dintr-odată că mai stătuse acolo, holbându-se în congelator fără să vadă nimic În seara când dispăruse Karen Seara când începuseră toate Asta o să le distrugă căsnicia O să le distrugă vieţile Şi acum soţia lui e prinsă în mecanismul sistemului juridic Iar pe el asta o să-l ducă la faliment Se întinde să ia o bere Deşurubează aproape violent capacul şi apoi se întoarce şi-l aruncă în cealaltă parte a bucătăriei Loveşte un dulap şi ricoşează prin încăpere, ajungând undeva sub masă Ce mama dracului o să se facă? Se plimbă furios prin casă N-are ce face Nu poate să creadă că s-a ajuns la aşa ceva Şi e sigur că o să fie mai rău în zilele, săptămânile şi lunile care vor urma Nu se oboseşte să-şi facă de mâncare Nu-i trebuie mâncare Termină repede prima bere şi se întoarce mecanic la frigider să-şi mai ia una N-a mai trecut niciodată prin aşa ceva şi nu-i place ce vede E slab, şi e un laş, şi o ştie A încercat să fie puternic pentru Karen Dar soţia lui e mult mai puternică şi mai curajoasă decât el Pare să fie făcută din oţel Se uită fix în oglinda de deasupra şemineului Abia se recunoaşte Părul îi e ciufulit de cât şi-a trecut nervos mâinile prin el Pare tras la faţă, aproape scheletic Când s-a căsătorit cu Karen, se aştepta să aibă parte doar de soare şi sărutări Parcă viaţa îi făcuse o promisiune în ziua când se însurase cu ea, iar acum viaţa îşi încălcase cuvântul Îi e profund milă de el însuşi Iese pe uşile glisante de sticlă în curtea din spate şi se aşază pe terasă în noaptea de vară, în timp ce peste el se aşterne întunericul Ciudat, se gândeşte el după trei beri, că nu şi-a adus aminte până acum ce greu i-a fost s-o convingă să spună da Bineînţeles, acum totul e logic Era deja măritată Prima dată când a cerut-o în căsătorie a râs de el, de parcă n-ar fi avut cum să-şi dorească aşa ceva Deşi avusese grijă să nu se vadă, fusese şi luat prin surprindere, şi rănit Se întrebase de ce-i tratase în glumă propunerea; el fusese cât se poate de serios Stăteau întinşi şi înfăşuraţi pe o pătură de lână aspră, uitându-se la stele Se duseseră în weekend la un mic han din Catskills, ca să se bucure de culorile toamnei El luase pătura din portbagaj şi găsise un loc retras Se întinseseră împreună, iar el se sprijinise într-un cot şi se uitase în jos spre ea Încă îşi mai aduce aminte cum îi cădea pe faţă lumina lunii şi fericirea din ochii ei O întrebase: — Vrei să te măriţi cu mine? Şi ea răsese, de parcă el ar fi făcut o glumă Acum priveşte aceleaşi stele, sclipind în întuneric Cum s-a schimbat totul! Îşi aduce aminte cum şi-a ascuns durerea şi dezamăgirea, şi atunci, şi în săptămânile care au urmat Aşteptase puţin şi după aceea cumpărase un inel cu diamant mare, scump – voia să-i demonstreze că vorbise serios I l-a oferit de Sfântul Valentin, la un pahar de şampanie scumpă, la restaurantul ei preferat Probabil că ideea cu Sfântul Valentin a fost o greşeală Dar acum nu mai are nicio importanţă Stând pe întuneric pe terasă, cu berea în mână, îşi aminteşte că ea a spus atunci: De ce nu putem să avem o poveste de dragoste în loc de o căsnicie? Asta era povestea lor de dragoste, prăbuşindu-se peste ei Oare şi-ar dori acum ca ea să nu fi spus niciodată da, să nu fi fost de acord, până la urmă, după presiunile lui statornice, să se căsătorească? Nu ştie, şi oricum e prea târziu ca să mai schimbe ceva Totuşi, aceşti ultimi doi ani au fost cei mai fericiţi din viaţa lui Până s-au întâmplat toate astea Tom vede ceva mişcându-se prin întuneric, pe lângă casă Încremeneşte N-a aprins lămpile în spate, nevoind să atragă gângăniile la lumină, aşa că e complet întuneric, cu excepţia stelelor Vede că se apropie cineva, dar nu-şi dă seama cine e Ar putea fi poliţia Au arestat-o deja pe nevastă-sa E sigur că n-or să-l aresteze şi pe el? Se gândeşte că poate o fi Dan, care a venit să vadă ce face Sunase mai devreme, dar Tom nu-l sunase înapoi şi probabil că e îngrijorat Toate astea îi trec prin cap ca argintul viu, în timp ce se ridică în picioare Îşi pune sticla de bere aproape goală pe o măsuţă şi mijeşte ochii în întuneric Vede cu groază că nu Dan e cel care vine spre el în beznă – e Brigid Nu vrea să stea de vorbă cu Brigid Vrea să intre înapoi în casă şi să închidă uşa, dar nu prea poate s-o facă Brigid îl face întotdeauna să se simtă jenat A fost aşa de intim cu ea, aşa de nereţinut Brigid a avut întotdeauna ceva nechibzuit şi incitant, care la început i s-a părut irezistibil şi a trezit ceva nesăbuit şi în el Dar curând devenise prea intens pentru el, prea mult de dus; simţise că Brigid ar fi putut să-l înghită cu totul Nu ştia niciodată la ce să se aştepte din partea ei; era prea emoţională Când se despărţise de ea, avusese parte de vreo câteva săptămâni agitate – se temea c-o să-i spună soţului ei, iar el o s-o dea afară din casă şi ea o să vină să-i bată la uşă Sau, mai târziu, c-o să-i spună lui Karen, înflorind cu minciuni ce se întâmplase, şi să distrugă noua lor relaţie promiţătoare Dar păruse că s-a calmat Şi apoi, cam pe neaşteptate, devenise prietenă foarte bună cu soţia lui Nu putea să facă nimic în legătură cu asta — Bună, Brigid, spune el Rosteşte cuvintele tăios, pronunţându-le cu grijă Nu e beat, după trei beri rapide pe stomacul gol Ar zice că e doar „vesel”, atâta doar că nu e fericit deloc Tom îşi dă seama destul de brusc că nu vrea să fie singur — Vrei să bei ceva? o întreabă Brigid se uită la el ca şi cum ar fi luată prin surprindere — Am bătut în faţă, dar n-a răspuns nimeni Am venit să vorbesc cu Karen, spune ea E aici? — Nu, mă tem că nu, răspunde Tom şi-şi dă seama că amărăciunea din voce i se aude limpede — Ce s-a întâmplat? întreabă Brigid Tom îi vede privirea cu care încearcă să aprecieze cât de beat arată şi care-i alunecă apoi spre sticla de bere de pe măsuţă Ştie că ar fi o nebunie să se descarce în faţa lui Brigid, dar în momentul ăsta n-are pe nimeni altcineva Îşi dă seama cât de îngrozitor de singur se simte fără Karen Nu s-a mai simţit niciodată în viaţa lui aşa de singur Face semn spre bucătărie — Stai să-ţi aduc ceva de băut Ce vrei? O bere? Sau pot să-ţi prepar ceva, dacă vrei Brigid vine după el înăuntru Tom deschide dulăpiorul, cercetând sticlele de tărie de pe raft, ca să vadă ce poate să-i ofere Stă chiar în spatele lui Când se întoarce s-o întrebe ce vrea, Brigid îl ţintuieşte cu privirea cu o asemenea aviditate, încât îl ia prin surprindere Se întoarce din nou şi se uită în dulăpior — Am rom, votcă — Poţi să-mi faci un martini? întreabă ea Tom o priveşte tâmp Când a devenit aşa de rafinată? Habar n-are cum să facă un martini Nu se aştepta să-i ceară ceva aşa de exotic — Nu ştiu cum — Ştiu eu, răspunde ea cu glas plăcut, venind lângă el şi uitându-se în dulăpior Începe să scoată sticle – votcă, vermut — Trebuie să ai pe undeva un shaker, spune ea, deschizând un alt dulăpior şi uitându-se pe raftul de sus Ochii ei par să dea imediat de un shaker argintiu pentru cocktailuri – de care el uitase Alt cadou rămas de la nuntă Nu l-au folosit niciodată – el şi Karen nu sunt pretenţioşi, sunt în general băutori de bere şi vin Îşi aduce aminte cum le-a trebuit amândurora o gură de whisky aseară — Ai gheaţă? întreabă Brigid Tom se întoarce spre congelator şi scoate gheaţa În acelaşi timp, îşi ia încă o bere Asta o să fie ultima astă-seară, îşi promite, deşurubând capacul şi uitându-se la Brigid cum îşi face un martini în bucătăria lui, de parcă ar fi a ei I se pare ciudat să fie ea aici, în locul lui Karen — Aşadar, unde-i Karen? întreabă ea A terminat cu shakerul Şi-a scos un pahar de martini din dulăpior – Tom uitase şi de astea – şi-şi toarnă băutura Duce paharul la buze şi soarbe, uitându-se sfios la el peste buza paharului Pentru o clipă, Tom e năucit Brigid întreabă despre Karen, care e la închisoare, dar tonul e cu totul nelalocul lui Pare mai degrabă că flirtează cu el, aşa cum făcea pe vremuri Dintr-odată regretă că a invitat-o să bea ceva E prea periculos — Care-i problema? întreabă ea, părând mai aproape de tonul normal, iar el se gândeşte că poate şi-a închipuit Clatină din cap — Niciuna, răspunde După aceea: — Totul — Povesteşte-mi, spune ea — Karen a fost arestată — Arestată! Tom dă din cap Trebuie să-şi ascundă trăirile Ceea ce nu s-ar întâmpla dacă ar începe să devină prea intim cu Brigid N-ar trebui să-i spună nimic, dar berea i-a dezlegat limba Şi ce importanţă mai are? Mâine, o să fie totul în ziare — Arestată pentru ce? întreabă Brigid Tom se întreabă dacă şi arată pe cât de palid se simte — Crimă Brigid îşi duce o mână la gură, în timp ce pune băutura pe blatul de lângă ea cu cealaltă Apoi îşi întoarce faţa, ca şi cum ar fi copleşită de emoţie Tom rămâne în picioare stingherit, privind-o Până la urmă, Brigid se întinde spre dulăpior după încă un pahar de martini şi toarnă ce a mai rămas în shaker I-l întinde lui Tom El se uită prudent Şi apoi se gândeşte Ce dracu’ Ia paharul, îl ridică într-un toast tăcut şi cinic şi-l dă pe gât dintr-o sorbitură — Tom Alcoolul îl izbeşte puternic şi repede, schimbând totul în dungi estompate şi neclare — Poate c-ar trebui să pleci, spune el Încearcă să minimalizeze gravitatea situaţiei; vrea doar s-o scoată de-aici, înainte să spună sau să facă ceva ce n-ar trebui — Poliţia se agaţă de orice pai N-au alţi suspecţi şi încearcă să i-o pună ei în cârcă Dar are un avocat bun Vorbeşte rar, cu grijă, pentru că, îşi dă seama, e beat — O să-şi dea seama că nu ea a făcut-o Mi-a spus că n-a făcut-o ea, şi eu o cred — Tom, repetă Brigid O priveşte stânjenit Îi zăreşte conturul sânilor pe sub tricou Ştie sânii ăia Pentru o clipă, întrezăreşte o amintire vie cu ei doi în pat, cum era ea Foarte diferită de Karen Alungă acest gând — E ceva ce trebuie să ştii Nu-i place tonul de avertisment pe care-l percepe în glasul ei Nu vrea să audă despre micile confidenţe pe care i le-o fi făcut Karen prietenei ei de peste drum Şi nu vrea altă femeie, o femeie atrăgătoare, cu care are un trecut erotic, care să-i ofere mângâiere când este atât de vulnerabil Simte cum se excită având-o atât de aproape Probabil că alcoolul e de vină Sistemul lui de apărare e la pământ — Cred că trebuie să pleci Te rog, spune Tom, privind în podea Vrea s-o vadă plecată — Trebuie să auzi, insistă ea * E imposibil să gândeşti aici; parcă ar fi în mijlocul unei încăierări permanente Karen se încolăceşte în poziţie fetală pe priciul incomod din celula ei de la subsolul secţiei de poliţie şi încearcă să nu clacheze pe măsură ce noaptea se scurge fără sfârşit E înconjurată de beţive şi prostituate; duhoarea e insuportabilă Încearcă să respire doar pe gură Până acum, a rămas singură în celulă, dar de fiecare dată când aude paşi şi strigăte, se teme că o să deschidă uşa celulei ei şi poliţiştii or să-i aducă pe cineva Se gândeşte la Tom, singur în patul lor de acasă şi încearcă să nu plângă Măcar dacă ar fi acolo cu el, să se poată alina unul pe celălalt Aici nu e loc de alinare Capitolul treizeci şi cinci Tom ridică prudent privirea spre Brigid — În seara aia, în seara când a avut Karen accidentul, începe Brigid Eram acasă, stăteam la fereastră Era cam opt şi douăzeci Am văzut-o pe Karen ieşind în fugă din casă — Ştiu toate astea, spune Tom mohorât — M-am uitat la ea cum s-a urcat în maşină şi a plecat în trombă Şi m-am gândit m-am gândit că poate e ceva în neregulă Tom se uită fix la ea acum, întrebându-se unde vrea să ajungă — Aşa că m-am urcat în maşină şi m-am luat după ea Tom simte că-i stă inima în loc La asta nu se aştepta O să fie mai rău decât credea Vrea să-şi astupe urechile şi să refuze să asculte, dar nu face decât să stea acolo în picioare şi să audă tot — Mergea un pic cam repede, dar a trebuit să oprească la câteva semafoare şi am reuşit să mă ţin după ea, mult în spate M-am îngrijorat când am văzut-o fugind aşa din casă Brigid îşi ia băutura de pe blat şi soarbe o dată, apoi încă o dată, de parcă şi-ar face curaj pentru ce are de spus în continuare — Mi-am dat seama că se ducea spre un cartier rău famat al oraşului Nu puteam să-mi dau seama de ce Mă întrebam ce are de gând Mi-a trecut prin cap că poate nu i-ar plăcea s-o urmăresc – dar e prietena mea şi eu eram îngrijorată Voiam doar să mă asigur că e bine Aşa că am rămas în urma ei, dar destul de departe ca să nu mă vadă După o vreme, a tras în parcarea aia mică de lângă drumul principal Am trecut pe lângă ea în timp ce parca şi apoi am întors şi am oprit vizavi Tom se uită la ea atent, cu nişte ochi care refuză să focalizeze; încearcă să-şi dea seama dacă minte Ţinând cont de experienţă, nu prea îşi dă seama când minte cineva Se teme însă că spune adevărul Se gândeşte că Brigid e martor şi asta îl înspăimântă de moarte O s-o îngroape pe Karen — Aproape că-mi era frică să cobor din maşină Dar eram foarte îngrijorată pentru Karen Am văzut-o cum se duce în spatele unui restaurant cu ferestrele bătute în scânduri Am coborât din maşină şi m-am apropiat Şi după aceea am auzit împuşcături Trei focuri de armă Închide rapid ochii, apoi îi deschide — Eram îngrozită Părea să se fi auzit dinăuntrul restaurantului Apoi am văzut-o pe Karen ieşind în fugă de-acolo şi luând-o la goană spre maşină Purta mănuşile alea de cauciuc roz, ceea ce mi s-a părut ciudat Le-a scos înainte să se urce în maşină Am rămas acolo, pe întuneric, lângă clădire – sunt sigură că nu m-a văzut – şi m-am uitat la ea cum pleacă în trombă din parcare Conducea prea repede M-am gândit să mă iau după ea, dar ştiam că n-o s-o mai prind din urmă, dacă mergea cu viteza aia Aşa că am intrat în restaurantul de unde ieşise Face o pauză, să-şi tragă suflarea Inima lui Tom bate nebuneşte şi nu poate gândi decât N-a văzut-o de fapt pe Karen apăsând pe trăgaci — Am ajuns la uşă, am deschis-o şi am intrat Era destul de întuneric, dar am zărit că era un cadavru, un bărbat, pe podea Se cutremură — A fost îngrozitor Fusese împuşcat în faţă şi în piept Brigid se apropie de Tom, până ajunge la un braţ distanţă — Tom, l-a împuşcat L-a omorât pe bărbatul ăla — Nu, nu l-a omorât, spune Tom — Tom, ştiu că ţi-e greu să auzi asta, dar am fost acolo Tom spune cu disperare: — N-ai văzut că l-a împuşcat Ai auzit nişte împuşcături Ai văzut-o pe Karen fugind Poate că mai era şi altcineva în restaurantul ăla Poate că a fost în locul nepotrivit, la momentul nepotrivit Ştie ce înnebunit sună, ce stupid — Tom, n-am văzut pe nimeni altcineva ieşind din clădire Şi avea o armă când a intrat Am văzut-o — N-ai spus că ai văzut-o cu o armă când a intrat în clădire — Ei bine, am văzut-o — O mai avea când a ieşit? — Nu — Ai văzut arma acolo, când erai în restaurant? — Nu cred — Cum adică, nu crezi? — Nu ştiu, Tom! N-am fost atentă la armă Era întuneric Probabil că a lăsat-o pe acolo, pe undeva Eram prea speriată de cadavru, de ce făcuse ea, ca să observ arma Iisuse Tom se gândeşte cu furie Nu-i bine E foarte, foarte rău Trebuie să ştie ce o să facă Brigid I se învârte capul, de teamă şi alcool Spune rar: — Ce ai de gând să faci, Brigid? — Ce vrei să spui? — O să le povesteşti poliţiştilor ce ai văzut? Brigid se uită la el şi vine mai aproape Ochii i se îmbunează Îşi muşcă buza de jos Se întinde şi-l atinge blând pe faţă Tom e încremenit, năucit, aşteptându-i răspunsul — Nu, sigur că nu, spune ea Karen e prietena mea Şi îl sărută cu pasiune Tom se întinde către ea şi cedează neputincios alinării pe care i-o oferă * Karen n-a dormit deloc Dimineaţă are o audiere pentru punerea sub acuzare şi, în momentul acesta, avocatul stă în faţa ei în săliţa de interviu, încercând s-o facă să bea nişte cafea tare Dar o simte amară şi acră în gură şi o împinge deoparte În plus, nu crede că poate să ţină nimic în stomac Se simte murdară, nespălată O doare capul şi îi ard ochii Se întreabă dacă aşa o să se simtă tot restul vieţii O să-şi petreacă restul vieţii în închisoare? — Karen, trebuie să te concentrezi, îi spune Calvin insistent — Unde-i Tom? întreabă ea din nou E deja ora nouă Audierea e dimineaţă De ce nu e aici? Absenţa lui o face să se simtă părăsită Nu crede că poate să se descurce dacă el nu-i e alături — Sunt sigur că o să ajungă, spune Calvin Poate că e prins în trafic Karen întinde mâna după cafea, ca un client cuminte, în momentul acesta, totul depinde de ce poate face avocatul ei — Toate dovezile împotriva ta sunt circumstanţiale, ceea ce înseamnă că nu există dovezi directe – niciun pistol cu amprentele tale, nicio urmă de-a ta la locul faptei – şi niciun martor care să facă legătura dintre tine şi crimă Cel puţin, niciunul despre care să ştim până acum S-ar putea să găsească vreunul Urmele de cauciuc nu sunt concludente Mănuşile sunt la laborator, dar n-au obţinut încă urme de ADN de pe ele Laboratorul e foarte ocupat, însă o să le vină şi lor rândul Probabil că or să găsească ADN O să-mi folosesc toate cunoştinţele ca să mă opun admiterii probei Dar s-ar putea să poată dovedi că erau mănuşile tale, iar în acest caz avem o problemă mare — Nu cred că l-am omorât eu, spune ea cu încăpăţânare Calvin aşteaptă câteva clipe — Aşa că trebuie să încercăm să ne dăm seama cine a făcut-o să venim cu o teorie alternativă plauzibilă Pentru că, chiar dacă l-ai omorât tu – avocatul vorbeşte cu grijă, parcă nevoind s-o supere – nu pot pronunţa condamnarea decât dacă reuşesc să dovedească fapta dincolo de orice îndoială rezonabilă E treaba noastră să le furnizăm acea îndoială rezonabilă Trebuie să venim cu o teorie credibilă legată de cine l-ar fi putut ucide, în afară de tine — Nu ştiu Avea altă nevastă? Pentru că dacă da, probabil voia să-l omoare Râde găunos — Nu, n-avea, insistă Calvin Ai spus înainte că s-ar putea să fi avut rivali — Nu ştiu Nu l-am mai văzut de ani de zile Credeam că are de-a face cu persoane dubioase, dar nu ştiu cine erau Nu m-am băgat în afaceri Nu voiam să am de-a face deloc cu partea asta — O să încep să pun nişte oameni să-i verifice partenerii de afaceri, să vedem dacă a călcat pe coadă pe cineva Karen se uită la ceasul de pe perete şi se întreabă din nou unde e Tom Începe să se simtă neliniştită în legătură cu el Poate să conteze pe el? Poate că n-o crede; poate crede că e o ucigaşă Oare o să vină? — Ai mai văzut şi pe altcineva acolo? întreabă Calvin Gândeşte-te Ai auzit ceva în restaurant? Ar mai fi putut fi cineva, ascuns în umbră? Karen încearcă să se concentreze — Nu ştiu Nu pot să-mi aduc aminte nimic Nu-mi aduc aminte să fi fost înăuntru Ar fi putut să fie altcineva acolo Clipeşte — Trebuie să fi fost Calvin ia o gură de cafea dintr-un pahar de polistiren — Mi-ai zis că ai avut senzaţia că soţul tău a fost acasă la tine în săptămânile de dinainte de apelul telefonic — Da, sunt sigură, spune ea Se înfioară fără să vrea — Când mă gândesc acum încă mă tulbură Mă întreb dacă o să încetez vreodată să mă mai tem de el, chiar dacă ştiu că e — Mai ai pozele pe telefon? Cele pe care le-ai făcut în casă dimineaţa, înainte să pleci la serviciu? — Da, aşa cred — Bine Pozele astea demonstrează că erai într-o anumită stare de spirit – că ai crezut că te urmăreşte în propria ta casă Te temeai de moarte Trebuie să păstrăm pozele alea – în caz că avem nevoie de ele — Dar asta nu-i mai rău? întreabă ea, cu glasul frângându-i-se Dacă am crezut că m-a găsit, că intra în casă, că mă urmărea, nu înseamnă că ar fi şi mai probabil să-l fi ucis? — Ba da, răspunde avocatul Se opreşte — Dar îţi oferă şi o cale de apărare Dacă putem dovedi că a fost în casă Calvin îşi notează ceva în carneţelul galben — Trebuie să luăm amprente O să mă ocup eu de asta Se uită la el cu spaimă, dar nu spune nimic Ştie cât de rău arată toată situaţia N-o s-o creadă nimeni Propriul ei avocat n-o crede Şi nu e sigură nici de soţul ei Aude un zgomot pe coridor şi ridică repede privirea Se deschide uşa, iar un gardian îl conduce pe Tom înăuntru Karen simte o uşurare imensă Vrea să-l întrebe de ce dracu’ a durat atâta, dar o singură privire spre el o opreşte Arată ca dracu’ Până la urmă, ea e cea care a petrecut noaptea într-o celulă Simte un val de iritare Are nevoie să se adune şi el; nu poate face faţă de una singură Nu spune nimic, dar îl priveşte atent — Îmi pare rău, nu m-am trezit, spune Tom, roşind N-am putut să adorm şi, când am reuşit până la urmă Vocea i se pierde — Se prezintă curând în faţa tribunalului, îi spune Calvin Tom dă din cap, de parcă ar fi absolut normal ca soţia lui să se prezinte la tribunal sub acuzaţia de crimă Lui Karen îi vine să-l zgâlţâie Pare aşa de departe — Putem rămâne o clipă singuri? întreabă ea, uitându-se la Calvin Avocatul aruncă o privire scurtă la ceas şi spune: — Sigur, câteva minute Se ridică hârşâind scaunul şi iese, lăsându-i singuri Karen se ridică în picioare şi face un pas spre Tom Se privesc unul pe celălalt Karen sparge prima tăcerea — Arăţi ca dracu’ — Nici tu n-arăţi prea bine Tensiunea mai scade şi zâmbesc amândoi puţin — Tom, spune Karen, nu cred că Jack Calvin mă crede Îl încearcă Ştie că de fapt nu contează dacă avocatul ei o crede; treaba lui e s-o apere oricum Dar vrea să-l audă pe Tom spunând că el o crede Are nevoie să audă — Nu cred că aş fi putut să-l omor, Tom, şi dacă tu nu mă crezi Tom face un pas în faţă, o ia în braţe şi o ţine strâns în timp ce ea îşi apasă obrazul la pieptul lui, înăbuşindu-şi un suspin — Şşşşşşt Sigur că te cred E plăcut s-o ţină în braţe, să-l audă cum o spune Chiar şi aşa, începe să tremure necontrolat Dintr-odată, începe să-şi dea seama enormitatea lucrurilor care o aşteaptă Capitolul treizeci şi şase Peste drum de casa de pe Dogwood Drive numărul 24, fereastra panoramică largă e pustie Nu stă nimeni să se uite azi Brigid are treabă Aseară aseară a fost pentru ea începutul unei noi vieţi Are senzaţia c-o să dea pe dinafară de bucurie Şi dacă trebuie să sufere altcineva ca ea să fie fericită, dacă altcineva trebuie să meargă la închisoare pentru tot restul vieţii ei bine, asta-i situaţia La urma urmelor, viaţa e un joc cu sumă nulă Brigid îşi aminteşte ziua când s-au întâmplat toate, ziua care a schimbat totul Începuse ca orice altă zi pe strada lor adormită Făcea treabă prin casă, aruncând din când în când câte o privire afară, când a observat un bărbat ciudat dând târcoale casei soţilor Krupp Oprise aspiratorul şi se uitase la el Bărbatul urcase treptele din faţă şi se uita pe fereastra de deasupra uşii Dar Brigid observase că nu bătuse şi nici nu sunase la uşă Părea să ştie că nu e nimeni acasă Pe alee nu era nicio maşină După aceea se dusese în spate Curiozitatea lui Brigid, ca şi indignarea, erau stârnite Voia să ştie cine era şi ce făcea acolo Îşi luase mănuşile de grădinărit şi ieşise în curtea din faţă, să smulgă buruienile şi să stea cu ochii pe bărbatul care dădea târcoale casei de vizavi Acesta îi făcuse semn cu mâna prietenos şi apoi venise să stea de vorbă cu ea — Bună, spusese el neprotocolar — Bună ziua, îi răspunsese Brigid aspru, nelăsându-se cucerită de zâmbetul agreabil şi de înfăţişarea lui plăcută Nu ştia cine e tipul Poate că era vreun agent de asigurări sau aşa ceva şi avea un motiv pe deplin acceptabil să se uite pe proprietatea familiei Krupp Dar nu arăta a agent constatator — Locuiţi aici? întrebase el, arătând spre casa din spatele ei — Da, răspunsese ea — Atunci probabil că-i cunoaşteţi pe cei de peste drum, spusese el, înclinând capul spre casa soţilor Krupp Brigid aprobase prudent — Sunt un prieten vechi, îi spusese el, al soţiei — Ah, răspunsese Brigid, deloc sigură că-l crede De unde? Bărbatul o privise, cu tot farmecul dispărut, iar în ochi îi apăruse un fel de sclipire răutăcioasă — Dintr-o altă viaţă Şi apoi făcuse un semn cu mâna ca pentru a o concedia şi plecase în pas vioi Purtarea bărbatului o tulburase După ce plecase, Brigid se întorsese în casă, gândindu-se la conversaţia aceea bizară O făcuse să-şi pună întrebări despre Karen Nu vorbise niciodată despre viaţa ei de dinainte să fie cu Tom, în afară de faptul că era din Wisconsin şi că nu mai avea familie Şi încă ceva, Karen nu era prezentă deloc online Nu apărea în niciun rezultat la căutările pe Internet Nu era nici măcar pe Facebook Toată lumea e pe Facebook Brigid îşi amintise numele de fată al lui Karen, de pe vremea când ieşea cu Tom Karen îşi schimbase numele în Krupp după căsătorie Brigid îşi luase computerul şi căutase pe Google „Karen Fairfield”, dar nu obţinuse niciun rezultat Nu era prea surprinzător Dar cu cât se gândea mai mult la bărbatul acela, la comentariul cu din altă viaţă, cu atât devenea mai curioasă Aşa fusese atrasă Brigid în haznaua Internetului şi începuse să citească despre cum dispar oamenii şi apar într-o nouă viaţă ca alte persoane N-a trecut mult înainte să înceapă să bănuiască – şi să se convingă singură – că, de fapt Karen ar putea să nu fie cine spune că e Atunci l-a sunat pe Tom la birou şi a stabilit să se vadă cu el în aceeaşi seară Voia să-i spună despre bărbatul ciudat şi despre bănuielile ei legate de Karen Dar în seara aceea, când era pe punctul să plece să se vadă cu Tom în locul lor de lângă râu, a văzut-o pe Karen plecând de-acasă într-o goană disperată Şi, din cauza vizitei de mai devreme a bărbatului ciudat, Brigid a urmărit-o pe ea în loc să plece spre Tom El putea să mai aştepte A văzut ce a văzut Iar acum, totul e altfel Se gândeşte la ce se întâmplase cu Tom cu o seară înainte şi un val de fierbinţeală leneşă porneşte de undeva de jos şi i se răspândeşte în tot trupul Ce dor îi fusese de el! Nici nu-şi dăduse seama cât de mult îi lipsise, până nu-l sărutase din nou Sărutul acela – senzual şi întunecat – fusese încărcat cu tot felul de fiori şi amintiri Îi simţise gura exact cum şi-o amintea, şi avea acelaşi gust Plăcerea îi străbătuse trupul ca un curent Sărutul acela o lăsase fără suflare Aveau un trecut comun şi fusese în întregime readus la viaţă în sărutul acela Când se terminase, iar el se desprinsese de lângă ea şi o privise, îşi dăduse seama că şi el era la fel de excitat ca şi ea Şi atunci îl luase de mână şi-l dusese sus, în dormitor, unde făcuseră dragoste în patul lui Karen şi al lui Tom Acelaşi pat unde făcuseră dragoste ea şi Tom, înainte să se mute aici Karen Curva aia băgăcioasă Brigid se gândeşte la lucrurile desfrânate pe care le făcuse cu Tom în seara de dinainte şi simte din nou dogoarea aceea Îşi aduce aminte cum, după aceea, o năpădise o senzaţie de putere şi răutate imensă Se sprijinise într-un cot, cu sânii la vedere, şi se uitase la Tom, care era întins în pat şi vulnerabil lângă ea Îşi trecuse uşor degetele peste piciorul lui şi spusese: — Nu vrei să spun poliţiei ce am văzut, nu? Tom se uitase înspăimântat la ea — Nu N-ai cum să interpretezi greşit, se gândeşte ea acum, legătura lor comună Tom o iubise cândva, e sigură de asta, şi o s-o iubească din nou Va fi din nou subjugat de ea, cum fusese şi înainte Tom ştie acum ce a făcut Karen, că este o ucigaşă, pentru că Brigid a fost acolo şi i-a spus şi lui Brigid îi promisese lui Tom că n-o să spună nimic la poliţie Dar Brigid are un plan Nu mai există cale de întoarcere Totul o să fie perfect * Tom e zguduit până în măduva oaselor de spectacolul audierii În sala de tribunal e un circ, prea mult zgomot ca să auzi ceva, se întâmplă prea multe şi prea repede Se aştepta să fie mult mai solemn şi uşor de înţeles Când i s-a strigat numele, Karen s-a dus împreună cu Jack Calvin în faţa judecătorului Tom a rămas în sală, destul de mult în spate, în singurul loc unde găsise un scaun Nu putea s-o vadă pe Karen decât din spate Dimensiunile sălii de judecată şi freamătul dimprejur o făceau să pară mică şi înfrântă Tom trebuise să-şi încordeze auzul ca să prindă ceva Totul se terminase în câteva minute şi apoi Karen fusese escortată afară din sală Tom se ridicase Karen îi aruncase o privire, speriată, în timp ce o scoteau din sală Se aşezase la loc, uluit, neştiind ce să facă Calvin îl văzuse şi se apropiase de el — Poţi să te duci acasă, îi spusese el O s-o ducă la închisoarea districtuală Poţi s-o vezi acolo mai târziu Aşa că Tom se dusese acasă Nu ştia ce altceva să facă Apoi anunţase la birou că-şi ia concediu medical pe termen nedeterminat Ştie că n-o să-l creadă nimeni că e bolnav, odată ce o să se răspândească vestea Acum, se duce în dormitor şi se holbează îngrozit la cearşafurile răvăşite N-ar fi trebuit să se mai culce cu Brigid niciodată Cum putuse lăsa să se întâmple aşa ceva? Ştie cum – era foarte singur şi foarte beat, iar ea era plină de compasiune Şi Brigid putea să fie şi irezistibil de sexy, şi mai aveau şi un trecut comun Dar apoi, după aceea, îi dăduse de înţeles destul de clar care e preţul tăcerii ei: să se culce cu ea Acum îi e greaţă şi frică Şi dacă minte? Dacă Brigid n-a fost deloc acolo? Dacă-l manipulează ca să ajungă înapoi în patul lui? Şi dacă Brigid o vizitează pe Karen la închisoare şi-i spune ce a făcut el? Dacă i-ar spune lui Karen că s-a culcat cu Brigid ca s-o protejeze pe ea, l-ar crede oare? Smulge brusc cearşafurile de pe pat într-o criză de furie şi le aruncă ghem pe podea O să le dea la spălat şi o să şteargă orice urmă a lui Brigid din patul lor Dar să scape de Brigid asta s-ar putea să nu fie aşa de simplu * Jack Calvin face un zbor scurt până la Las Vegas, Nevada, ca să viziteze centrul pentru victimele violenţei conjugale unde se ducea Karen când era măritată cu Robert Traynor A verificat deja: încă mai e acolo Şi mai sunt acolo şi oameni care-şi aduc aminte de ea Aceştia îl aşteaptă A angajat şi un detectiv particular din Las Vegas ca să-i verifice pe asociaţii lui Robert Traynor Poate c-o să iasă ceva de-acolo, dar n-are prea mari speranţe Aterizează şi ia un taxi până în oraş Reperează curând Adăpostul pentru femei şi centrul de consiliere Open Arms Clădirea e un pic dărăpănată, dar încearcă din răsputeri să fie un loc vesel, cald şi primitor Peste tot sunt desene făcute de copii Se duce la biroul de informaţii În foarte scurt timp, iese să-l întâmpine directoarea centrului, care-l conduce în biroul ei — Sunt Theresa Wolcak, spune ea, oferindu-i un scaun — Jack Calvin, răspunde el Cum v-am spus la telefon, reprezint o femeie care locuieşte acum în statul New York şi care venea aici pentru consiliere acum trei sau patru ani Georgina Traynor Femeia dă din cap — Pot să văd un act de identitate? — Da, bineînţeles Îşi scoate actele Deschide şi servieta şi-i întinde o scrisoare care o identifică pe autoare drept Georgina Traynor şi-i dă consimţământul să dezvăluie informaţii avocatului ei, Jack Calvin Femeia îşi împinge ochelarii mai sus pe nas şi o citeşte Apoi dă din cap energic — În regulă Cu ce pot să vă ajut? — Clienta mea, Georgina Traynor, a fost pusă sub acuzare pentru uciderea soţului ei, Robert Traynor Theresa se uită la el şi dă din cap obosită — Şi acum legea o pune să se justifice — E acuzată că a ucis un bărbat Trebuie să se facă dreptate Şi, dacă e adevărat ce spune ea, nu cred că juriului o să-i fie foarte greu să vadă lucrurile din punctul ei de vedere, cum că se temea pentru viaţa ei — Consilierul care a discutat cel mai des cu clienta dumneavoastră e o femeie pe nume Stacy Howell Staţi s-o chem Curând, Calvin şi consiliera sunt închişi împreună într-un birou privat micuţ Stacy, o negresă fără fumuri, cu o voce plăcută, aduce dosarul Georginei Traynor şi-l deschide imediat după ce citeşte scrisoarea — Sigur, îmi aduc aminte de ea Ai zice că nu, pentru că văd aşa de multe femei, toate cu aceeaşi poveste tristă, dar de ea îmi aduc aminte Georgina nu e un nume obişnuit Şi chiar îmi plăcea Am discutat cu ea cel puţin un an — Cum era? — Era ca toate celelalte femei care vin aici Înspăimântată de moarte Îmi pare rău că sunt aşa de directă Dar nimeni nu pare să înţeleagă prin ce trec femeile astea Bărbatul cu care era căsătorită era un adevărat ticălos Se simţea prinsă în capcană I se părea că dacă ar spune oricui altcuiva în afară de noi ce i-a făcut, n-ar crede-o nimeni — Şi ce i-aţi spus? I-aţi spus să-l părăsească? — Nu-i chiar aşa de simplu Avem femei care stau aici pentru propria lor protecţie E greu să pui toate măsurile de sprijin la un loc Ordinele de restricţie nu prea au mare efect Oftează descurajată — I-am spus că are la îndemână nişte pârghii El avea o afacere de succes I-am spus că, dacă vrea, poate să-l părăsească, să obţină un ordin de restricţie şi să ameninţe că-l face public Ameninţarea că-i faci de râs funcţionează uneori Dar îi era prea teamă Calvin aprobă — Într-o bună zi, n-a mai venit la şedinţă Am auzit că sărise de pe podul de la barajul Hoover Nu i-au găsit cadavrul Am citit în ziar Scutură cu tristeţe din cap, aducându-şi aminte — Am fost convinsă că el a omorât-o, că a încercat să facă să pară o sinucidere — Aţi fost la poliţie? — Bineînţeles că m-am dus L-au verificat, dar avea un alibi imbatabil Lucra, îl văzuseră o mulţime de oameni în ziua aia Au lăsat-o baltă — N-o omorâse, spune Calvin, arătând spre scrisoare — Nu, a scăpat până la urmă Bravo ei — Dar acum are o punere sub acuzare pentru crimă — L-a omorât? întreabă Stacy surprinsă Suflă zgomotos aerul pe nas — Şi-a căutat-o cu lumânarea, nemernicul Apoi se uită la el frământată şi întreabă: — Ce-o să se întâmple cu ea? Capitolul treizeci şi şapte Detectivul Rasbach e destul de sigur că de-acum cazul Krupp o să fie oarecum simplu E ca un puzzle, dificil la început, dar, odată ce găseşti marginile, toate piesele încep să se aşeze frumos la locul lor Karen Krupp e o ucigaşă, lui i se pare destul de clar Totuşi, îi pare rău pentru ea În alte condiţii, îşi zice el, e improbabil să fi ucis pe cineva Dacă nu l-ar fi cunoscut pe Robert Traynor, de exemplu Acum au aflat cum a găsit-o Traynor I-au verificat computerul, pe care li-l trimisese poliţia din Las Vegas Traynor căutase sistematic site-urile firmelor de contabilitate şi expertiză contabilă de pe tot teritoriul Statelor Unite Salvase adresa unei pagini de pe site-ul firmei Simpson & Merritt, unde lucra Tom Krupp Şi acolo se vedea şi ea, în fundal, la o petrecere de Crăciun, stând lângă Tom Krupp, a cărui biografie se afla pe acelaşi site E aşa de greu să dispari cu adevărat, se gândeşte Rasbach Se întreabă de ce a făcut Traynor asemenea eforturi ca s-o găsească Evident că nu fusese convins de sinuciderea ei, probabil pentru că nu fusese niciodată recuperat cadavrul Rasbach crede că are un dosar solid pe care să-l prezinte procurorului districtual Deşi dovezile fizice nu sunt concludente până în momentul acesta, cele circumstanţiale sunt convingătoare În pofida vizitelor din uşă în uşă, pe la firmele şi apartamentele din zonă, n-au reuşit să găsească niciun martor la crimă Rasbach îşi aduce aminte interogatoriul lui neproductiv cu Karen Krupp E evident că e îngrozită Îi pare rău şi pentru Tom Krupp Nu-i pare niciun pic rău pentru Robert Traynor Detectivul Jennings bate la uşă şi intră în biroul lui Rasbach Ţine în mână o pungă de hârtie cu sandviciuri în folie Îi oferă unul lui Rasbach şi se aşază — A sunat cineva cu un pont în cazul Krupp, spune el — Un pont, repetă Rasbach sarcastic Aruncă o privire spre ziarul deschis de pe birou * O gospodină locală, Karen Krupp, a fost arestată pentru uciderea unui bărbat iniţial necunoscut într-un restaurant abandonat de pe Hoffman Street Bărbatul este în prezent identificat drept Robert Traynor din Las Vegas, Nevada Pentru moment, nu sunt cunoscute alte detalii * Karen şi Tom Krupp nu discută cu presa, iar poliţia a făcut numai o declaraţie foarte scurtă după arestare, dezvăluind numele persoanelor implicate Fără detalii Dar nu în fiecare zi este pusă sub acuzare pentru crimă o gospodină atrăgătoare şi respectabilă din suburbii Presa o să fie foarte entuziasmată Nimeni nu ştie deocamdată că înainte Karen Krupp era altcineva, că-şi înscenase moartea sau că fusese măritată cu victima — Mda, ştiu, spune detectivul Jennings, urmărind privirea lui Rasbach O grămadă de nebuni pe-acolo Probabil c-or să înceapă să curgă apelurile — Şi ce-a zis martorul? — Era o tipă — A lăsat vreun nume? — Nu — Niciodată nu lasă, spune Rasbach Jennings termină de mestecat un dumicat mare din sandvici şi înghite — A zis că ar trebui să percheziţionăm proprietatea familiei Krupp ca să găsim arma crimei Rasbach ridică din sprâncene şi flutură sandviciul prin aer — Karen Krupp îl împuşcă pe individ, intră în panică şi fuge Arma nu era la faţa locului şi nu era nici în maşină Deci unde e arma? Ar fi frumos dacă am avea-o şi dacă am putea să dovedim că este arma cu care a fost ucis Şi dacă am putea face legătura dintre aceeaşi armă şi Karen Krupp Dar dacă mai avea încă arma cu ea când a plecat de la locul faptei, fie a ascuns-o undeva în apropiere – nu prea probabil, pentru că pare să fi fost în plină panică şi noi n-am găsit-o – fie a aruncat-o pe geamul maşinii Şi atunci, după ce a ieşit din spital, s-a întors s-o culeagă sau s-o găsească, şi s-o ducă înapoi acasă pe undeva Nu ştiu, poate în sertarul cu lenjerie Începe să-şi despacheteze sandviciul — Ceva incredibil de tâmpit Şi ea nu-i tâmpită — Mda, nu-i probabil — Nu cred c-o să avem nevoie de niciun pont de la public ca să rezolvăm problema asta, spune Rasbach şi muşcă din sandviciul cu salată de ton pe pâine integrală * Mai târziu în cursul după-amiezii, Tom se duce s-o viziteze pe Karen la închisoarea districtuală Rămâne un minut în picioare lângă maşină, în parcare, uitându-se îngreţoşat la clădirea mare, mătăhăloasă, de cărămidă Nu vrea să intre Dar se gândeşte la Karen şi-şi face curaj Dacă poate ea să supravieţuiască înăuntru, poate şi el măcar să pretindă că are curaj când o vizitează Trece prin uşile din faţă ale închisorii, pe lângă gardienii de la biroul de pază Trebuie să se înveţe cu toate barierele astea – uşi şi gardieni şi proceduri şi percheziţii – ca să ajungă să stea de vorbă cu soţia lui Se întreabă ce face ea O să se ţină bine sau o să clacheze? Când o întreabă, o să-i spună adevărul sau o să încerce să-l protejeze şi o să-i spună că se descurcă bine? Până la urmă, ajunge s-o vadă, într-o încăpere mare, plină de mese O zăreşte la una dintre ele şi se aşază de cealaltă parte a mesei, sub ochii vigilenţi ai gardienilor din faţa încăperii În jurul lor se mai desfăşoară şi alte vizite, la alte mese, dar dacă vorbesc încet au destulă intimitate — Karen spune el, dar vocea i se frânge la vederea ei Ochii i se umplu pe loc cu lacrimi Le şterge şi încearcă să zâmbească printre ele Pe faţa ei curg lacrimile — Tom! Înghite în sec — Mă bucur aşa de tare că ai venit Credeam că s-ar putea să nu vii — Sigur că am venit! O să vin mereu la tine, de câte ori pot, Karen, promit, spune Tom cu disperare Până te scoatem de aici E copleşit de vină şi ruşine pentru ce a făcut cu Brigid, în timp ce Karen era la închisoare — Mi-e frică, Tom, spune ea Arată de parcă n-ar fi dormit deloc Are părul nespălat Pare să observe cum se uită la ea şi spune: — Nu pot să fac duş când vreau eu, ştii — Pot să fac ceva? întreabă el deznădăjduit Se simte cu totul neputincios — Pot să-ţi aduc ceva? — Nu cred că ai voie Asta aproape că-l face să cedeze Trebuie să-şi înăbuşe un suspin Totdeauna i-a plăcut să-i facă surprize – să-i aducă bomboane sau flori Nu suportă să se gândească la viitorul spartan de-aici; lui Karen i-au plăcut totdeauna micile ei obiecte de lux Nu e făcută pentru închisoare De parcă ar fi cineva — O să mă interesez, bine? Karen înclină capul spre el — Hei, curaj O să ies de-aici Aşa spune avocatul meu Tom se îndoieşte că Jack Calvin i-a dat asemenea asigurări, dar se preface că ar crede cu toţii c-o să iasă curând Trebuie numai să se ţină tari Dar are să-i spună ceva — Karen, spune el prudent, cu glas foarte scăzut Am vorbit aseară cu Brigid — Brigid? repetă Karen, surprinsă Tom speră că n-o să observe uşoara îmbujorare pe care o simte colorându-i faţa Vina lui Aruncă o privire spre masă pentru clipă, evitându-i ochii, apoi ridică din nou privirea — Da A venit să stea de vorbă cu tine Nu părea să ştie că ai fost arestată — În regulă — Dar mi-a spus ceva — Ce? întreabă Karen, tot cu voce scăzută, dar nu precaută — A zis că în seara accidentului te-a văzut ieşind pe uşa din faţă Se uită direct în ochii minunaţi şi mincinoşi ai soţiei sale Vorbeşte tot foarte încet — Mi-a spus că te-a urmărit în seara aia Karen devine brusc atentă — Poftim? — A zis că te-a urmărit, cu maşina ei, destul de departe ca să n-o observi Karen rămâne perfect nemişcată, iar lui Tom i se strânge inima văzând jocul complex de emoţii de pe chipul ei E adevărat ce a zis Brigid, se gândeşte el — Şi ce-a mai zis? — A spus că te-a urmărit până ai parcat şi a oprit şi ea peste drum Te-a văzut ducându-te în spatele restaurantului A auzit focuri de armă Trei împuşcături Şi apoi te-a văzut fugind din clădire spre maşină Zice că te-a văzut cum ţi-ai scos mănuşile, te-ai urcat în maşină şi ai plecat în viteză Soţia lui nu spune nimic E în mod clar şocată de veşti — Karen, şopteşte Tom Ea tot nu spune nimic — Karen! Tom îi rosteşte numele ca să-i atragă atenţia Îşi coboară vocea, privind instinctiv în jur ca să se asigure că nu-i aude nimeni Dar nu-i poate auzi nimeni în murmurul din încăpere — A fost acolo! — Poate că minte — Nu cred, spune Tom încet De unde ar fi putut să ştie despre mănuşi? Karen e tăcută, cu ochii larg deschişi Îi vede o venă pulsând pe gât Nu ştie nimeni despre mănuşi – cu excepţia poliţiei Tom clatină din cap — Cred că a fost acolo Cred că te-a văzut Spune că aveai o armă în mână când ai intrat şi că ai ieşit doar cu mănuşile pe mâini — Şi după aceea ce a făcut? întreabă Karen, cu mâinile strângând marginea mesei — A intrat în restaurant şi a văzut cadavrul, spune Tom O vede pe Karen pălind şi simte cum îi urcă fierea în gât — S-a speriat şi a plecat dracului de-acolo şi s-a dus acasă Se apleacă spre ea cât de mult îndrăzneşte sub ochii vigilenţi ai gardianului, tulburat de povestea pe care i-o spune chipul ei — Karen, spune-mi adevărul Tu chiar nu-ţi aduci aminte? O spune blând, încercând s-o convingă O iartă – numai dacă i-ar spune adevărul Vede după expresia feţei ei cât de îngrozită trebuie să fi fost Cu siguranţă că o să vadă şi juriul — E martor, spune Karen, de parcă nu-i vine să creadă — L-ai ucis? insistă Tom, cu glasul atât de scăzut încât abia se aude Se uită din nou în jur Nu e nimeni atent la ei — Mie poţi să-mi spui Doar mie Karen se uită la el şi zice: — Nu-mi aduc aminte Dar nu cred că aş putea să împuşc pe cineva Măcar dacă ar putea s-o creadă Tom se lasă la loc pe scaun, disperat Poate că juriul va înţelege de ce a făcut ce a făcut Chiar şi aşa, tot o să stea în închisoare ani în şir, se gândeşte Tom sumbru Nu-i corect, când totul a fost din vina lui Robert Traynor Dacă n-ar fi venit după ea, dac-ar fi lăsat-o în pace, nu s-ar afla aici în momentul ăsta, într-o închisoare districtuală, speriaţi şi nefericiţi Chiar dacă ea nu-i poate mărturisi adevărul – poate că nu-l poate recunoaşte nici măcar faţă de ea, poate că e complet reprimat de mintea ei conştientă –, Tom crede că încă o iubeşte pe această Karen diferită, tratată îngrozitor de nedrept Nu poate s-o lase să meargă la închisoare pentru tot restul vieţii Să trăiască fără ea zile pustii, nopţi pustii, gândindu-se la ea închisă într-o cuşcă e inimaginabil — E martor, repetă Karen, adunându-se şi aplecându-se spre el Chiar dacă reuşesc să demonstreze că mănuşile sunt ale mele, asta tot nu dovedeşte că l-am omorât eu E doar dovada că am fost acolo Am fost acolo dar Se uită disperată la el — Dacă aş fi fost capabilă să-l omor, aş fi făcut-o când eram măritată cu el, nu crezi? Dacă Brigid spune că a auzit împuşcături şi m-a văzut ieşind în fugă imediat după aceea, înseamnă că minte! Karen se uită la el cu spaimă în ochi — De ce să mintă? Tom clatină din cap şi nu spune nimic Nu crede că Brigid minte; crede că minte Karen – sau, în cel mai bun caz, chiar nu ştie ce s-a întâmplat — Nu cred c-o să spună nimic, zice el în cele din urmă — Cum poţi să fii sigur? şopteşte Karen, cu nelinişte în glas — E prietena ta, spune el stingherit — Ce fel de prietenă inventează o asemenea minciună? Poate că m-a urmărit, poate că a fost acolo dar poate că nu s-a întâmplat cum spune ea Tom se uită nefericit la Karen Se apleacă din nou şi spune: — Trebuie să ne asigurăm că poliţia nu află niciodată că a fost şi ea acolo N-au niciun motiv să creadă că ar şti ceva N-au niciun motiv s-o cheme ca martor N-o să spună nimic — Sper să ai dreptate, răspunde Karen neliniştită Dar nu mai am încredere în ea Nici Tom n-are încredere în Brigid, dar crede că spune adevărul Capitolul treizeci şi opt Karen începe să tremure când pleacă Tom Se uită după el cum se îndepărtează şi i se pare că-i dispare ultima legătură cu lumea exterioară În închisoare, se teme că se va dezintegra de-a dreptul Privindu-l din spate cum se îndepărtează, aproape ţipă Nu mă lăsa aici! Dar după aceea vine s-o ia un gardian şi ea trebuie să se adune, pentru că, dacă nu, dacă dă dovadă de slăbiciune, n-o să supravieţuiască niciodată aici S-ar putea să meargă, i-a spus Calvin Dar devine tot mai greu de crezut E şocată că Brigid a urmărit-o în seara aceea Îşi aduce aminte deodată că, la centrul comercial, a zărit cu coada ochiului ceva familiar pe care nu l-a înţeles aşa cum trebuie la momentul acela – maşina lui Brigid Acum îşi aminteşte De ce nu-şi poate aminti şi restul? O scoate din minţi De ce a urmărit-o Brigid? Ce motiv ar fi putut avea? Nu poate fi decât din cauză că Brigid a văzut-o plecând în trombă din casă; a sesizat dramatismul situaţiei şi n-a putut să reziste Ce ghinion incredibil pentru ea că Brigid stă peste drum * Tom se îndreaptă spre maşină când primeşte un telefon de la serviciu Îi stă inima în loc Nu vrea să aibă de-a face cu serviciul O să le spună că are nevoie de nişte timp liber N-a mai fost la serviciu de ieri, când fusese arestată Karen şi plecase în grabă când îl sunase Jack Calvin Şi acum povestea e în toate ziarele Răspunde fără tragere de inimă — Tom, spune James Merritt Merritt e partener principal la Simpson & Merritt Lui Tom nu i-a prea plăcut niciodată — Da? răspunde el nervos — Avem nevoie de tine la birou, spune Merritt cu vocea lui de bariton, caldă şi dominatoare — Acum? Am am nişte lucruri de rezolvat — În jumătate de oră, în sala de consiliu Convorbirea se întrerupe — Fir-ar să fie! Bineînţeles că au aflat despre arestarea lui Karen pentru crimă N-o să dea bine în faţa clienţilor Se duce repede acasă să-şi pună un costum şi apoi se îndreaptă spre serviciu Parchează pe locul lui obişnuit şi rămâne în maşină un minut, pregătindu-se Cu o presimţire sumbră, coboară din maşină şi intră cu paşi mari în clădire Ia liftul până la sala de consiliu de la etajul doisprezece, o încăpere unde ajunge rareori Când intră, îi vede pe toţi partenerii aşezaţi în jurul mesei mari lustruite Zumzetul din cameră încetează brusc, în mod îngrijorător, şi Tom ştie că, fireşte, vorbeau despre el Despre soţia lui — Ia loc, Tom, spune Merritt, arătându-i un scaun liber Tom se aşază, privind în jurul încăperii la membrii firmei adunaţi aici Unii dintre ei îi caută curioşi privirea, alţii, nu — Despre ce e vorba? întreabă Tom cu îndrăzneală — Speram că o să ne spui tu nouă, răspunde Merritt Tom e neliniştit Nu s-a integrat niciodată Nu are formaţia potrivită Nu provine dintr-o familie cu bani, nu joacă golf la cluburi luxoase A avansat cât a avansat pentru că e un expert contabil al naibii de bun Şi munceşte ca un maniac, fără să se plângă vreodată Dar probabil că n-o să-l facă niciodată partener Şi acum, asta — Dacă e vorba despre soţia mea, nu cred că e treaba voastră, spune Tom — Dimpotrivă, noi chiar credem că e treaba noastră, răspunde Merritt Îi aruncă lui Tom o privire glacială — Ne pare rău pentru problemele tale, urmează el, fără să arate că i-ar părea rău în mod deosebit Şi el, şi ceilalţi parteneri par mai mult consternaţi — Dar, fireşte, suntem îngrijoraţi de felul cum arată lucrurile Merritt îşi trece privirea peste ceilalţi parteneri de la masă, dintre care majoritatea aprobă din cap în tăcere Tom se uită atent la fiecare dintre ei, cu o furie tăcută — Nu se îndoieşte nimeni că eşti un expert contabil excepţional, Tom, continuă Merritt Dar trebuie să înţelegi poziţia noastră Trebuie să ne gândim la clienţii noştri, la susceptibilităţile lor Mă tem că trebuie să te suspendăm, fără plată, până la momentul când vor fi retrase acuzaţiile împotriva soţiei tale Face o pauză ca să se înţeleagă ce spune — Bineînţeles, eşti liber să cauţi ocazii în altă parte, adaugă el Am fi bucuroşi să-ţi dăm recomandări bune Tom clipeşte rapid Îl dau afară Se ridică şi, fără să rostească nicio vorbă, iese din sala de consiliu, trântind răsunător uşa în urma lui Pleacă în trombă din parcare, furios Are nevoie de bani pentru cheltuielile juridice ale lui Karen, care or să fie imense Şi acum n-are cu ce să le plătească * Brigid îl vede pe Tom venind acasă Îl priveşte coborând din maşină şi trântind portiera, de parcă ar fi mânios Urcă treptele cu paşi mari şi dispare în casă Inima lui Brigid începe să bată mai repede Se întreabă ce s-a mai întâmplat acum Cu cât scapă Tom mai repede de Karen, cu atât mai repede o s-o aibă pe ea ca prezenţă constantă în viaţa lui şi cu atât o să fie mai fericit Brigid crede asta din toată inima E perfect că soţia lui nu-i stă în cale, că e la puşcărie Când o vizitează Tom, se gândeşte Brigid, ce diferită trebuie să fie, cu părul nespălat şi hainele urâte de închisoare Karen a fost întotdeauna aşa de atrăgătoare – are trăsăturile alea perfecte şi tunsoarea pixie scumpă care-i scoate în evidenţă osatura delicată N-o să mai aibă multă vreme tunsoarea aia care o prinde aşa de bine Ce amuzant o să fie s-o viziteze, îşi închipuie Brigid I-ar plăcea s-o viziteze la închisoare şi s-o vadă cu ochii ei pe noua Karen, cea neatrăgătoare Ce satisfacţie ar avea! Karen i-a dat întotdeauna senzaţia că se poartă de parcă i s-ar cuveni totul Dar acum Brigid e cea căreia i se cuvine totul – inclusiv Tom O să aibă toate lucrurile drăguţe ale lui Karen, inclusiv pe soţul ei Nu peste multă vreme, Karen o să înţeleagă şi n-o să fie în stare să mişte niciun deget Brigid o să aştepte până mai încolo, până când Bob o să vină acasă să mănânce pe fugă cina şi o să plece din nou Serios, omul ăsta nu vine acasă decât să mănânce şi să doarmă Şi acum ea se bucură, pentru că-i permite să facă ce-şi doreşte După-masă s-a tuns scurt, în acelaşi stil pixie pe care-l poartă Karen Şi şi-a făcut manichiura şi pedichiura Brigid ştie că şi Karen se duce cu regularitate la manichiură şi pedichiură Sau cel puţin se ducea N-o să se mai ducă Brigid zâmbeşte gândindu-se că poate, în loc de asta, Karen o să-şi facă tatuaje artizanale în închisoare Ştie chiar şi la ce salon de manichiură se ducea Karen, şi cine o tundea, pentru că-i spusese chiar ea Acum, Brigid se priveşte în oglinda din baie şi-i place ce vede Gata cu părul castaniu până la umeri, cu cărarea pe mijloc fără niciun haz Noua tunsoare scurtă, cochetă, îi schimbă cu totul înfăţişarea Îi place la nebunie Când stătea pe scaun la coafor şi-şi privea părul căzând pe podea în grămăjoare, simţea cum dispar vechea ei viaţă, vechea ei persoană Are senzaţia că e un fluture splendid trezindu-se dintr-un somn îndelungat Dacă se va insinua în viaţa lui Karen Krupp, o s-o facă aşa cum trebuie O să fie tot ce vrea Tom să fie ea, ba chiar mai mult Îşi ridică mâinile în faţă şi-şi admiră unghiile făcute profesionist În curând o să treacă strada şi o să-l vadă din nou pe Tom Freamătă de entuziasm N-o să îndrăznească s-o alunge Capitolul treizeci şi nouă La sfârşitul programului, Jennings bagă din nou capul pe uşa lui Rasbach — Ce-i? întreabă acesta, ridicând privirea — Am mai primit un apel în cazul Krupp De la aceeaşi femeie — Deja? Ce-a zis de data asta? — A întrebat de ce nu percheziţionăm proprietatea familiei Krupp ca să căutăm arma crimei Rasbach se sprijină de spătarul scaunului, în timp ce Jennings îşi ocupă locul obişnuit în faţa biroului — Deci ştie că nu facem percheziţie Probabil că ţine sub observaţie casa O vecină, poate — Îhî Nu te-aş fi bătut la cap cu asta, dar a mai zis ceva, care mi-a aprins un beculeţ foarte luminos — Ce? întreabă Rasbach tăios — M-a întrebat dacă avem mănuşile Rasbach se apleacă atent — Nu ştie nimeni despre mănuşi Doar poliţia, şi Karen şi Tom Krupp În ziare n-a scris nimic despre mănuşi — Femeia asta ştie — S-ar putea să avem un martor, spune Rasbach, sau cel puţin pe cineva care ştie ceva Simte un scurt fior de adrenalină — Karen Krupp n-avea sub nicio formă cum să ducă arma crimei înapoi acasă, spune Rasbach Am discutat mai devreme despre asta Arma nu era în maşină când a avut accidentul şi, dacă a ascuns-o sau a aruncat-o pe geam, am fi găsit-o — Poate că nu era singura care se afla acolo, sugerează Jennings Poate că mai era cineva acolo şi a luat arma Rasbach se uită la el şi dă aprobator din cap — Mda Mai bine am obţine un mandat * Unul dintre cele mai rele lucruri pentru Tom e că nu mai poate vorbi cu Karen când vrea Până acum, nu şi-a dat niciodată seama cât de mult se baza pe faptul că-i auzea glasul în cursul zilei, pe e-mailurile şi SMS-urile pe care şi le trimiteau Era întotdeauna alături de el Şi acum nu e Nu pot să stea de vorbă decât când ajunge ea la telefonul de la închisoare, iar el nu ştie când şi cât de des o să se întâmple asta Şi n-o să poată să spună prea multe Nu poate să se ducă la ea decât în timpul programului de vizită A fost îngropată Ce descriere nimerită! Iar el e aici, singur în casă Tom simte că-şi iese din minţi – dar pentru ea trebuie să fie cu mult mai greu Să fie închisă acolo ca un animal, cu aşa de mulţi alţi oameni, oameni care nu sunt ca ea Oameni care au făcut lucruri rele Karen n-a făcut de fapt nimic greşit, nu-i aşa, în afară de faptul că s-a apărat Dar chiar dacă are noroc şi sunt îngăduitori cu ea, tot or să fie probabil câţiva ani de zile în care o să sufere îngrozitor în închisoare, chiar dacă a avut dreptate să facă ce a făcut Şi când o să iasă, până la urmă or să fie amândoi foarte schimbaţi Tom se gândeşte neliniştit la Brigid Îi e teamă c-o să se întoarcă Şi nu-şi permite s-o enerveze Speră că n-a dorit decât o aventură de o noapte, de dragul vremurilor de demult, şi c-o să se mulţumească doar cu atât şi o să se întoarcă la soţul ei Dar, ca şi cum ar fi atras-o gândurile lui, aude un ciocănit uşor la uşă Îl face să sară în sus Prea târziu, Tom îşi dă seama c-ar fi trebuit să rămână peste noapte la un hotel Sau să se ducă să stea cu frate-său Nu trebuia să se afle aici, unde-l poate găsi Brigid Trebuie să se ducă să stea cu frate-său o vreme Asta ar face-o să înceteze să tot vină pe-aici Dar nu ştie dacă îndrăzneşte, sau dacă asta n-o să facă decât s-o scoată din fire pe Brigid şi s-o determine să le facă rău lui şi lui Karen Trebuie să-i fi văzut maşina pe alee Fără nicio tragere de inimă, deschide uşa E luat prin surprindere – şi consternat – de înfăţişarea ei — Te-ai tuns, spune el înainte să se poată opri — Îţi place? întreabă ea sfios E dezgustat S-a aranjat ca să arate exact ca tunsoarea lui Karen Ce-i cu ea? Şi tonul vocii e aşa de dezgustător, aşa de nepotrivit în condiţiile date I-ar fi displăcut mai puţin dacă ar fi venit şi i-ar fi zis Culcă-te cu mine sau spun la poliţie despre soţia ta Dar această prefăcătorie că sunt din nou amanţi îi face greaţă Vrea să-i trântească uşa în faţă şi să pună zăvorul Nimeni nu-i poate lua locul lui Karen, nimeni Cu atât mai puţin Brigid — Ce s-a întâmplat? întreabă ea — Nimic, răspunde el, revenindu-şi rapid Nu e sigur cum trebuie să se poarte cu ea Dispoziţia i se schimbă aşa de repede; îşi aduce aminte cât de schimbătoare e Nu vrea să se culce iar cu ea Nu vrea s-o atingă Nu vrea să aibă de-a face cu ea Vrea s-o vadă plecată — Atunci, spune ea, intrând în sufragerie şi întorcându-se cu faţa spre el când închide uşa, ce-ar fi să-mi aduci ceva de băut? Deci vrea o repetare a serii precedente Tom nu e în stare Se îndoieşte şi că ar fi în stare s-o satisfacă Poate că asta-i scăparea lui Poate că n-o să fie în stare să i se scoale, iar ea o să râdă de el şi o să-l dispreţuiască şi o să-l lase în pace Pentru el, ar fi în regulă Dar dacă o înfurie şi le spune poliţiştilor ce a văzut? Tom simte cum îl gâdilă transpiraţia pe ceafă Inima îi bate cu putere în piept Ştie că a intrat într-un bucluc Nu-i poate povesti lui Karen — Brigid, spune el, lăsând extenuarea şi disperarea pe care le simte să i se strecoare în glas, nu cred că sunt în stare de nimic în seara asta Sunt extenuat Brigid se uită la el, cu ochii îngustându-se de dezamăgire — Şi sunt foarte îngrijorat pentru Karen, adaugă el Îşi dă imediat seama că a spus ceva nepotrivit şi se blestemă în tăcere că e un tâmpit — Trebuie să încetezi să-ţi mai faci griji pentru Karen, îi răspunde Brigid, cu o urmă de răceală în glas E la închisoare N-ai ce să faci pentru ea Şi tu ştii, şi ştie şi ea, şi ştiu şi eu că a ucis un om O să fie condamnată N-o să iasă de acolo multă vreme Şi adaugă, cu şi mai multă asprime: — Merită ce i se întâmplă Tom nu-şi poate crede urechilor Şi ura bruscă de pe chipul lui Brigid e îngrijorătoare — Brigid e prietena ta, îi aminteşte Tom Cum poţi să simţi aşa ceva? Inima îi bubuie; glasul a început să-i sune rugător — A încetat să fie prietena mea în ziua când l-a ucis pe bărbatul ăla şi te-a minţit pe tine şi ţi-a distrus viaţa, spune Brigid Ce fel de femeie îi face aşa ceva bărbatului pe care-l iubeşte? Meriţi mult mai mult de-atât Se apropie de el şi-i pune mâinile în jurul gâtului Tom se sileşte să nu-şi tragă capul înapoi, dezgustat Acum îşi dă seama – uitându-se la părul ei tuns exact ca al lui Karen – că Brigid are halucinaţii, că a luat-o razna Nu gândeşte ca un om normal — Brigid, spune el, prind-o drept în ochi Nu ştiu ce crezi tu — A, ba cred că ştii, îi răspunde ea cu glas gâfâit, sexy Tom ar vrea să se ferească de ea, dar nu îndrăzneşte Îi ia mâinile şi i le îndepărtează de pe gâtul lui cu blândeţe — Brigid, poate că noaptea trecută a fost o greşeală — Nu spune asta! ţipă ea Are chipul urât, schimonosit de furie — Dar, Brigid, spune Tom cu disperare, suntem amândoi căsătoriţi – eu sunt acum însurat cu Karen, şi nu pot s-o abandonez, chiar dacă aş vrea Şi tu eşti măritată cu Bob — N-are importanţă, protestează Brigid Te iubesc, Tom Te-am iubit tot timpul – de când te-ai despărţit de mine şi ai început să te vezi cu Karen Te-am urmărit de peste drum Mă simt atât de legată de tine nu simţi şi tu? Chestia asta cu Karen poate că aşa a fost sortit să se întâmple Nu crezi în soartă? Poate că asta trebuia să se întâmple, ca să putem fi împreună Tom se uită la ea, consternat Nu poate să spună aşa ceva Dar o face Are de-a face cu o femeie care e în mod vădit nebună Se simte aşa de manipulat, simte o asemenea furie faţă de puterea pe care o are ea asupra lui şi a lui Karen şi a vieţii lor fericite împreună, încât şi-ar pune bucuros mâinile în jurul gâtului ei şi ar strânge-o cu toată puterea Capitolul patruzeci A doua zi de dimineaţă, Tom se trezeşte cu o tresărire Se uită în cealaltă parte a patului, partea lui Karen E goală, bineînţeles Karen e la închisoare Totdeauna, în fiecare dimineaţă, are nevoie de o secundă ca să-şi aducă aminte ce s-a întâmplat, să se trezească de-a binelea în coşmarul care e acum viaţa lui Şi încă o secundă ca să-şi aducă aminte detaliile mai recente, paralizante Brigid A fost din nou în patul lui aseară S-a dus înapoi peste drum, la soţul ei Slavă Domnului Aude o bătaie puternică la uşa din faţă Aruncă o privire la ceasul deşteptător de pe noptieră E ora nouă şi douăzeci şi şase În mod normal, ar fi fost la serviciu până acum, dar nu mai are o slujbă la care să se ducă Tom îşi trage repede pe el un halat şi coboară tiptil treptele mochetate, ca să vadă cine bate, şi se uită afară E detectivul Rasbach Bineînţeles Cine altcineva mai vine la uşa lui în afară de blestematul de detectiv şi ţicnită de vizavi? De data asta, are o întreagă echipă de oameni cu el Tom simte cum începe să-i bubuie capul Deschide uşa — Ce vreţi? Nu-şi poate ascunde proasta dispoziţie din voce Omul ăsta, mai mult decât oricine – în afară de Robert Traynor – i-a distrus viaţa Şi e stânjenit de înfăţişarea neîngrijită şi de faptul că nu poartă decât un halat de baie la nouă şi jumătate dimineaţa, în timp ce detectivul e proaspăt bărbierit, îmbrăcat elegant şi pus pe treabă — Am un mandat pentru percheziţia proprietăţii, spune Rasbach, întinzându-i o foaie de hârtie Tom i-o înşfacă din mână şi se uită la ea I-o dă înapoi — Daţi-i drumul, spune el E doar o neplăcere, nimic mai mult Nu-i nimic de găsit aici Tom s-a uitat deja — Cât o să dureze? îl întreabă pe Rasbach când acesta intră în casă şi începe să dea instrucţiuni echipei sale — Depinde, răspunde Rasbach inutil — O să mă duc sus să fac un duş, spune Tom Rasbach dă din cap şi-şi vede de treabă Tom se întoarce în dormitor Îşi ia mobilul şi-l sună pe Jack Calvin — Ce s-a întâmplat? îl întreabă acesta, cu repezeala lui obişnuită — A venit Rasbach, cu un mandat de percheziţie Urmează o scurtă tăcere la celălalt capăt al liniei — Ce să fac? întreabă Tom — N-ai ce să faci, îi spune avocatul Lasă-i să caute Dar stai pe-aproape, ca să vezi dacă găsesc ceva — N-o să găsească nimic, insistă Tom — M-am întors aseară târziu din Vegas Mă duc la Karen la închisoare mai încolo Ţine-mă la curent Apoi avocatul încheie convorbirea Tom face duş, se bărbiereşte şi-şi pune jeanşi şi un tricou curat Abia după aceea se duce jos Încăpăţânat, îşi vede de tabieturi Pune la făcut cafeaua Îşi prăjeşte un corn şi-şi toarnă nişte suc, totul în timp ce-i priveşte pe poliţişti întorcându-i bucătăria cu fundul în sus cu mâinile lor înmănuşate Vă distraţi bine? îi vine să-i ia în râs, dar n-o face Când termină cu bucătăria, se ia după ei prin casă, luând cu el cana de cafea şi privindu-i Nu e agitat, de data asta Ştie că nu-i nimic de găsit — Ce anume căutaţi? îl întreabă curios pe Rasbach, când dimineaţa e pe sfârşite Rasbach abia se uită la el şi nu răspunde În cele din urmă, par să fi terminat — Deci e gata aici? întreabă Tom — Nu chiar Încă mai avem de verificat curtea şi garajul Tom e iritat de cât de publică va deveni această percheziţie Dar când iese nu vede doar toate maşinile de poliţie parcate în faţa casei, ci şi dubele televiziunilor de ştiri, reporterii şi curioşii care s-au adunat Îşi dă seama că nu mai contează; toată intimitatea lui s-a dus în seara când Karen a omorât pe cineva Sub nicio formă n-o să discute cu presa Echipa lui Rasbach se apucă întâi de garaj E un garaj pentru două maşini, în mod normal gol în perioada asta din an – nu-şi parchează maşinile acolo decât iarna Pentru moment, e doar obişnuitul talmeş-balmeş de scule şi unelte de grădină care trebuie triate şi mirosul familiar de ulei pe ciment Nu poate să mai dureze mult; şi după aceea o să scape de ei Lângă bancul de lucru stă ghemuită o poliţistă Se uită cu grijă printr-o ladă de scule cu un capac detaşabil şi o tăviţă la fund A căutat şi el în lădiţa aceea, cât era Karen la spital — Am găsit ceva, spune poliţista Rasbach se duce lângă ea şi se ghemuieşte — Bine, hai să vedem, îi răspunde el Nu pare surprins Lui Tom i se trezeşte curiozitatea, dar îi e şi frică Ce-au găsit? Cu mâna învelită în mănuşa de cauciuc, poliţista ridică un pistol Tom simte cum i se scurge sângele din el Nu înţelege — Ce-i aia? întreabă el prosteşte — Bănuiala mea e că ar fi arma crimei, spune Rasbach calm, în timp ce poliţista pune arma într-o pungă pentru probe şi o înregistrează * Poliţia încheie percheziţia după ce verifică şi curtea Au găsit ce căutau, se gândeşte Tom pustiit I se învârte capul şi nu-i vine să creadă În clipa când pleacă poliţiştii, îşi face bagajul şi-l aruncă în maşină Rămâne o clipă lângă uşa maşinii şi se uită peste drum, la casa lui Brigid E la fereastră, privindu-l Simte un fior rece pe şira spinării Apoi se urcă în maşină şi-l sună pe Jack Calvin, care răspunde: — Calvin — Au găsit o armă! Tom ţipă practic la avocat — Au găsit o armă în garaj! Şi poliţia crede că e arma crimei! — Linişteşte-te, Tom, te rog, spune Calvin Unde eşti? — Tocmai m-am urcat în maşină Vin spre tine — Eu mă duc s-o văd pe Karen Hai să ne întâlnim la închisoare şi vorbim Tom încearcă să se calmeze în timp ce se îndreaptă spre închisoare Dacă arma pe care au găsit-o e arma crimei – şi ştie că există teste care pot dovedi concludent dacă este sau nu – nu fusese acolo când căutase el, după accident Deci dacă e arma lui Karen, cum a ajuns acolo? Ea n-ar fi ascuns-o în garaj N-ar fi avut cum Ceea ce înseamnă că trebuie s-o fi plantat altcineva acolo Nu există decât o singură persoană la care se poate gândi că ar fi făcut aşa ceva Şi el s-a culcat cu ea Capitolul patruzeci şi unu Zgomotul neîntrerupt care o înconjoară noaptea o împiedică pe Karen să doarmă Nici chiar cu perna peste cap nu reuşeşte să ţină larma departe Se întreabă cum se poate obişnui cineva cu ea Simte că are ochii înfundaţi şi e epuizată când se face dimineaţă şi e tot mai rău pe măsură ce trece ziua E aşa de singură, aşa de speriată – ce repede i-a zdrobit închisoarea moralul! Trebuie să fie mai tare de-atât, dacă vrea să supravieţuiască Îşi aminteşte că e o supravieţuitoare Acum va trebui să fie realistă şi dură N-o să poată fugi pur şi simplu de asta O femeie-gardian se apropie de celula ei şi spune: — Ai musafiri Karen aproape izbucneşte în plâns de uşurare când se ridică de pe prici şi o urmează pe femeie, care o conduce într-o încăpere unde aşteaptă Calvin şi Tom Karen îl îmbrăţişează violent pe Tom, cu lacrimile arzându-i ochii, îi simte braţele înconjurând-o şi strângând-o tare Tom miroase a lumea de-afară, nu a închisoare, iar ea inspiră adânc N-o să-i dea drumul Plânge lipită de gâtul lui În cele din urmă, Tom se trage înapoi şi se uită la ea Vede lacrimi şi în ochii lui Arată groaznic Calvin îşi drege vocea; e evident că vrea să treacă la treabă — Trebuie să stăm de vorbă Când se aşază cu toţii, Karen îşi aţinteşte agitată privirea asupra avocatului Tot viitorul ei stă în mâinile acestui bărbat Întinde mâna spre Tom; are nevoie să-şi tragă forţa de la el — Ai fost la Las Vegas? Ai fost la adăpost? întreabă Karen — Da, răspunde Calvin Au confirmat că ai fost acolo mai mult de un an, ca să te ajute din cauza abuzurilor soţului tău Se opreşte — Dar a apărut ceva nou Karen îi aruncă o privire agitată lui Tom, care-i strânge mâna — Au executat un mandat de percheziţie la voi acasă azi-dimineaţă Karen se uită de la avocat la soţul ei; ambii par încordaţi — Şi? întreabă ea — Şi au găsit o armă, spune Calvin Karen e perplexă — Ce? Cum e posibil? întreabă ea Se întoarce spre Tom, căutând o confirmare — Poliţia crede că e arma crimei, spune Calvin Tocmai am vorbit cu detectivul Rasbach Fac nişte teste — E imposibil! spune Karen apăsat Simte cum o cuprinde panica, ameninţând s-o sufoce Calvin se apleacă şi o priveşte direct în ochi — Hai să vorbim ipotetic pentru o clipă Este posibil, ipotetic, ca arma găsită în garajul vostru azi-dimineaţă, să fie arma crimei? Karen clatină din cap — Nu N-are cum — Şi atunci, ce dracu’ se întâmplă aici? Îşi întoarce privirea spre Tom — Tu ştii? Karen îl priveşte pe Tom trăgând adânc aer în piept Apoi spune: — S-ar putea să am o idee Se uită la Karen, cu o expresie rău prevestitoare — Cred că s-ar putea s-o fi pus-o cineva acolo — Şi de ce ai crede aşa ceva? întreabă avocatul cu grijă — Pentru că ştiu că nu era acolo când am căutat prin casă după accident, cât era Karen la spital Am răscolit toată casa, inclusiv garajul Şi m-am uitat în lada aia de scule, şi nu era nicio armă acolo Karen se uită surprinsă la el A căutat prin casă cât era ea la spital Şi nu-i spusese niciodată — Dar arma era acolo azi, spune Calvin Deci cum a ajuns acolo? Karen? — Nu ştiu, şopteşte ea N-am pus-o eu acolo — Gândeşte-te, îi spune Tom lui Calvin Karen a avut accidentul ăla de maşină N-au găsit arma în maşină Evident că n-a luat-o cu ea la spital Cum ar fi putut să folosească arma şi după aia s-o ascundă în garaj? Şi de ce dracu’ să facă aşa ceva? Rămân toţi în tăcere o clipă — Mă gândesc la o variantă, spune Tom Karen se uită la el înspăimântată, abia răsuflând Calvin îşi întoarce obosit privirea spre ei — Serios? Şi cine-ar putea să fie? — Vecina noastră de peste drum, Brigid Cruikshank Va trebui să-i povestească şi lui, se gândeşte Karen Calvin pare oarecum interesat — Şi de ce ar pune femeia asta de peste drum o armă în garajul vostru? — Pentru că e nebună, răspunde Tom Karen se uită de la soţul la avocatul ei şi trage adânc aer în piept — Şi pentru că a fost şi ea acolo — Cum? întreabă Calvin, evident luat prin surprindere — I-a spus lui Tom că m-a urmărit în seara aceea, spune Karen — De ce să facă aşa ceva? întreabă suspicios avocatul — Nu ştiu, răspunde Karen — Ştiu eu de ce, spune pe neaşteptate Tom, întorcându-se spre ea E obsedată de tine, Karen, şi e şi mai obsedată de mine Stă la fereastra aia din sufragerie de peste drum şi se uită la noi toată ziua, se uită la tot ce facem, pentru că e îndrăgostită de mine Şi te urăşte pe tine, Karen — Cum? Karen e uluită — N-o cunoşti, spune Tom scurt, nu ca mine — Ce vrei să spui? Nu mă urăşte, protestează Karen E caraghios Şi tu abia dacă o ştii Tom clatină din cap — Nu — Tom, e cea mai bună prietenă a mea — Nu, nu e, spune Tom aspru Când a venit şi mi-a spus că te-a urmărit în seara accidentului Ezită Karen îl ţintuieşte cu privirea Se întreabă nervoasă ce urmează, ce ştie el şi ea nu Ce anume nu vrea să-i spună? Tom îşi fereşte privirea, de parcă n-ar fi în stare să i se uite în ochi — E ceva ce trebuie să ştii, Karen Înainte să te cunosc, Brigid şi cu mine am avut o aventură A fost o greşeală M-am despărţit de ea chiar înainte să te cunosc pe tine Se uită la ea ruşinat Karen se holbează la el neîncrezătoare, complet nemişcată O clipă, nu poate nici să vorbească În cele din urmă, întreabă: — Şi nu ţi-a trecut niciodată prin cap să-mi spui? — Nu era important pentru tine şi pentru mine, spune el, cu o disperare tăcută Se terminase înainte să ne cunoaştem Karen se holbează în continuare la el, gândindu-se de câte ori a stat cu Brigid, fără să ştie că se culcase cu soţul ei I se face rău — Am stabilit să nu spunem nimic pentru că ar fi fost jenant pentru toată lumea Karen se uită la el aproape cu silă — E măritată, Tom — Ştiu, dar m-a minţit a zis că se separau, se întâlneau cu alţii E foarte manipulatoare nici n-ai idee În seara când a venit şi mi-a zis că te-a urmărit a s-a dat la mine şi mi-a spus că dacă dacă mă culc cu ea, n-o să spună la poliţie că a fost acolo, că te-a văzut în seara aia că a auzit împuşcăturile şi te-a văzut ieşind în fugă din clădire imediat după aceea Karen e uluită — Ai făcut sex cu ea în seara aia? Cu Brigid? Când eu eram la închisoare? Pentru o clipă, nici măcar nu se gândeşte să-şi tragă mâna, dar apoi o face Tom roşeşte până în albul ochilor Detestă că-i face rău astfel — Nu voiam! Am făcut-o ca să te apăr pe tine! spune Tom Şi acum i-a venit ideea tâmpită că ea şi cu mine suntem sortiţi unul altuia şi că acum, că tu eşti la închisoare, putem să fim împreună Crede că aşa e sortit Nu înţelegi? Ea trebuie să fi pus arma în garajul nostru Încearcă să se asigure că ajungi la închisoare pentru crimă! Karen încearcă să se gândească, iar inima îi bate nebuneşte — Brigid a fost acolo ea trebuie să fi luat arma Tom dă din cap — Asta spun şi eu Karen îi zice lui Tom, în timp ce gândeşte: — Poate că Brigid a lăsat vreo amprentă la locul crimei Ai zis că ţi-a povestit cum a deschis uşa Se întoarce spre avocat: — Îi pui să caute amprentele lui Robert la noi acasă? Calvin aprobă dând din cap — Poate că or să găsească şi amprentele lui Brigid Trebuie să fie pe-acolo Trebuie să fie Şi-i pui să le compare cu orice au găsit la locul crimei Tom şi Calvin o privesc cu atenţie Karen ridică privirea spre cei doi bărbaţi care se uită la ea — Asta e îndoiala noastră rezonabilă, spune Karen Vecina mea nebună de vizavi mi-a înscenat ceva Pentru că e îndrăgostită de soţul meu Capitolul patruzeci şi doi Detectivul Rasbach se află a doua oară în aceeaşi zi la locuinţa familiei Krupp Ce repede se schimbă lucrurile, se gândeşte el Abia ieri îşi zicea că dosarul a devenit destul de simplu, că toate piesele puzzle-ului se aşază frumos la locul lor Dar acum are senzaţia că tabloul care se conturează nu mai seamănă deloc cu cel de pe cutie Fusese circumspect încă de la început în privinţa anonimului cu pontul Evident, cineva cu informaţii din interior, din moment ce ştia despre mănuşi Un posibil martor Putea fi cineva care fusese acolo, care o văzuse pe Karen Krupp scoţându-şi mănuşile şi fugind Cineva care o văzuse poate împuşcând-o pe victimă şi apoi intrase şi luase arma Cine? Credea că poate luase cineva din cartier arma, înainte să fie raportată găsirea cadavrului Dar poate că nu e chiar aşa de simplu Dacă arma a apărut în cutia cu scule a soţilor Krupp, trebuie să se mai fi aflat şi altcineva la locul crimei, cineva care a pus mâna pe pistol Cineva care vrea s-o trimită pe Karen Krupp la închisoare Pentru că, altfel, de ce să nu lase arma acolo, la locul faptei? De ce s-o ia măcar, dacă n-avea alte planuri cu ea? Rasbach îl vede pe Jack Calvin venind spre el din bucătărie, cu Tom Krupp chiar în urma lui Detectivul îl respectă pe Calvin; a mai avut de-a face cu el în trecut şi ştie că e un tip direct — Despre ce e vorba, mai exact? — Clienta mea crede că a urmărit-o cineva în ultimele câteva săptămâni, intrând şi umblându-i prin lucruri când erau plecaţi de-acasă, spune Calvin Crede că a fost Robert Traynor E evident că a pândit-o Dacă găsim amprentele lui Traynor în casă, e o dovadă solidă a pericolului în care se afla Arată şi starea ei de spirit Rasbach dă din cap — De acord Am luat amprentele cadavrului O să ne uităm Dacă sunt aici, o să le găsim Calvin aprobă — Şi încă ceva, adaugă el — Ce anume? — Cineva intra pe furiş în casă Dacă n-a fost Traynor, trebuie să aflăm cine a fost Nu clienta mea a pus arma în lada aceea cu scule Trebuie s-o fi pus-o altcineva Trebuie să ştim cine Face o pauză şi apoi spune cu grijă: — Trebuie să ştim dacă există în casa asta vreo amprentă care să corespundă cu cele de la locul crimei Rasbach îl cercetează pe avocat – Calvin încearcă să-i spună ceva Dă din cap şi zice: — În regulă Hai să vedem ce găsim Rasbach vrea să ştie şi cine ar mai fi putut intra în casă Are senzaţia că a ajuns iar în punctul de unde plecase Are un cadavru şi o grămadă de întrebări fără niciun răspuns * Karen se plimbă dintr-un capăt în celălalt al celulei, gândindu-se la ce se întâmplă acasă Calvin a cerut poliţiei să găsească dovezi că Robert a fost în casa lor Speră să găsească amprentele lui Robert, pentru că asta i-ar susţine poziţia de victimă a abuzului conjugal, urmărită de un soţ violent, temându-se pentru viaţa ei Dacă trebuie, o să recurgă la asta ca să-şi reducă sentinţa Dar acum speră că se va întâmpla altceva, ceva care i-ar aduce izbăvirea Brigid Brigid o să fie cartea ei câştigătoare pentru ieşirea din închisoare Pentru că Brigid o fi nebună, o fi îndrăgostită de soţul ei, dar cel mai important lucru e că e proastă Brigid a fost aşa de proastă, încât a pus arma crimei chiar în garajul lui Karen Karen n-avea cum să prevadă că Brigid o s-o urmărească în seara aia N-avea cum să prevadă că Brigid o să ia arma E încă şocată de toate astea Dar se vede luminiţa de la capătul tunelului, şi, deşi Brigid e un martor care ar fi putut s-o îngroape – împreună cu greutatea celorlalte dovezi –, a folosit situaţia cu totul greşit Aşa de lipsit de tact Să planteze dovada Să anunţe poliţia Să-l preseze pe Tom să se culce cu ea Karen se gândeşte la Brigid în patul ei, făcând sex cu soţul ei, în timp ce ea era ghemuită pe un prici nenorocit, într-o celulă nenorocită, în subsolul unei secţii de poliţie, cu zgomotul şi duhoarea în jurul ei Se gândeşte cum, tot timpul, au conspirat să-i ascundă taina vechii lor legături amoroase O scoate din sărite că Tom s-a culcat din nou cu Brigid în seara aia, dar e şi cel mai bun lucru care se putea întâmpla Pentru că Tom poate spune poliţiei cum l-a şantajat Brigid să se culce cu ea, cum e îndrăgostită de el şi vrea să nu-i stea Karen în cale Şi, ca să-i susţină declaraţia, amprentele lui Brigid vor fi la ea acasă, în locuri unde n-ar trebui să se afle dacă ar fi doar o prietenă ei Or să fie în dormitor Karen are mare noroc că încă n-a spus nimic poliţiei Acum are de luat o decizie Spune adevărul – că încă nu-şi poate aduce aminte nimic după ce a atins uşa restaurantului? Sau minte şi spune că-şi aduce aminte totul? Că s-a certat cu Robert în restaurant şi apoi a fugit ca să scape cu viaţă Că nu l-a împuşcat – era în viaţă când a plecat ea Şi apoi deducţia e evidentă – că Brigid a urmărit-o şi a auzit tot, apoi trebuie să-l fi ucis chiar ea după ce a fugit Karen şi a păstrat arma, gândindu-se că-i poate înscena crima lui Karen Nu-i nevoie să demonstreze că Brigid l-a ucis pe Robert – deşi ar fi plăcut Se întreabă cum a sunat Brigid la poliţie să spună despre armă; sigur că n-ar fi sunat de pe telefonul ei N-ar fi minunat dacă ar fi făcut-o? Dar chiar nu contează Tot ce au de făcut e să trezească îndoiala, să semene suficientă confuzie ca acuzaţiile împotriva lui Karen să fie anulate Şi Tom n-o să se mai culce cu Brigid Nu mai are cu ce să-i ameninţe acum, pentru că or să spună chiar ei poliţiei că Brigid a fost acolo în noaptea aceea Karen ştie că Tom şi-a strâns nişte lucruri şi se mută deocamdată la fratele lui Ce supărată o să fie Brigid că a plecat! Ce tristă, ce singură, stând la fereastra ei, uitându-se peste drum, la casa lor goală Îţi convine de minune, se gândeşte Karen * Rasbach a cerut urgentarea prelucrării amprentelor A doua zi, dimineaţă devreme, stă alături de tehnician, uitându-se la un set complet de amprente ale lui Robert Traynor şi la diversele amprente prelevate cu o zi înainte de la familia Krupp, precum şi la cele găsite la locul crimei — Pe proprietatea asta nu există nici măcar o singură amprentă a victimei, îi spune expertul Nimic N-a fost niciodată în casa aia Cel puţin, nu fără mănuşi Traynor ar fi putut fi în casă la un moment dat, dar nu se poate spune cu certitudine — Asta o să-l dezamăgească pe Jack Calvin, spune Rasbach gânditor — Deci nu făcea altceva decât să-şi închipuie când zicea că a umblat cineva prin casă? întreabă Jennings, aflat lângă Rasbach Expertul clatină din cap şi spune: — Cum v-am zis, e posibil să fi purtat mănuşi Dar am găsit prin toată casa o mulţime de amprente ale unei persoane neidentificate, adaugă el — Cam pe unde prin toată casa? întreabă Rasbach — Peste tot În sufragerie, în bucătărie, în băi, în dormitor De parcă persoana asta locuia acolo Şi indiferent cine e, atinge totul şi umblă cu lucrurile Am găsit amprentele acestei persoane inclusiv în interiorul sertarului cu lenjerie al lui Karen Krupp În dulăpioarele din baie Pe sticluţele ei cu parfum În interiorul dulapurilor din birou — Dar în garaj? întreabă Rasbach — Nu, nimic în garaj — Asta-i interesant, răspunde Rasbach — Nu Ce e cu adevărat interesant, spune tehnicianul cu o sclipire în ochi, e că amprentele acestea corespund cu unele pe care le-am găsit la locul crimei, pe uşa din spate a restaurantului Indiferent cine umbla prin casa familiei Krupp a fost şi la locul crimei, cel puţin la un moment dat — Asta este interesant, zice Rasbach — Nu apare nimic în bazele de date Oricine ar fi persoana căreia îi aparţin, aceasta n-are dosar — Cred că o să reuşim să restrângem lista Bună treabă Mulţumesc, spune Rasbach şi-i face semn lui Jennings să-l urmeze — O urmărea cineva, cu siguranţă, zice el Atâta doar că nu cine credea ea — Viaţa e plină de surprize, răspunde Jennings E ciudat de bine dispus pentru un detectiv de la omucideri — Trebuie să discutăm din nou cu Karen Krupp, spune Rasbach, şi poate că de data asta o să vorbească Capitolul patruzeci şi trei — Clienta mea e pregătită să facă o declaraţie, spune Calvin Karen e aşezată, împreună cu el, într-o sală de interogatoriu a închisorii Tom nu e acolo Rasbach stă de cealaltă parte a mesei, cu Jennings lângă el În încăpere se află un sistem de înregistrare video, ca să-i prindă fiecare cuvânt, fiecare mişcare, în timp ce se zvârcoleşte la interogatoriu Karen ştie că trebuie să fie convingătoare De asta depinde viaţa ei Încep, după câteva formalităţi — Mă cheamă Georgina Traynor, spune ea Am fost măritată cu Robert Traynor, dealer de antichităţi din Las Vegas Le spune totul – despre viaţa împreună cu el, despre cum a fugit – toate detaliile urâte Le spune că a crezut că Robert a intrat în casa lor şi cât de înspăimântată era Le spune despre seara când a primit telefonul Ia o gură de apă, pentru că are vocea răguşită E îngrozitor să retrăiască totul; se simte rău fizic — Am fost de acord să mă văd cu el Eram îngrozită că ar putea să-i facă rău lui Tom Glasul i se stinge, apoi continuă — Aveam o armă pe care o cumpărasem când l-am părăsit, ca să mă apăr în cazul în care venea după mine Am ţinut-o ascunsă în camera boilerului Aşa că atunci când a sunat am luat arma şi mănuşile de cauciuc din bucătărie şi m-am dus să mă întâlnesc cu el Se uită ferm la detectivul Rasbach — Multă vreme, n-am putut să-mi aduc aminte ce s-a întâmplat în seara aceea Cred că din cauză că a fost o traumă aşa de mare Dar acum acum îmi aduc aminte totul Se calmează cu o răsuflare adâncă înainte să meargă mai departe — Când am ajuns acolo era deja întuneric Am intrat în restaurant, iar Robert era acolo, aşteptându-mă La început, n-a părut furios, ceea ce m-a surprins Poate pentru că a văzut că aveam o armă a fost mult mai atent cu mine Dar apoi a început să mă ameninţe, aşa cum făcea mereu Mi-a spus că i-am făcut o mulţime de probleme şi a avut cheltuieli mari ca să mă găsească şi că dacă nu putea să mă aibă el, atunci nu putea să mă aibă nimeni A zis că dacă nu plec cu el o să găsească o cale să ne omoare şi pe mine, şi pe noul meu soţ, şi n-o să-şi dea nimeni seama, pentru că oficial eram deja moartă, iar el n-avea nicio legătură cu Tom A zis că or să fie nişte crime perfecte, iar eu l-am crezut Face o pauză — Eu eram cea care ţinea arma, şi el mă ameninţa pe mine Ştia că n-am curaj să-l împuşc A râs Rasbach se uită la ea inexpresiv Karen nu-şi dă seama ce crede; niciodată nu poate să-şi dea seama ce crede — N-am ştiut ce să fac Ştiam că nu puteam să-l împuşc Am intrat în panică M-am întors şi am fugit Când am ajuns la maşină, am aruncat arma şi mi-am scos mănuşile – îmi aduc aminte că aveam pistolul în mână şi mănuşile pe mâini şi nu puteam să-mi scot cheile din buzunar Aşa că am aruncat arma şi mi-am scos mănuşile Şi după aceea m-am urcat în maşină, am demarat cât de repede am putut, am mers prea repede şi am intrat în stâlpul ăla Îl priveşte pe Rasbach drept în ochi — Vă jur, Robert era în viaţă când am plecat N-a venit după mine M-am gândit că ar putea veni – mă tot aşteptam să mă tragă înapoi de păr – dar m-a lăsat să plec Însă ştia unde stăteam Tom şi cu mine, adaugă ea Se cutremură, parcă retrăind spaima — Şi cum credeţi că a fost ucis soţul dumneavoastră? întreabă Rasbach — Nu ştiu sigur — Dar aveţi o idee? — Da — Spuneţi-mi Karen nu se uită la Calvin — Vecina mea de peste drum Brigid Cruikshank I-a spus lui Tom că m-a urmărit în seara aceea, că ne-a auzit pe Robert şi pe mine în restaurant Vede cum expresia lui Rasbach se înviorează — De ce să vă urmărească? — Pentru că e îndrăgostită de soţul meu Crede că i-a reuşit exact tonul potrivit de indignare, amărăciune şi durere — Şi ce credeţi că s-a întâmplat? — Cred că a luat arma de unde am scăpat-o eu în parcare, a intrat în clădire şi l-a împuşcat pe Robert Glasul i se stinge într-o şoaptă — De ce să facă aşa ceva? întreabă Rasbach, în mod vădit sceptic — Ca să mă poată băga la puşcărie pentru crimă A văzut ocazia perfectă să scape de mine şi să-l îndepărteze de mine pe soţul meu Rasbach nu pare convins Sprâncenele i s-au ridicat dramatic Karen continuă: — Ea şi Tom au avut o aventură, chiar înainte să mă cunoască el pe mine Îl vrea înapoi şi vrea să scape de mine Tom mi-a spus că l-a şantajat ca să se culce din nou cu ea – i-a spus că dacă o face, ea n-o să spună că era acolo în seara aceea şi că m-a văzut şi pe mine acolo, certându-mă cu Robert Probabil că a auzit tot ce am spus Vede privirea pe care i-o aruncă Rasbach lui Jennings, voind parcă să spună că i se pare extrem de tras de păr Privirea lui Karen zboară de la un detectiv la altul — Ea trebuie să fi pus arma în garajul nostru N-am pus-o eu acolo Şi, dacă o să căutaţi, o să-i găsiţi amprentele la locul crimei Tom a zis că i-a povestit cum a deschis uşa Ar trebui să verificaţi Glasul îi devine puţin agitat Nu par s-o creadă — Am înţeles, spune Rasbach, de parcă n-ar fi crezut nicio vorbă — A fost acolo! Trebuie să puteţi să găsiţi martori care au văzut-o mergând cu maşina pe stradă în urma mea în seara aia, spune Karen disperată Trebuie s-o fi văzut aceiaşi oameni care m-au văzut şi pe mine ieşind din casă şi plecând cu maşina L-aţi întrebat pe vreunul dintre ei? — O să cercetăm, spune Rasbach Brigid era prietenă cu dumneavoastră? — Era — Aţi invitat-o în casă, când eraţi prietene? — Da Câteodată — Şi ce făceaţi, când venea la dumneavoastră? întreabă Rasbach — Beam o cafea, de obicei în bucătărie sau în sufragerie, şi stăteam de vorbă Acum Karen e obosită şi vrea să se întoarcă în celulă — În regulă, spune Rasbach cu ton impersonal Haideţi să reluăm * Rasbach se lasă pe spate în scaun şi se uită la Karen Krupp, care stă vizavi de el Pare extenuată şi puţin şleampătă, dar îi susţine privirea destul de prompt, parcă provocându-l să găsească vreo hibă în povestea ei Îşi imaginează că a pregătit-o cu multă atenţie, aproape la fel de multă ca atunci când şi-a pregătit evadarea Şi, deşi e foarte înţelegător pentru felul cum a fugit de soţul ei – poate să înţeleagă de ce a făcut ce a făcut –, nu e dispus să acorde credit poveştii ăsteia E vorba de amnezie — Puţin ciudat, nu credeţi, că v-aţi recuperat brusc memoria, spune el Chiar înainte de interogatoriu Karen răspunde, destul de calmă: — Dacă staţi de vorbă cu doctorul meu, o să vă daţi seama că nu e deloc ciudat Aşa funcţionează Revine când vrea ea Sau deloc — Am discutat cu un specialist, îi spune el şi-i urmăreşte reacţia Karen nu reacţionează în niciun fel E destul de bună — Şi mi se pare destul de nimerit că vă aduceţi aminte acum totul Adică, azi Zâmbeşte — Acum câteva zile nu vă aminteaţi nimic E puţin cam prea convenabil, asta-i tot Karen îşi încrucişează braţele la piept şi se sprijină de spătarul scaunului Nu spune nimic — Vedeţi, am o mică problemă să cred versiunea dumneavoastră, spune Rasbach cu ton plăcut Aşteaptă o clipă, ca s-o lase să fiarbă Tăcerea se prelungeşte — Partea cu care am probleme este că spuneţi că v-aţi întâlnit cu Robert Traynor în seara aceea, că vă urmărise trei ani de zile, că i-aţi fluturat o armă în faţă şi el v-a lăsat să plecaţi Karen se uită impasibilă la el — Din experienţa mea, bărbaţii furioşi şi violenţi care au fost păcăliţi nu au un asemenea autocontrol, spune Rasbach De fapt, sunt surprins că aţi scăpat cu viaţă de-acolo, dacă e aşa cum spuneţi — V-am zis, spune Karen, cu vocea uşor tremurată Cred că m-a lăsat să plec pentru că ştia unde stau Ştia cine e soţul meu Avea de gând să ne omoare pe amândoi dacă nu făceam ce voia – aşa că nu era nevoie să mă omoare chiar atunci şi chiar acolo Rasbach o priveşte neîncrezător — Dar sigur nu credea c-o să vă duceţi acasă şi o să aşteptaţi să vă măcelărească pe amândoi Şi să scape apoi cu faţa curată Sunteţi o femeie inteligentă Dacă urma să vă ucidă pe dumneavoastră şi pe Tom, nu v-aţi fi dus la poliţie? — Am intrat în panică V-am spus Am fugit doar de-acolo, nu gândeam limpede — Dar ideea e că Robert Traynor s-ar fi aşteptat să vă duceţi la poliţie, spune Rasbach, aplecându-se puţin Sau să dispăreţi din nou Deci de ce naiba v-ar fi lăsat să plecaţi? Karen e mai palidă şi mai agitată acum — Nu ştiu Nu ştiu ce credea — Nu cred că v-ar fi lăsat să plecaţi Eu cred că era mort când aţi fugit de-acolo Karen îi susţine ferm privirea şi nu şovăie Rasbach schimbă abordarea — De când ştiţi de aventura soţului dumneavoastră cu vecina dumneavoastră Brigid Cruikshank? — Abia mi-a spus Rasbach dă din cap — Da, a păstrat secretul faţă de dumneavoastră, nu? De ce credeţi că a făcut-o, dacă aventura se încheiase, cum a spus el, înainte să vă cunoaşteţi? — De ce nu-l întrebaţi pe el? ripostează ea, vizibil deranjată de întrebare — L-am întrebat Vreau să aud ce credeţi dumneavoastră Karen îl priveşte furioasă — I-a spus că ea şi soţul ei erau în curs de separare A crezut-o Altfel nu s-ar fi culcat cu ea — Şi atunci, de ce să nu vă spună mai devreme? Credeţi că poate se temea că n-o să credeţi o explicaţie aşa de convenabilă pentru el? Karen îi aruncă o privire acră, iar el se face că nu vede — Căsnicia dumneavoastră nu e clădită chiar pe baza unei sincerităţi totale, arată Rasbach, dar n-are importanţă — Nu ştiţi nimic despre căsnicia mea, spune ea cu asprime Începe să se fâstâcească un pic, se gândeşte Rasbach — Încă ceva, spune el Am probleme şi să mi-o imaginez pe Brigid luând din reflex arma pe care aţi aruncat-o în parcare, intrând apoi în restaurant şi împuşcându-l mortal pe Robert Traynor — De ce? parează Karen Eu n-am nicio problemă să-mi imaginez E smintită E obsedată de soţul meu Vrea să ajung la închisoare Vorbiţi cu Tom E complet nebună — O să vorbesc, spune Rasbach Şi o să vorbesc şi cu ea * Rasbach şi Jennings merg de la închisoare spre secţie Cazul, care păruse la un moment dat aşa de simplu, a devenit oricum, numai simplu nu Rasbach nu mai ştie ce să creadă — Doar fac pe avocatul diavolului Şi dacă are dreptate? întreabă Jennings Dacă-i luăm amprentele acestei Brigid şi se potrivesc cu cele din casa familiei Krupp şi cu cele de la locul crimei? Poate că n-am băgat la închisoare pe cine trebuie — Poate Cine a pus arma în garaj trebuie să se fi aflat la locul crimei Poate că a fost Brigid Poate că a fost altcineva Poate că a fost Tom la locul crimei Poate că a avut tot timpul o aventură cu femeia asta de peste drum şi de-asta sunt amprentele ei prin toată casa Rasbach se uită gânditor pe geamul maşinii, privind peisajul care vâjâie pe lângă ei — Ar trebui să avem deja rezultatele testelor făcute pe armă, spune el în cele din urmă Poate că nici nu e arma crimei, caz în care orice trăsnit din oraş ar fi putut s-o pună acolo şi încearcă să râdă acum de noi Hai să vorbim cu expertul în balistică, să-i luăm amprentele acestei Brigid şi să vedem ce dovezi avem de fapt Când ajung la secţie, Rasbach îl sună pe expert, care confirmă că arma găsită în garajul lui Karen Krupp e categoric arma cu care a fost împuşcat Robert Traynor — Ei bine, măcar asta ştim sigur, spune Rasbach Hai să stăm de vorbă cu Brigid Cruikshank Capitolul patruzeci şi patru Brigid se uită urât la casa de peste drum, de parcă aşa l-ar putea aduce înapoi Maşina lui Tom a dispărut N-a mai zărit-o de ieri A văzut cu o zi înainte poliţia venind şi umblând prin casă a doua oară şi a rămas nedumerită Nu găsiseră arma crimei? Era destul de sigură c-o găsiseră Îi privise chiar de pe scaunul ăsta răscolind prin garaj şi n-aveau cum să n-o fi găsit-o Până la urmă, plecaseră şi, nu după multă vreme, îl văzuse şi pe Tom plecând Puţin mai înainte, în aceeaşi zi, îl văzuse aruncând o geantă cu lucruri în maşină Apoi stătuse lângă maşină şi se uitase furios la ea I se strânsese inima De ce pleca? Nu aveau o înţelegere? Nu simţea şi el la fel ca ea, acum, că erau din nou amanţi? Dar aseară nu se întorsese Stătuse în altă parte, iar ei i se păruse că întreaga ei lume se năruie O evita Ce poate face ca să-l aducă înapoi? Se luptă cu lacrimile de neputinţă Nu poate să stea plecat la nesfârşit cu o singură valijoară Va trebui să reînceapă să se ducă la serviciu, o să aibă iar nevoie de costume Va trebui să se întoarcă acasă, iar ea o să-l vadă; n-o să-i scape O să-l facă să înţeleagă că-i aparţine Şi o să se asigure că soţia lui nu mai iese niciodată din închisoare Dacă trebuie, o să depună mărturie împotriva lui Karen, chiar dacă lui Tom n-o să-i placă, chiar dacă o s-o urască puţin Pentru că, atâta timp cât există Karen pe lumea asta, Tom n-o s-o aleagă pe Brigid Asta o supără cel mai tare Vede o maşină venind pe stradă şi o priveşte parcând în faţa casei ei Ştie maşina Şi-i recunoaşte pe cei doi detectivi care coboară Ce caută aici? Se crispează involuntar Se aude soneria Brigid, dintr-odată agitată, se gândeşte să n-o bage în seamă, dar probabil că au văzut-o la fereastră Şi dacă nu, or să se întoarcă Se ridică să răspundă la uşă Chiar înainte să deschidă, îşi compune ceva ce speră să fie un zâmbet calm — Da? întreabă ea — Bună ziua, spune detectivul Rasbach şi întinde legitimaţia — Ştiu cine sunteţi, domnule detectiv, răspunde ea Vă ţin minte de când aţi fost aici data trecută — Putem să intrăm? întreabă Rasbach — Bineînţeles, spune Brigid, deschizând larg uşa Îi invită să se aşeze în sufragerie Jennings se aşază, dar Rasbach se duce până la fereastra panoramică largă şi rămâne chiar lângă scaunul preferat al lui Brigid, privind peste drum spre casa soţilor Krupp — Frumoasă privelişte, spune el Apoi vine şi se aşază în faţa ei Ochii lui albaştri pătrunzători sunt deconcertanţi Probabil că a observat că şi-a schimbat coafura Se abţine să ridice mâna şi să şi-o ducă la păr — Cu ce vă pot fi de ajutor? întreabă ea — Avem câteva întrebări despre vecina dumneavoastră de vizavi – Karen Krupp, răspunde Rasbach A fost arestată în cadrul unei anchete în desfăşurare, legată de o omucidere Brigid se aşază picior peste picior şi-şi strânge mâinile în poală — Ştiu E aşa de îngrozitor Credeam c-o cunosc foarte bine, dar habar n-aveam cum e în realitate Adică, bănuiesc că nimeni n-a ştiut Sunt sigură că soţul ei n-a ştiut — N-a fost condamnată încă, subliniază blând Rasbach Brigid simte cum roşeşte uşor — Nu, sigur că nu Se îndreaptă, apoi se aşază iar picior peste picior şi spune din proprie iniţiativă: — Karen mi-a zis – înainte să fie arestată – că a văzut probabil ceva, o crimă, şi că încercaţi s-o faceţi să-şi aducă aminte ce s-a întâmplat în seara aceea, ca să vă ajute cu ancheta Se uită direct la detectivul chipeş — Dar de fapt nu e adevărat, nu? Pentru că Rasbach nu-i răspunde, aruncă priviri conspirative de la unul la celălalt — Ştiam că se întâmplă ceva poliţia a tot venit şi plecat de multe ori Se apleacă de pe locul ei de pe canapea şi speră că transmite îngrijorarea corespunzătoare când întreabă: — Cine era bărbatul? Ştiţi de ce a făcut-o? — În momentul de faţă, nu facem decât să anchetăm toate pistele, spune Rasbach moale Şi sperăm că ne puteţi ajuta — Bineînţeles, răspunde ea, trăgându-se un pic în spate — Karen Krupp v-a pomenit vreodată că se temea de cineva sau îşi făcea griji pentru siguranţa ei? Brigid clatină din cap — Nu — V-a spus vreodată că avea o armă? Brigid le aruncă o privire surprinsă — Nu — Aţi văzut vreodată pe cineva suspect în jurul casei lor? Brigid clatină din nou din cap şi spune: — Nu, de ce? — Soţii Krupp spun că era cineva care a tot intrat la ei în casă, timp de mai multe săptămâni Credem că s-ar putea să aibă legătură cu ce s-a întâmplat în seara aceea Aşa că am prelevat amprente în casă şi, pentru că ştim că aţi mai fost în vizită la Karen din când în când, am vrea să vă luăm amprentele, ca să le putem elimina din listă Sunteţi dispusă să veniţi la secţie şi să fiţi amprentată? Ar fi de mare ajutor Brigid se uită la el şi gândeşte rapid Ştie că a curăţat arma – a căutat chiar pe Google cum se face corect – şi purta mănuşi când a ascuns-o în garaj Ştie că amprentele ei nu sunt pe armă Şi există un motiv solid să găsească amprentele ei în casa soţilor Krupp; e prietena lor Aşa că n-are de ce să-şi facă probleme Atâta doar că o sâcâie ceva în ultima vreme E destul de sigură că în seara a ceea a deschis uşa restaurantului împingând-o cu mâna Dar e în regulă Pentru că, dacă trebuie, poate recunoaşte că a fost acolo şi că a văzut-o pe Karen omorându-l pe bărbat Tom o să fie furios, dar Karen o să dispară pentru totdeauna, iar lui o să-i treacă până la urmă Nu i se pare că are de prea mult de ales acum, în privinţa amprentelor Şi dacă trebuie să spună că a fost acolo ei bine, încă n-a declarat nimic sub jurământ despre seara aceea Le-a zis doar că nu era acasă Poate să-şi schimbe declaraţia S-ar putea să fie nevoită să le spună adevărul despre ce a văzut Rasbach aşteaptă să-i răspundă — În regulă, spune ea Acum? — Dacă nu vă supăraţi, răspunde el politicos Se aude un zgomot lângă uşa din faţă şi-şi întorc toţi capetele în direcţia ei Bob Cruikshank intră pe neaşteptate în sufragerie, părând luat prin surprindere — Ce se întâmplă? întreabă el Cine sunteţi? îi interpelează el pe detectivi — Ce cauţi aici? îl întreabă Brigid, la fel de surprinsă Nu-l vrea pe Bob aici — Nu mă simt bine, spune soţul ei Am venit acasă să mă întind Rasbach se ridică, flutură legitimaţia şi spune: — Sunt detectivul Rasbach, iar acesta este detectivul Jennings Anchetăm o omucidere şi am venit să-i punem câteva întrebări soţiei dumneavoastră — Ce vreţi de la ea? întreabă Bob bănuitor E vorba despre femeia de vizavi, nu? Sunt prietene, dar mă îndoiesc că Brigid vă poate fi de mare ajutor Brigid îi aruncă o privire duşmănoasă — Poate că nu sunt aşa de inutilă pe cât crezi tu, spune ea Auzind-o, Bob o priveşte surprins, în timp ce detectivii îi urmăresc în tăcere pe amândoi — Haideţi să mergem, le zice ea detectivilor şi trece pe lângă soţul ei Îl aude strigându-i: — Unde te duci? Se întoarce şi îl înfruntă, spunându-i: — Mă duc să-mi ia amprentele Se bucură de expresia confuză de pe chipul lui Lasă-l să se gândească o vreme la asta * Când Rasbach primeşte de la laborator rezultatele comparării amprentelor, e seara devreme Se află împreună cu Jennings în biroul lui Rasbach, mâncând o pizza şi discutând despre rezultate şi încotro s-o ia mai departe — Brigid Cruikshank a fost la locul crimei Amprentele ei sunt pe uşă, spune Rasbach Nu e deloc mirat, pentru că, în timp ce aştepta rezultatele testelor, el şi Jennings se duseseră înapoi în cartier şi-i interogaseră din nou pe vecini, întrebându-i dacă au văzut-o pe Brigid în seara aceea Şi ambele femei care spuseseră că au văzut-o pe Karen conducând prea repede pe stradă în seara aceea o văzuseră şi pe Brigid, la scurt timp după aceea Aşa că acum erau destul de siguri că Brigid o urmărise pe Karen Krupp — Şi amprentele ei sunt peste tot prin casa soţilor Krupp, adaugă Jennings — Brigid e cea care o urmărea, spune Rasbach E singura ale cărei amprente se aflau în sertarul de lenjerie al lui Karen, de exemplu Nici măcar amprentele lui Tom Krupp nu erau în sertarul cu lenjerie al nevesti-sii — Deci ce făcea, răscolea prin lenjeria lui Karen Krupp? se întreabă Jennings Ăsta-i un comportament destul de tulburător — Cel mai probabil, Brigid e cea care a luat arma şi a pus-o în garaj, spune Rasbach Karen zice că Brigid e îndrăgostită de Tom şi încearcă să-i însceneze ei crima Trage adânc aer în piept şi apoi expiră — Ce se întâmplă de fapt aici? întreabă el — Poate că Brigid chiar e îndrăgostită de Tom, răspunde Jennings Poate că e nebună Poate că a urmărit-o pe Karen, l-a împuşcat pe Traynor şi după aceea a ascuns arma în garaj — Au fost amândouă acolo, spune Rasbach gânditor Oricare dintre ele ar fi putut s-o facă Amândouă aveau motiv N-o să le putem acuza pe niciuna, pentru că fiecare poate să dea vina pe cealaltă Se lasă pe spate în scaun şi aruncă iritat o coajă de pizza — Arată aproape ca şi cum ar fi plănuit-o împreună – crima perfectă — Şi atunci căutăm o înţelegere tacită, o conspiraţie? întreabă Jennings — Nu cred c-o să reuşim să găsim aşa ceva, răspunde Rasbach Se gândeşte o clipă — Cu ce s-ar alege Brigid? E minunat pentru Karen Robert, ameninţarea, dispare definitiv Karen scapă nepedepsită Toate bune şi frumoase Dar cu ce se alege Brigid? Brigid nu se alege cu nimic Rasbach se uită la Jennings — Tu ai face aşa ceva pentru un prieten? — Nu, n-aş face, recunoaşte Jennings Apoi sugerează: — Poate că Brigid şi Karen sunt mai mult decât prietene Poate că sunt amante şi au plănuit împreună să scape de Robert Iar Tom Krupp habar n-are ce se întâmplă Rasbach înclină capul spre el — Asta-i o gândire destul de creativă, Jennings Acesta ridică din umeri bine dispus Rasbach îşi trece obosit mâna peste faţă, apoi scutură din cap — Nu cred — Nici eu — Nu cred că au acţionat împreună Cred că au intenţii opuse Rasbach se reazemă de spătar — Trebuie s-o aducem pe Brigid la interogatoriu Dar hai să-l aducem mai întâi pe Tom Krupp Capitolul patruzeci şi cinci Tom e încordat când vine la interogatoriu, a doua zi dimineaţă Ar vrea să fie oriunde altundeva, numai în această sală de interogatoriu de la secţia de poliţie nu În încăpere e deja cald, de parcă aerul condiţionat ar fi închis sau stricat Au făcut-o intenţionat, ca să poată să-l vadă cum transpiră? Cumva, pe Rasbach pare să nu-l deranjeze căldura Tom se mişcă agitat pe scaun când încep — Care e relaţia dumneavoastră cu Brigid Cruikshank? întreabă Rasbach, fără să piardă timpul Tom roşeşte — V-am spus deja — Spuneţi-ne din nou Nu ştie dacă au vorbit deja cu Brigid şi ce le-ar fi putut spune ea E îngrijorat că ea o să povestească altfel decât el Le spune din nou despre scurta lor aventură amoroasă şi cum i-a pus el capăt — Am crezut că se terminase N-am crezut că mai are vreun fel de sentimente pentru mine Dar după ce a fost arestată Karen, a venit la noi acasă şi Se opreşte — Şi ce? întreabă Rasbach răbdător — V-a spus deja soţia mea toate astea Tom ştie ce le spusese Karen detectivilor cu o zi înainte – toate detaliile; Calvin i-a transmis totul Ştie şi că ea i-a minţit pe avocat şi pe detectivi despre revenirea amintirilor Şi-ar dori să n-o fi făcut-o — Vrem să auzim de la dumneavoastră, spune Rasbach Tom oftează adânc — Brigid mi-a spus că a urmărit-o pe Karen în seara aceea şi că, dacă nu făceam sex cu ea, urma să spună la poliţie că a fost acolo, şi — Şi ce? — Şi că a auzit împuşcături şi a văzut-o pe Karen fugind din restaurant imediat după aceea Rasbach dă din cap gânditor — Am înţeles Aţi făcut sex cu ea atunci, când v-a ameninţat în acest fel? — Da, răspunde Tom Ştie că pare morocănos şi ruşinat; ştie că deformează adevărul Ridică privirea şi se uită în ochii detectivului — Aşa că aţi crezut-o când v-a spus că soţia dumneavoastră a comis crima, spune detectivul — Nu! Nu, n-am crezut-o, protestează Tom agitat Am crezut că inventează totul şi că o să se ducă la poliţie cu toate minciunile alea şi că o să-i înrăutăţească şi mai mult situaţia lui Karen Tom se foieşte pe scaun şi simte transpiraţia pe sub cămaşă — De ce crezi că te-a ameninţat Brigid? întreabă Rasbach — E nebună, spune Tom E nebună, de-aia! Stă la fereastra aia a ei şi se uită la tot ce facem E obsedată de noi şi e îndrăgostită de mine Parcă are ceva sucit în cap şi suntem prinşi şi noi cumva în povestea asta, parcă am face parte din vreo fantezie pe care o are ea N-are nicio problemă să spună toate astea, pentru că e prea îngrozitor de adevărat Calvin le-a spus lui şi lui Karen ce au găsit tehnicienii în casă; ştie despre amprente Tom se apleacă peste masă şi-şi fixează privirea în ochii detectivului — Ştim cu toţii acum că se ducea la noi acasă când eram plecaţi Ştim cu toţii ce arată amprentele Probabil că venea de săptămâni întregi, băgându-şi nasul prin casa noastră Întinzându-se în patul nostru Umblând prin lenjeria lui Karen Şi acum s-a şi tuns exact cum e tunsă Karen Spuneţi-mi că nu e o nebunie! Cine face aşa ceva? Tom îşi dă seama că dă dezordonat din mâini; se sprijină de spătar, încercând să se calmeze Rasbach se uită cu atenţie la el, fără să spună nimic — Acum câteva zile, adaugă Tom, Karen a crezut că i-a scos cineva dopul de la sticluţa de parfum şi l-a lăsat pe dulăpior Am crezut că ea a făcut-o Dar ghici ale cui amprente erau pe dopul sticluţei? Ale lui Brigid! — Cum credeţi că a intrat? întreabă Rasbach — Mda, m-am gândit şi la asta, răspunde Tom I-am dat un set de chei de rezervă când ne vedeam Mi l-a dat înapoi Dar mă gândesc că trebuie să-şi fi făcut o copie înainte să mi le înapoieze — Şi n-aţi schimbat niciodată încuietorile? — Nu De ce să le schimb? Nu mă aşteptam la aşa ceva Dar ar fi trebuit Bineînţeles că ar fi trebuit să schimbe încuietorile Rasbach îl priveşte în continuare fix — Altceva? — Da E singura care ar fi putut să pună arma în garajul nostru Probabil că a fost acolo în noaptea aceea, cum spune; probabil că a urmărit-o pe Karen Probabil că ea a luat arma Tom se lasă pe spate şi-şi încrucişează braţele la piept — Aşadar O s-o arestaţi? — S-o arestăm pentru ce anume? întreabă Rasbach Tom se încruntă la el fără să-i vină să creadă — Nu ştiu, spune el sarcastic, ce ziceţi de hărţuire, plantarea dovezilor — N-am nicio dovadă că ea a pus arma acolo, spune Rasbach Tom simte gheara spaimei în suflet — Cine altcineva ar fi putut s-o pună? întreabă el îngrozit — Nu ştiu Ar fi putut fi oricine Apelurile au fost făcute de la un telefon public Tom se holbează neîncrezător la Rasbach, tot mai agitat La naiba Dacă Rasbach nu crede că Brigid a pus arma Tom simte cum i se strânge stomacul de frică în timp ce detectivul continuă să-l privească — Probabil că aş putea s-o pun sub acuzare pentru violarea proprietăţii, spune Rasbach Se ridică şi adaugă: — Nu mai am alte întrebări deocamdată Puteţi pleca Tom se ridică încet, încercând să-şi păstreze demnitatea — Destul de convenabil, să-şi recapete soţia dumneavoastră memoria dintr-odată, spune Rasbach nonşalant Tom încremeneşte, apoi se sileşte să nu bage în seamă comentariul N-o să spună nimic — A, încă ceva, zice Rasbach De ce voia Brigid să vă întâlniţi în seara aceea? Tom se aşază încet la loc — Am întrebat-o, în seara aceea, când am sunat-o să văd dacă ştie unde e Karen Am întrebat-o de ce voia să ne întâlnim şi de ce n-a venit Dar a zis s-o las baltă, nu era important, că a intervenit ceva Se opreşte, aducându-şi aminte — Eram aşa de îngrijorat pentru Karen, că n-am insistat Dar după aceea Ezită — După aceea îl îmboldeşte Rasbach Tom nu ştie dacă ar trebui sau nu să le spună Dar dacă le spune Brigid? — Mi-a spus că voia să ne întâlnim în seara aia ca să-mi spună că a văzut pe cineva dând târcoale casei noastre în dimineaţa aceea — Pe cine? — Nu ştiu sigur, dar din descrierea pare să fi fost Robert Traynor Capitolul patruzeci şi şase Bob o bătuse la cap pe Brigid să vină cu ea la secţie, dar ea nu-l lăsase Când ajunsese acasă cu o seară înainte, după ce i se luaseră amprentele, tăbărâse pe ea De ce voiau să-i ia amprentele? Asta era procedura normală la poliţie? Se uita la ea de parcă ar fi fost îngrijorat că făcuse ceva ilegal Brigid l-a lăsat să fiarbă puţin înainte să-i explice că poliţia voia amprentele ei doar ca să le poată exclude dintre cele găsite în casa vecinilor Dar când sunaseră detectivii după-amiază şi-i ceruseră să vină să răspundă la câteva întrebări – Bob era încă acasă, pentru că nu se simţea bine – a întrebat-o ce dracu’ se întâmplă Brigid i-a zis că se duce la secţie pentru interogatoriu Bob s-a uitat iar la ea în felul lui, de parcă era brusc foarte îngrijorat de ceva Şi a dat să se îmbrace şi să vină cu ea, dar Brigid i-a spus nu şi s-a urcat în maşină fără să-l aştepte Iar acum el a rămas blocat acasă, aşteptând şi făcându-şi griji Lui Brigid îi place partea asta Ca să vezi, pe Bob chiar îl interesează Zâmbeşte cu răceală E prea târziu Ea a trecut mai departe Se anunţă la secretariat şi este dusă imediat într-o sală de interogatoriu Cei doi detectivi, Rasbach şi Jennings, vin în scurt timp Îi spun despre camera video Îi place cum se poartă cu ea – sunt prietenoşi, dar respectuoşi, încercând s-o liniştească De parcă le face un serviciu Chiar le face un serviciu Ba chiar îi aduc o cafea, pe care o acceptă cu eleganţă Toţi sunt prieteni aici, cu acelaşi scop, cu siguranţă Ei vor să prindă un criminal şi acelaşi lucru şi-l doreşte şi ea — Ce relaţie aveţi cu Karen Krupp? începe Rasbach — Suntem vecine şi prietene bune, răspunde Brigid Suntem prietene de vreo doi ani, de când s-a măritat cu Tom şi s-a mutat la el, în casa de vizavi de noi Rasbach dă din cap încurajator — Şi ce sentimente aveţi pentru soţul ei, Tom Krupp? Roşeşte fără să vrea; o irită că a făcut-o Întinde mâna după cafea — Vreau să cred că suntem tot prieteni, răspunde ea, regăsindu-şi calmul — Doar atât sunteţi? întreabă Rasbach incisiv Acum Brigid roşeşte de-a binelea Nu e sigură ce să spună Le-a zis Tom despre aventura lor de mai de demult? Şi că au început din nou să se culce împreună? Sigur nu Dacă da, poate nu-i mai e teamă că o să spună ea c-a văzut-o pe Karen la locul crimei în seara aceea Oare Karen a făcut deja vreun fel de înţelegere cu poliţia? — De ce mă întrebaţi? spune ea — Răspundeţi la întrebare, vă rog, insistă Rasbach ferm — Nu voi răspunde la această întrebare, spune Brigid Nu e arestată Nu trebuie să răspundă la niciuna dintre întrebările lor E îngrijorată că Tom le-ar fi putut spune detectivilor despre ei doi Nu-i place că-şi pierde avantajul Trebuie să fie atentă acum, să tatoneze cu grijă Detectivul trece mai departe — Unde eraţi pe data de treisprezece august, în seara accidentului lui Karen Krupp, în jurul orei opt treizeci? — Nu-mi aduc aminte exact — Tom Krupp spune că l-aţi sunat în ziua aceea şi aţi stabilit să vă întâlniţi seara, la opt jumate, dar n-aţi apărut Brigid se foieşte pe scaun, luată prin surprindere — De ce voiaţi să vă vedeţi cu el? Se uită de la Rasbach la Jennings şi înapoi Nu vrea să aibă probleme pentru că n-a pomenit de asta până acum — De fapt, uitasem de asta, din cauza accidentului Dar da, în dimineaţa aceea, văzusem un bărbat ciudat care dădea târcoale în jurul casei lor, uitându-se pe ferestre L-am sunat pe Tom la birou şi i-am cerut să vină seara la întâlnire Se opreşte — Şi aţi considerat că trebuia să stabiliţi o întâlnire faţă în faţă, în seara aceea? întreabă Rasbach — A fost mai mult de-atât, explică Brigid Bărbatul a stat de vorbă cu mine Părea puţin ameninţător A spus c-o cunoaşte pe Karen dintr-o altă viaţă Exact aşa s-a exprimat De aceea l-am sunat pe Tom şi i-am cerut să ne întâlnim M-am gândit că trebuie să ştie şi nu voiam să-i spun la telefon — Dar n-aţi ajuns la întâlnirea cu Tom Krupp în seara aceea De ce nu? Brigid ezită Ar prefera să nu le spună unde fusese în seara aceea Mai bine s-o condamne pe Karen fără mărturia ei E mai bine pentru ea şi pentru Tom, şi pentru viitorul lor împreună De-asta pusese arma în garaj Rasbach insistă — Când am venit la uşa dumneavoastră după accident, ne-aţi spus că nu eraţi acasă în seara aceea, că n-aţi văzut-o pe Karen plecând de-acasă Unde eraţi? — Nu mai ţin minte — Serios? întreabă Rasbach Avem doi martori care v-au văzut plecând cu maşina, la doar câteva minute după Karen, şi luând-o în aceeaşi direcţie Brigid înghite în sec — Şi v-am găsit amprentele digitale şi o amprentă palmară pe uşa restaurantului unde a fost descoperit cadavrul Rasbach nu mai pare prietenos Brigid începe să se simtă neliniştită — Cum explicaţi asta? insistă Rasbach Brigid nu poate să explice – decât dacă spune adevărul Ştia că e posibil să se întâmple asta — În regulă O să vă spun adevărul, răspunde ea repede, cu privirea fugind între cei doi detectivi Am nevoie de un avocat? — Nu sunteţi arestată Dar desigur că puteţi chema un avocat, dacă doriţi Brigid clatină din cap şi-şi umezeşte nervos buzele — Nu, e în regulă Aş vrea să vă spun ce s-a întâmplat cu adevărat Trage adânc aer în piept şi apoi expiră — Eram acasă în seara aceea Mă pregăteam să plec să mă întâlnesc cu Tom, când am văzut-o pe Karen ieşind în grabă din casă M-am gândit că arăta ciudat, de parcă avea vreo problemă, pentru că era foarte grăbită Aşa că m-am urcat în maşină şi m-am hotărât să merg după ea în loc să mă duc să mă întâlnesc cu Tom Îl văzusem pe-acolo pe bărbatul acela dimineaţă M-am gândit că poate are nevoie de ajutor, iar ea e prietena mea Brigid se opreşte; detectivii o urmăresc cu atenţie Îşi frânge mâinile sub masă în timp ce-şi spune povestea — Am mers după ea în zona aia îngrozitoare A oprit maşina în parcarea mică de lângă restaurant şi eu am parcat într-un centru comercial de peste drum Am văzut-o – purta mănuşile alea roz de cauciuc şi avea o armă A dispărut în spatele restaurantului Mă îndreptam spre el când am auzit trei împuşcături După aceea am văzut-o pe Karen ieşind în fugă din clădire şi ducându-se la maşină Şi-a scos mănuşile, s-a urcat în maşină şi a plecat în viteză — Şi ce aţi făcut? Brigid inspiră adânc — M-am dus la uşa din spate şi după aceea am intrat Pe podea era întins un bărbat, mort Îşi duce mâna la gură, ca şi cum i-ar fi greaţă — Nu-mi venea să cred Eram îngrozită Am fugit la maşină şi m-am dus acasă Se uită direct în ochii albaştri şi pătrunzători ai detectivului — Eram deja acasă de ceva vreme, întrebându-mă ce să fac, când a sunat Tom şi m-a întrebat dacă ştiu unde era Karen – şi i-am spus că nu ştiu Începe să plângă — N-am ştiut ce să-i spun Nu puteam să-i spun că soţia lui tocmai a ucis pe cineva Îşi lasă lacrimile să curgă Jennings împinge o cutie cu şerveţele în direcţia lui Brigid, iar ea scoate recunoscătoare unul — De ce n-aţi venit la poliţie să spuneţi că eraţi acolo şi ce ştiaţi? Că eraţi martor? Rasbach o ţintuieşte cu o privire acuzatoare, neliniştind-o — De ce nu ne-aţi spus adevărul când v-am întrebat? — Era prietena mea, şopteşte Brigid Ştiu că ar fi trebuit să vin, dar era prietena mea — Aţi luat arma? — Cum? Devine tot mai agitată — Aţi luat arma pe care a aruncat-o ea? Nu poate să le spună că a plantat arma — Nu, n-am văzut nicio armă Era destul de întuneric, iar eu eram zăpăcită N-am făcut decât să fug — Deci n-aţi ridicat arma şi n-aţi luat-o cu dumneavoastră, pentru ca apoi s-o puneţi în garajul familiei Krupp? Se înroşeşte şi încearcă să pară indignată, dându-şi totodată seama că poate ar fi trebuit să-şi ia un avocat — Nu, n-am făcut-o Ridică vocea — De ce să fac aşa ceva? — N-aţi sunat la secţie, nu o dată, ci de două ori, să ne spuneţi să căutăm arma crimei acasă la familia Krupp? — Nu, n-am sunat — Aşadar, dacă verificăm înregistrările telefonice, nu vom găsi nicio înregistrare a acestor apeluri? — Nu — Aveţi dreptate, pentru că apelurile au fost făcute de la un telefon public, ceea ce ştiţi foarte bine, pentru că dumneavoastră le-aţi făcut V-am găsit amprentele pe acel telefon public Simte cum i se scurge tot sângele din corp Nu poate gândi limpede; nu se poate gândi cum să scape de-aici — Sunteţi îndrăgostită de Tom Krupp? Brigid ezită fără să vrea, o fracţiune de secundă, luată prin surprindere de întrebare — Nu — El spune că da — Chiar aşa? Se simte zăpăcită — Ce-a zis? — Spune că sunteţi îndrăgostită de el Spune că aţi încercat să-l şantajaţi, că i-aţi povestit că aţi urmărit-o pe Karen în seara aceea, că aţi văzut ce s-a întâmplat şi că n-o să spuneţi poliţiei ce aţi văzut dacă face sex cu dumneavoastră Este adevărat? Brigid e furioasă Cum îndrăzneşte Tom să le spună aşa ceva, cum îndrăzneşte să pună aşa problema! Cu siguranţă că n-ar face aşa ceva Asta-i mâna detectivului, deformându-i cuvintele Rămâne încremenită şi nu răspunde — Karen Krupp spune că Robert Traynor era în viaţă când a plecat ea — Nu-i adevărat! strigă Brigid — Karen spune că a aruncat arma şi mănuşile lângă maşină şi a plecat în trombă Spune că probabil că dumneavoastră aţi ridicat arma, aţi intrat în restaurant şi l-aţi împuşcat mortal pe Robert Traynor, iar după aceea aţi dus arma acasă şi mai târziu aţi pus-o în garajul ei — Cum? gâfâie Brigid, şocată — Pentru că vreţi s-o vedeţi mergând la închisoare, fiindcă sunteţi îndrăgostită de soţul ei Rasbach se apleacă până când faţa lui se apropie de a ei — Ştim totul despre aventura dumneavoastră cu Tom Krupp Ne-a spus totul – toate detaliile Se uită la ea cu ochii ăia albaştri îngrozitor de pătrunzători — Şi ştim că v-aţi furişat în casa lor şi le-aţi umblat prin lucruri Amprentele dumneavoastră sunt prin toată casa lor Ştim că aveţi o cheie Brigid spune cu şira spinării ţeapănă: — Astea-s aiureli Aş vrea să sun un avocat Capitolul patruzeci şi şapte Rasbach o lasă pe Brigid să plece, ştiind că probabil că primul lucru pe care-l va face va fi să-şi găsească un avocat şi că n-o să mai scoată nimic de la ea Se întoarce împreună cu Jennings în biroul lui, ca să discute despre caz — Ce crezi? îl întreabă Jennings când se aşază — Cred că e o încurcătură nenorocită, răspunde Rasbach, arătându-şi frustrarea Rămân tăcuţi un minut În cele din urmă, Rasbach întreabă: — Cum ţi s-a părut Brigid? — Cred că s-ar putea să fie ţicnită, cum zic soţii Krupp — Dar e o ucigaşă? Jennings îşi lasă capul într-o parte — Poate — Şi asta-i problema Rasbach oftează adânc şi continuă: — Tot mai cred că de fapt Karen Krupp l-a ucis pe Traynor Nu cred povestea ei Toată chestia aia cu amnezia şi apoi, brusc, îşi aminteşte ce s-a întâmplat? N-o înghit — Nici eu — Interesant cum n-a avut nimic de zis Tom Krupp despre asta Mă întreb ce crede el de fapt, spune Rasbach — Şi eu aş vrea să ştiu, zice Jennings Săracul idiot, aştepta la râu în timp ce se întâmplau toate astea, fără să ştie nimic Rasbach dă din cap — Nu cred că nevastă-sa a fugit de Robert Traynor şi a aruncat arma şi că Brigid a ridicat-o, a intrat şi l-a împuşcat Nu văd cum Nu cred că Traynor ar fi lăsat-o pe Karen să plece şi nu cred că Brigid gândeşte suficient de repede ca să pună totul la cale Cred că l-a împuşcat Karen, Brigid a văzut-o şi apoi a profitat de ocazie şi a luat arma pentru mai târziu Jennings aprobă gânditor — Procurorul districtual o să cedeze şi o să renunţe la acuzaţia de crimă împotriva lui Karen Krupp N-o să prea aibă de ales N-o să aibă argumente dacă erau acolo două persoane, ambele cu motive solide – şi avem dovezi plantate Jennings e de acord — O să scape — Una dintre femeile astea l-a ucis pe Robert Traynor Cred că a fost Karen Krupp Dar singurele care ştiu cu siguranţă sunt Karen şi Brigid Se uită la Jennings şi spune: — Şi se pare că sunt îndrăgostite amândouă de acelaşi bărbat N-avea cum să nu iasă o încurcătură — Mă bucur al naibii de tare că nu sunt în pielea lui Tom Krupp, zice Jennings * Susan Grimes e un procuror federal competent E inteligentă şi realistă şi de aceea Rasbach ştie că are în faţă o luptă dificilă I-a prezentat cu grijă toate dovezile Acum stă la fereastră în biroul ei, privind-o cum stă rezemată pe scaunul din spatele biroului ei masiv Jennings e aşezat în faţa ei E momentul adevărului — Vă bateţi joc de mine, spune Susan Grimes — Din nefericire, nu, răspunde Rasbach — Credeţi că a făcut-o Karen Krupp, zice Grimes — Da, răspunde Rasbach Îmi dau seama c-o să fie dificil de dovedit — Dificil de dovedit? Nici măcar nu merită încercat Oftează adânc, îşi scoate ochelarii şi se freacă la ochii obosiţi — Krupp are cel mai bun motiv – un mobil foarte solid Ştim că a fost acolo; avem dovezi fizice care o plasează acolo şi mărturia beton a celeilalte femei, care a fost martor ocular Cum ziceai că o cheamă? — Brigid Cruikshank, răspunde Rasbach — Şi e clar că fugea de la locul faptei Rasbach dă din cap Procurorul îşi înclină capul într-o parte şi continuă: — Dar avem amprentele lui Brigid pe uşa restaurantului Soţii Krupp susţin că Brigid e îndrăgostită de Tom Krupp şi încearcă să-i însceneze crima lui Karen Krupp Ce dovezi au în sensul ăsta? — Brigid nu recunoaşte că e îndrăgostită de Tom Krupp; n-a recunoscut nici măcar că au avut o aventură, spune Rasbach Aşa că e cuvântul lui contra cuvântului ei Dar amprentele ei sunt prin toată casa familiei Krupp Şi mai e şi arma — Arma, spune procurorul Asta-i marea problemă E evident că nu soţii Krupp au pus-o în garajul lor Şi se poate dovedi că Brigid a sunat să anunţe că era acolo, pentru că pe telefonul public se află amprentele ei Rasbach aprobă — Da — Şi a fost acolo, la locul crimei, aşa că putea să ia arma Se gândeşte multă vreme — Dacă Brigid ar fi lăsat lucrurile să curgă de la sine, dacă ar fi depus doar mărturie împotriva ei, am fi putut s-o prindem pe Krupp Măcar dacă n-ar fi plantat arma Arată că Brigid avea un mobil — Asta-i problema Grimes se uită tăios la Rasbach — Şi eşti sigur că nu există nicio dovadă că femeile astea două n-au clocit împreună planul? La un moment dat, erau prietene, nu? — Da Dar nu putem găsi nicio dovadă Procurorul clatină din cap cu regret — Nici măcar cel mai incompetent avocat n-ar avea probleme să apeleze la îndoiala rezonabilă în cazul ăsta, spune ea Îmi pare rău, va trebui să renunţăm — Aşa mă gândeam şi eu c-o să spui, zice Rasbach şi se uită mohorât pe fereastră Capitolul patruzeci şi opt I se pare bizar şi minunat să fie acasă după toate neplăcerile din închisoare Karen se delectează cu luxul de a fi singură, de a avea linişte, de a nu fi asaltată permanent de căutături ostile, mirosuri urâte şi mâncare îngrozitoare Primele câteva zile acasă parcă ar fi cea mai reuşită vacanţă pe care a avut-o vreodată Karen Doarme până târziu, face băi lungi, cu spumant parfumat, îşi găteşte mâncărurile preferate Îi plac micile ei bucurii lumeşti; fusese un chin să fie privată de ele Şi apoi, mai e şi uşurarea Nu-i mai atârnă deasupra capului acuzaţia de crimă Tot mai are de-a face cu conducerea imprudentă şi acuzaţiile rezultate din falsificarea identităţii, dar astea sunt relativ minore, ţinând cont de situaţie Se ocupă Jack Calvin de toate Uşurarea e uluitoare Nu mai trebuie să-şi facă griji c-o vânează şi o ucide Robert Traynor Nu mai trebuie să-şi facă griji că Tom o să afle cumva despre identitatea ei falsă Nu mai trebuie să fie îngrijorată de intrusul din casa ei Pentru că acum ştiu cine a fost Şi n-o s-o mai facă Au schimbat încuietorile Au instalat şi un sistem nou de securitate, pe care o să-l ţină activat tot timpul, chiar şi când sunt acasă E ceva neplăcut şi sâcâitor, dar trebuie făcut Chiar şi cu ordinul de restricţie pe care l-au obţinut împotriva lui Brigid Cine respectă de fapt un ordin de restricţie? Şi lucrurile dintre ea şi Tom merg bine La început, i-a fost teamă că n-o să reuşească să treacă peste tot ce li se întâmplase Lui Tom nu-i plăcuse că i-a minţit pe poliţişti, când a spus că-şi aduce aminte ce s-a întâmplat în seara aceea — De ce-ai făcut aşa ceva? o întrebase când rămăseseră singuri Dacă nu-ţi aduci aminte, de ce nu le spui adevărul – că nu-ţi aduci aminte? Era vizibil supărat — Am crezut că ar fi mai bine aşa, îi răspunsese ea Am crezut că ne-ar fi de ajutor Tom se încruntase la ea — Nu-mi plac toate minciunile astea, Karen Urăsc minciunile Fusese supărat, dar apoi procurorii renunţaseră la acuzaţii şi Tom pare să nu se mai gândească la asta Nu ştie ce crede cu adevărat Tom despre cine l-a împuşcat pe Robert Traynor Nu discută despre asta Tom ştie că ea nu-şi poate aduce aminte Crede în mod clar că Brigid e dezechilibrată Îi e frică de Brigid Karen crede că Tom e convins că ea l-a împuşcat pe fostul ei soţ, înţelege de ce şi a iertat-o De ea nu-i e teamă Pare s-o iubească încă pe Karen, chiar dacă e un alt fel de dragoste, mai precaută Când s-au întors împreună acasă, când a ieşit ea de la închisoare, imediat ce au trecut pragul Tom a închis hotărât uşa în urma lor şi s-a întors grav spre ea — Vreau s-o luăm din nou de la zero, a spus Karen nu-l văzuse niciodată arătând mai serios ca atunci Întinsese mâna şi o prinsese de braţe, îşi apropiase faţa de ea şi spusese: — Fără minciuni Promite-mi, Karen O strângea cu putere Karen îl privise cu atenţie — Promit, Tom, fără minciuni Jur, spusese ea — Acum s-a făcut lumină între noi, zisese el, şi aşa o să rămână şi în continuare Pentru amândoi Mereu — Da, promit, Tom, fusese ea de acord, cu lacrimi în ochi — Promit şi eu, spusese el, şi apoi o sărutase, apăsat şi profund şi lung În timp ce face ordine în bucătărie, Karen se gândeşte cât de furioasă trebuie să fie Brigid, stând peste drum, pe scaunul ei, cu lucrul în braţe, uitându-se la ei Lucrurile n-au mers cum voia ea Biata Brigid Şi Karen a auzit că Bob a părăsit-o Ce şoc trebuie să fi fost pentru Bob, să afle de la poliţie că soţia lui pândea cuplul de peste drum, intrând în casa lor când erau plecaţi, jucându-se de-a familia Că se aflase la locul crimei în seara aceea Că s-ar putea să fie o ucigaşă, şi că poliţia crede că a plantat arma în garajul familiei Krupp Nu-i de mirare că a părăsit-o E o ţicnită Probabil că se temea pentru viaţa lui Probabil că aşa ar şi trebui Nu ştii niciodată ce-ar putea face Brigid Karen a terminat-o cu Brigid, cândva cea mai bună prietenă a ei A eliminat-o din viaţa lor Acum o să se simtă bine În cele din urmă, e liberă * Brigid stă în casa ei din ce în ce mai întunecoasă şi pustie Se uită urât peste drum, la draperiile trase de la casa cu numărul 24 de pe Dogwood Drive Se zăreşte o strălucire vagă în spatele draperiilor, o căldură, o bucurie la care ştie că ea nu va ajunge niciodată, indiferent cât de mult şi-o doreşte, indiferent cât de mult visează s-o obţină Andrelele ţăcănesc violent – e amărâtă, furioasă şi răzbunătoare Se gândeşte obsesiv la tot ce s-a petrecut Cel puţin a rezultat şi ceva bun din toate astea – Bob a părăsit-o Fusese îngrozit când a aflat ce se întâmplase chiar sub nasul lui Nu-i acordase atenţie Poate că dacă i-ar fi acordat atenţie, nu s-ar fi întâmplat nimic Totuşi, se bucură că a plecat Mare pagubă Nu-i trebuie precauţia lui, dispreţul lui Nu-i trebuie şosetele lui pe podea, periuţa lui de dinţi lângă chiuvetă, nu-i trebuie dezordinea lui, pretenţiile lui, prezenţa lui în casa asta Câtă vreme plăteşte în continuare facturile, se bucură că a plecat E fericită să fie singură pentru moment Dacă nu-l poate avea pe Tom, nu vrea pe nimeni altcineva O să aibă răbdare * Trec câteva săptămâni, iar vara se schimbă treptat în toamnă Frunzele s-au făcut portocalii şi galbene şi roşii, iar aerul e răcoros, mai ales dimineaţa Tom şi-a găsit un serviciu nou la o firmă de contabilitate rivală şi lucrează din nou în centru, într-o clădire de birouri înaltă Face o treabă minunată ca expert contabil senior şi se întreabă ce şanse are să devină partener Poate că la anul o să-şi facă timp să se apuce de golf Karen e din nou fericită, lucru pentru care Tom e recunoscător Şi Tom e fericit, sau cât se poate de fericit acum, când a văzut ce-ţi poate face viaţa Tom n-o să mai trăiască niciodată într-o bulă confortabilă şi plină de încredere, gândindu-se că n-o să se întâmple nimic rău Acum ştie mai bine cum stau lucrurile Îşi face uneori griji că Brigid o să-l înfrunte, c-o să iasă în fugă din casa ei, cu părul răvăşit tot, cu o expresie sălbatică, şi o să încerce să-i scoată ochii cu andrelele Aşteaptă să apară o pancartă pe peluza de vizavi Acum, că Bob a părăsit-o, Tom şi Karen speră că acesta o s-o oblige pe Brigid să vândă casa şi să se mute într-o locuinţă mai mică, în altă parte Tom îşi luase de două ori inima în dinţi şi-l sunase pe Bob la birou ca să-l întrebe ce au de gând cu casa Dar Bob refuzase să preia apelurile Uneori, se gândeşte la Bob, întotdeauna cu vinovăţie şi regret Dacă familia Cruikshank nu-şi scoate casa la vânzare, Tom şi Karen s-ar putea să fie nevoiţi s-o vândă pe a lor Cum ar putea sta vizavi de o femeie nebună care e obsedată de el? E tulburător Tom ar vrea să se mute, dar în momentul ăsta nu se vinde nimic pe piaţă şi ar pierde mult Mai bine să vândă familia Cruikshank, dacă tot divorţează Aşa că Tom şi Karen stau liniştiţi deocamdată Nu e situaţia ideală Capitolul patruzeci şi nouă Karen îl conduce pe Tom când pleacă la serviciu şi apoi se întoarce în bucătărie, să-şi termine cafeaua E într-o dispoziţie optimistă Azi se duce cu trenul la New York, să-şi ofere o zi de cumpărături Îşi ia geanta şi cheile şi îşi pune pe ea o jachetă de toamnă, după care armează cu grijă sistemul de alarmă Studiază locuinţa peste drum E ceva automat acum, privirea aruncată spre casa lui Brigid, să vadă dacă are cale liberă Cu siguranţă nu vrea să dea nas în nas cu Brigid Karen ia un autobuz până la gara din centru O să ia expresul până la New York Îi place să meargă cu trenul Unul dintre lucrurile care-i plac cel mai tare e să se uite la peisajul pe lângă care trece când trenul înghite kilometru după kilometru, şi să se gândească, şi să plănuiască, şi să viseze, îi place să-şi închipuie că s-ar putea duce oriunde, să fie oricine Totdeauna a fost tentată de calea pe care n-a apucat-o Îşi cumpără bilet şi priveşte în jur, ca să se asigure că Brigid nu-i acolo, pe undeva, furişându-se Tresare Femeia de lângă revistele alea ar putea fi Brigid, îmbrăcată altfel? Se crispează toată Femeia se întoarce, iar Karen îi vede profilul Nu, e cu totul altcineva Karen încearcă să se relaxeze În cele din urmă, îşi ocupă locul în tren, la fereastră Azi nu e aglomerat, iar locul de vizavi de ea nu e ocupat Karen îşi pune geanta pe locul liber, sperând să nu vină nimeni şi să vrea să stea acolo Vrea să fie singură În ultimele câteva săptămâni, i-a revenit complet memoria, la început pe bucăţele, iar apoi dintr-odată Acum poate privi în urmă, poate deschide cu ochii minţii uşa aceea murdară şi poate vedea cum se desfăşoară totul, aşa cum s-a întâmplat cu adevărat Doctorul Fulton avea dreptate; a revenit, atâta doar că a durat Acum, priveşte peisajul trecând în viteză pe lângă ea şi se gândeşte la Tom, la cât de mult îl iubeşte, la cât de încrezător e el Chiar nu-l merită E aşa de drăguţ că Tom crede tot ce-i spune E aşa de protector – cavalerul ei în armură strălucitoare Aproape crede că, dacă Robert n-ar fi deja mort, Tom s-ar duce după el, ar face-o pentru ea, aşa de indignat e de felul cum a maltratat-o Robert Dar Karen nu-i femeia care să aibă nevoie de protecţia unui bărbat N-a fost niciodată genul ăsta E genul de femeie de care trebuie protejaţi bărbaţii Gândul o face să zâmbească Îl iubeşte pe Tom Îl iubeşte aşa de mult, încât e puţin surprinsă Speră c-o să-l iubească aşa tot restul vieţii Dar numai pentru că ea îl iubeşte, iar el o iubeşte pe ea, nu înseamnă c-o şi cunoaşte Oricum, ce e dragostea, dacă nu o iluzie măreaţă? se întreabă ea Ne îndrăgostim de un ideal, nu de realitate Tom o iubeşte pe cea care crede el că e ea S-a dovedit că e remarcabil de adaptabil în privinţa asta Ea îl iubeşte pe cel care crede ea că e el Şi ăsta e mersul lumii, îşi spune ea, privind pe geamul trenului, oamenii se îndrăgostesc şi apoi nu mai sunt îndrăgostiţi, pe măsură ce-şi modifică percepţia asupra realităţii Nu e victima nimănui Nu este o victimă a abuzurilor sau a violenţei conjugale şi nici n-a fost vreodată Ideea aproape c-o face să râdă Ziua în care vreun bărbat ridică mâna asupra ei va fi ultima lui zi pe pământ Robert nu abuzase niciodată de ea Fusese un bărbat destul de civilizat, nu extraordinar de bun, dar nici îngrozitor de rău Însă ea ştia că putea deveni violent dacă i se punea cineva în calea câştigului Umbla cu genul ăsta de oameni Şi ştia, în mod evident, să spargă o încuietoare Nu fusese niciodată îndrăgostită de el Tom e singurul bărbat de care a fost îndrăgostită vreodată Nu, Robert fusese o oportunitate Datorită lui Robert, are o cutie de valori la Chase Manhattan Bank din New York, cu mai mult de două milioane de dolari cash în ea Colacul ei de salvare Şi acum el n-o să mai poată s-o găsească şi să i-i ceară vreodată înapoi E mort Totdeauna a fost sigură că, dacă o găseşte, o s-o omoare pentru banii ăia Îşi aduce aminte totul în timp ce priveşte pe geamul murdar, în drum spre oraş, îşi aminteşte cum l-a cunoscut pe Robert în Vegas, într-un cazinou Era chipeş şi ostentativ – avea bani şi-i plăcea să-i cheltuie –, în timp ce ea n-avea deloc S-a amorezat pe loc de ea I-a spus că se ocupă cu antichităţi Asta era adevărat, dar ea şi-a dat seama destul de repede că afacerea cu antichităţi îi asigura o acoperire minunată pentru o altă activitate – spălare de bani în timpul liber Karen nu-i toantă A trăit cu el o vreme, privind cum îşi făcea el treaba Uneori avea o grămadă de cash de pus în seiful de-acasă, ascuns în spatele unui tablou nefericit din dormitor Nu-i spusese niciodată combinaţia Pierduse luni întregi încercând s-o găsească Se căsătoriseră într-una dintre capelele alea îngrozitoare din Vegas, unde se căsătoresc oamenii trişti şi disperaţi, dar ei nu-i păsase, avea un plan El voia să se căsătorească, aşa că se căsătoriseră Ea îşi făcuse dintotdeauna planuri pe termen lung Aşa ajunsese atât de departe Numai când intră în panică o iau lucrurile razna Şi aflase asta din experienţă Trăise cu Robert, fiind soţia lui, trei ani de zile Fusese atentă la tiparele de intrare şi ieşire a banilor din seif Până la urmă, descoperise unde era ascunsă o înregistrare cu combinaţiile, pe care le schimba săptămânal Apoi începuse să se ducă la Open Arms din Las Vegas, ca să-şi construiască povestea de victimă a violenţei conjugale Pentru că atunci ştia c-o să poată scoate banii din seif, o să-i ia şi o să-l părăsească Ştia că el n-ar reclama banii furaţi – nu avea cum Dar nici nu voia să vină după ea din cauza lor Şi-a planificat cu grijă aşa-zisa sinucidere şi reînvierea pe post de Karen Fairfield Ştia că, dacă ar veni după ea şi şi-ar vrea banii înapoi, va trebui să-l omoare şi că, dacă ar fi fost prinsă vreodată, va trebui să-şi construiască apărarea ca victimă a violenţei conjugale cu mare grijă Dar n-ar fi trebuit să se ajungă la aşa ceva Totul ar fi trebuit să fie în regulă Îşi făcuse planuri exact pentru o astfel de eventualitate Făcuse rost de o armă neînregistrată pe care avusese grijă să nu-şi lase niciodată amprentele Şi avea mănuşile Dacă nu şi-ar fi pierdut cumpătul în seara aceea, ar fi fost în regulă Aşa cum a zis detectivul Rasbach – ar fi scăpat cu faţa curată după crimă, fără să-şi pună nimeni întrebări Dar fusese mult mai năucită decât se aşteptase când auzise glasul lui Robert în seara aceea Şi, când ajunsese la momentul în care era faţă în faţă cu el şi trebuia să-l ucidă nu fusese aşa de uşor cum crezuse Nu fusese uşor deloc Karen nu fusese niciodată o persoană violentă Lacomă, da, dar nu violentă Robert se uitase la ea foarte surprins când ridicase arma şi o îndreptase spre el Îi tremura mâna; asta vedeau amândoi Iar el n-a crezut că e în stare s-o facă Nu putea s-o facă A râs Era cât pe ce să coboare arma când el făcuse un salt spre ea şi, panicată – nu intenţionase – a apăsat pe trăgaci Şi după aceea încă o dată, şi încă o dată Îşi mai aduce aminte reculul pistolului în mână, explozia gloanţelor în pieptul şi faţa lui, ce greaţă îi făcuse, mirosul mănuşilor de cauciuc când îşi dusese mâna la gură ca să-şi reţină voma Ce bine ar fi fost dacă n-ar fi intrat în panică! Dacă şi-ar fi păstrat calmul, ar fi putut să plece cu maşina şi ar fi aruncat arma în râu Ar fi putut să strecoare mănuşile la loc în bucătărie şi să-i spună lui Tom o minciună simplă ca să-i explice unde fusese Poliţia l-ar fi găsit pe Robert, şi-ar fi dat seama cine era şi ar fi aflat că soţia lui murise cu ani în urmă Dar n-ar fi avut absolut nimic care să facă legătura între ea – Karen Krupp – şi moartea lui Robert Dacă n-ar fi intrat în panică şi n-ar fi aruncat mănuşile şi n-ar fi avut accidentul ăla tâmpit Dacă Rasbach n-ar fi fost aşa de isteţ Şi dacă Brigid n-ar fi urmărit-o Ăsta-i al doilea lucru care aproape că a distrus-o Nu se aşteptase Dar se rezolvaseră toate De fapt, îi e recunoscătoare lui Brigid Dacă nu l-ar fi dorit cu atâta disperare pe Tom, dacă n-ar fi urmărit-o şi n-ar fi pus arma în garaj, Karen ar fi încă în închisoare Iar acum Tom nu va afla niciodată adevărul, pentru că Robert e mort Karen e pe deplin fericită Se duce în oraş să-şi verifice cutia de valori şi după aceea o să se ducă la cumpărături O să-i cumpere un cadou lui Tom Viaţa e frumoasă Îl iubeşte pe Tom şi speră că povestea lor de dragoste o să dureze veşnic Poate c-or să înceapă să încerce serios să facă un copil Va trebui să găsească la un moment dat o cale să moştenească o sumă mare de bani, în aşa fel încât ea şi Tom să se poată bucura cu adevărat de banii pe care i-a obţinut cu aşa mult efort – oricum, o parte din ei E sigură că o să-i vină ei vreo idee * Singură în casa ei pustie, Brigid stă la fereastră şi priveşte şi aşteaptă Are răbdare Singurul sunet e pocnetul andrelelor ei E foarte supărată Ştie că pe bărbatul ăla l-a ucis Karen – era şi ea acolo –, şi totuşi a scăpat cu faţa curată A scăpat cu faţa curată după o crimă, deşi Brigid a spus adevărul despre ce a văzut şi a auzit în seara aia Şi Karen a încercat să dea vina pe ea, s-o facă pe ea să pară vinovată Cum îndrăzneşte? Iar acum Karen are tot ce-şi doreşte Nu numai că a scăpat de acuzaţia de crimă, dar îl are şi pe Tom încă la degetul ei mic Cel puţin aşa pare Dar poate că nu; e greu de spus de-aici Brigid şi-ar dori să fie o muscă în casa lor Dar crede că Tom tot o iubeşte pe Karen, în pofida tuturor celor întâmplate Cum mai poate s-o iubească, se jeleşte ea de una singură, cu inima bătându-i chinuitor, după tot ce-a făcut, după toate minciunile ei? E revoltător Cum poate să nu ştie că e-o criminală? Cum poate s-o creadă? Brigid îşi dă seama că a greşit când a pus arma în garaj Ar fi trebuit să lase lucrurile aşa cum erau Declaraţia ei de martor ocular ar fi fost suficientă Iar acum Karen a scăpat şi a umilit-o A umilit-o în faţa poliţiei, a soţului ei, a prietenilor lor, a tuturor Acuzând-o pe ea de crimă, spunând că ea a pus arma acolo, că a pândit-o în casă Acuzând-o de violare de domiciliu, obţinând ordinul ăla caraghios de restricţie împotriva ei În mod clar, Karen crede că Brigid nu e pe cât de deşteaptă e ea de fapt Păi, or să vadă ei Brigid nu renunţă şi nici nu pleacă Are un plan nou O s-o facă pe Karen să plătească Şi are un secret Brigid zâmbeşte şi coboară privirea spre lucruşorul pe care-l tricotează cu cea mai mare grijă: un pulovăraş de bebeluş imposibil de mic, din cea mai moale lână, de culoarea fildeşului Acum are de tricotat o grămadă de lucruri O bonetă asortată şi botoşei pentru puloverul din poală Şi tocmai a terminat pulovăraşul galben pe care-l făcea pentru altcineva, dar renunţase la el cu câteva săptămâni în urmă, pentru că o înfuria să lucreze la el Acum n-o mai înfurie Brigid admiră pulovăraşul adorabil din mâinile ei şi-i creşte inima Ridică privirea spre casa de peste drum Totul va fi perfect virtual-project eu VP - 67